
ÎN LOC DE PREFAŢĂ 


UN AVERTISMENT ASUPRA CERCETĂRILOR 
PSIHOPEDAGOGICE ÎN VEACUL URMĂTOR 


AT 


O scientia matutina, o „dimineață“ a îndrăznelii epistemologice începută 
în deceniul al şaselea din defunctul secol XX, înfierbântase psihologia genetică 
şi psihologia pedagogică a deceniului următor. Cercetările au atins o anumită 
formă de paroxism în anii '80. Psihopedagogii americani — mai ales cei din 
„Şcoala de la Harvard“ — şi cei ruşi — mai ales cei din „Şcoala de la Moscova“ 
— năzuiau la lucruri incredibile. Se vorbea cu sfială epistemologică numai de 
„posibilitatea accelerării instruirii“, dar se visa în taină la „posibilitatea 
accelerării psihogenezei umane şi la accelerarea formării «personalităţii»“. Se 
zvonea că au fost deja creaţi wunderkinzi artificiali, cu ajutorul instrumentelor 
pedagogice: un fel de „himere psihogenetice“ similare celor obţinute prin 
inginerie genetică de către biologi. 

Patriarhul psihologiei europene, Jean Piaget, era încă în viaţă şi se 
opunea cu înverşunare acestor sfidări primejdioase. Universitatea din Bucureşti 
i-a decernat titlul de doctor honoris causa şi trăim sub impresia puternică 
provocată de personalitatea sa maiestuoasă. Totuşi, în anii '80 m-am aruncat 
în vâltoarea cercetărilor accelerative. Am desfăşurat mai multe experimenta 
mirabilia şi am scris cea mai mare parte a acestei cărţi cu entuziasm şi spaimă. 
Mi-am dat seama că îndrăznisem mult prea mult şi am adăugat o a treia parte, 
o aestas fasta, care profetiza zări luminoase şi tenebre virtuale. Cartea a zăcut 
vreo zece ani la Editura Didactică şi Pedagogică. Brusc, la sfârşitul mileniului, 
constatând actualitatea investigaţiilor, am hotărât să revin asupra ei. Dar 
decizia de a o publica s-a datorat unei întâmplări neaşteptate petrecute în 
primăvara anului 2000. Un amurg de „soare cu dinți“ scălda Bucureştiul într-o 
lumină rubidie, metamorfozându-l într-o imensă retortă alchimică. Mă 
îndreptam spre casă, obosit după cele cinci-şase ore de curs petrecute la 
Facultatea de Fizică, mergând agale pe Bulevardul Nicolae Bălcescu. Meditam 
încă asupra contoverselor frumoase pe care le avusesem cu studenţii asupra 

viabilităţii metodelor obiective — observaţia, experimentul de laborator etc. — în 
cercetarea psihopedagogică. Mărturisesc cu ruşine că plănuiam să îmi vând 
sufletul lui Mephistopheles, dezamăgit amarnic de lipsa de eficacitate a 
acestora în domeniile complicate ale Ge;stesw;/ssenschaften. Avansasem în 
ultimii ani asemenea teze de dezamăgire faustică în studii precum Sfârșitul 
bestiei blestemate, Catastrofa pedagogică, Curtezana Episteme, Teoria 
educabilității şi chiar în Învățarea eficientă. Puneam acum la cale „lovituri grele“ 
pe care trebuia să le aplic exceselor „obiectiviste“ şi „pozitiviste“ care se petrec 
în ştiinţele omului şi în special în ştiinţele educaţiei. Trudeam asupra metodelor 
hermeneutice a căror apologie o făceam în câteva dintre lucrările aflate în 
diverse faze de elaborare: o imensă antologie pedagogică în trei volume 
(Paideutikon); un uriaş Lexicon paideutic ce rezuma capodoperele paideutice 
ale Lumii — de la Mahābhārata şi până la Frații Karamazov, „colţosul' eseu 
hermeneutic Mitul lui Chiron etc. 

Asemenea gânduri maligne şi proiecte diabolice îmi străbăteau mintea când 
m-am pomenit brusc scuturat de mânecă: „Hei! Bună seara, domnule profesor! 
M-am întors contrariat spre nepoftitul care tulbura metamorfozele din retorta minţii 
mele. Am zărit în faţa mea două fete vesele şi frumoase de vreo 25-30 de ani care 
mă priveau cu un soi de admiraţie evlavioasă pe care nu cred că mi-o mai arătase 
cineva vreodată. În lumina soarelui sângeriu pletele lor scânteiau încât am avut, o 
clipă, sentimentul că m-au oprit din calea mea încrâncenată două zeițe. Îmi păreau 
totuşi vag cunoscute, dar impresia că mă aflu în faţa unor dive olimpiene era mult 
mai pregnantă. „Nu ne recunoaşteţi?“ — m-au interogat sfidător. Am bâiguit ceva 
de genul: „Parcă vă ştiu de undeva, dar nu îmi dau seama de unde... Sunteţi 
studente care nu prea veniţi la cursul meu?“ 

Au râs amuzate: „Nu, nu suntem studentele dumneavoastră, dar v-am 
fost de mult un fel de eleve...“ . În acel moment un taximetrist nervos a frânat 
brusc, pe stradă, în spatele lor, a claxonat violent, s-a dat jos din maşină şi a 
început să înjure birjereşte un confrate. Frumoasele nici măcar nu au întors 
capul, deşi tărăboiul şoferului era hipertrofiat. 

Atunci am înţeles ... 

„Noi suntem Marie-Janne N. şi Bianca C., domnule profesor. 
Dumneavoastră ne-aţi demutizat când eram mici, la grădiniţa pentru 
hipoacuzici!“. 

Doamne Dumnezeule! Mi-a venit potop de lacrimi în ochi, le-am 
îmbrăţişat şi le-am sărutat cum făceam în urmă cu un sfert de veac când arătau 
ca două gâgâlici. Obişnuiam acest lucru. Îi îmbrăţişam şi îi ridicam în braţe, 
aruncându-i de trei ori până la tavan pe îngeraşii atinşi de cofoză sau de 
hipoacuzie de diverse grade — lipsiţi de darul vorbirii — ori de câte ori reuşeau, 
după eforturi supraomeneşti, să pronunţe câte un cuvânt precum „ma-ma“ sau 
„ta-ta“ sau formidabila propoziţie „Fa-ta bea apă!“ 

Inundat de bucurie, nu-mi puteam stăpâni lacrimile de fericire. 
Bucureşteni grăbiţi se opreau privind cu indignare cum un bărbat la akmé, chiar 
bătrân, strânge în braţe şi sărută fără jenă, în faţa dubiosului hotel 
„Intercontinental“, două zâne cu minijupă şi cârlionţi aurii. 

Marie-Janne N. — zburdalnica rotofeie care a rostit prima propoziţia 
amintită mai sus! Înainte de a împlini un an contactase o viroză puternică şi 
medicul i-a întrebat pe părinţi dacă o vor în viaţă. După răspunsul afirmativ 
primit, i-a administrat canamicină injectabilă, şi drept urmare, nervii auditivi s-au 
deteriorat grav. Avea o hipoacuzie acută, dar un QI normal care a permis o 
fortificare remarcabilă a mecanismelor psihice compensatorii. Am reuşit o 
demutizare aproape perfectă. Mi-a mărturisit că prietenii pe care şi i-a făcut în 
adolescenţă nu-şi dădeau seama că este surdă decât după ce petreceau 
noaptea împreună şi uimitoarele sale capacităţi de labiolectură deveneau 
ineficace... 

Bianca C. — o liliputană care, la vârsta de patru ani, când a venit în 
Grădiniţa de hipoacuzici din strada Eminescu, măsura numai 60 cm şi avea o 
greutate de numai vreo 10 kg! Un înger pitic care nu putea să crească. În timpul 
sarcinii, mama ei contactase o maladie rară, richeţioza. Este provocată de un 
virus purtat de şobolani. Mama mâncase câţiva biscuiţi infestaţi. Era o femeie 
uriaşă, de 1,90 m înălţime, care născuse la 6 luni o Biancă microscopică. 
Supravieţuise în incubator, intelectual era normală, dar nu creştea şi era 
complet surdă. Creşterea era împiedicată de o bizară malformaţie internă. Între 
artera şi vena care pleacă din cord există un „canal de trecere“ care permite 
amestecarea sângelui oxigenat cu cel neoxigenat. Printr-o intervenţie 
chirurgicală, la vârsta de 5 ani, neajunsul acesta a fost îndepărtat. Ritmul 
creşterii s-a normalizat, dar nu şi capacităţile auditive. Totuşi, am reuşit o 
demutizare aproape perfectă. Un neavizat nu îşi poate da seama că vocea ei, 
uşor hârâită, nu este naturală, ci datorată cofozei... 


* 


Marie-Janne şi Bianca sunt „eroine“ în această carte: doi dintre cei 15 
subiecţi supuşi experimentelor constatative şi constructive pe care le-am 
desfăşurat pentru accelerarea psihogenetică şi instrucţională. Le-am chestionat 
în legătură cu soarta celorlalți „subiecți“ ai acestor cercetări îndrăzneţe din 
perioada de început a carierei mele: Florin, Oana, Cristi etc. Nu ştiau decât 
puţine lucruri, dar, în general, acestea erau pozitive. Astfel încât pot spera că 
Dumnezeu se îngrijeşte de acei năpăstuiţi de către nemiloasa moira a vechilor 
eleni, torcătoarea Clotho, cea care dă drumul „firului vieţii“, complotând spre 
îndreptarea soartei năpăstuiţilor cu cealaltă soră a ei, ursitoarea Lachesis. 

Îmi place să cred că am fost un instrument al acestui complot divin 
mântuitor. 

Marie-Janne şi Bianca îşi aduceau aminte cu precizie despre 
experimentele la care fuseseră supuse la vârsta preşcolară. Ajunse la şcoală, 
ştiau deja şirul numerelor naturale, cele patru operaţii aritmetice elementare, 
ridicarea numerelor la pătrat şi la cub. Uimiţi, dascălii le-au suspectat de 
genialitate matematică. Dar fetiţele, oneste, le-au povestit „jocurile nevinovate“ 
cu trenuleţul alcătuit din zece vagoane, cu plăcuţele din care se pot alcătui 
numere pătrate şi cubuleţele din care se pot ridica numerele la puterea a 
treia... Marie-Janne nu a putut niciodată să explice însă cum reuşea să ridice 
un număr la puteri mai mari de patru — după cum nici eu nu am înţeles cum 
poate un copil de numai şase ani să contrazică atât de brutal teoria lui Piaget 
despre reversibilitatea operatorie şi formarea gândirii logico-matematice... 


* 


Cercetările descrise în această carte s-au desfăşurat în ultima parte a 
deceniului ‘70. Rezultatele au fost folosite în teza de doctorat ce am realizat-o 
în 1980 sub coordonarea profesorului universitar doctor docent Stanciu Stoian, 
membru corespondent al Academiei Române. Datorez mult îndemnurilor 
dascălului meu de a continua aceste investigații „neortodoxe“ care sfidau 
teoriile psihogenetice „la modă“ şi convingerile tradiționale privind posibilitatea 
accelerării psihogenezei şi a instruirii la vârste precoce, profitând de 
hipertrofierea mecanismelor compensatorii la subiecţii handicapaţi senzorial. 
Din motive temeinice, de ordin moral şi deontologic, cum spuneam, am 
abandonat continuarea acestor experimente în anii următori. Ele puteau deveni 
periculoase întrucât nu puteam controla efectele secundare ale accelerării 
psihogenezei intelectuale. Puteau surveni dereglări grave pe palierul 
psihogenezei afective şi morale pentru care nu aveam nici un mijloc sigur de 
prevenire sau anulare. 

M-am bucurat enorm că asemenea efecte negative nu s-au produs cel 
puţin în cele două cazuri, reprezentate de Marie-Janne şi Bianca. Nădăjduiesc 
că Dumnezeu i-a ferit de aceste primejdii şi pe ceilalţi subiecţi ai experimentelor 
mele a căror îndrăzneală s-a datorat numai tinereţii... 


* 


Cartea de față nu este un simplu raport de cercetare științifică. 

Ea relatează o aventură epistemologică ale cărei consecințe le-am trăit 
adesea dramatic. Regimul ceauşist i-a împiedicat apariția editorială. În fiecare 
an lucrarea era „tăiată“ din planul editorial al E.D.P., din motive care mi-au 
rămas obscure. Apoi am retras-o eu însumi pe fondul unei autoflagelări intense. 
Mulţi ani am trăit acut o culpă pe care mi-am asumat-o fără dovezi faptice, dar 

în virtutea unei conştiinţe predispusă regretelor. De aceea, întâlnirea cu Marie- 
Janne şi Bianca a însemnat pentru mine o eliberare. 

Public acum această carte nu numai pentru interesul pur ştiinţific. Unele 
dintre ipotezele şi concluziile sale au fost, între timp, confirmate şi de alţi 
cercetători, dar anumite teorii dezvoltate în această lucrare nu sunt numai de 
mare actualitate, ci virtuale provocări ale viitorului. 

Tocmai acestea sunt argumente puternice pentru a prezenta publicului 
cartea exact aşa cum a fost concepută în urmă cu mai mulţi ani: este dovada 
unei aventuri ştiinţifice, din fericire, încheiată fără urmări nedorite. Este cartea 
unei tragedii epistemice, dar — slavă Domnului! — ratate. Dar putea fi cartea 
unei farse cumplite: ambele părţi, cercetătorul sfidător şi „subiecţii“ inocenți, ar 
fi putut fi victime excluse oricărei mântuiri... 

Adresez această carte mai multor categorii de cititori interesaţi. 

e Mai întâi, cercetătorilor, din orice domeniu, care resimt tentaţia 
diabolică de a merge mai departe decât ne-a îngăduit Creatorul! 

e În al doilea rând, studenţilor care se pregătesc pentru cariera didactică 
în majoritatea facultăţilor şi care sunt obligaţi de mulţi profesori psihopedagogi 
să citească nenumărate cărţi de profil în care se face apologia metodelor 
raţionalist-obiective şi experimentaliste. Această apologie există, tacit şi în 
cartea de faţă — fiind un „păcat al tinereții“ pe care îl regret profund. Oricât de 
incitante şi uimitoare sunt investigaţiile care urmează, nu vă lăsaţi seduşi de 
acest primejdios drum al cunoaşterii! Este o odisee cu happy-end. Dar nu toate 
robinsoniadele epistemice experimentaliste se încheie în triumf. Deşi scrisă 
„ieri“, lucrarea de faţă este o carte pentru „astăzi“ şi mai ales pentru „mâine“. 
Citiţi-o, aşadar, ca pe un avertisment pe care nu trebuie să-l neglijăm în veacul 
plin de ameninţări şi promisiuni care începe. 


lon Negreţ - DOBRIDOR 


PARTEA I 


SCIENTIA MATUTINA 
sau despre 


ORIZONTURILE TEORETICE ALE 
CERCETĂRILOR PSIHOGENETICE 


„Numai printr-o muncă interdisciplinară este 
posibilă o epistemologie ştiinţifică, iar această 
cooperare este deocamdată mult prea rară pentru 
a răspunde problemelor ce se pun.“ 


J Piaget — Biologie şi cunoaştere 


„Librum aperi ut discas quid alii cogitaverint; 
librum claude ut ipse cogites.“ 


Maximă romană 


Capitolul 1.0. 


NECESITATEA UNEI PREALABILE ANALIZE 
HERMENEUIICE 


Prima constatare ce se impune cu privire la problematica accelerării 
psihogenetice şi instrucţionale este următoarea: un atomism dezolant care 
contrastează puternic cu speranţele pe care le naşte. Cui i se datorează oare 
divergenţa exacerbată a direcțiilor de abordare şi a interpretărilor — care 
dăunează, desigur, însuşi procesului investigaţiei ştiinţifice în acest domeniu — 
şi cum ar putea fi ea depăşită? 

Există cel puţin o limită comună tuturor cercetărilor psihogenetice actuale 
asupra posibilităţilor de accelerare a evoluţiei mintale şi a proceselor de 
instruire. Dincolo de diversitatea interpretărilor şi orientărilor, a metodelor de 
investigare utilizate şi a scopurilor urmărite, cercetările întreprinse pentru a 
determina dacă este sau nu posibil să învăţăm şi chiar să ne dezvoltăm mai 
rapid suferă de o lipsă fundamentală: ele sunt prea puţin sau deloc corelate cu 
preocupările anterioare ale ştiinţei sau măcar ale meditaţiei ştiinţifice în acest 
domeniu. 

Mai mult, se poate vorbi şi de lipsa unei analize mai largi a implicaţiilor pe 
care descoperirile de acest fel le-ar putea antrena. Cvasiempirismul 
investigaţiilor psihogenetice asupra fenomenelor de accelerare nu poate fi 
considerat, desigur, ca o caracteristică negativă în sine. Aceasta nu este şi nu 
poate fi considerată ca o cauză reală pentru faptul că analiza fenomenelor 
respective se restrânge, cel mai adesea, la câteva consideraţii ce ţin de tehnica 
experimentală. Desigur, interesul actual pentru fenomenele de accelerare 
psihogenetică şi instrucţională este, mai ales, de ordin practic. Este previzibil 
că elaborarea unei metodologii exhaustive şi riguroase, care să ducă la o 
instruire şi o dezvoltare accelerată a generaţiilor de tineri, ar comporta 
numeroase avantaje. Din acest punct de vedere, un optimism — pe care l-am 
putea considera diferit ca natură de cel clasic al pedagogiei — rezidă implicit din 
orice cercetare experimentală care evidenţiază o posibilitate oarecare de 
grăbire a psihogenezei obişnuite sau numai a procesului de instruire statuat. 

Totuşi, problema posibilităţii de accelerare psihogenetică şi instrucţională 
nu este exclusiv una de eficienţă practică. S-ar putea spune chiar că avantajele 
practice ale descoperirilor de acest fel, deşi foarte mari, sunt totuşi mult mai 
mici în raport cu aportul lor la strădania vastă de a înţelege Omul, adică natura 

şi esenţa acestuia, meandrele devenirii sale, izvoarele ciudatului său succes în 
aventura Vieţii pe Terra. 

Ceea ce înseamnă că problema în discuţie are surse şi orizonturi 
multidisciplinare; şi, totodată, că ea nu este „actuală“ decât în sensul că, pentru 
prima oară, după secole de meditaţie asupra sa, ştiinţa a reuşit să dea la iveală 
primele „roci pipăibile“ — certitudini şi adevăruri sigure; mai mult, înseamnă că, 
întrucât „actualitatea“ ei ţine de aceea a omului însuşi, cel puţin în domeniul 
disciplinelor antropologice, ea va reprezenta şi în viitor o direcţie de investigaţie 
prioritară. 

S-ar putea vorbi, aşadar, de evidente orizonturi teoretice ale problemelor 
ce privesc posibilitatea de a accelera evoluţia mintală sau numai pe cea 
instrucţională: un orizont retrospectiv — întrezărit hermeneutic, compus din 
surse şi reconstrucţii; şi un orizont prospectiv — alcătuit din implicaţii şi 
previziuni deduse raţional sau decriptate, iarăşi, hermeneutic. 

Acestea nu se relevă, însă, complet decât unei exigente abordări 
hermeneutice. 

A elabora un cadru ştiinţific de analiză şi investigaţie a unei anumite 
problematici înseamnă, în ultimă instanţă, a preciza „liniile de forţă“, „direcţiile 
de interes“ ale acesteia; o „schelărie“ de sensuri şi parametri, o viziune unitară. 
Şi numai cercetând atent însăşi devenirea meditaţiei şi acţiunii ce au ca scop 
formarea omului, reorganizând faptele şi ideile astfel încât să poată fi privite 
într-o „lumină nouă“ pentru a evidenția „sensuri noi“, se poate ajunge la 
convergenta ce trebuie întrevăzută dincolo de miliardele de „fire“ care dau iluzia 
unei divergențe dezolante, lipsite de orice sens. 

Perspectiva pentru a elabora o astfel de teorie unitară nu poate fi, 
desigur, decât antropologică, iar metodologia hermeneutică trebuie să fie, în 
acelaşi timp, interdisciplinară. Dar care este unghiul cel mai favorabil pentru ca 
„privirea“ să fie cuprinzătoare şi, în acelaşi timp, să se desfăşoare permanent 
într-o lumină crepusculară? 

După opinia noastră, acest unghi este cel pedagogic; sau, mai larg, 
paideutic. 

Nu vor putea fi stabilite certitudini, dar perspectiva pedagogico- 
antropologică pare singura în măsură să traseze „orizonturile necesare“ ale 
unei abordări în care prima lipsă de sens este „rătăcirea': pierderea din vedere 
a esenţialului. 

A ne întreba care este utilitatea unor astfel de cercetări teoretice ni se 
pare, de asemenea, fără rost. 

Analiza acestor „orizonturi“ fie şi numai pe scurt, va evidenția că însăşi 
înțelegerea deplină a problemelor de accelerare depinde de încadrarea într-un 
spaţiu teoretic pe măsură; acesta din urmă este, aşadar, o condiţie 
epistemologică necesară. După cum „nu putem goli marea într-o groapă în 

nisip“, nu putem nici înţelege semnificaţia accelerării evoluţiei mintale ca pe o 
intervenţie chirurgicală. Altfel spus, problema în discuţie este departe de a fi o 
„chestiune strictă, de tehnică“ — cum este abordată cel mai adesea — şi orice 
investigare a ei în acest fel va suferi de incompletitudine. 

În cele ce urmează vom reconstitui aceste orizonturi teoretice, 
considerându-le ca o premisă fără de care abordarea aspectelor de ordin 
practic şi experimental nu poate fi decât sortită erorilor, neîndoielnic nedorite, 
dar inerente. O asemenea analiză va evidenția, dincolo de izomorfismele şi 
legăturile epistemologice multidisciplinare, natura profund pedagogică a 
problemelor posibilităţii de accelerare psihogenetică si instrucţională; ceea ce 
va dezvălui, de fapt, o gravă anomalie în modul actual de punere a problemelor 
în discuţie: ele continuă să fie privite ca ţinând strict de psihologia genetică 
deşi, în fond, au apărut în teoria educaţiei cu peste două milenii în urmă. 


Capitolul 1.1. 


IZVOARELE CONCEPTIEI PSIHOGENETICE ÎN 
PEDAGOGIE 


1.1.0. „NATURA UMANĂ“ SAU „PUTEREA EDUCATIEI? 


Din ce perspectivă şi-a pus, pentru prima dată, meditaţia ştiinţifică 
problema posibilităţii de a îmbunătăţi condiţia cosmică a omului? Desigur, privită 
în contextul Vieţii în ansamblu, al existenţei sale în rând cu celelalte fiinţe, omul 
putea fi considerat ca o „apariţie fericită“, favorizată de natură. Nici o altă 
vieţuitoare de pe Terra nu posedă însuşirile sale minunate: gândire. imaginaţie, 
caracter. Şi acest lucru este o evidenţă prea clară pentru ca spiritul meditativ să 
nu fi fost tentat, înainte de toate, să considere omul ca având toate drepturile de 
a fi mulțumit de sine. Aşadar, din ce perspectivă s-a putut naşte nemulţumirea 
omului faţă de ceea ce i-a dat natura şi tentaţia de a se perfecționa pe sine? 

lată câteva întrebări, cu o vechime considerabilă, ce revin obsedant în 
problematica ştiinţifică actuală şi se află la baza preocupărilor de a accelera 
formarea şi dezvoltarea omului: „Cuvântul sau Fapta?“, „Natura Umană sau 
Puterea Educaţiei?', „Organismul sau Mediul?“ ş.a.m.d. Că aceste probleme 
sunt izomorfe nu este greu de observat. Fie metafizică, pedagogică sau 
biologică, perspectiva din care s-au pus şi se pun încă aceste probleme este, 
neîndoielnic, comună: aceea a perfectibi/ității umane. Dar o asemenea 
perspectivă nu a fost dintotdeauna definitorie pentru toate disciplinele 
menţionate, ci numai pentru una dintre ele: pedagogia sau ştiinţa şi arta de a 
educa. Numai în viziune pedagogică s-a pus problema intervenției concrete 
asupra condiţiei naturale a omului. Celelalte au rămas, pentru trei milenii, simple 
imagini contemplative. Nefiind numai 1oy6g (/ogos), ci şi rexvn (tehnă), 
pedagogia s-a preocupat înaintea tuturor şi mai mult decât toate disciplinele 
pentru a răspunde dilemei sale fundamentale — „Natura Umană sau Puterea 
Educaţiei?“ — într-un mod cât mai realist cu putinţă. De aceea, această întrebare 
n-a fost formulată doar sub forma unei disjuncţii exclusive asupra căreia urma 
să aleagă doar una din alternative. Problema fundamentală a educaţiei, în afara 
inerentelor rătăciri, a avut cel mai adesea o formulare praxiologică: „Cum putem 
mări Puterea Educaţiei asupra Naturii Umane?'“. Ceea ce este întru totul analog 
cu a căuta să afli cât de mult şi cum se poate determina o accelerare a 
dezvoltării şi a instruirii. Este ceea ce grecii numeau [la:5e.a (Paideia). 

Izvoarele concepliei psihopenvtice în pedagogie 

Nu intenţionăm să facem, pur şi simplu, istoria acestui şir de căutări. Ci să 
dezvăluim, pe această cale, că, deşi contestat, dreptul de proprietate al 
pedagogiei asupra problemelor accelerării dezvoltării şi ale formării umane nu 
numai că nu poate fi pus la îndoială; dar de recunoaşterea lui depinde astăzi, 
într-o foarte mare măsură, progresul ştiinţific într-o problemă atât de complexă. 
Mai mult, pentru pedagogia însăşi, concentrarea eforturilor în această direcţie 
de cercetare reprezintă un imperativ al actualităţii; un fel de „întoarcere acasă a 
fiului risipitor“, poate cam tardivă dar, tocmai de aceea, absolut necesară acum. 


1.1.1. CAT DE MARE ESTE SAU POATE FI PUTEREA EDUCATIEI 
ASUPRA NATURII UMANE? 


lată, probabil, cea mai adâncă şi cea mai veche interogaţie epistemică a 
gândirii pedagogice. Ea a scindat, de fapt, întreaga istorie a educaţiei în două 
orientări opuse. Este greu de contestat punctul de vedere al lui Bogdan 
Suchodolski după care această scindare a gândirii educaţionale ar fi fost în 
consens cu o alta, mai vastă: aceea a filosofiei însăşi (181). De altfel, după cum 
se vede, această „dezvoltare în sensuri opuse“ constituie o structură 
epistemologică (147) amplă care înglobează paradigmatic mai multe discipline 
ştiinţifice (107). Care sunt însă cele două direcţii de căutare ale gândirii 
pedagogice determinate de această interogaţie fundamentală? 

B. Suchodolski (181) a identificat o „pedagogie a esenței“ mai veche şi 
opusă unei „pedagogii a existenței“, ele tinzând, abia în actualitate, să se 
contopească. „Pedagogia esenței“ — această prelungită viziune asupra priorităţii 
absolută a idealurilor şi a forţei educaţiei asupra naturii umane — nu este numai o 
trăsătură a gândirii pedagogice, ci şi o mentalitate vastă ce s-a extins asupra 
practicii educative. „Pedagogiei esenței“, ca teorie ştiinţifică, ca reflectare 
„apollinică“, i se poate asocia — cu neîndoielnică îndreptăţire — o practică educativă 
specifică, educația autoritară, „procustiană“. Tot astfel, „pedagogia existenţei“, 
care a considerat realitatea naturii umane mai pregnantă în actul educaţional 
decât irealitatea onirică a idealurilor educative, a generat o practică educativă 
specifică: cea bazată pe /ibertatea copilului în raport cu puterea educativă; 
această practică a luat, deseori, forme „dionisiace“ cum s-a întâmplat în diversele 
„utopii puerocentriste“ care au început, probabil, cu acea Casa Giocosa a lui 
Vittorino Rambaldoni da Feltre şi care nu s-au sfârşit nici cu Casa dei bambini a 
Mariei Montessori, căci continuă încă să existe şi astăzi, ca o modă periculoasă. 

Să urmărim mai îndeaproape evoluţia acestei sciziuni care, în fond, 
descrie contradicţia fundamentală a ştiinţelor educaţiei însăşi ca fenomen 
social cu evoluţie istorică dialectică, adică sinuoasă, nerespectând nimic din 
„logica aristotelică'. 

ACCELERAREA PSIHOGENEZEI 
1.1.2. „PEDAGOGIA ESENTEI* ȘI „ EDUCAŢIA PROCUSTIANA” 


Este neîndoielnic faptul că aceste orientări ale teoriei şi practicii, profund 
corelate, îşi au izvoarele într-o veche şi prelungită neîncredere în virtuțile naturii 
umane. Ele nu încep cu filosofia platonică — cum considera Suchodolski — ci 
mult mai devreme. Altfel spus, aceste origini nu se află în ştiinţă, ci în credinfa 
însăşi. Or, acesta este un aspect de fond. Nu interesează atât istoria acestor 
neîncrederi, formele pe care ea le-a îmbrăcat în diversele epoci istorice, cât mai 
ales înţelegerea procesului epistemic care le-a dat naştere. Să analizăm, pe 
scurt, acest mod de a vedea în om o „imperfecţiune“, întrucât prin el se „leagă“ 
gândirea mitică ancestrală de metodele experimentale actuale. 


1.1.2.0. Între realitate şi divinitate 


Care este sursa neîncrederii în natura umană? 

După părerea noastră, ea este rezultatul unei comparații fundamentale: 
aceea dintre oameni şi zei, dintre real şi ideal. Zeii sunt nu numai produse ale 
imaginaţiei înfierbântate şi doritoare de perfecţiune a oamenilor. Este aspiraţia 
spre ceea ce grecii numeau aGavao.a (athanasia = nemurire). De-a lungul 
mileniilor de meditaţie, omul a reţinut mai puţin perfecțiunea capacităţii de a medita. 
El s-a orientat, prioritar, asupra produselor acesteia. Procesul este, desigur, uman. 
Dar produsele au fost supraomeneşiti. Pentru întregul Orient antic şi apoi pentru 
gândirea platonică, iar mai târziu pentru creştinism, omul nu era altceva decât 
realitatea murdară a ceea ce, după el însuşi, ar fi trebuit să fie. Faţă de sclipitorul 
chip al zeilor hinduşi sau egipteni, chipul omului european nu putea să pară decât 
palid şi întunecat. În imaginaţie totul ni se înfăţişează frumos şi fără cusur. Vishnu 
şi Brahma aveau chip de aur. Ra era soarele însuşi. Dumnezeul iudaic se 
deosebea prin puritate de toate zeitățile orientale a căror esenţă o sintetiza: el nici 
măcar nu putea fi imaginat — cum a „demonstrat“ mai târziu Sf. Augustin — 
neputând fi sculptat, pictat, figurat. Era în fond o esenţă, o idee (.5ca). De altfel, 
Ideile (ousia) i-au apărut lui Platon ca perfecte şi, dacă nu rupte definitiv de natura 
umană, cel puţin ca alcătuind o lume pură, androginică; faţă de ea, cea lumească 
nu putea apare decât ca o lume de umbre, accidentală, urâtă, mefistofelică. 


1.1.2.1. Optiunea pentru „ceea ce nu se vede“ 


Există o mare problemă care rezidă din această deosebire. Zeii sunt 
„ceea ce nu se vede“. Numai oamenii sunt „ceea ce se vede“. Esenţa „auditivă“ 
a divinității ar putea fi considerată drept sursă a prelungitei preocupări pentru 
limbaj şi vorbire în toată pedagogia apollinică a esenței. Vorbirea a putut fi 
considerată ca având forţe magice: nu numai cosmogonice, ci şi antropogonice 
şi paideutice. Regăsim această viziune încă din textele sapienţiale ale 

civilizaţiilor antice pierdute (129). Dar o vom întâlni mereu de-a lungul întregii 
„istorii a pedagogiei esenței“ — de la Platon şi până în imediata apropiere a 
teoriilor şi investigaţiilor experimentale asupra posibilităţii de accelerare a 
dezvoltării mintale. Vorbirea era Aoyóç (logós), adică atribut al zeilor. 

„Când sus cerul nu fusese încă numit / lar jos, pământul încă nu purta un 
nume“! — se spune în străvechiul poem babilonian Enuma Eliş. Dar această 
imagine care lasă să se înţeleagă că Existenţa materială începea cu Vorbirea, 
nu era strict cosmogonică. G. Smith (170) — 1876 — a susţinut că ea demonstra 
şi o credinţă în forţa antropogonică şi antropogenetică a vorbirii la babilonieni; 
ulterior, A. Heidel (86) — 1942 — a confirmat supoziţia lui G. Smith. Într-adevăr, 
vorbirea imperativă coercitivă ar fi avut virtuţi formative, după cum se susţinea 
în mitul mesopotamian Adapa: „Înţelepciune... el poseda, / Porunca lui era 
desigur... ca porunca lui Ea“.2 Aşadar, poruncile divine exprimând, se înţelege, 
însăşi gândirea divină, puteau fi spuse de către unii oameni; fie ei preoţi, 
educatori, magicieni etc. 

Or, asemenea concepţii (mai corect spus, preconcepţii) au fost, se pare 
răspândite la toate civilizațiile începutului de lume. În textul sapienţial 
considerat cel mai vechi din lume, egipteana Învățătura a lui Ptah-hotep, există 
exprimări de „pedagogie politică“, precum aceasta: „Când va îmbătrâni şi va fi 
un bătrân vrednic de cinste / El trebuie să grăiască la fel, cu aceeaşi 
înţelepciune fiilor săi / Şi să fie un reînnoitor al învățământului dat de tatăl său, 
lui. / Orice om învăţat trebuie să grăiască copiilor săi, / Astfel ca aceşti copii să 
grăiască la fel odraslelor lor...“3 Unii cercetători contemporani descoperă însă 
cu uimire că asemenea credințe au putut fi punctul de plecare a unor 
investigaţii ştiinţifice remarcabile. 

Cel mai reprezentativ exemplu este Astâdhyâyi, celebra Gramatică a lui 
Panini, în care remarcabilul cugetător hindus a întreprins, acum 2000 de ani, 
poate cea mai subtilă analiză a raportului dintre gândire şi limbaj. În 1961, L. 
Bloomfield declara Astâdhyâyi drept „operă fundamentală a inteligenţei umane“ 
(23, p.11). Or, aceasta este una dintre problemele centrale ale psihologiei 
genetice contemporane. Gramatica lui Panini, de fapt, o epistemologie avant- 
la-lettre, se preocupa de sanscrită. Aceasta era o limbă nevorbită de popor, dar 
socotită a fi limba zeilor!... 

În Hellada, filosofia platonică a fost, cel puţin în dimensiunea 
educaţională, anticipată cu mult (129). Concepţia mistică despre armonia 
numerelor, a sufletului, a muzicii şi a sferelor astrale prezentă la Pythagora este 


1. Enuma Eliş (Epopeea creaţiei lumii), în Gândirea asiro-babiloniană în texte, Editura 
Ştiinţifică, Bucureşti, 1974, p.14 

2. Mitul Adapa, în Gândirea asiro-babiloniană în texte, ed.cit., p.55 

3. Învățătura lui Ptah-hotep, în Gândirea egipteană antică în texte, Editura Stiinţifică, 
Bucureşti, 1974, p.59 

direct legată de „învățămâtul acusmatic“ pe care îl desfăşura tot el în şcoala de 
Ja Crotona: profesorul vorbea elevilor ascuns, pentru că se considera athanasic 
şi era convins că vederea sa ar impieta asupra purității divine a vorbirii. Dar 
esoterismul pythagoreic trebuie pus în legătură cu credinţe „pedagogice“ mai 
vechi, de origine orientală. Vechii hinduşi, ca şi sophoi; elini, considerau 
instruirea drept o „a doua natură a omului“. Ea nu putea fi, aşadar, decât 
„ascunsă“, iniţiatică, tantrică; şi trebuia desfăşurată ca un ritual mistic. 
Vorbirea a fost ridicată însă de greci la un rang deosebit: acela de 
metodă. Socrate însuşi preţuia vorbirea şi dispreţuia scrisul pe motiv că 
subjugă memoria; sofiştii au inventat, pe această bază, o „artă a disputei“ — 
metodă de a „demonstra“, cu ajutorul vorbirii, orice. Poeţii au arătat că ea poate 
deveni o metodă de a impresiona şi de a dezvălui frumosul (ceea ce l-a iritat 
pe Platon care l-a diabolizat chiar şi pe Homer). Retorii au arătat că vorbirea 
era, în acelaşi timp, un mijloc de persuasiune şi de convingere. În fine, 
philosophoii au arătat că vorbirea putea fi utilizată ca mijloc de căutare a 
adevărului. Maieutica (uaevriţ) socratică n-a fost atât o conversaţie 
educativă, cât o tehnică demonstrativă. Anamneza (avauvetic) platonică era 
numai o presupoziţie, dar poate fi considerată ca o construcţie de acelaşi fel. Nu 
întâmplător, Platon i-a alungat din cetatea sa ideală pe cei care întrebuinţau 
vorbirea în alte scopuri: poeţii, sofiştii, retorii. S//ogismul lui Aristotel şi 
inferențele megaricilor au aprofundat această viziune care reprezenta, în fond, 
o cale de acces de la vorbire spre gândire şi logică. Elenismul a dus, de altfel, 
acest cult pentru vorbire până în lumea romană. Şi poate nicăieri mai mult 
decât în lumea latină veche încrederea în forța cosmogonică a vorbirii nu a fost 
atât de obiectivată. Organizarea în vorbire a fost considerată capabilă să 
conducă la o organizare în lucruri. Aşa a luat fiinţă dreptul roman. Educaţia era 
aproape în întregime o activitate ce trebuia să conducă la învăţarea acelei „flori 
a tuturor ştiinţelor“: oratoria. Creştinismul a redat cultului pentru vorbire 
accentele mistice. Ea nu era numai un mijloc de educare, ci şi unul de predică. 
Întregul ritual liturgic se baza pe vorbire; şi — reamintindu-şi, poate, esoterismul 
pythagoreic, brahmanic şi orfic — mai ales pe vorbirea cântată. Educaţia creştină 
şi-a inaugurat intrarea în scena pedagogiei esenţialiste cu această trăsătură. 
Într-adevăr, se pare că primul ei semn a fost acea „şcoală catehetică“ de la 
Alexandria, căreia i-a pus bazele Origines Adamantios (secolele Il-lll d.Hr). 
Dacă moartea lui Socrate simbolizase naşterea filosofiei în Hellada, în schimb 
naşterea şcolii lui Adamantios marca moartea metodei lui Socrate. Într-adevăr, 
conversaţia maieutică a fost înlocuită, pentru multe secole, cu conversaţia 
catehetică. Aceasta va însemna, de fapt, renunţarea la vorbire, în favoarea 
verbalismului atât de specific oricărei educaţii scolastice: fie creştină, fie laică. 
Cultul vorbirii în creştinism îşi avea originile, ca şi alte credinţe, în mitul 
biblic al Creaţiei. Glasul aspru al Dumnezeului iudaic spusese: „Fiat!“. Practica 

verbalismului a înlocuit practica reală; în educaţia scolastică ea a atins, adesea, 
paroxismul, depăşind uneori însăşi fantasmagoria mitului. Este întâia oară 
când imaginaţia a fost depăşită de realitate. Ce putea fi mai absurd din punct 
de vedere pedagogic decât a pune doi copii să susţină timp de o oră două idei 
opuse, iar după aceea să-i oblige să susţină exact contrariul?... Pentru întâia 
oară „ceea ce se vede“ părea mai „amplu“ decât chiar „ceea ce nu se vede“. 
Aceasta era însă una dintre trăsăturile... esenţiale ale educaţiei „procustiene'“. 


1.1.2.2. De ce „prorcustiuna:? 


Acelaşi dezacord profund între real şi imaginar determina acest aspect al 
educaţiei de concepţie esenţialistă. Exista, mai întâi, o încredere în perfecțiunea 
imaginarului şi, apoi, prejudecata că exista o cale mai uşoară spre el: vorbirea. 

Dar procustianismul rezidă nu atât din mijloace, cât mai ales din 
neomeneasca măsură prea mare şi absolut imuabilă a idealurilor educaţionale 
esenţialiste. V/su/depăşea cu mult realitatea, ceea ce conferea acestei gândiri 
pedagogice un caracter aparte, pe care Nietszche l-a numit „apollinic'. 
„Apollinic“ este — în concepţia acestui interpret german al culturii greceşti — 
„ceea ce nu este“ (132) . Altfel spus, o iluzie. /luzia, născută dintr-o stranie 
alcătuire de visuri şi dorinţe, a dus nu numai la „naşterea“ zeilor şi a lumilor 
perfecte — Nirvana, Olimpul, Paradisul etc. — ci şi la constituirea idealurilor 
pedagogice esenţialiste. Dar viziunea apollinică a sensurilor educaţiei nu s-a 
născut în Hellada, cum susţine gânditorul amintit. Ea are origini mult mai vechi 
şi mai îndepărtate. O întreagă filosofie a aparenţei a animat gândirea şi cultura 
vechilor hinduşi, egipteni, chinezi ş.a. 

În Bhagavad-Gită', poemul central al Mahăbhăratei, întâlnim acest 
îndemn sapienţial, pe care Vishnu îl adresează muritorului în cumpănă: 
„Tărâmul despre care cunoscătorii Vedei spun că este indestructibil, în care 
intră asceţii lipsiţi de pasiuni, pentru care cei ce-l doresc se păstrează caşti, şi-l 
voi dezvălui pe scurt. / Stăpânindu-şi toate porţile, respingându-şi simţul intern 
în inimă, aducându-şi suflul vital în cap, practicând concentraţia Yoga, / Cel 
care plecând din lumea aceasta îşi părăseşte corpul rostind silaba sacră 
OM? care este Brahman, purtându-mă în gând acela merge spre condiţia 
supremă... Cel Nemanifestat, Cel indestructibil, aşa i se spune; este numit şi 
condiţia supremă... Cei care îl dobândesc nu se mai întorc... Dincolo de acest 
Nemanifestat, există o altă existență nemanifestată, eternă, care nu piere 
atunci când toate fiinţele pier“. 


1. Bhagavad-Gită, în Filosofia indiană în texte (trad.), Editura Ştiinţifică, Bucureşti, 1971, 
p.70-71 

2. „OM“ nu trebuie confundat cu corespondentul fonologic din româneşte. Cuvântul este 
intraductibil, fiind, cu aproximaţie, în filosofia Raja-Yoga, o formulă magico-tantrică pentru 
trecerea din Atman în Brahman (din omenesc în divinitate). 

Asemenea „iluzii apollinice' se află la originea tuturor idealurilor 
educaţionale esenţialiste. Yoginul hindus, scribul egiptean au, de aceea, o 
asemănare nu numai cu „înțeleptul“ propus de Socrate şi de întreaga pleiadă a 
filosofiei greceşti, ci şi cu idealuri educaţionale mult mai târzii. Oratoru/ lui 
Quintilian este un fel de mistic al vorbiri persuasive; Umi/u/ ascultător al lui 
Vasile Magnus reprezintă un fel de „sclav perfect“ al divinității absolute; Omul 
cu har divin dorit de Sf. Toma d'Aquino era de neîntâlnit printre muritori; chiar şi 
Gentilomul lui Michel de Montaigne era, într-o măsură mare, numai idealitate; 
Piosul Erudit a lui Comenius a rămas un vis pedagogic subtil, dar nerealizat; 
Gentelmanul lui Locke ascundea cu dibăcie legătura reală cu aceste viziuni; 
Caracterul lui Herbart avea însă o evidentă şi pregnantă legătură cu iluziile 
apollinice; Omul constrâns să fie moral al lui Durkheim nu diferă nici el, chiar 
dacă constrângerea divină este coborâtă din cer, pe pământ cu chipul şi 
denumirea de Societate; Personalitatea dorită de mai mulţi pedagogi, mai ales 
de orientare culturalistă, constituie tot o rudă târzie a aceluiaşi Atman contopit 
cu Brahman din civilizaţia de început de lume de pe meleagurile Gangelui sau 
cu Deveikut-ul talmudiştilor şi cabaliştilor evrei. 

Dar toate aceste idealuri diferite au reprezentat — desigur, în feluri proprii 
— un „pat al lui Procust“ în care copiii erau „întinşi/scurtaţi' şi forţaţi să se 
conformeze cu o măsură unică, indiferent care le-ar fi fost măsura individuală 
pe care natura le-o furnizase. 


1.1.2.3. Sărăcia dezolantă a mijloacelor educative... 


Pentru a realiza idealurile educative erau necesare mijloace. Vorbirea 
era, desigur, o cale. Ea a fost considerată chiar o „cale de aur' a educaţiei 
procustiene. Şi nu s-a văzut cu destulă uşurinţă că acest „aur“ nu era nici 
suficient de „strălucitor“, nici suficient de „scump“ pentru a putea atinge, numai 
cu ajutorul său, măreţia fără preţ a iluziilor apollinice ale pedagogiei 
esenţialiste. S-a făcut, aşadar, apel la alte mijloace. Acestea nu mai aveau 
strălucirea primului. lată unul suficient de ilustrativ prin el însuşi: bătaia. Dar, în 
întregime, educaţia procustiană a fost o educaţie violentă, constrângătoare, 
aspră, umilitoare, autoritară. În şcolile egiptene de scribi, copiii, aproape goi, 
erau puşi să copieze, încă de la 5-6 ani, de dimineaţa şi până seara, lungi liste 
de zei, de faraoni, de maxime cu caracter moral care îndemnau la supunere 
orbească în faţa zeilor, a destinului şi a preoţilor. Chiar şi în acele „case ale 
vieții“ — un fel de şcoli superioare — tinerii egipteni erau supuşi unor extenuante 
exerciţii de memorare a „cunoştinţelor secrete“ de medicină, astronomie şi 
geometrie. Memorarea mecanică şi sistemul examenelor dure a dominat 
câteva milenii educaţia chineză. Dar în India a luat naştere, cu adevărat, 
educaţia bazată pe suferinţă. Considerată a fi „a doua naştere“, instruirea nu 
putea fi decât dureroasă, ascetică. Violenţa a uzurpat chiar locul de regină al 

mijloacelor educative ale vorbirii în Laconia şi Atica. Educaţia laconică se 
confundă cu „vorbirea laconică“. E drept că în Creta şi Sparta nu s-a mai făcut 
mai ales educaţie intelectuală şi morală, ca în Orient, ci în primul rând educaţie 
fizică. Dar Militarul, idealul educativ al acestor state greceşti, este tot un „pat al 
lui Procust“. Educaţia spartană a rămas celebră prin asprimea ei. Copiii cu 
„natură nesănătoasă“ erau exterminați încă de la naştere. Ceilalţi erau supuşi 
unor lungi şi obositoare exerciţii fizice. Nu numai în gimnaziu sau palestra, ci şi 
în efebie. Copiii erau obligaţi de mici să înfrunte foamea, setea şi boala; în 
timpul iernii trebuia să umble, ca şi vara, aproape goi. Tinerii spartani erau 
antrenați să ucidă luând parte la acele incursiuni nocturne — cryptea — în care 
fiecare participant trebuia să omoare cel puţin un sclav. Nici la Atena — în ciuda 
democratismului acestui polis — educaţia copiilor nu era blândă. În palestra 
ateniană, ca şi mai apoi, în gimnaziu şi şcoala de efebi, se punea accent pe 
fortificarea fizică. Totuşi, întreaga educaţie „păgână“ a grecilor a fost ceva mai 
blândă şi mai umană decât în toate pretinsele civilizate şcoli ale creştinismului. 
La Atena, copiii de 7-14 ani puteau urma o şcoală a gramatistului sau a 
kitaristului; aveau, deci, parte de o educaţie estetică. În alte oraşe au luat fiinţă 
şcoli de fete, cum a fost cea condusă de poeta Sappho, la Lesbos. 

În fine, grecii sunt autorii acelei idei educative subtile — kalokagathia 
(kaioxayaâ.a) — ideea educaţiei armonioase, a îmbinării frumuseţii fizice cu 
bunătatea morală. Aşa a fost posibilă nu numai naşterea şi dezvoltarea fără 
egal a gândirii filosofice în Hellada, ci şi apariţia unor adevărate metode şi şcoli 
pedagogice: maieutica socratică, Akademia platonică şi symposioanele 
filosofice, Lykeonul aristotelic, instruirea peripatetică şi, mai ales, me/ete 
(hanatou, „pregătirea pentru moartea senină“. 

Mai mult, chiar şi în civilizaţia „mai păgână“ a Romei — căci romanii l-au 
ucis pe Christos — educaţia a fost mai puţin aspră. Romanii au fost chiar autorii 
unei instituţii cu teribilă „neesenţialitate“: /udus-urile — şcoli speciale pentru joc, 
amuzament, recreere. 

În schimb, încă din perioada timpurie, prin /mitatio Christi, creştinismul a 
declarat asprimea ca o a doua „cale de aur' a educaţiei. Clement Alexandrinul 
(secolul al Ill-lea) fost elev al şcolii catehetice înfiinţate de Adamantios la Alexandria, 
a expus într-o uitată carte, Pedagogul, ideologia acestei asprimi: scopul educaţiei 
nu se afla în lumea murdară terestră, ci în minunata viaţă celestă „de dincolo“. 
După moarte, omul ar fi aşteptat fie de Paradis, fie de /nfern. Această promisiune 
a Paradisului nu era, desigur, decât Nirvana hindusă şi Lumea lui Osiris pentru 
care se îmbălsămau egiptenii; dar era şi Lumea Ideilor platonice. Numai că, în 
locul anamnezei, în locul „reamintirii“ Ideilor, creştinismul propunea alte metode 
păgâne: ascetismul Vedefor şi Brahmanelor, strecurat pe nesimţite în iudaismul 
mesianic şi rămas încă viguros după reuşita operă de reeducare a lui lisus. Dar 
mitul biblic era superior celor orientale din care îşi trăgea seva. Într-adevăr, ceea 

ce lipsea tuturor acestor religii şi credinţe era o justificare. Orice se putea pricepe, 
dar un singur lucru nu. Ce genera acea supărare stupidă a zeilor păgâni? Nimic. 
ludaismul a adus o inovaţie fără precedent: povestea „păcatului originar“. Cu un 
asemenea argument s-a putut converti creştinismul în modalitatea de păstrare a 
inegalităţii claselor, a asupririi oamenilor de către alţi oameni şi a statelor de către 
alte state, timp de multe secole. În educaţie, el a putut justifica asprimea dusă 
uneori până la paroxism a Educatorului ca reprezentant al Puterii Educaţiei 
asupra mult hulitei Naturi Umane — murdărită prin „păcatul originar“. Dumnezeu 
mai promitea, încă, omului măreție, în schimbul umilinţei şi căinţei sale până la 
moarte. Educaţia putea fi un mijloc de obţinere a acestora. Vasile Magnus, unul 
dintre primii „patres eclessiae'“ a declarat „ascultarea“ drept mijloc principal de 
obţinere a umilinţei. Desigur, nu se referea numai la ascultarea ca fapt al 
comunicării, ci la ascultarea în sensul supunerii orbeşti. Tertulian (secolele Il-Ill) 
a declarat credinţa drept unic izvor de cunoaştere, considerând ştiinţa o 
preocupare „păgânească'. A crede este o preocupare fără argumente raţionale. 
„Credo quia absurdum!“ a spus acest „Sfânt părinte“, „argumentând“ totuşi: „Oare 
ce poate fi comun între Atena şi lerusalim, între Akademie şi Biserică, între eretici 
şi creştini?... Noi, după Cristos, nu mai avem nevoie de nici o curiozitate de a şti, 
nu mai avem nevoie de nici o cercetare“ (172, p.52). Dar creştinismul aducea şi 
ideea de mântuire (soteria) şi imaginea unui Dumnezeu blând. 

Nu peste multă vreme, Sf. Augustin va reuşi să determine un sinod de 
interzicere a citirii autorilor păgâni. Acest „început“ şi-a avut urmările sale. 
Bătaia a fost ridicată la rang de metodă educativă morală. Se lua ca argument 
Biblia însăşi. Într-unul din proverbele lui Solomon din Vechiu/ Testament se 
spunea: „Nuiaua şi certarea dau înţelepciunea... Pedepseşte-ţi fiul şi el îţi va 
da odihnă şi desfătare sufletului“ (172, p.53). 

Educaţia eclesiastică va atinge culmi ale absurdităţii de nebănuit în Evul 
Mediu. Erasmus din Rotterdam va considera în Lauda nebuniei (1509) şcolile 
mânăstireşti drept „puşcării', „odăi de tortură“, „locuri de tristeţe“. Critica lui 
Rabelais va fi şi mai aspră: „Mai omenos sunt ţinuţi ocnaşii la Mauri şi Tartari, 
ucigaşii în temniţă, ba chiar câinii în casă, decât prăpădiţii aceia de ticăloşi 
[elevii] în aşa-zisul convict [colegiul] şi, dacă aş fi rege la Paris, să fiu al dracului 
dacă n-aş pune foc la şcoală şi i-aş lăsa înăuntru să ardă şi pe protomagistru 
[directorul de studii] şi pe monitorii care suferă să vadă atâtea viclenii săvârşite 
sub ochii lor“! (172, p.90). 

Dar aceste critici renascentiste n-au avut darul de a modifica apollinismul 
anterior al pedagogiei creştine; şi nici procustianismul de o asprime fără margini al 
educaţiei sale. După Reforma şi Contrareforma religioase din secolele următoare, 
„noul învăţământ catehetic“ şi-a reluat şi mai îndânjit practicile inumane. Acea Ratio 
et Institutio Societatio Jesu, prin care „frații“ lui Ignaţiu de Loyola au înfiinţat, în 1599, 
„Şcolile iezuite“, a introdus o serie de procedee rămase celebre prin reprobabilitatea 

lor: denunţul, tehnicile „subtile“ de pedepsire corporală, emulul [spionul clasei], 
taberele rivale ş.a. Nici „fraţii“ lui Jansenius n-au avut idei pedagogice mai blânde — 
cum ceruse lisus — cu natura umană. Acele petites ecoles janseniste, create la Port 
Royal, aveau un regim extrem de sever din care lipseau complet laudele, acestea 
fiind pur şi Simplu interzise. In fine, în şcolile baptiste educaţia avea acelaşi chip ca 
cea din celelalte două „confrerii' menţionate. 

De altfel, aceste idei — care ţinteau Edenul cu tot dinadinsul, dar au dat 
Infernului o realitate pământeană — s-au prelungit mult. Ele vor lua chiar forme 
laice. Le vom recunoaşte în învățământul lancasterian [monitorial] din secolul 
trecut şi chiar în cele mai adânci subterane ale pedagogiei herbartiene. 


].1.2.4. „Fseniă" şi „accelerare“ 


După o atât de prelungită istorie a ceea ce unii au numit, cu destulă 
exagerare, „durere pedagogică“, pare mai uşor de înţeles de ce se cuvine a 
medita şi asupra unor „probleme actuale“ precum acestea: Reprezintă oare 
accelerarea instruirii şi a psihogenezei o educație procustiană? Nu cumva 
dorința de a forța evoluția mintală şi însuşirea cunoştinţelor este semnul unei 
îndepărtate „credințe“ în impertecţiunea naturii umane? Ce se înțelege, de fapt, 
prin acele „erori de creştere“ pe care psihogeneticienii actuali se străduiesc să 
ie corecteze cu mijloace ce fin de „puterea educaţiei“? În fine, aceste mijloace — 
diversele materiale şi procedee de accelerare şi anticipare psihogenetică — nu 
violentează cumva însăşi „natura umană“? ş.a. 

Dar, pentru a putea răspunde acestor întrebări ar trebui să parcurgem 
dialectica preocupărilor pentru înţelegerea celei din urmă în istoria gândirii şi a 
practicii educaţionale omeneşti. 


1.1.3, „PEDAGOGIA EXISTENT LI ȘI DL ARLA DO ii să 


1.1.3.0. De lu perjeciibiitate la perjectiined tadni 


Rezultatele celeilalte mari opţiuni pedagogice sunt cele ale unei încrederi 
fundamentale nu în perfectibilitatea, ci în perfecțiunea umană. Oricât ar părea 
de paradoxal, din acest punct de vedere, cea care pare mai esenţialistă nu este 
pedagogia „esenței“, ci aceea a „existenței“. 

A trebuit să treacă însă multă vreme până când gândirea pedagogică a 
putut să nască şi să accepte ideea că omul îşi era suficient sieşi; cu alte cuvinte, 
că de la natură era bun; că măsura sa reală era unică şi că măsura divină nu 
era decât himerică şi intangibilă. Abia cu Renaşterea — şi denumirea acestei 
epoci trebuie înțeleasă în întreaga ei semnificaţie simbolică — gândirea 

pedagogică s-a regăsit, în parte, pe sine, ca gândire în care raţiunea şi nu 
credinţa era, cu adevărat, revelatoare. 

Desigur, de „mersul firii“ vorbise şi Aristotel. El este, de altfel, şi autorul 
unei analize a „firii“, a naturii umane; adică — al unei „psihologii“. Dezvoltarea 
psihologiei ca ştiinţă a condiţionat, într-adevăr, constituirea pedagogiei 
existenţei. Dar psihologia Stagiritului, expusă în De anima, face parte din 
preistoria acestei discipline care nu se va naşte, ca ştiinţă, decât mult mai 
târziu. Într-adevăr, Aristotel credea că există trei feluri de yvyń, suflet vegetativ, 
animal şi raţional. După el „sufletul vegetativ“ e propriu sclavilor, constând în 
capacitatea de hrănire şi înmulţire, acest suflet nu ar avea nevoie decât de 
educaţie fizică. „Sufletul animal“ posedă în plus senzaţii şi dorinţe, este propriu 
săracilor şi are nevoie de educaţie morală. „Sufletul raţional“, posedând vovc 
(nous = gândire), este propriu stăpânilor de sclavi şi are nevoie de educaţie 
raţională. Evident, acest amestec confuz şi aproape cinic de prejudecăţi şi 
impresii biologice, psihologice şi pedagogice nu era o analiză reală a firii umane 
şi nici nu putea constitui baza unei încrederi în ea. Abia după multe secole de 
rătăcire apollinică va fi posibilă o educaţie dedicată unui om care poate fi 
considerat stăpânul Universului şi nu sclavul unui nemilos zeu oarecare. Abia 
cu Renaşterea educaţia putea trece „de la iudaism“ la „creştinism“. În locul 
cruzimii neînduplecate a lui lehova, Renaşterea a descoperit blândeţea bunului 
Dumnezeu de care vorbise lisus. Dar numai atât? Cu „naşterea“ acelui Uomo 
unico, Uomo singolare al lui Pico della Mirandola, tronul crudului lehova va fi 
uzurpat de omul însuşi care se descoperea pe sine, întocmai ca bunul cavaler 
Don Quijote della Mancha, „fără pată şi fără prihană“, care nu-şi mai amintea 
nimic despre pretinsul său „păcat originar'. Mai mult, el descoperea că acea 
„lume a promisiunii“ nu era deloc celestă, ci întru totul pământeană, telurică, şi 
că acea „viaţă de dincolo“ trebuia căutată în „viaţa de aici“. Desigur, Renaşterea 
a însemnat o revoltă în spirit. După secole de asuprire a minţii de către 
prejudecățile şi fantasmagoriile biblice, se simţea nevoia unei libertăţi totale. 
Revolta a fost titanică. De fapt, cel care uzurpa locul Dumnezeului creştin nu 
era omul concret, ci Omul. Adică un Titan, cu chip de om, dar adesea mai 
strălucitor decât însuşi Dumnezeul creştin. Religia creştină însăşi a fost 
înlocuită. Numele noii religii era umanismul. 

„Umanismul secolului al XVIII-lea, ca şi cel al zilelor noastre, se 
dovedeşte a fi cu mult inferior în comparaţie cu ceea ce numeau astfel italienii 
Renaşterii... «Omul este măsura tuturor lucrurilor» a însemnat în secolul al 
XVI-lea că omul este rezumatul, microcosmosul Universului; că este o unitate 
completă ca şi Universul; că, prin urmare, Realul nu poate fi cunoscut decât 
prin cunoaşterea de sine şi prin analogia fiinţei sale cu a noastră“ — observă A. 
Beguin (19, p.78). 

De aceea, pedagogia existenţei nu a apărut în „secolul luminilor“ cu 
Rousseau, cum susţine B. Suchodolscki, ci mult mai devreme, în secolele XIV- 
XV; adică o dată cu Renaşterea, când Michelangelo sculpta un David mai înalt 
decât uriaşul Goliath; când Rafael picta o Madonna del Belvedere mai frumoasă 
decât Fecioara; când Leonardo întruchipa, el însuşi, un Gigant al spiritului. 


1.1.3.1. Respectul fată de copil 


Într-adevăr, atunci, prin 1422-1423, la chemarea unui marchiz mantovan, 
Vittorino Rambaldoni da Feltre înființa în parcul palatului acestuia o şcoală 
neobişnuită: Casa Giocosa sau Gioiosa. Căci această „casă a bucuriei, a jocului“ 
nu semăna deloc cu acele „locuri triste“ şi „puşcării' care erau şcolile mânăstireşțti. 
Rambaldoni a încercat ceea ce pentru toată istoria anterioară a educaţiei părea o 
absurditate: nu să-l „adapteze“ pe copil şcolii, ci să adapteze şcoala copilului. 
„Patul lui Procust“ era, desigur, în acest fel sfărâmat. Ce putea fi mai teribil decât 
cerința lui Rambaldoni de a adapta „disciplinele“ nivelului de înţelegere al copiilor? 
Până la el se susţinuse această iluzie: „disciplinele“ nu pot fi disciplinate! Numai 
copiii puteau fi asupriţi cu tirania lor!... Cu Rambaldoni s-a născut, aşadar, în 
istoria educaţiei „elevul ne-disciplinat“ — în sensul filosofic al expresiei. Cine era el? 
„Elevul ne-disciplinat“ era, de fapt, copilul respectat. „Respectul pentru copil‘ 
revoluţiona principiul pus întâia oară în practică la Casa Giocosa şi anunţa, de fapt, 
o Renaştere pedagogică. Acest principiu se opunea, în esenţa sa, oricărei... 
pedagogii a esenței. Rambaldoni a exclus cu totul din şcoala sa nu recompensele 
— ca iezuiţii, ci pedepsele corporale, autoritarismul, jignirile (în general) aduse 
naturii umane ca valoare cosmică. Dar şcoala lui Rambaldoni era o utopie. Ea a 
dispărut repede. N-a durat decât din 1423 până în 1446. După moartea lui Da 
Feltre, încercarea lui Guarino Veronese de a o reface la Ferarra n-a mai izbutit. ŞI 
toate utopiile pedagogice ale secolelor următoare au apărut şi dispărut la fel de 
repede. Căci după modelul gândirii înfierbântate a renascentistului Da Feltre s-a 
încercat mereu, până în secolele noastre, coborârea Osiriei sau a Paradisului pe 
Pământ. Este adevărat, după moartea 'lui Rambaldoni şi Veronese, utopiile 
educative s-au mutat, pentru o vreme, exclusiv în imaginaţie. Asemenea Ideilor 
Platonice, Nirvanei, Paradisului. Şi nu numai „marii utopici' au imaginat „şcoli 
frumoase“. Thomas Morus a închipuit o Casa Giocosa pentru insula Utopia, iar 
Thomaso Campanella — pentru aşa numita Civitas Solis. Dar şi alţi reprezentanţi 
ai Renaşterii, precum Erasmus din Rotterdam, Jean Luis Vives, François Rabelais 
şi Michel de Montaigne, monahi luminaţi şi „invizibili“ precum Comenius, veritabili 
„iluminişti“ precum Rousseau ş.a. au închipuit „lumi“ în care natura umană nu mai 
era obligată să se ruşineze de ea însăşi.! 


1. v. Mitul lui Chiron, Ed. Aramis, 2001. Interpretarea laudativă a acestor autori a fost mult 
amendată. 

Într-adevăr, Erasmus, criticul violent al şcolilor mănăstirești, a imaginat 
„principiile unei educaţii liberale a copiilor" (De puieris statium ad liberaliter 
instituendis) prin care acest prieten al lui Nicolaus Olahus susţinea că: „animi 
causa ludendum est“ adică: „înclinațiile copilului se dezvăluie în joc“. Jean Luis 
Vives, prieten şi cu Erasmus şi cu Morus, şi autor al acelui „curios tratat de 
psihologie empirică avant-la-lettre“ — cum apreciază Debesse lucrarea sa din 
1638 (De anima et vita) — ar fi dorit ca fiecare provincie să aibă o academie, iar 
fiecare comună, o şcoală „aşezată pe malurile mării, în vecinătatea negustorilor 
cumsecade“. Rabelais nu a imaginat o şcoală, ci un educat şi un educator de 
lume imaginară: pe Eudemon şi pe Panocrates. Comenius, luminatul episcop 
al „fraţilor boemieni“, autor — între altele — al acelei „schola ludus“ din 1653, şi-a 
închipuit întreaga lume ca şcoală, cu perspectiva devenirii acesteia ca 
„pansofie universală“. Rousseau a imaginat pe Emile şi o „educaţie 
deşcolarizată“, în care natura şi viaţa însăşi devin spaţiul unei formări „extra 
muros“. Abia cu capitalismul dezvoltat utopiile revin în realitate: cu filantropişti 
precum Basedow şi Salzmann, cu Pestalozzi, cu socialişti utopici precum 
Robert Owen, cu moralişti orientali precum L. N. Tolstoi, cu multele „şcoli în aer 
liber“, „şcoli cetăţeneşti“, „şcoli progresiste“, „şcoli non-directive“, din prima şi a 
doua jumătate a secolului nostru. Erau proiecte francmasonice de mare 
îndrăzneală, inflamabile chiar! 

Într-adevăr, în spirit rousseauist, J. B. Basedow a înfiinţat, în 1774, la 
Dassau, o şcoală ciudată numită „Philantropinum'“. Această „şcoală a iubirii“ 
avea caracter exclusiv de joc. Mobilul educaţional părea a fi unul singur: să-i 
înveţe pe copii fericirea. Salzmann, adept a lui Basedow, a încercat să creeze 
o astfel de instituţie şi la Schnepfental. Dar cum aceste şcoli încercau să 
dureze prin subvenţii oferite de „bogaţi miloşi“, utopiile filantropice au dispărut 
degrabă în oceanul de capitalism sălbatic. Tot astfel s-a întâmplat şi cu cea 
înființată de R. Owen la New Lannarck, cu cea a lui Tolstoi de la lasnaia Poliana 
şi chiar cu mai realistele şcoli ale lui Pestalozzi. La fel, şi cu puzderia de „şcoli 
progresiviste“ contemporane occidentale care apar şi dispar ca ciupercile, după 


ce „discipolii“ îşi masacrează maeştrii. 


1.1.3.2. Victoria copilului în lupta cu „homunculus“-ul 


Pedagogia existenţei era însă, dincolo de orice alte atribute, o filosofie a 
copilăriei şi a libertăţii. Ea se opunea, de aceea, oricăror pedagogii esenţialiste 
care nu erau altceva decât apologii aduse umilirii şi asprimii. Ascezei 
esenţialiste, pedagogia existenţei i-a opus „beţia dionisiacă“ — cum s-ar fi 
exprimat acelaşi Friedrich Nietszche. Sufletul dionisiac al vechilor greci — 
susţinea acesta — reprezenta capacitatea lor de a-şi confunda experienţa cu 


sufletul universal, prin netemperarea conştiinţei şi trecerea ei în starea de 

libertate maximă, mergând până la forme „orgiastice“: dans şi ritm, freamăt şi 
spectacol existenţial!. 

Rambaldoni şi, mai târziu, Rousseau au opus imaginilor sceptice şi 
încremenite în idei ale pedagogiei esenţialiste un element nou, un adevărat 
vulcan de complexitate şi neprevăzut: devenirea umană; adică, ceea ce numim 
în mod obişnuit copilărie, dar care reprezintă marele spectacol al trecerii omului 
de la condiţia sa biologică naturală la esenţa umană. Această evidenţă — căreia 
cecitatea pedagogiei esenţialiste îi preferase iluzia „lumilor“ imaginare — că, 
deşi avea o natură modestă, omul era capabil să devină un stăpân al 
Universului — a devenit fenomenul studiat de pedagogia existenţei. „Natura 
doreşte ca înainte de a fi vârstnici copiii să fie copii!' exclama mustrător 
Rousseau. Şi părea a avea toată dreptatea. Căci, comparând oamenii cu zeii, 
pedagogia esenței nu mai observase că, înainte de a deveni oameni, aceștia 
fuseseră deja zei! „Înapoi la vârsta de aur a omenirii!“ va exclama, din nou, 
Rousseau. Ceea ce devenea fundamental în această nouă optică, nu mai era 
nici chipul de aur al zeilor şi nici umilitoarea origine a naturii umane. Ci altceva, 
mai real, deşi mai ciudat decât orice fantasmagorie teologico-pedagogică: 
natura copilului. Descoperirea lui Rousseau era, în fond, marele pas spre 
„conştiinţa de sine“ a acelei Casa Giocosa. În spatele rafturilor de biblioteci 
pline cu tomuri prăfuite şi grele de consideraţii teozofice searbede, Rousseau 
descoperise acest individ mic, aproape ucis de mormanul de imaginaţie goală 
care îl apăsa. „Copilul“ — în ciuda numelui iluzoriu al „pedagogiei“ de până la el 
— era un personaj nou şi original. Dar el era şi întâia realitate incontestabilă a 
„bătrânei arte“. Secole de-a rândul locul său fusese uzurpat de o iluzie, de o 
terifiantă himeră: „adultul în miniatură“. Secole de-a rândul copilul real fusese 
confundat cu un „homunculus“: „magiştrii' se adresau -- în Evul Mediul ca şi în 
Orientul antic, dar şi mai târziu — feţelor mici şi speriate ale învăţăceilor cu iluzia 
că aceste chipuri sunt pe măsura minţii lor adulte doldora de cunoştinţe, dar 
lipsită de amintiri.2 

Un destin uman fără copilărie pare, astăzi, o imagine absurdă. Totuşi, ea 
a fost acceptată în aproape întreaga gândire pedagogică prerousseauistă şi 
încă multe secole după răsăritul acesteia. Ei nu vedeau, aşadar, devenirea 
umană; ci câteva zeci de scheme himerice ţintuite de câteva bănci. 

Cu Rousseau însă, dezvoltarea, adică devenirea esenței umane, clădirea 
sa pe şi îngemănarea sa cu natura umană, a devenit o realitate greu de ascuns 
prin speculaţii. În această „revelaţie“ rousseauistă pot fi căutate, cu sorţi de 
izbândă, originile tuturor viziunilor înfierbântate şi a căutărilor ştiinţifice 


1. v. Gabriel Liiceanu, Tragicul, o fenomenologie a limitei şi depășirii, Editura Univers, 
Bucureşti, 1975, cap. „Nietszche: tragedia ca structură gnoseologică şi soteriologie estetică“. 

2. lronia soartei: Rousseau a descoperit copilul... din cărţi. Pe cei cinci copii ai săi i-a dus 
la orfelinat (v. Mitul lui Chiron, ed.cit., cap. „Harpa lui Rousseau“). 


25 


WCCELERAREA PSIHOGENEZEI 
înfrigurate prin adâncurile unui fenomen căruia nu i s-a găsit încă egal în 
universul cunoscut: psihogeneza. 

Totuşi, semnificaţia descoperirii lui Rousseau era chiar mai vastă pentru 
pedagogie. Mai pregnant decât Da Feltre, Rousseau efectuase în pedagogie o 
răsturnare: el nu a mai vorbit de „natura umană“ ca acesta sau ca alţi 
renascentişti. Ci de „natura copilului“! De aceea, idealul educaţional propus de 
el nu putea fi nici „sufletul nemuritor“ al Sf. Toma d'Aquino şi nici chiar 
„gentilomul“ lui Montaigne. Rousseau a propus ca ideal „libertatea copilului“. În 
fond, în acest fel se inversau raporturile care păreau fundamentale în 
pedagogie: idealul educațional era, acum, tocmai natura umană. 

La vremea respectivă, această răsturnare coperniciană n-a fost apreciată 
corect. Rousseau părea a protesta, ca şi întreaga pleiadă de patres ecclesiae, 
împotriva „vieţii de aici“. Dar, pentru el, „viaţa de aici“ era societatea reală. El 
credea că răul nu se naşte în om, ci îi era furnizat. Omul se naşte bun, dar apoi 
se înrăieşte. Un contemporan englez, filosoful Thomas Hobbes, a comparat 
societatea cu un monstru mitic: Leviathan. Şi i-a ţinut isonul lui Rousseau: în 
societate, homo homini lupus. Dar omenirea ar fi avut cândva o „vârstă fericită“: 
„vârsta bunilor sălbatici“. Numai un arhaic „contract social“ ar fi determinat 
corupţia ulterioară a acestora. Dar „contractul social“ a rămas fără implicaţii 
antropogonice. „Natura umană“ ar fi rămas, în afundurile sale, nepătată. Vom 
regăsi această bunătate esenţială în copii. Cu condiţia să nu-i supunem 
constrângerilor „contractului social“. Acesta din urmă era un nume nou dat 
„patului lui Procust“. Şi trebuia sfărâmat, desfiinţat. A educa, înseamnă a păstra 
libertatea copilăriei. Esenţa educaţiei trebuia să fie aşadar negația. Copilul 
trebuia să înveţe de la el însuşi. Orice constrângere a lui prin „contractul social“ 
— iadul pe pământ — era periculoasă şi dăunătoare bunătăţii sale fundamentale. 
În acest fel, Rousseau a ridicat „natura copilului“ la rang de entitate mistică. 
Redescoperit el însuşi peste 200 de ani, Rousseau a părut tocmai de aceea de 
o religiozitate profundă. La începutul secolului nostru, o neorousseauistă, Ellen 
Key (101), a putut să declare, precum misticii creştini medievali, deşi în spiritul 
marelui genevez: „Copilul este un sfânt! Să ne închinăm lui!“ În fond, Emile nici 
nu a existat. Eroul pedagogic al lui Rousseau nu era real, ci imaginar. Proprii 
săi copii au crescut, asemenea tuturor copiilor reali ai vremii, în una dintre acele 
triste „odăi de tortură“ care nu dispăruseră încă, deşi locul „întunecatului“ Ev 
Mediu fusese luat de „secolul luminilor“. Din păcate, şi Emile era o fantomă — 
căci şi îngerii sunt fantome. Înțeleptul însuşi era, se pare... „nebun“(62). 


1.1.3.3. Dezvoltarea: scara cu număr variabil de trepte 


Totuşi, concepția lui Rousseau a pus o problemă gravă gândirii 
pedagogice îmbibată de metafizică. Dacă cel dintâi lucru care se cuvine făcut 

în educație este acela de a respecta natura bună a copilului, cum se poate face 
rațional acest lucru? 

Or, prima dificultate a acestei probleme părea a fi aceasta: în ce constă, 
de fapt, copilăria? Altfel spus, cum se desfăşoară acest proces complex? 

Aceasta „trimitea“ gândirea pedagogică la o problemă mai veche, tratată 
altădată cu uşurinţă, dar devenită acum crucială: care sunt particularităţile de 
vârstă şi procesele devenirii? „Periodizări' ale vârstelor se făcuseră de mult, 
chiar în cele mai „credincioase“ teorii ale pedagogiei esenţialiste. Ele 
alcătuiesc, probabil, protoistoria principiului psihogenetic în pedagogie. Căci 
adevărata istorie a acestora începe, neîndoielnic, abia cu principiul respectării 
particularităţilor de vârstă elaborat de către Rousseau. 

Intr-adevăr, orice educaţie trebuie să conţină, obligatoriu, o anumită 
periodizare. Din acest punct de vedere s-ar părea că psihogeneza nu este o 
descoperire pedagogică aparţinând lui Rousseau. Dar numai când pedagogii 
au descoperit necesitatea ca fiecare vârstă să fie respectată, viziunea 
psihogenetică a pătruns realmente în pedagogie. Este un proces care s-a 
produs în etape istorice mari. Neîndoielnic, atât etapa periodizării formale sau 
determinate de necesitatea respectării unor rațiuni practice, cât şi etapa 
periodizărilor determinate exclusiv de exigenţe metafizice sau de sistem, 
aparţin numai preistoriei pedagogice a acestei concepţii; abia etapa 
periodizărilor determinate ca „principii pedagogice clare“, etapa periodizărilor 
psihogenetice propriu-zise şi, în fine, etapa experimentelor privind posibilitatea 
accelerării pedagogice a psihogenezei pot fi considerate ca aparţinând 
progresului real al cunoaşterii pedagogice a acestei cruciale probleme. 

Să urmărim, pe scurt, caracteristicile primelor etape ce refac, în fond, 
drumul dramatic, dialectica profundă a apariţiei şi dezvoltării concepţiei 
psihogenetice în pedagogie, conducând, în chip istoriceşte firesc, spre 
problemele ce apar atât de „actuale“ şi chiar „de viitor' ale accelerării 
instrucţionale şi psihogenetice. 

Întâia etapă, cea a periodizărilor formal-pragmatice a început, 
neîndoielnic, cu educaţia însăşi; căci primele forme instituţionalizate ale 
acesteia conţineau, obligatoriu, periodizări. Cea spartană era alcătuită din 
perioade de câte şapte ani: 0-7-14-21, adică — educaţie familială (0-7ani), 
intrarea în internatele statului (age/;), intrarea în categoria efebi/lor. De tinerii 
spartani se ocupau trei categorii de persoane: părinţii, paidonomos-ul şi 
sofronistul. Dar această diferenţiere a educatorilor nu se întemeia pe deosebiri 
existente între psihologia diferitelor vârste ale educatului. Specializarea 
educatorilor avea raţiuni strict practice şi nu psihologice: pa/idonomosul 
urmărea rezistenţa fizică, stăpânirea de sine, „vorbirea laconică'“; sofronistul 
urmărea instruirea militară şi educaţia cetăţenească. Ambii căutau să realizeze 
acest regim restrâns de obiective în cel mai înalt grad, la orice elev, fără nici o 

diferențiere şi mai ales, fără nici o viziune clară privind posibilitatea formării 
integrale a fiecărei personalități aflată în devenire (TIæiðeia). 

În ciuda deosebirilor de orientare educativă, periodizarea ateniană era la 
fel de formală: 7-14-18-20. Adică: educația familială, şcoala gramatistului (sau 
a kitharistului), palestra, gimnaziul şi efebia. Aristotel a criticat ordonările „în 
perioade de câte 7 ani“, demonstrând că ele sunt forțate, şi a recomandat 
„mersul firi“ ca adevăratul criteriu al periodizării pedagogice. Încercarea sa de 
a periodiza însă pe baza acestui criteriu nu l-a dus prea departe. Psihologia 
aristotelică, dincolo de extraordinarele intuiţii ale marelui gânditor, face parte, 
cum am arătat, din... preistoria psihologiei. Inerent, psihologia Stagiritului n-a 
putut să dea prea multe roade prin aplicarea la psihogeneză şi periodizarea 
aristotelică a rămas şi ea formală. Cu Aristotel a fost însă anticipată epoca de 
mai târziu a periodizărilor metafizice. Desigur, caracterul „formalist“ era şi mai 
exagerat. Ilustrativă în cel mai înalt grad, pentru acest tip de periodizări, este 
cea elaborată de către autorul D'dacticii Magna. Prima lucrare a lui Comenius 
era dedicată vârstei preşcolare (Informatorium skoly materské). Era deci obligat 
să creadă în existenţa unor „legi ale dezvoltării naturii umane“. În Pampedia, 
Comenius a periodizat întreaga viaţă umană. Copilăria este împărţită în 
„perioade de câte 6 ani“ chiar dacă restul vieţii nu are delimitări precise: schola 
geniturae (şcoala prenatală), schola ingentiae (şcoala maternă), schola 
pueripiae (şcoala copilăriei), schola adolescentiae (şcoala adolescenţei), 
schola juventutie (şcoala tinereţii), schola virilitas (şcoala maturității); schola 
senii (şcoala bătrâneţii), schola mortis (şcoala morţii): adică 0-6-12-18-24... 
Pampedia conţine astfel două instituţii strălucitoare: ideea educaţiei 
permanente (Tota vita schola est) şi pe aceea a izvoarelor embriogenetice ale 
psihogenezei (schola geniturae), cea ce dovedeşte că „spiritul de sistemă'“ nu 
era total neproductiv pentru pedagogie. Dar metafizica pansofică anticipa 
francmasoneria şi nu i-a permis lui Comenius să adâncească analiza până la 
dezvăluirea întregii problematici a dezvoltării psihicului uman. El a rămas la 
acest nivel rece la care furtunile devenirii nu ameninţă niciodată în mod real 
imaginaţia metafizicianului. Copilul lui Comenius rămâne orbit de strălucirea 
„naturii umane aptă să înveţe totul“ şi căreia îi sunt „trecute sub tăcere“ 
nenumăratele „zone de obscuritate“ şi „căi periculoase“ cu care devenirea se 
confruntă. Era viziunea utopică a unui „invizibil“ rozicrucian. 

Numai Rousseau va înlocui „natura umană“ cu „natura copilului“. Desigur, 
este vorba de o înlocuire de „principii“: cele metafizice cu cele pedagogice. 
Căci, în acest fel copilăriei i se recunoaşte valoarea cosmică. Dar Rousseau 
însuşi a descris mai ales „copilăria“ şi mai puţin „copilul şi copiii“. Copilăria 
trebuie cunoscută şi respectată. „Respectul“ este aşadar metafizic, dar mai ales 
pedagogic. Rousseau a observat că a preţui din punct de vedere educativ 
copilăria înseamnă a vedea în particularităţile fiecărei vârste nişte legi. Dar care 

sunt, după el, aceste vârste? 0-2-12-15; adică, dezvoltarea fiziologică — 
dezvoltarea şi educaţia fizică — dezvoltarea şi educarea organelor de simț — 
dezvoltarea şi educaţia intelectuală — dezvoltarea şi educaţia afectivă. Nimic 
„formal“ în această periodizare. Dar excesiv de multă imaginaţie şi o „mistică 
ascunsă“ în locul datelor obiective. Până la doi ani, Emile nu face altceva decât 
să „crească“, educatorul nu are sarcini; doar dezvoltarea fiziologică trebuie 
îngrijită. De la 2 ani la 12 ani dezvoltarea fizică se continuă impetuos; educaţia 
se restrânge însă la o activitate cu semnul minus, negativă, educatorul copilului 
nu este un adult, ci natura; ea îl învaţă şi tot ea îl pedepseşte; activitatea psihică 
este cu totul secundară; „raţiunea doarme“. Abia la 12 ani începe educaţia 
intelectuală a copilului; iar după 15 ani începe şi educaţia afectivă şi morală. 

Întârzierile sunt atât de mari încât Rousseau este foarte departe şi chiar 
opus încercărilor atât de „eretice“ de mai târziu de a... accelera devenirea. 
Psihologia sa era mai degrabă un fel de biologie a dezvoltării spontane, dar 
lente. Periodizarea sa a rămas lipsită de valoare psihologică, chiar dacă era 
pedagogică, în sensul de a avea în centrul ei copilul. Descoperind copilul, 
Rousseau arăta însă care este adevăratul izvor al umanităţii. El nu constituia 
un eidolon încremenit, ci o mişcare înainte, un elan care trebuia respectat şi 
condus cu grijă. Prima mare valoare a procesului educativ nu era, aşadar, nici 
idealul pedagogic, nici metodele, ci materia pedagogică, copilăria însăşi — 
copilul activ, care are un început de pedagogie proprie, naturală, ce premerge 
legic celei raţionale; cu alte cuvinte, în educaţie, realitatea empirică se află 
înaintea — şi constituie baza — „acţiunilor prestabilite“. Cu aceasta, principiul 
psihogenetic şi-a inaugurat intrarea reală în câmpul educaţiei. Trebuiau însă 
stabilite cu precizie „mişcările“ materiei umane în devenire, stabiliţi pilonii 
psihogenetici. Această lucrare dificilă a fost amânată, cum am mai spus, după 
două secole. Căci toate încercările anterioare cercetărilor psihogenetice 
experimentale din secolul al XX-lea nu au depăşit cu mult nivelul atins de 
descoperirea coperniciană a lui Rousseau. 

După Rousseau, principiul respectării particularităților de vârstă în 
activitatea educativă a intrat însă definitiv în patrimoniul ştiinţelor pedagogice, 
înviorându-le. Puţini i-au mai contestat valoarea. În vremea periodizărilor 
formal-pragmatice el acţiona spontan; educatorul nu-l cunoştea, dar 
dezvoltarea copilului obliga la restricţii inconştiente; nimeni nu-şi propunea să-l 
înveţe pe copilul de 7 ani astronomie pentru că, din practică, se ştia că acest 
lucru este posibil numai foarte târziu. Necesităţi „de armonie“ au obligat şi pe 
autorii periodizărilor metafizice să caute sisteme a căror logică intrinsecă să 
răspundă, „în principiu“, oricăror exigenţe. Construcţiile pedagogice deductive 
au transformat însă activitatea educativă mai degrabă într-un proces forțat şi 
autoritar; căci silogismul, ajutat de puţinele observaţii ale autorilor de sisteme 
pedagogice abstracte, nu putea epuiza dialectica infinit de bogată a dezvoltării 

psihogenetice, a copilăriei. Ceea ce a urmat, multă vreme după Rousseau, n-a 
fost trecerea imediată la investigaţii psihogenetice riguroase. Etapa 
periodizărilor psihogenetice a fost amânată multă vreme. Naşterea principiului 
psihogenetic în pedagogie a fost spectaculoasă. Dar strălucirea sa a părut că 
păleşte repede. De fapt, gândirea pedagogică a lui Rousseau a apărut „prea 
devreme“. Redescoperirea ei a fost târzie, dar nu s-a produs întâmplător; ea s-a 
produs abia la începutul secolului al XX-lea. Era necesară o mutație esenţială 
şi amplă în ştiinţele depăşite cu mult, la vremea respectivă, de imaginaţia lui 
Rousseau. Ea a avut loc abia la sfârşitul secolului al XIX-lea, o dată cu 
pătrunderea experimentului în ştiinţe care-l refuzaseră până atunci: biologie, 
pedagogie, psihologie ş.a. Dar fusese acest refuz nemotivat? 


1.1.4. OPTIMISMUL FUNDAMENTAL ÎN FAŢA CUNOAŞTERII 
RAȚIONALE 


Dar, înainte de a analiza aceste aspecte, pare necesară o reflecţie 
prealabilă. Analiza, fie şi numai pe scurt a semnificaţiilor celor două mari viziuni 
asupra educaţiei, evidenţiază că izvoarele principiului psihogenetic în pedagogie 
se află în contradicţia fundamentală dintre acestea. Oricât de opuse, pedagogia 
esenței şi pedagogia existenţei, procustianismul şi libertatea „dionisiacă'“ au fost 
alimentate însă de o atitudine comună care s-a transmis până în climatul care 
însoţeşte cercetările actuale — exoterice sau ezoterice — de accelerare 
instrucţională şi psihogenetică: un optimism fundamental, uneori calm, dar cel 
mai adesea debordant. Ce semnificaţie comportă el? După opinia noastră, este 
vorba de însăşi aspiraţia spre perfecţiune sau perfectibilitate, definitorie pentru 
orice gândire pedagogică, indiferent de schisme şi nuanţe; căci ea ţine de însăşi 
calitatea de Egucanaus a lui Homo. Să fie un primejdios „zbor al lui Elan“? 

Optimismul pedagogiei esenței rezida, desigur, din încredere şi speranţă. 
Încrederea în puterea educaţiei, capabilă să şteargă de pe chipul „murdar“ al 
omului ruşinea „păcatului său originar'. Desigur, acest optimism mesianic 
antrena totodată un scepticism teluric. Acesta din urmă rezida din neîncrederea 
în natura umană. În schimb, optimismul pedagogiei existenţei provenea tocmai 
dintr-o încredere totală, aproape din orgoliu, în natura umană. El continua însă 
să fie la fel de mistic. Omul Renaşterii pe care probabil că visa Rambaldoni 
să-l făurească în Casa Giocosa era un titan pe măsura zeilor. Copilul lui Rousseau 
era un sfânt, cum a sesizat mai târziu Ellen Key, căci el nu era altceva decât 
unul dintre acei „buni sălbatici' ancestrali. Optimismul dionisiac genera nu 
numai scepticism cu privire la orice ideal apollinic, ci chiar o indiferenţă mortală 
față de constrângeri exterioare. Nu-i lipsit de semnificaţie că în utopiile 
rousseauiste de mai târziu ale lui Tolstoi sau Salzman şi, încă mai evident, în 

puzderia de „şcoli progresiviste“ contemporane, libertatea acordată copilului 
s-a transformat în libertinaj, o iraţionalitate a fost înlocuită cu o alta: aceea a 
spiritului crud al învăţământului scolastic cu libertinajul progresivismului şi non- 
directivismului contemporan. Magistrul autoritar şi violent a fost îndepărtat în 
favoarea elevului „neascultător'. Elevul „ne-disciplinat' al lui Rambaldoni a 
devenit astăzi, în climat non-directivist, elev indisciplinat. Exacerbării fanatice a 
încrederii în puterea educaţiei i s-a opus aşadar o exacerbată încredere în 
valorile intrinseci ale naturii umane. 

Din aceste conflicte ale credinţei s-a născut însă — cred unii — știința. Ca 
şi altă dată, iluziile contradictorii s-au anulat reciproc pentru a face loc realităţii. 
Optimismul cercetătorilor de accelerare a instruirii, dincolo de excepţii, nu este 
„debordant“. El pare profund raţional. Căci nu mai izvorăşte dintr-o încredere 
exclusivă într-o singură dimensiune a devenirii, ci dintr-o neîncredere totală în 
ambele; dintr-o îndoială cartesiană. Accelerarea nu reprezintă ceea ce 
Suchodolski numeşte „esenţializarea existenţei şi existenţializarea esenței“. Nu 
uimirea mistică, ci căutarea iscoditoare, deşi nu totdeauna prudentă, pare că 
alimentează cercetările de accelerare. Căci principala lor problemă priveşte nu 
stabilirea unor „infinituri'. Dincolo de exagerările particulare, nimeni nu „crede“ 
că puterea educaţiei sau natura umană ar fi absolut nelimitată. Întrebarea 
crucială este următoarea: „care sunt //mite/le puterii educaţiei asupra naturii 
umane?“ Cea ce se poate formula şi astfel: „care sunt /imitele maleabilităţii 
naturii umane sub influenţa educaţiei?“ „ce primejdii ascunde accelerarea 
psihogenezei?'" etc. 

Se puteau formula aceste întrebări imediat după descoperirea 
coperniciană a lui Rousseau. Dar din şirul de date necesare lipsea un element 
de fond: cunoaşterea în amănunt a procesului de transformare „naturală“ a 
naturii umane în esenţa umană. Pentru a putea influenţa un proces, oricare ar 
fi el, raţiunea are nevoie, spre deosebire de credinţă, de înţelegerea lui 
aprofundată. Devenirea umană spontană este însă un proces de o complexitate 
cosmică. Ea trebuia analizată la nivel biologic şi social. Dar biologia, psihologia 
şi sociologia abia se năşteau. Abia marile paradigme ştiinţifice de mai târziu, 
reprezentând revoluţii ale spiritului iscoditor, în general, au putut furniza 
pedagogiei date suficiente. Concepţia psihogenetică a devenit, încetul cu 
încetul, ştiinţă; ştiinţă din ce în ce mai cuprinzătoare şi mai subtilă. Şi, desigur, 
mai primejdioasă. A înţelege semnificaţia şi mai ales importanţa epistemologică 
- pedagogică şi praxiologică — actuală a cercetărilor de accelerare înseamnă, 
obligatoriu, parcurgerea acestui proces. 

Capitolul 1.2. 


ii PRIHOGENE ICE MODERNE ȘI 
ONE VI PORANIE 


Fără constituirea pe bază de cercetări empirice a unor concepţii din ce în ce 
mai riguroase asupra dezvoltării naturii umane, a copilăriei sau a psihogenezei, 
teoriile despre accelerarea dezvoltării şi educaţiei ar fi rămas simple proiecţii 
metafizice esenţialiste, apollinice, care ar fi transformat ceea ce numim astăzi 
„experimente de accelerare“ sau „constructive“ în simple intervenţii procustiene. 
Intervenţia formativă este, indubitabil, condiţionată de cunoaşterea naturii umane. 

Cum s-a produs acest proces epistemologic vast şi ce semnificaţii are el 
pentru căutările ştiinţifice actuale? 


Da PAP SAE PI RTR SUVELAAŢU EPISTEMOLOGICE 


Prima concluzie care se impune analistului este legată de izbitoarea 
pregnanţă a „paradigmelor epistemologice“ (107) — în sensul conferit de Th. S. 
Kuhn acestei expresii: aceleaşi „viziuni' epistemice s-au impus simultan 
ştiinţelor, conexând şi sincronizând astfel dezvoltarea lor. Modele comune de 
investigaţie au conferit pedagogiei, dincolo de orice specificitate, legături 
strânse cu mai multe discipline: cu biologia şi psihologia care abia se năşteau,; 
cu meditaţia filosofică de care se desprindea încet, pe măsură ce spiritul 
ştiinţific al primelor două o cucereau tot mai mult ş.a. 

Desigur, aceste legături pot fi considerate „izomorfisme“ sau măcar 
„homomorfisme“, căci ele erau determinate de studiul aceleiaşi probleme: ceea 
ce teologia denumise cândva raportul dintre Dumnezeu şi om şi ceea ce în 
filosofie se numise adesea raportul dintre Spiritul Universal şi Spiritul particular. 
Aceeaşi problemă, dar cu o optică epurată din ce în ce mai mult de credinţă în 
favoarea raţiunii luase, în biologie, forma raportului dintre Mediu şi Organism, 
în psihologie şi în teoria cunoaşterii — forma raportului dintre Obiect şi Subiect, 
iar în pedagogie — pe aceea a raportului dintre Puterea Educaţiei şi Natura 
Umană sau, mai particular, dintre Educator şi Educat. 

Se pare însă că această convergenţă vastă nu reflecta altceva decât 
izomorfismul profund, ba chiar unitatea fenomenelor obiective, reale. Cine este 
oare Subiectul, Educatul, Natura Umană, Organismul, Spiritul Particular — dacă nu 
una şi aceeași realitate: omul desprins relativ de determinismul naturii fizice? 

pesigur, această unică realitate este de un polimorfism inegalabil, dar neseparate 
de ea însăşi în atâtea fenomene câte denumiri poartă... şi tot astfel, ce este 
Mediul, Obiectul, Puterea Educaţiei etc., dacă nu una şi aceeaşi realitate, adică 
ecosfera care înconjoară organismele; desigur, această realitate pare diferită total 
de prima — dar rămâne strâns legată de ea, căci o însoţeşte şi condiţionează încă. 

Pare limpede, aşadar, ca dincolo de unghiurile multiple din care fiecare 
din aceste realităţi şi intercondiţionarea lor au putut fi supuse iscodirii ştiinţifice, 
avem de-a face cu o singură premisă: existența unui izomorfism între viaţă şi 
cunoaşterea însăşi — cum a susţinut Jean Piaget (146). Căci marea problemă 
părea şi pare încă a fi aceasta: cine determină prioritar umanizarea, formarea, 
cunoaşterea etc.? Ereditatea sau mediul? — se întrebau biologii; Subiectul sau 
Obiectul? — se întrebau psihologii şi epistemologii. Puterea educaţiei sau 
Natura umană? — se întrebau pedagogii. 

Or, acestea erau, în esenţă, o singură întrebare. Desigur, s-a răspuns 
foarte diferit. Se poate vorbi însă, în principiu, de numai două mari categorii de 
teorii care au precedat concepţiile psihogenetice moderne: cele /ne;ste, care 
atribuiau primul rol factorilor endogeni („Spiritul“, „subiectul“, „natura umană“ 
etc.) şi cele ambientiste, care atribuiau importanţă cea mai mare factorilor 
exogeni (mediul, obiectul, puterea educaţiei etc.). 

Din acest punct de vedere, pare, de asemenea, lesne de înţeles de ce 
anumite descoperiri într-un domeniu au putut fi transferate rapid în altele, 
„traduse“ în alţi termeni, dar păstrându-li-se esenţa. Concepţiile despre viaţă, 
începând cu cele biologice, au fost transferate psihologiei, pedagogiei, 
epistemologiei ş.a.m.d. Vom regăsi aceste „înrudiri' fireşti de-a lungul 
procesului de formare a concepţiilor psihogenetice şi a pătrunderii lor în 
pedagogia modernă şi contemporană. Procesul poate fi privit nu numai sub 
aspectul „sincronismelor“, ci şi diacronic. Au existat legături izomorfe nu numai 
„în acelaşi timp“, dar şi filiaţii istorico-epistemologice adânci. lată doar câteva 
aspecte sugestive. 


ILC, + lzaiiiloii irie ini 

Teoriile ineiste din biologie şi metafizică s-au impus, indiscutabil, în 
psihologie şi pedagogie. Teoriile „armoniei prestabilite“ bunăoară, cu origini. 
vechi, probabil, în teoria aristotelică a entelehiilor sau a „formelor eterne“, se 
întind de-a lungul unei lungi şi încă neîncheiate perioade din istoria pedagogiei 
şi psihologiei. Credinţa în „performarea“ unor entităţi vitale şi cognitive l-a 
condus pe Maine de Biran la concepţia inteligenţei ca „facultate-entitate“ (146). 
Dar, mai devreme, când Anthony van Leewenhoeck descoperise 
spermatozoizii, teoria „armoniei prealabile“ putuse fi reînviorată. Leewenhoeck 
a considerat că spermatozoizii erau, de fapt, nişte animale miniaturizate, pe 
care le-a denumit „animalculi“. S-a crezut că „animalculii' umani erau nişte 

„homunculuşi“ (93). Şi acest mit a pătruns în pedagogie, dând consistenţă 
oricărei concepţii esenţialiste, căci conferea credibilitate sporită mai vechii 
prejudecăţi a „copilului-adult în miniatură“. Şi aceasta, cu atât mai mult cu cât 
descoperirea lui Leewenhoeck putea fi supusă următorului raţionament 
teologic: dacă fiecare om are „homunculuşii' săi, atunci fiecare „homunculus“ 
trebuie să posede „homunculuşi' şi mai mici, aceştia din urmă alţii şi mai mici 
şi tot astfel până la... Eva şi Adam, în ale căror lombe Dumnezeu ar fi creat 
toată omenirea posibilă: trecută, prezentă şi viitoare. Înfricoşătoarea 
fantasmagorie teologică era atât de puternică încât ei i s-au alăturat nu numai 
pedagogii-monahi, precum Comenius, ci şi cei laici, precum Herbart; ba chiar 
şi mulţi dintre cei contemporani, cum se întâmplă în perenialismul şi 
esenţialismul american, chiar dacă modul de a pune problemele este, aparent, 
altul. 

Tot astfel, există o legătură evidentă între apriorismul metafizic, 
convenţionalism şi formalism didactic. Vorbim explicit despre apriorism de la 
Kant încoace; dar nu este deloc „indiscutabil“ dacă viziunea nu era cu mult mai 
veche, avându-şi poate începutul, dacă nu în miturile orientale ale „genezei prin 
cuvânt“, cel puţin în teoria platonică a Ideilor. Credinţa într-un „preformism 
genetic“ — cum am spune astăzi — a fost prezentă foarte devreme şi în biologie. 
Desigur, mai ilustrativ rămâne cazul lui Lorenz, (mai aproape de noi), de multă 
vreme un kantian convins, care credea în preformismul absolut al instinctelor şi 
emisese binecunoscuta teorie a I.R.M. (innate releasing mechanisms, indicii 
ereditare semnificative). Pentru el, formele a priori erau „ipoteze de lucru 
ereditare“. Pe bună dreptate, Piaget a observat că, în acest fel, Lorenz admitea 
existenţa unor cunoştinţe înnăscute şi „necesare“, analoage categoriilor 
apriorice kantiene (146, p. 156). Apriorismul nu putea conduce decât spre 
convenţionalism şi formalism. Într-adevăr, pentru Poincare şi Rougier logica 
însăşi şi problemele gândirii erau simple „convenţii lingvistice“, para-realitate. 
Este semnificativ faptul că Poincare a descoperit relativitatea, dar a crezut, pur 
şi simplu, că se afla numai în faţa unui arbitrar joc matematic. Herbart a putut 
crede că psihologia se poate construi ca simplă teorie convenţională dedusă 
logic, la care individul putea fi ulterior adaptat strict formal. Teoria lecţiei bazată 
pe „trepte formale“ era un reflex evident al acestei convingeri ciudate. 

În acelaşi fel, mutaţionismul biologic şi etilismul şcolar ar putea fi 
considerate înrudite îndeaproape. Într-o perioadă în care evoluționismul şi 
genetica îşi dovediseră suficient competenţa ştiinţifică, s-a putut totuşi „cădea“ 
brusc în credinţa că sursele devenirii erau pur endogene. Hugo de Vries, de 
exemplu, a afirmat încrezător că genomul ar fi un agregat de gene discontinui 
şi independente, fiecare responsabilă de câte un „caracter“ sau de câte o 
„facultate“ şi care, pe baza unor mutații bruşte şi accidentale, ar produce 
schimbări indiferente faţă de statutul fenotipic al individului. Mutaţionismul este, 

neîndoielnic, convergent cu erorile testologismului psihologic şi cu încredere, 
actuală încă, în valoarea intrinsecă a unor „factori' în cadrul psihologiei 
factoriale. Or, pe această bază au luat pe de o parte naştere viziunile rasiste şi 
practicile eugenice; iar, pe de altă parte, în şcoală au fost reînviate elitismul 
şcolar şi practica „claselor selecţionate”. La noi, I.C. Petrescu (142) a 
demonstrat, cu ani în urmă, chiar o filiaţie epistemologică oarecum 
surprinzătoare: până şi rădăcinile epistemologice ale „şcolii active“ pot fi 


regăsite în această concepţie care îl leagă pe Kant de Nietszche. 


1.2.0.1. Viziunea umbientistă 


În mod analog, teoriile ambientiste, accentuând rolul factorilor de mediu 
(externi), mizând totul pe puterea educaţiei, aveau legături strânse, 
transdisciplinare, alcătuite din izomorfisme şi filiaţii. Cel puţin două exemple 
sunt sugestive: legătura dintre empirismul epistemologic, lamarkismul biologic 
şi mitul memorizării din pedagogie; prelungirile empirismului ajung în filosofia 
pragmatică americană şi, pe această cale, în tehnologismul pedagogic actual. 

Într-adevăr, în 1809, când Lamarck a publicat binecunoscuta sa lucrare 
Philosophie zoologique, exista deja, se pare, un climat de opoziţie la aceste 
imagini preformiste şi monadice, pe fondul „evidenţei“, unde totul se înfățișa ca 
o cvasitransformare. Lamarck a deplasat accentul de pe organism pe mediu, 
adică de pe subiect pe obiect (sau de pe educat pe mediul educogen). O 
deplasare totală însă: după el, numai mediului i se putea recunoaşte virtutea 
demiurgică, subiectul fiind numai un receptor pasiv de influenţă. Mediul putea 
transforma totul, nu numai indivizii, ci şi speciile (avem în vedere celebra teorie 
a „eredității dobânditului“). 

Dar empirismul anticipase deja, în psihologie, epistemologie şi 
pedagogie, o asemenea viziune. Cu un secol şi jumătate înainte, Locke 
formulase, în binecunoscutul său Eseu asupra intelectului omenesc, teoria 
„tabulei rasa“ în care identifica cunoaşterea cu o copie a realităţii. În fine, 
cunoscutul dicton „nisi est in intelectus quod non prius fuerit in sensu“ este în 
directă legătură cu principiul pedagogic al intuiţiei, cu metodele exerciţiului şi 
repetării, prezente încă de la Comenius şi devenite pregnante la Pestalozzi. 

Tot astfel, empirismul lui Hume, „ceasul deşteptător anticartesian'“ al lui 
Kant, s-a prelungit nu numai în psihologia comportamentistă, dar, pe această 
cale, până la aşa-zisa „pedagogie modernă“ a unor behaviorişti de talia lui 
Thorndike, rămas celebru prin ale sale legi ale „întăririi“ (repetării) şi „efectului“, 
sau Skinner — mentorul tehnologismului pedagogic contemporan. De altfel, 
behaviorismul, ca şi reflexologia pavloviană cu care aproape că se poate 
identifica, reînvia mitul memorizării, născut atât de devreme şi cu destin şcolar 
atât de lung: repetitio est mater studiorum. De altfel, acesta trece în practica 

educativă, în ciuda riscurilor dovedite, e drept viabil încă. Desigur, un 
behaviorist ca Watson credea, ca şi Locke, că, pe această bază, dintr-o duzină 
de copii sănătoşi putea să facă orice specialist ar dori — întrucât pentru el 
statutul genetic al individului constituie un fapt neglijabil. 

Totuşi, trebuie avut în vedere că, o dată cu Dewey şi cu întregul curent al 
„educaţiei noi“, ştiinţele educaţiei erau deja în pragul unor mutații ştiinţifice 
remarcabile cărora teoriile psihogenetice, şi în special cea piagetiană, le-au 
fumizat, în epoca imediat următoare, substanţa reală. Este semnificativ că 
aceste noi probleme vizau direct o redescoperire: cea a lui Rousseau; adică a 
celui mai proeminent precursor al lui Piaget. Or, aceasta din urmă este autorul 
celei mai consistente, mai riguroase „descrieri“ a etapelor psihogenezei de 
până astăzi. 

Într-adevăr, ceea ce este semnificativ pentru continuitatea dintre 
empirism şi progresivism este faptul că, plecând de la considerente şi 
observaţii empirice, s-a înţeles că educaţia nu este altceva decât o „dezvăluire“ 
a subiectului sau educatului în condiţiile unei „presiuni“ de mediu social şi 
educativ. Dar aceasta a avut loc în aceeaşi vreme în care, în biologie, 
evoluționismul darwinian se întărea prin noile descoperiri ale geneticii 
postmendeliene; în special în climatul care a adus la înţelegerea raportului 
dintre „somaţie şi mutație, dintre genotip şi fenotip“ (Johansen, 1905). Aceasta 
nu este decât prima, dar probabil cea mai importantă, premisă a continuării 
concepţiei psihogenetice piagetiene. 


1.2.0.2. Viziunea psihogenetică 


Apariţia principiului psihogenetic în pedagogie a ascultat şi ea de condiţii 
paradigmatice. Viaţa lui Emile, descrisă de Rousseau, este legată de anumite 
mutații ştiinţifice mai ample. O lucrare de biologie, pe care Rousseau n-a 
cunoscut-o, Theoria generations publicată de către Kaspar Friederich Wolff în 
1759, cu trei ani înaintea lui Emile, încerca să pună capăt dilemelor ineiste şi 
ambientiste ale vremii. Wolff relua, într-o formă mult mai sistematică, 
epigenetismul exprimat naiv de Aristotel în Despre generația animalelor pentru 
a face din aceasta o soluţie de depăşire a dualismului obsedant al teoriilor 
neocevoluționiste din biologie. 

Teoria wolffiană propunea un tertium în locul disputei (atât de 
asemănătoare cu „cearta universaliilor“) în legătură cu primordialitatea 
organismului sau a mediului: epigeneza, adică presupoziţia construcției treptate 
a organismului pe baza interacțiunilor sale continue cu mediul. Desigur, 
epigenetismul lui Wolff se aplica mai întâi filogenezei; dar se putea aplica şi 
ontogenezei. Este prea puţin probabilă o filiaţie directă de la acest genial biolog 
spre Rousseau. Dar o filiație indirectă, de „climat“ epistemologic, este 

neîndoielnică. Este semnificativ şi numai faptul că aceşti doi gânditori geniali ai 
biologiei şi pedagogiei au fost contemporani. Epoca „luminilor“ a fost în fond, 
epoca revoluțiilor în spirit: nu numai prin ipoteze cutezătoare, ci şi prin 
surprinzătoare „împăcări' dialectice. Dar şi mai semnificativ pare faptul că în 
ambele concepţii — pedagogia dezvoltării spontane şi teoria epigenezei — au 
rămas multă vreme lipsite de răsunet. Nici biologia nu era capabilă la vremea 
aceea să verifice o ipoteză atât de îndrăzneață şi nici pedagogia să o aplice. 
Epigeneza şi psihogeneza au avut o... lungă copilărie — ca şi omul însuşi. 

Abia astăzi putem vorbi de două mari edificii ştiinţifice solide care pot sluji 
înțelegerii mai profunde a meandrelor devenirii. Dar ele nu sunt decât filiaţii 
evidente, prelungiri fireşti ale celor două mari lucrări iluministe amintite: 
concepția psihogenetică a lui Jean Piaget îşi are originile în Emile; teoria 
epigenetică a lui Waddington îşi are originile în Theoria generations. Şi dacă nu 
cunoaştem cu precizie dacă lucrarea lui Wolff l-a influenţat pe Rousseau, în 
schimb, Piaget recunoaşte cu sinceritate rolul teoriei lui Waddington în 
structurarea propriei sale concepţii. Aşa-zisa „interacţiune“ a lui Piaget nu este 
decât reflexul acelui „tertium“ pe care Waddington îl moşteneşte de la Wolff. 
Asupra acestor chestiuni vom reveni însă în capitolul următor. 


1.2.0.3. De la paradigme ia „metafore epistenuice“ si de la filiatii la 

Oare concepţiile psihogenetice care l-au precedat pe Piaget au fost 
condiţionate de aceleaşi paradigme epistemologice din interiorul cărora pare a 
se desprinde oarecum ca importanţă biologică? Se pare că da. Dar de ce 
biologia s-a impus iniţial în rândul paradigmelor care au dus la edificarea 
concepţiilor psihogenetice în pedagogie? 

Pentru o disciplină devenită „pe neaşteptate“ de „natură umană“ mai mult 
decât de orice, se pare că nimic nu putea fi mai folositor decât cunoştinţele de 
biologie. Desigur, transferul acestora se făcea reciproc prin intermediul teoriei 
psihogenezei. Dar psihologia însăşi suferea influenţele adânci ale biologiei. Nu 
demult, Lawrence Kohlberg (104, p. 1013-1062) a demonstrat destul de 
convingător această idee. După el, întreaga gândire dedicată cunoaşterii 
problemelor devenirii psihogenetice s-a structurat, în timp, în trei „şuvoaie 
ideologice“ asupra educaţiei, mai ales ca urmare a „descoperirii“ lui Rousseau: 
romantismul, transmiterea culturală şi progresivismul. „Şuvoaiele ideologice“ 
s-ar baza în ultimă instanţă pe adevărate „paradigme metaforice“ inspirate de 
metodele biologice, mecanice şi filosofice. 

„Fromantismul'ar avea la bază aşa-zisa „metaforă a plantei“: dezvoltarea 
mintală a copilului ar fi, după acest model de gândire pedagogică, analoagă 
creşterii organice a plantelor şi animalelor. Or, acest model de gândire are origini 

directe în Rousseau şi lui îi este tributar modul de a vedea al sa oladiiai 
maturaţionişti (Gesell ş.a), ereditarişti (Lorenz ş.a.), psihanalişti (Freud, Jung, 
Mead). „Transmiterea culturală“, ar avea la bază „metafora maşinii“; dezvoltarea 
mintală ar fi analoagă funcţionării agregatelor mecanice. Acest model pare a fi 
comun teoriilor comportamentiste, asociaţioniste şi cibernetice de la Locke şi 
până la Thorndike şi Skinner; „asociaţiile“, „tabula rasa', „relaţia input-output“, 
„relaţia teaching & learning‘, descrierile evoluţiei intelectuale în termeni de 
„comportament“ (behaviour) alimentează această concepţie panmecanicistă. 

Modelul „progres;vist“, care ar fi şi cel superior, s-ar baza pe metafora 
dialectică a „contradicţiei', izvorâtă din gândirea lui Heraclit şi pusă la baza 
sistemelor filosofice de Hegel şi Marx. În psihologie şi pedagogie ea a fost 
introdusă de Dewey şi ar fi fost ridicată la o înaltă accepţiune ştiinţifică de către 
Wallon şi, mai ales, de către Piaget. „Metafora dialectică“ ar explica dezvoltarea 
mintală pe baza contradicţiei dintre maturizare şi mediu; neatribuind nici uneia 
dintre pârtiile dihotomice prioritate, modelul dialectic este interacţionist, în 
sensul teoriei epigenetice. 

Modelului dialectic, Kohlberg (104) i-a dedicat o analiză mai amănunţită. 
El insista asupra deosebirilor dintre acest model şi curentele maturaţioniste. 
Gesell şi Freud ar fi preluat de la Rousseau ideea privind rolul crucial al 
„curgerii maturizării“; în întreaga dezvoltare a copilului , deci şi în psihogeneză, 
ea ar crea „climatul în care sunt câştigate bogăţiile psihice“: abilităţi 
intelectuale, virtuţi sociale şi morale; acestea ar avea un caracter înnăscut, 
câştigul fiind endogen, nu exogen. 

Punctul de vedere dialectic şi interacţionist, excelent reprezentat de 
„patriarhul şcolii de psihologie genetică de la Geneva“, Jean Piaget, pleacă de 
la premisa fundamentală că structurile cognitive şi afective pe care evoluţia le 
hrăneşte“ (şi cu care este ea însăşi „hrănită') au apariţii emergente în 
interacțiunea dintre copil şi mediu, dintre subiect şi obiect. Se pare, aşadar, că 
„romantismul“ şi „modelul dialectic“ nu constituie decât două etape succesive 
în trecerea concepţiei psihogenetice de la meditaţia ştiinţifică bazată pe date 
biologice la cea bazată pe date psihologice. 

Abia acceptarea ca punct de plecare pentru construirea întregii teorii a 
acestei idei — după care nici mediul şi nici subiectul, ci un tertium (Waddington), 
adică interacţiunea (Piaget) dintre aceşti doi factori, ar fi sursa şi motorul 
psihogenezei, ca şi al epigenezei, în general — a dus la edificarea concepţiilor 
psihogenetice „solide“. Gesell, bunăoară, s-a străduit să stabilească nu „stadii 
psihogenetice“, ci „stadii maturaţionale'. Lorenz, de asemenea, vedea în 
învăţare un fel de „răspuns organic“. Învăţarea ar fi, după el, prioritar endogenă, 
chiar dacă ea apare la stimulări ale mediului. Maturaţioniştii nu sunt însă 
neapărat „ereditarişti' — susţine Kohlberg. Deşi acordă structurilor endogene 
ale copilului rolul fundamental, ei recunosc importanţa mediului. Noii culturalişti 

nu mai sunt totalmente ambientişti — ei recunoscând că dezvoltarea este 
dependentă de existenţa unor condiţii care ţin de genofod. Absolutizările, aşa 
cum se întâlnesc la unii ereditarişti, constau în părerea eronată că epigeneza 
însăşi este riguros comandată de legi prestabilite în genom. Recunoaştem, 
desigur, în aceasta un punct de vedere mai vechi. Şi Platon credea că natura 
nu ne-a făcut pe noi toţi la fel, „ci deosebiți ca atitudini şi potriviţi pentru o funcţie 
sau alta“. Dar şi Gaalton ajunge, mult mai târziu, în al său Hereditary Genius la 
concluzia asemănătoare că numai structura genetică şi nu condiţiile de mediu 
ar fi responsabilă de existenţa la om a aptitudinilor excepţionale. Punctul de 
vedere mai este susţinut şi astăzi de unii mari biologi, precum Darlington. Ceea 
ce a rămas în concepţiile psihogenetice contemporane din ineismul şi 
ereditarismul total iniţial este numai o anumită influenţă a biologiei de care s-a 
desprins încetul cu încetul, dar căreia n-a încetat sa-i folosească dovezile 
fundamentale. Dar această „rămăşiţă de ineitate“ va constitui reproşul esenţial 
pe care teoriile accelerării îl vor aduce concepţiilor psihogenetice de tip clasic, 
rousseauiste, „dionisiace'. 


1.2.1. SUB IMPERIUL BIOLOGISMULUI 


1.2.1.0. Biologicul care estompea:ă psihologicul 


Fără îndoială că apariţia concepţiilor psihogenetice se lega de prăbuşirea 
unui „imperiu epistemologic“ — cel teologic, metafizic — şi de naşterea altuia — 
cel biologizant. Desigur, nici prăbuşirea şi nici naşterea acestor „imperii“ n-au 
fost brutale. Vreme îndelungată ele au convieţuit: s-au întrepătruns, s-au 
sprijinit reciproc într-o direcţie sau alta. Aşa se explică existenţa „filiaţilor“ şi a 
„Şuvoaielor'. Temeliile „viziunilor“ ineistă, ambientistă şi epigenetică au fost 
puse în imperiul metafizic — care dăduse naştere şi esenţialismului pedagogic 
şi, de asemenea, proiectase „în negativ“ lumina sa pentru a întemeia 
pedagogia existenţei. „Filiaţiile“ şi „şuvoaiele' au dat însă acestor viziuni 
consistenţă abia după triumful „imperiului“ biologizant. 

Desigur, începuturile concepţiilor şi cercetărilor psihogenetice sunt legate 
de evoluționismul darwinian. Ceea ce n-a exclus însă unele răsunete 
biologizante provenind din registre diferite. „Legea biogenetică'“ şi „ipoteza 
arhigoniei“ a lui Heackel au alimentat nu numai concepţia lui Preyer — acea 
„genitrix“ a psihologiei genetice — ci şi credinţa psihologică a celui care a făcut 
să se nască, la Geneva, un institut de studiere a copilăriei şi pe care l-a numit, 
cum nu se putea mai potrivit, „Jean-Jacques Rousseau“. „Ipoteza arhigoniei' şi 
„legea biogenetică“ aveau o neîndoielnică „aură mistică“, asemeni, viziunii lui 
Leewenhoeck, altădată. Este evident acest lucru mai ales la Baldwin şi Stern, 
care, fascinaţi de spectacolul psihogenezei, au încercat să regăsească în 

istoria individului întreaga devenire a speciei umane. „Ipoteza arhigoniei' a fost 
puţin modificată de către Freud care i-a găsit o „explicație“ instinctualistă. 
Sexologismul freudian se afla în continuitate evidentă cu „ipoteza arhigoniei', 
căci un elev al său, remarcabilul psihanalist Carl Gustav Jung, a elaborat o aşa- 
numită „teorie a arhetipurilor'. „Arhetipurile sunt însă, în mod clar, o imagine 
mistică a acelor innate mechanisms sau „indicii ereditare“. Prin teoria jungiană, 
psihogenetismul psihanalitic inițial a recăzut în creaţionism şi ineism. 
Freudismul însă conţinea, în „umbră“, şi o altă idee: aceea că psihogeneza 
treptată se sprijină pe transformări nervoase. Cel care a părăsit orice mistică în 
favoarea acestei idei a fost Gesell. El a făcut din „maturizarea treptată“ spaţiul 
absolut al psihogenezei. Maturaţionismul a reprezentat o limitare evidentă a 
universului devenirii, dar este prima viziune care a găsit o potecă sigură prin 
oceanul de nisipuri mişcătoare. Wallon şi-a dat seama că cel care vrea să 
păşească în siguranţă în peisajul psihogenetic trebuie să fie permanent atent 
la indiciile maturaţionale. Şi-a dat însă seama şi de faptul că psihogeneza 
implică orizonturi care nu aveau explicaţie fiziologică, instinctuală sau 
maturaţională. Acestea păreau însă inaccesibile experimentului, putând 
rămâne, cel puţin, un domeniu al observaţiilor norocoase în care cel ce observă 
poate fi făcut fericit la fel de uşor de către iluzii, ca şi de către certitudini. 

Abia Piaget va separa cu claritate iluziile de certitudine, sprijinindu-se pe 
o reconstrucţie esenţială a întregului imperiu biologizant în urma unei revoluţii 
ulterioare, care a zguduit din temelii vechile structuri epistemice ale cercetărilor 
promiţându-le accesul către tărâmuri la care, cu numai 100 de ani în urmă, nici 
măcar nu visau: celula, codul genetic, manipularea genetică ş.a. 

Dar trăim încă în „imperiul“ epistemologic al biologismului. Ştim multe, 
mult mai multe despre natura umană, decât despre aceea „aură“ pe care 
pedagogii au denumit-o „puterea educației“ şi care nu este, desigur, doar 
„transcendenţă pură“. Căci nu numai viziunea piagetiană este izomorfă cu 
neocevoluţionismul cibernetic şi structuralist al lui Waddington. Dar şi teoriile şi 
experimentele de accelerare a psihogenezei sunt un reflex epistemologic al 
evoluţionismului nondarwinian (Kimura) şi al ingineriei genetice. 

Asupra acestei probleme vom reveni însă mai târziu. Deocamdată să 
urmărim progresul cunoaşterii ştiinţifice a copilăriei, din ce în ce mai riguros şi, 
deci, mai rodnic. 


1.2.1.1. Dependenta și cucerirea independentei fată de speculatia 
metafizică 
Desigur, viteza acestui progres a fost, înainte de orice, dată de 


metodologia de cercetare întrebuințată. Adoptarea metodelor empirice de 
cercetare s-a dovedit, după un scurt entuziasm, nesigură. Apelul la speculația 

metafizică era o tendinţă prea puternică pentru primele concepţii 
psihogenetice. 

Preyer (163), primul psiholog care a precedat la o observare sistematică 
a copilului, „ţinând un jurnal“, a dat o cronologie precisă, dar lipsită de analiză, 
a semnificaţiilor psihogenetice majore. Claparede (45) a descris un sistem 
psihogenetic cu trei stadii: stadiul de „achiziţie şi experimentare“ — cu apariţia 
succesivă a interesului perceptiv (primul an), a interesului glossic (al doilea şi 
al treilea an), a intereselor generale şi subiective (3-7 ani) şi a intereselor 
sociale şi obiective (7-12 ani); stadiul de „organizare şi evaluare“ -— cu apariţia 
intereselor etice şi sociale, a intereselor specializate şi a intereselor sexuale; 
stadiul de „producţie şi muncă“ — în care se operează o subordonare a 
diverselor interese anterioare. Baldwin (16) explica evoluţia inteligenţei pe baza 
unui fenomen bine analizat, „reacţia circulară“; un fel de imitație care permite 
copilului achiziţii favorabile permanente; dezvoltarea ar avea, după el, trei stadii 
imitative („sugestia preimitativă“, „imitaţia simplă“ şi „imitaţia persistentă“) care 
organizează întreaga evoluţie psihogenetică în trei stadii corespunzătoare; 
stadiul proiectiv, stadiul subiectiv şi stadiul electiv. Alte trei stadii — cuprinzând 
dezvoltarea tânărului — se vor adăuga acestora. Baldwin nu s-a putut stăpâni 
să nu dea o „interpretare socială şi morală“ stadiilor psihogenetice. Ele ar fi 
analoage celor din evoluţia civilizaţiilor: „stadiul prelogic“ (= spiritul omenirii 
adera încă la concret şi perceptiv), „stadiul logic“ (= depăşirea concreteţii, 
atingerea „lumii“ noţiunilor şi conceptelor) şi „stadiul hiperlogic“ sau al 
„pancalismului“ (= reconcilierea marilor dualităţi ale spiritului). 

Nici Stern (174) nu a putut înfrânge „tentaţiile“ speculaţiei. Cele patru 
stadii psihogenetice stabilite de el au fost „aplicate“ la evoluţia civilizaţiei: 
„stadiul-substanţă“ ar corespunde acelei epoci istorice pe care o denumeşte 
„epoca hranei“ (nivelul maimuţelor = primul an de viaţă al copilului); „stadiul- 
acţiune“ ar corespunde epocii primitive a civilizaţiei (2-7 ani din viaţa copilului); 
„stadiul-relaţie“ ar corespunde formării grupurilor (claselor) sociale: Antichitatea 
şi „istoria“ din Vechiul Testament (adică 7-12 ani din viaţa copilului); în fine, 
„stadiul-calitate' ar corespunde civilizaţiei creştine (vârsta pubertăţii şi 
adolescenţa). 

De fapt, Preyer, Baldwin şi Stern pot fi socotiți ca reprezentând „etapa de 
început“ a psihologiei genetice: când aceasta era încă nedesprinsă total de 
metafizică, când speculaţia nu-şi găsise încă „moartea“ definitivă în 
confruntarea cu exigenţele investigaţiei ştiinţifice; un fel de „copilărie“ a 
psihologiei genetice însăşi. „Maturizarea“ a început abia cu ideea de măsură — 
căreia Binet şi Simon i-au dedicat eforturile lor. Crearea acelei celebre „echelle 
metrique“, destinată măsurătorilor experimentale ale creşterii copilului, 
semnifică începutul real al psihologiei genetice riguroase, profund ştiinţifice. 
Fără a acapara complet domeniul interpretării psihologice, instrumentele de 

cercetare au dus, oarecum rapid, la constituirea a cel puțin trei sisteme 
psihogenetice care s-au impus: cele aparținând lui Freud, Gesell, Wallon. 


1.2.1.2. Obseryatia „pe dindunřrųu si în trecut a celor cinci stadii 
psihogenetice 


În ciuda exagerărilor, concepția psihanalitică a lui Sigmund Freud poate 
fi considerată esențialmente psihogenetică. Dar, deşi o „concepție modernă‘, 
teoria freudiană rămâne semnificativă în procesul dezvoltării psihologiei 
genetice mai ales prin biologismul ei profund. Ce a „rămas“ din psihanaliză 
pentru psihologia genetică ştiinţifică este mai ales viziunea stadială asupra 
dezvoltării. Este adevărat că mistica pe care ea o degaja rămâne profund 
neraţională şi prea puţin aproape de luciditatea investigaţiei. Şi aceasta în 
ciuda faptului că marele psihiatru vienez depusese eforturi deosebite pentru 
elaborarea metodelor de investigaţie. Autoanaliza era o observaţie „pe 
dinăuntru şi în trecut“. 

Sistemul psihogenetic freudian cuprinde cinci stadii: stadiul oral (0-1an), 
stadiul anal (1-3 ani), stadiul falic (3-5 ani), stadiul latenţei (de la 5 ani la 
pubertate) şi stadiul genital. 

Stadiul oral cuprinde două faze: „faza primitivă“ (primele 6 luni) şi „faza 
tardivă“ (următoarele 6 luni). Întregul stadiu, considera Freud, ar fi dominat de 
activităţi bucalo-labiale. Reflexul de supt, de exemplu, ar fi o manifestare 
sexuală primitivă în copilărie (69, p. 72). Aşadar, începuturile devenirii 
psihogenetice ar fi determinate de activităţi libidinale. În aceasta ar consta 
începutul pulsiunilor autoerotice. În faza tardivă, creşterea dinţilor ar determina 
transformarea suptului într-o pulsiune destructivă şi agresivă care ar anticipa 
pulsiunile iminente: cele sadice. Cu aceasta, „ambivalenţa fundamentală“ a 
omului s-ar manifesta întâia oară. Principiul plăcerii, care domina viaţa umană, 
ar intra în conflict cu celălalt mare „imperativ“ al acesteia: principiul realităţii. 

Stadiul anal, cuprinzând al doilea şi al treilea an de viaţă, comportă, de 
asemenea, două faze: pe de o parte, faza tendinţelor de distrugere şi 
aneantizare; pe de altă parte, tendinţele de ataşament şi posesiune. Zona 
erogenă principală devine, în acest stadiu, cea anală. „Eliminarea urinei şi a 
conţinutului intestinal — susţine Freud — este o sursă de plăcere şi el [copilul] se 
străduie tot timpul să-şi organizeze aceste acţiuni pentru a-şi procura maximum 
de satisfacţii (70, p. 294). 

Stadiul falic, care începe pe la 3 ani şi se încheie pe la 5 ani, ar marca, 
după Freud, apogeul sexualităţii infantile. Zona erogenă dominantă devine 
organul genital. Curiozitatea determină experienţe sexuale care ar marca tot 
restul vieţii. Ea determină, în primul rând, componente autoerotice. La rândul 
lor, acestea determină un fel de „anamneză' care se manifestă sub forma 
„complexelor“. Cel mai marcant este „complexul Oedip“. 

Stadiul latenței, care începe prin al şaselea an de viaţă, marchează 
intrarea în funcţiune a „mecanismelor esenţiale“ ale vieţii psihice, după Freud: 
sublimarea şi refularea. Dezvoltarea sexuală înregistrează un regres subit între 
6 şi 8 ani; un fel de „amnezie“ infantilă determină o latentă aparenţă. De fapt, 
copilul învaţă să-şi refuleze pulsiunile anterioare, să-şi constituie, alături de 
sublimarea reacţiilor, „mecanisme de apărare“ ale eului. 

Stadiul genital, pe care îl declanşează pubertatea, constă într-un 
adevărat „puseu“ al vieţii psihice în zona erogenă a organelor sexuale; 
specificul acestui stadiu este că pulsiunile îşi descoperă obiectul sexual. 

Desigur, concepţia psihogenetică freudiană descrie mai mult o 
psihogeneză a inconştientului, decât a conştiinţei. Aşa-zisa „afectivitate 
psihanalitică“ este mai degrabă o prelungire imaginară a activităţii instinctuale. 
Totuşi, ideea dezvoltării stadiale a afectivității, provine, în psihologia 
contemporană, de la Freud. Piaget îi datorează lui Freud o serie de concepte 
la care se raportează permanent. 


12.232. Psihogzzera ca neturizure în sapte stadii 


Tot biologistă, deşi de o altă nuanţă, era şi concepţia psihogenetică a lui 
Arnold Gesell. Factorul dezvoltării psihice la acesta nu se mai restrânge la 
pulsiunile sexuale, ca la Freud. După Gesell, el rezidă, în ultimă instanţă, în 
maturizarea nervoasă (77). Creşterea fizică pare să se impună, astfel, mai mult 
decât cea psihică. Dar la Gesell creşterea fizică apare ca un proces de 
structurare şi de autoconstituire. Condiţia acestei structuri este plasticitatea 
prealabilă a sistemului nervos, care duce la apariţia succesivă a funcţiilor 
psihice. 

Gesell a descris în acest fel şapte stadii maturaţionale care constau în 
structurări din ce în ce mai complexe de funcţii biologice, fiziologice şi 
psihologice oarecum izomorfe (78). 

Stadiul 1 ar dura de la naştere până la o lună. Prima sa caracteristică este 
trecerea de la „instabilitatea“ iniţială la „stabilitatea“ psihogenetică de pe la 
patru săptămâni: regularitatea respirației, constanţa temperaturii etc. 

Stadiul 2 ar fi cuprins între 1-7 luni: semnificaţia sa psihogenetică este 
dată de apariţia unor noi capacităţi de explorare a mediului; recunoaşterea 
persoanelor şi a lucrurilor apropiate (4 luni), vis-à-vis de constituirea „schemei 
corporale“; conduita atentă (5 luni) vis-à-vis de echilibrul postural ş.a.m.d. Pe la 
5 luni apar deja semnele unui „dezechilibru de tranziţie“ care se produce pe la 
7 luni. 


1. A.Gesell et F.L. IIg, L'enfant de 5 a 10 ans, Paris, P.U.F, 1963; A.Gesell, F.L. Ilg et L.B. 
Ames, L'adolescent de dix a seize ans, Paris, P.U.F., 1959. 

Stadiul 3, care începe la această vârstă şi durează până pe la 18 luni, 
marchează paralelismul dintre trecerea la poziţia posturală, la mersul biped şi 
apariţia primelor conduite inteligente. 

Stadiul 4, ce durează până la 3 ani, comportă o fază dublă de 
dezechilibru ce pare a afecta domeniul comportamentului afectiv şi moral. Pe 
la 1 an şi 9 luni copilul „câştigă o nouă conştiinţă a indivizilor şi, cu ea, o nouă 
teamă de străini“ (80, p.358). Pe la 2 ani, această dinamică se echilibrează, 
pentru ca apoi, pe la 2 ani şi 6 luni, să apară o nouă instabilitate: „conflictele 
între contraste“ şi „dualităţile contradictorii“. Dar aceste „crize psihogenetice' 
din stadiul al doilea sunt ele însele determinate de aspecte ale mielinizării 
fibrelor nervoase şi de „organizări ale celulei nervoase care rezidă din slaba 
dezvoltare a inhibiţiei“ (80, p.179). 

Stadiul 5, cuprins între 3-5 ani, debutează cu reapariţia instabilității care 
ia locul „liniştii“ dintre 2,5 ani şi 3 ani. Exerciţiul reprezentărilor dă naştere 
fanteziei care începe, astfel, să caracterizeze întreaga viaţă interioară a 
preşcolarului. Pe la 4 ani şi jumătate apare o nouă „criză“: opoziţia faţă de cei 
din jur, pe fondul unei capacităţi nervoase de a sta mobilizat vreme îndelungată 
asupra unei acţiuni. Vârsta de 5 ani marchează o reîntoarcere la un nou 
echilibru stabil, comparabil cu cel de la 28 de săptămâni, 3 ani şi — mai târziu — 
la 10 ani. Dar vârsta de 5 ani este o „vârstă nodală“ sau „de aur“. Copilul atinge 
un fel de „plan înalt' în curba dezvoltării. „Coordonările motrice, imaginile, 
frazele şi relaţiile sale personale şi sociale, ideea de sine, adaptarea la casă, la 
şcoală (grădiniţă), la comunitate, sunt cel mai bine definite. El ne dă astfel 
impresia că alcătuieşte un lucru complet în sine. El nu se află în conflict nici cu 
el însuşi, nici cu anturajul“ (80, p.250-251). 

Stadiul 6 durează de la 6 la 10 ani. Este o perioadă de tensiune, conflict 
şi criză, rezultând din schimbări fizice şi fiziologice importante: a doua dentiţie, 
modificări neuromusculare etc. Conduitele copilului sunt, până la 7 ani, 
impulsive, bruşte, violente; începe apoi o perioadă de concentrare mentală şi 
interiorizare care sunt, esențialmente, eforturi de asimilare şi comprehensiune. 
Aceasta din urmă rămâne însă prioritar afectivă şi intuitivă. Vârsta de 9 ani 
apare ca o vârstă „intermediară“, pe fondul unei noi maturizări nervoase mai 
avansate. Caracteristica ei este structurarea motivaţiei personale, care dă 
copilului un aer preocupat, absorbit, de om matur. 

Dacă vârsta de 9 ani este o vârstă a individualităţii, în schimb, 
reorganizarea progresivă conferă celei de 10 ani atributele unei noi „vârste de 
aur“: un echilibru care include stabilitate emotivă, atenţie susţinută, capacităţi 
de clasificare, conceptualizare etc. 

Stadiul 7, cuprins între 10 şi 16 ani, descrie mutaţiile psihologice ale 
primei adolescenţe pe fondul modificărilor fiziologice, esențialmente pubertare. 
Un nou echilibru stabil, cu tendinţa de a se perpetua, va apare abia pe la 15 

ani. Până la 15 ani, dezechilibrele se succed: „vârsta bulversării' (11-12 ani), 
faza interiorizării“ (13 ani), „faza exteriorizării şi entuziasmului“ (14 ani). 15-16 
ani este, dimpotrivă, o „vârstă a calmului“ în care adolescentul este profund 
preocupat de analiza lucidă a realului înconjurător. 

Incercarea lui Gesell de a constitui un sistem psihogenetic în „armonie“ 
cu observaţiile fiziologice, oricât de îndrăzneață şi de elaborată metodologic, 
ascunde, în chiar această intenție, o semnificație paradoxală. După cum Freud 
sau Stern nu au rezistat tentației speculative de a „aplica“ sistemele lor la istoria 
civilizației, Gesell a căutat „vârsta de aur“ de un izbitor formalism: 0,5-5-10-15 
ani. Dar ideea întemeierii maturaționale a psihogenezei l-a condus pe Gesell la 
ipoteza structurării psihogenetice, căreia Wallon şi, Piaget mai ales, îi vor 
conferi viabilitate. Ceea ce l-a oprit pe Gesell să pătrundă în „adâncurile“ 
acestui proces de structurare, pare a fi fost greşeala de a crede că realitatea 
lor ultimă era substratul fiziologic. 


1.2.1.4. Dincolo de „vălul Mayei“: un sistem psihogenetic relativist și 
dialectic 


Substratul fiziologic este „vălul Mayei' pe care a încercat să-l „sfâşie' 
Wallon pentru a iscodi esenţialul aflat în profunzime. Henri Wallon a încercat să 
dea observaţiilor bogate, de felul celor evidenţiate de Gesell şi de alţii, o 
interpretare mai hotărât psihologică, mai puţin tributară biologismului. Cu teoria 
lui Wallon se poate vorbi, pentru prima oară, de o concepţie psihogenetică 
propriu-zisă, în sensul de a fi întemeiată prioritar pe datele psihologice şi pe 
izomorfismele lor. Este prima concepţie care are la bază ceea ce Kohlberg 
denumeşte „metafora dialectică a contradicţiei“. În acelaşi timp, pare 
semnificativ faptul că teoria walloniană va rămâne, măcar în parte, opusă celei 
a lui Piaget. Şi este important să surprindem „anticipările“ concepţiei piagetiene 
în cea walloniană. Sistemul descris de Wallon pare a se preocupa în esenţă de 
evoluția conştiinţei. Una dintre lucrările sale de bază poartă un titlu sugestiv: 
„De la act la gândire“ (De /actă la pensée — 1942). Într-adevăr, Wallon a fost 
preocupat de o problemă care ar fi părut particulară maturaţioniştilor sau 
ineiştilor: trecerea de la inteligenţa practică — pe care Wallon o denumeşte 
„inteligenţa situațiilor“ — la inteligenţa logică — pe care el o denumeşte 
„distructivă“ (186, p. 148-149). 

Pe de altă parte, Wallon a fost preocupat îndeaproape de „originea 
ultimă“ a unor funcţii psihice — cum ar fi, de exemplu, inteligenţă şi caracterul; 
ceea ce l-a obligat să-şi înscrie sistemul stadial într-un cadru genetic mai vast. 
Însăşi noţiunea de „stadiu de dezvoltare“ are în opera walloniană un înţeles mai 
amplu în sensul de a nu fi reductibilă la aceea de „stadiu de dezvoltare a 
copilului“. Aşa cum intuise cu multă vreme înainte Comenius când vorbea de o 

„schola geniturae', Wallon şi-a dat seama că psihogeneza avea legături 
embriogenetice. Primul stadiu al dezvoltării ar fi, aşadar, cel intrauterin“ (186, 
p. 148-149). Dezvoltarea extrauterină ar comporta, apoi, încă şase stadii: stadiu 
impulsivităţii motrice, stadiul emoţional, stadiul senzorio-motor şi proiectiv, 
stadiul personalismului, stadiul categorial şi stadiul pubertăţii şi al adolescenţei. 
De-a lungul stadiilor extrauterine, psihogeneza apare ca un proces dialectic, 
rezultând din contradicții şi conflicte între maturare şi condiţiile de mediu: 
aceste contradicții ar antrena o succesiune de schimbări calitative, de 
metamorfoze şi mutații psihogenetice. Cu privire la aceste schimbări va 
distinge alte stadii pe care le denumeşte etape sau faze. „Fazele — va spune el 
în 1954 — răspund la alternanţa care se observă între momentele în care 
energia se consumă şi cele în care aceasta se conservă“ (202, p. 149). 

O altă caracteristică a concepţiei psihogenetice walloniene este aceea de 
a nu fi tranşantă în legătură cu limitele cronologice dintre stadii, aşa cum se 
întâmplă în sistemul piagetian. Pentru Wallon, fiecare stadiu este numai „un 
moment al evoluţiei mintale şi un tip de comportament“ (197, p. 68). Acest 
relativism conferă, oarecum, superioritate concepţiei lui Wallon în raport cu cea 
a lui Piaget în sensul de a fi lăsat în discuţie posibilitatea unei evoluţii mintale 
mai rapide sau mai lente. Totuşi, acest relativism poate fi privit şi ca o 
caracteristică negativă din perspectiva progresului real al psihologiei genetice, 
în sensul că lipsa unei „stabilităţi“ în cronologia psihogenezei nu putea servi 
drept cadru nici pentru formularea ipotezelor de accelerare şi nici pentru 
verificarea lor experimentală. Descrise mai vag, fără precizia lui Piaget, stadiile 
walloniene surprind totuşi unele aspecte fundamentale ale procesualităţii 
psihogenetice. 

Stadiile impulsiv şi emoțional ar alcătui, cu aproximaţie, primul an de 
viață. Stadiul impu/sivității motrice este „un fel de activitate inconştientă 
sau impulsivă“ (199, p. 150). Adică, ceea ce Zazzo numea „un non-etre 
psychologique“ (205, p. 68). 

În imediata succesiune a stadiului fetal, impulsivitatea motrică este ceva 
mai mult decât o primă alternanță a fazelor de anabolism-catabolism; deşi 
impulsivitatea motrică este „pură“, întrucât gesturile impulsive sunt lipsite de 
scop, impulsurile sunt determinate de „impresii“ proprioceptive din ce în ce mai 
complexe. Acestea din urmă vor determina, încetul cu încetul, sensibilizarea 
specializată: „alegerea“, dintre lucrurile care îl înconjură pe copil, a 
persoanelor; pe această bază ia naştere o categorie aparte de raporturi 
subiect-obiect; raporturile eu-altul. Wallon a reuşit astfel să evidenţieze rolul 
fundamental pe care îl joacă factorul uman în psihogeneză: acela de mediaţie, 
între fizic şi psihic. Într-adevăr, debutul pe la 2-3 luni al stadiu/ui emoţional — 
care după Wallon ar atinge apogeul pe la 6 luni — se poate explica pe această 
cale. Acest stadiu s-ar caracteriza prin preponderența expresiilor emoţionale 

care ar constitui modul dominant de relații între copil şi anturaj. Wallon 
considera această fază ca fiind, pe de o parte un „subiectivism radical, un 
sincretism subiectiv“, iar pe de altă parte „un fel de osmoză cu ambianța, o 
adevărată simbioză afectivă care urmează simbiozei organice specifică 
perioadei fetale“ (203, p. 75). 

Stadiul emoțional nu prezintă o demarcație netă nici de cel impulsiv, nici 
de cel senzorio-motor care va urma. În concepția lui Wallon, emoția are o 
semnificație psihogenetică amplă. Este un aspect care îl apropie pe Wallon mai 
mult de Freud, decât de Gesell; dar Wallon nu mai exacerbează rolul 
psihogenetic al impulsurilor; el le distinge chiar de emoții — ceea ce îl apropie 
de Piaget. 

Emoţia este, după Wallon, o formă de acțiune; întrucât ar fi reglată de 
tonus şi prelungită, în acest fel, din sensibilitatea viscerală şi posturală. Ea 
devine astfel un fel de „acţiune asupra altuia“, un fel de „condiţionare 
interindividuală“, bazată pe participare şi contagiune. „Osmoza afectivă“ iniţială 
reprezintă un model social precoce de sensibilităţi organice, care nu sunt 
altceva decât origini ale caracterului. 

Trecerea la stadiul senzorio-motor şi proiectiv este marcată de apariţia 
conflictelor şi antagonismelor care, de altfel, vor marca întreaga succesiune 
stadială psihogenetică. (Recunoaştem în aceasta un element prezent deja în 
concepţia maturaţionistă a lui Gesell). 

„Conflictele“ incriminate de Wallon pentru trecerea la stadiul următor 
privesc antagonismul între activitatea tonică automatică, afectivă şi activitatea 
relaţională care pune copilul în contact cu lumea exterioară. Substituirea 
reciprocă a acestor două tipuri de activităţi — considera Wallon — ar fi, în esenţa 
ei, conflictuală. Orice filiaţie stadială ar fi de altfel nu o „curgere lentă“, ci o 
rezolvare de antagonisme specifice. Din acest punct de vedere, descrierea pe 
care o dă Wallon primelor stadii de dezvoltare şi succesiunii lor pare mult mai 
complexă decât cea pe care le-o dă Piaget, la care manifestările emoţiei şi 
afectivității sunt complet absente. Aceasta se explică prin perspectiva oarecum 
exclusivă a lui Piaget asupra genezei inteligenţei (186, p. 160-161). Într-adevăr, 
atenţia pe care Wallon o acordă emoţiei îl conduce la ideea de filiaţie 
conflictuală a stadiilor căreia experimentele de accelerare par a-i dovedi astăzi 
pe deplin nu numai realitatea, ci şi multele avantaje de ordin educaţional, 
psihogenetic şi practic. 

Stadiul senzor;o-motor şi proiectiv, care ar dura de pe la 1 an până la 3 
ani, ar consta, după Wallon, în „reacţii care traduc impulsurile copilului şi 
trebuinţele sale fiziologice sau afective, ce apar în mod gradat, în gesturi şi 
conduite comandate de obiecte care sunt ele însele, în acelaşi timp, 
recunoscute perceptiv iar, apoi, nominativ (201, p. 5). În al doilea an de viaţă ar 
debuta, datorită capacităţii de imitare, reprezentarea. Aceasta are, pe rând, 

forma simulacrului, apoi forme verbale, tinzând să se constituie în capacitate 
proiectivă oarecum autonomă. Gestul, mimica şi limbajul, ca modalităţi de 
exprimare a reprezentărilor, vor determina o anumită organizare mintală pe 
care se va dezvolta ulterior, gândirea. 

Această „logică psihogenetică“, prin care Wallon explică devenirea 
gândirii din acţiuni senzorio-motorii prin intermediul reprezentării va fi, în linii 
mari, „redescoperită“ de Piaget. Semnificaţia ei este însă ceva mai vastă. Unei 
întrebări milenare i se dădea astfel, pe cale ştiinţifică, un răspuns demitizant. 
Cartea lui Wallon, De /a act /a gândire, reamintea un „schimb de replici“: Ce a 
fost la început? «Cuvântul!» — spusese Platon. «Fapta!» — replicase Goethe. 
Acestuia din urmă îi dădea dreptate Wallon. Limbajul însuşi îşi are, după 
Wallon, originile în acţiune. 

„Printre mijloacele de care dispune fiinţa vie pentru a reacţiona asupra 
mediului, mişcarea este aceea care a obţinut, datorită progreselor organizării 
sale în regnul animal şi la om, o asemenea eficacitate şi preponderență încât 
efectele sale au putut fi considerate de behaviorişti ca obiectul exclusiv al 
psihologiei. Dar chiar această limitare ne obligă să atribuim mişcării semnificaţii 
diverse. Într-adevăr, ar fi derizoriu să limităm semnificaţia limbajului, de 
exemplu, la simplul fenomen fonetic şi să nu facem deosebire între gesturi, 
chiar asemănătoare, în aparenţă, după situaţiile care le motivează şi felul 
rezultatelor la care tind să ajungă“ (197, p. 100). 

Wallon a formulat adeseori problema „trecerii de la fapte la idei' în 
termeni filosofici, dar şi-a sprijinit, de fiecare dată, interpretările pe teoria sa 
psihologică privind trecerea de la „inteligenţa situațiilor“ la „inteligenţa 
discursivă“. El a observat că această trecere reprezintă, în fond, un mod de 
„interiorizare“ a realului. 

Mecanismul „interiorizării“ fusese deja evidenţiat de Janet (94; 95; 96). 
Wallon a adus în discuţie o noţiune nouă: spaţiul, ca organizare a realului şi a 
psihismului. Ar exista un spaţiu fizic şi un spaţiu psihic. Acesta din urmă 
debutează prin a fi un spaţiu motor — specific „inteligenţei situațiilor“. 
„inteligenței discursive“ i-ar corespunde un spaţiu mintal. „Spațiul“ — spune 
Wallon — „este pentru om condiţia reală a tot ceea ce există, orice realitate este 
spaţială. Spaţiul este o realitate exterioară omului, dar pe care omul, din 
primele sale etape de evoluţie, îl sesizează sub diferite aspecte în funcţie de 
diversele sale activităţi: mersul, fabricarea obiectelor, raportul de simulacru şi 
de semn“ (204). 

Interiorizarea spaţiului înconjurător prin intermediul interacțiunilor cu el 
(faptele!) — iată, după H. Wallon, sursa întregii psihogeneze. 

Stadiul personalismului, care începe pe la 3 ani şi durează până pe la 6 
ani, este un fel de „vârstă narcisistă“ din punctul de vedere al raporturilor 

afective. Copilul se descoperă pe sine între alţii şi ţine cu tot dinadinsul să pară, 
în ochii lor, deosebit: o personalitate. 

Dar această schimbare afectivă este în rezonanţă cu o altă descoperire: 
aceea a corpului propriu, rezultat al explorărilor „circulare“ în mediul 
înconjurător în care se găseşte şi pe sine. 

Rezultatul acestei descoperiri este o individualizare progresivă, care face 
ca sensibilitatea subiectivă, organică, să predomine asupra celei raţionale. Aşa 
se naşte „conştiinţa de sine“. 

După noi, acesta este cel mai complex „fenomen“ al vieţii psihice şi al 
întregului Univers cunoscut. Accelerarea instrucţională sau psihogenetică nu 
poate fi explicată comprehensiv decât luându-l în calcul {vezi partea a III-a). 
Este ceea ce nu a făcut Piaget. 

„Conştiinţa de sine nu este esenţială şi primitivă cum postulează cei care 
o fac obiectul psihologiei. Ea este un produs diferențiat al activităţii psihice. Şi 
nu apare decât de la 3 ani, când copilul începe să se cunoască pe sine ca 
subiect distinct de alții“ (200). Descoperirea „personalității“ constituie o mutație 
care se produce oarecum brusc. Semnul ei îl constituie o „criză“; opoziţia la 
alţii, constând în înfruntarea anturajului, în „combativitate“ şi „negativism'. Pe 
plan intelectual se produc modificări esenţiale ale limbajului, percepţiei şi 
inteligenţei practice: limbajul devine instrument de cunoaştere („De ce?'-urile), 
de reprezentare şi evocare, de creştere a eficacităţii inteligenţei practice 
(jocurile de imitație, de ficţiune, de fabricaţie). 

După 6 ani începe un proces de anulare a s/ncretismului care 
caracterizează stadiile anterioare; acest proces va dura până pe la 11 ani. 
Stadiul este denumit de Wallon categorial. 

De ce „categorial“? În domeniul percepţiei şi al conştiinţei ar începe, pe 
la 6 ani, un proces de organizare a realului pe plan mintal, constând în 
identificări şi clasificări progresive ale obiectelor şi situaţiilor pe baza 
comparărilor, distincţiilor şi asimilărilor sistematice şi coerente. Acest proces dă 
naştere gândirii categoriale, adică acelei capacităţi de a varia clasificările după 
calităţile lucrurilor, de a le defini diferitele proprietăţi şi „după expresia lui Piaget, 
de a nu confunda între ele invariantele“ (203, p. 77). 

Această convergenţă cu Piaget pare semnificativă. Dar, la Wallon, ca şi 
la Piaget, constituirea „rațiunii“, a gândirii categoriale abia pe la 11 ani pare 
rezultatul unei influenţe mai vechi: aceea a lui Rousseau care susţinuse că, 
până la 12 ani, raţiunea „doarme“. Ori, „somnul raţiunii“ reprezintă unul dintre 
fenomenele pe care teoreticienii accelerării psihogenetice îl considera o 
„eroare corectabilă de creştere“ (90, p. 55). Dar dacă relativismul psihogenetic 
al lui Wallon n-a putut determina în chip direct naşterea unor ipoteze privind 
posibilitatea accelerării psihogenezei, în schimb, el a determinat încercarea lui 
Piaget de a construi o „arhitectonică psihogenetică“ solidă în care cronologia 

stadială, ca şi succesiunea stadială să poată fi considerate adevărate legități 
psihogenetice. 


Es AME n KA ati Re A CONCEP PI ada PE 

Este greu de contestat continuitatea dintre concepţia lui Wallon şi cea a 
lui Piaget, după cum, tot atât de limpede, pare şi aceea dintre psihogeneticienii 
ereditarişti şi Wallon. Cu Wallon se poate considera că cercetările 
psihogenetice ajunseseră deja la maturitatea ştiinţifică necesară pentru 
elaborări teoretice complete. 

Concepția lui Piaget-— pe care o vom prezenta mai în amănunt în capitolul 
următor — reprezintă, în fond, un fel de etapă „critică“ a cercetărilor 
psihogenetice în care acestea trebuiau să dovedească, definitiv, dacă viziunile 
psihogenetice puteau fi înlocuite cu o ştiinţă independentă, de-sine-stătătoare, 
pe fondul presupuselor legităţi psihogenetice de evoluţie stadială regulate şi 
repetabile, asemenea celor evidențiate de fizică sau de chimie. 

VALOAREA ȘI LIMITELE CONCEPTIEI 
PSIHOGENETICE PIAGETIUNE 


1.3.0. SEMNIFICATIA CONCEPTIEI PIAGETIENE 


Din perspectiva teoriilor şi a cercetărilor asupra accelerării, edificiul ridicat 
de Jean Piaget, pe parcursul a peste o jumătate de secol de cercetări empirice 
şi teoretice, de o neobişnuită vastitate, pare un eşec. Din perspectiva viziunilor 
clasice asupra psihogenezei, înţeleasă ca „evoluţie naturală spontană, 
firească“ a vieţii psihice de la naştere la maturitate, acest edificiu pare, însă, de 
o strălucire fără egal. Într-o analiză epistemologică desfăşurată metodic ni se 
pare obligatorie recunoaşterea a cel puţin unei valori capitale a teoriei lui 
Piaget: elaborarea: ei nu numai că a condiţionat apariţia ipotezelor privind 
posibilitatea de a accelera instruirea şi psihogeneza, dar orice încercare de 
accelerare pe cale experimentală îşi dovedeşte astăzi statutul, mai ales prin 
raportare la „arhitectonica“ piagetiană. 


1.3.0.0. Ep:genetismul şi construcția psihogenetică 


Teoria lui Piaget este eminamente ep'genetică, în sensul că poate fi 
considerată o analiză a acestui vast fenomen care reprezintă dialectica 
fundamentală a vieţii însăşi. Piaget este adeptul declarat al epigenetismului 
modern reprezentat în ştiinţa evoluţiei de către C.H. Waddington (194). 
Formaţia iniţială de biolog a lui Piaget a influenţat cercetările sale ulterioare în 
domeniul psihologiei şi epistemologiei. 

Desigur, concepţia lui Waddington este mult superioară epigenetismului 
wolffian. Ea beneficiază de revoluţia biologică, produsă între timp, mai ales prin 
saltul ştiinţific realizat de către darwinismul modern şi genetică. Waddington a 
aplicat chiar cibernetica şi teoria sistemelor la ştiinţa evoluţiei. După 
descoperirea rolului A.D.N.-ului în ereditate, există tendinţa — de nuanţă 
mutaţionistă — de a considera organismul ca fiind în întregime predeterminat de 
macromoleculele acestuia. În 1964, însă, s-a dovedit în mod limpede că acest 
punct de vedere era inacceptabil prin prisma embriologiei. Waddington a 
comparat epigeneza cu o construcţie de teoreme geometrice în care fiecare 

teoremă devine necesară prin multitudinea teoremelor precedente, fără să fi 
fost conținută dinainte în axiomele de plecare (apud 146, p. 75). Pe de altă 
parte, în viziunea lui Waddington, epigeneza este un sistem (deschis) inclus 
macrosistemului evolutiv. După el, evoluţia ar fi alcătuită din patru man 
subsisteme care posedă reglări proprii şi, totodată, se află legate între ele 
printr-un ansamblu de circuite cibernetice: 1) sistemul genetic, 2) sistemul 
epigenetic, 3) sistemul explorărilor ambianţei; 4) sistemul selecției naturale. 
Într-o astfel de înţelegere, pare inacceptabil să considerăm sistemul genetic ca 
o sursă unică a dezvoltării şi ca un depozit închis de preformare şi apriorisme: 
acesta nu pare nici măcar un „agregat' de gene izolate, cum credeau 
mutaţioniştii, ci o totalitate organizată structural, conţinând gene reglatoare şi 
un anumit sistem de reglări, legat totodată de sistemul epigenetic printr-un 
ansamblu de circuite de feed-back. Sistemul genetic este condiţia „potenţială“ 
a dezvoltării, a sistemului epigenetic; dar, pe tot parcursul dezvoltării, sistemul 
epigenetic reacţionează asupra celui genetic, orientând procesele de 
transformare a potenţialului genetic în structuri funcţionale conform reglărilor 
care îi sunt proprii. Mai mult, toate aceste procese ar avea drept de funcţie de 
comandă în explorarea mediului. însă ultimul va interveni în mod necesar în 
formarea fenotipului. În fine, selecția ar asigura construirea treptată a 
fenotipului, acţionând pe bază de restructurări continue, coordonate prin feed- 
back-uri. 

Într-o asemenea optică apare limpede că genomul — adică potenţialul 
genetic individual specific unei specii — este departe de a fi singura sursă a 
dezvoltării. 

Compararea epigenezei cu o înlănţuire logică de teoreme geometrice i 
s-a părut lui Piaget întru totul adecvată construcției psihogenetice. adică a acelui 
palier al epigenezei care priveşte construcţia structurilor psihice în procesul 
dezvoltării. Ontogeneza inteligenţei, bunăoară, (care ridica problema dezvoltării 
operaţiilor logico-matematice în timpul copilăriei) pare a evidenția nu numai 
faptul că menţionata comparaţie este nimerită, ci chiar şi că ea comportă o 
structură care — formal vorbind — ar putea fi cândva descrisă în termenii analizei 
matematice. De altfel, Piaget a şi încercat să elaboreze un surprinzător „tratat 
de logică“ (150) în care această disciplină a minţii este privită conform „elaborării 
ei psihogenetice“. Visul nedeclarat al „piagetienilor“ pare a fi acela de a pune 
„bazele unei algebre mintale“ care, dacă nu va lua locul celei formale, cel puţin 
va dezvălui „mecanismele inteligenţei“. Dar asupra acestui lucru vom reveni mai 
târziu. Concepţia piagetiană este, neîndoielnic, o culme a teoriilor psihogenetice 
anterioare. În acest domeniu pare a fi acţionat un „demon al căutării“, poate mai 
strălucitor decât în altele, şi care a condus investigația ştiinţifică pe căi adesea 
neaşteptate, dar poate, tocmai de aceea, productive. 

Personalitatea ştiinţifică a lui Piaget s-a impus multidisciplinar. Am vorbit 
deseori în paginile precedente despre „paradigme epistemologice' (Th.S. 
Kuhn). Piaget pare a fi reuşit să construiască singur o astfel de paradigmă. 
Patriarhul de la Geneva' a fost nu numai psiholog, ci şi biolog, sociolog, 
nedag0g. epistemolog, logician ş.a. Nu ne propunem să analizăm aici geniul 
său indiscutabil. Şi nici să înfăţişăm o biografie, desigur, austeră şi fără vreo 
„spectaculozitate“ specială. Totuşi, „povestea“ devenirii sale, ca savant 
plurivalent, comportă astfel o semnificaţie specială. Istoria formării lui Piaget se 
confundă, în bună măsură, cu aceea a paradigmei epistemologice pe care a 
creat-o. La 15 ani, Piaget era deja un om de ştiinţă (149). El publicase 
rezultatele câtorva investigaţii biologice care l-au legat, aşa cum am mai arătat, 
în ciuda evoluţiei anterioare, de acest domeniu. Pe de altă parte, tânărul Piaget 
era mistuit de întrebările care obsedau epistemologia vremii sale — întrebări 
rămase moştenire de la filosofia critică kantiană. Având, ulterior, posibilitatea să 
lucreze la laboratorul de psihologie experimentală al lui Binet şi evoluând spre 
acest domeniu, Piaget a emis ipoteza tulburătoare că marile probleme 
epistemologice ar putea găsi o rezolvare... experimentală. Ideea sa a părut, 
desigur, de o extravaganţă inadmisibilă celor care considerau chestiunile 
cunoaşterii ca fiind „pur teoretice“. 

În prologul lucrării sale Înţelepciunea şi iluziile filosofiei, Piaget va aminti, 
mai târziu, reticenţele cu care a fost întâmpinat tratatul său de logică operatorie 
în care încerca să confere acestei discipline formale o construcţie 
psihogenetică. 

Tot astfel, încercarea sa de a reuni într-o asociaţie comună — Centrul 
Internaţional de Epistemologie Genetică de la Geneva — pe logicieni şi 
epistemologi cu adepţii experimentului ştiinţific din psihologie s-a dovedit peste 
măsură de dificilă. Succesul său, deşi asigurat cu întârziere, dovedea totuşi că 
ideea unei întemeieri experimentale a epistemologiei era posibilă. 

Marele dispărut în 1980 a reuşit să „împace“, astfel, două domenii care 
păreau opuse prin definiţie: cel teoretic şi cel practic. Mijlocul prin care şi-a 
asigurat această reuşită au fost cercetările experimentale de psihologie 
genetică desfăşurate pe copii. Piaget se considera, în primul rând, epistemolog 
şi este un ciudat paradox că psihologia sa genetică — această disciplină cu 
virtuţi explicative şi aplicative incomensurabile — nu este decât un produs 
secundar al unui efort amplu, dar care nu s-a dovedit la fel de productiv în toate 
domeniile abordate. 

Recunoaştem, aşadar, în „povestea' vieţii celui care a fost considerat 
drept „părintele psihologiei genetice“ o semnificaţie aparte; investigaţiile sale 
psihogenetice au putut evidenția că Lumea Ideilor şi cea a Umbrelor era una 

singură, că ea este o unitate între Faptă şi Cuvânt. O antinomie străveche a fost 
înlocuită cu imaginea complexă a unui proces dialectic. 

Nemulţumindu-se cu metodele speculative, Piaget s-a aplecat asupra 
realităţii cu instrumentele cercetării ştiinţifice: fie cu ajutorul observaţiei directe, 
fie cu ajutorul experimentului psihologic. 

Care era această realitate investigată? Copilăria, acel teritoriu de „viaţă 
luminoasă“, proslăvit până la mistificare de un alt genevez revoluţionar: Jean- 
Jacques Rousseau. „Părintele psihologiei genetice“ nu putea fi decât un 
continuator al „celui care a descoperit copilul“. 


Eaa DIMENS TONDE PARADOS MEE PIA E TIP E 


Concepţia piagetiană are câteva componente fundamentale: viziunea 
structuralist genetică, teoria echilibrului intelectual, arhitectonica stadială şi 
implicațiile epistemologice; pe bună dreptate s-a vorbit de implicații pedagogice 
care şi-au găsit prelungiri fireşti atât în interiorul concepţiei piagetiene, cât şi în 
afara ei, mai ales în domeniul cercetărilor şi teoriilor asupra posibilităţii de a 
accelera psihogeneza şi instruirea. 

Să examinăm, pe scurt, primele două componente spre a înţelege mai 
bine valoarea „arhitectonicii“ piagetiene şi a teoriei sale cu privire la construcţia 
naturală a psihogenezei. 


PSL AFI PUI Coen SUU PO CE- Ri tA darede ine” 


Ansamblul cunoştinţelor era modelat — aşa cum am încercat na să 
sugerăm — înaintea edificării teoriei piagetiene în două direcții unilaterale. Pe 
de o parte, modelul static cu origini în „formele“ aristotelice, care în biologie 
ajunsese până la fixismul lui Cuvier („principiul corelaţiei organelor“). 
Finalismul, de exemplu, sugera naiv că înţelegem urmând serii cauzale datorită 
unui „acord preexistent“. Acest mod de a vedea lumea şi de a explica 
cunoaşterea era un „structuralism fără geneză“. Piaget a postulat falsitatea 
acestei viziuni: „nu există structuralism fără geneză, (...) orice organism este o 
dezvoltare“ (146, p. 143). 

Pe de altă parte, aceeaşi situaţie se întâmplă şi în cazul viziunii opuse. 
După apariţia lamarckismului, s-a atribuit mediului un rol absolut în 
interacţiunea cu subiectul. Anterior darwinismului, funcţionalismul lamarckian a 
condus la admiterea „eredității dobânditului“ (fixarea modificărilor survenite în 
ontogeneză în fondul genetic). Or, lamarckismul era izomorf filosofiei empiriste 
şi, de asemenea, pedagogiei „experienței“ a lui Locke, psihologiei 
asociaţioniste. Hume pusese deja în faţa viziunii carteziene deducţioniste o 
„problemă empirică“ ce l-a trezit din „somnul dogmatic“ pe Kant: care este 

originea cunoştinţelor? Ne provin ele numai din experienţă, pe calea simţurilor? 
Nihil est in intelectu quod non prins fuerit in sensu, afirmase Locke. Kant i-a 
răspuns: „Nimic nu este în spirit fără să fi fost înainte în simţuri, în afara 
spiritului însuşi“ (ipse intelectuus). Dar apriorismul teoretizat de Kant era numai 
o „lume frumoasă“, mai degrabă transcendentă decât transcendentală. Atunci, 
cum sunt posibile unele ştiinţe abstracte, precum matematicile pure? 

Viziunea generată de lamarckism a fost considerată de Piaget un 
„genetism fără structuri“. După el însă, „nu există genetism fără structuri, 
„orice dezvoltare este o organizare“ (146, p. 143). Astfel, plecând de la 
probleme de biologie, Piaget a ajuns la epistemologie. Ca şi Kant, altădată, el 
s-a întrebat, deci, cum ajunge omul să poată face raționamente abstracte, să 
rezolve probleme strict teoretice. Spre deosebire de predecesorul său filosof 
însă, Piaget a căutat să rezolve această problemă pe calea învățată în 
laboratorul lui Binet. Terenul cel mai propice unor asemenea căutări era 
psihogeneza şi, în principal, dezvoltarea intelectuală a copilului. Numai 
urmărind îndeaproape evoluţia gândirii copilului se putea descoperi originea 
misterioasă a posibilităţilor umane de a depăşi prin zborul raţiunii cele mai de 
netrecut obstacole, depărtările universului spre care ne avântăm neîncetat. 

Structuralismul genetic s-a constituit ca o sinteză între teoria evoluţiei 
aplicată la ontogeneză şi structuralism — metodă nouă de cercetare apărută la 
jumătatea secolului în concepţia unor antropologi, filosofi, sociologi, 
matematicieni etc. La Piaget, structuralismul genetic nu este însă o concepţie, 
nu este un sistem, ci o metodologie. El defineşte structura ca un „sistem de 
transformări“ cu trei particularităţi fundamentale: se comportă ca un tot 
(„totalitate“), presupune modificări permanente (,„transformismul') şi 
autoreglează („autoreglajul“) (153, p. 7). 

Întregul sistem psihogenetic piagetian constă în a identifica aceste 
caracteristici structurale ale psihismului şi diverse momente ale dezvoltării sale. 

Structuralismul genetic a părut că pătrunde în psihologia copilului într-un 
moment foarte „actual“. El pătrunsese, deja, în matematică prin identificarea 
genealogiei „structurilor-mamă“ de către grupul Bourbaki; în urma inventarierii 
„categoriilor“ (Mac Lane, Eilenberg etc.), unii epistemologi ai matematicii 
ajungeau la ipoteza că aceste structuri ar putea să fie mai mult „operaţii ale 
matematicianului decât ale matematicii“ (153, p. 31). Or, cele trei „structuri- 
mamă“ bourbakiene sunt, se pare, izomorfe cu cele trei categorii de structuri 
psihogenetice identificate de Piaget la copil („ritmurile“, „reglările“ şi 
„operaţiile“). Şcoala Bourbaki reuşise să evidenţieze, în acel fel, existenţa unei 
„arhitecturi a matematicii“. Or, acest lucru era de natură să atragă serios atenţia 
lui Piaget care observase că psihogeneza presupune o „arhitectură stadială“ în 
virtutea condiţiei sale epigenetice; aceasta l-a determinat să accepte ipoteza 
îndrăzneață, menţionată anterior, după care operativitatea matematicii ar 

reflecta într-un mod specific însăşi structura şi funcţionalitatea inteligenței 
umane. Pe de altă parte, toate acestea evidenţiau cu forţă o activitate 
structurală care obligă la o analiză structuralist-genetică a psihicului 
Extraordinara cultură stiinţifică i-a permis lui Piaget să înţeleagă că aces 
adevăr avea o valabilitate foarte largă. Într-adevăr, concluzii asemănătoare 
păreau a impune şi structurarea matematică a logicii de către Whithead şi; 
Russell, teoria „gramaticilor generative" (Chomsky), „metoda structural. 
funcțională" în sociologie (Parsons), aplicarea „teoriei jocurilor“ în economie (G, 
G. Granger), structuralismul antropologic al lui Levi-Strauss ş.a. O idee nouă îşi 
făcea astfel loc în psihologie fiind sortită să apară ca un principiu metodologic 
crucial: „Nimic din ceea ce este în psihism nu preexistă, totul devine; şi tot ce 
devine, devine în mod armonios“. 


1.3.1.1. „Mai mult decât cunovașierea umană“ sau teoria biologică a 
cuncasterii 


Fără îndoială, preocupările de bază ale lui Piaget, în ciuda formaţiei sale 
iniţiale, n-au fost biologice, ci epistemologice. Biologia sa este, prioritar, o 
epistemologie biologică. Teoria lui nu s-a realizat însă cu argumente exclusiv 
filosofice. Ca şi în adoptarea structuralismului genetic, în teoria cunoaşterii, 
Piaget pleacă de la premise biologice. Desigur, drumul trecea prin psihologie. 
După el, însă, nu există o singură inteligenţă — cea umană — şi nici doar un 
singur fel de cunoaştere. „Ce stranie opinie!“ — vor fi judecând metafizicienii. 
Privite la scara întregii vieţi, atât inteligenţa cât şi cunoaşterea se înfăţişează - 
consideră Piaget — ca lanus, cu trei feţe: cunoașterile genetice (ereditare), al 
căror prototip este instinctul; cunoaşterile dobândite, al căror prototip este 
reflexul şi cunoaşterile logico-matematice, al căror prototip este raționamentul 
deductiv. 

Între instinct, reflex şi rațiune există o legătură. Această legătură este 
filogenetică — în sensul de continuitate evolutivă. Nu putem înţelege inteligenţa 
umană dacă nu luăm în seamă filonul ei biologic. Or, ce sunt instinctul şi 
reflexul? În primul rând ele sunt instrumente adaptative. Înseamnă că 
inteligența umană nu este decât o prelungire specială a adaptării biologice. lată 
încă o concluzie în măsură să surprindă, până la stupefacţie, pe epistemologii 
speculativi. 

Dar de ce trebuie neapărat, însă, să existe o legătură între instinct, reflex 
şi rațiune? Într-un subcapitol intitulat „Viaţă şi adevăr“ din binecunoscutul eseu 
Biologie şi cunoaştere, Piaget a răspuns la această întrebare formulând un 
crez: „Dacă nu ştim în ce constă viaţa, cu atât mai puţin ştim ce înseamnă 
adevărul cognitiv“ (146, p. 379). După el, problematica fundamentală a ştiinţei 
se izbeşte de două întrebări esenţiale care leagă biologia (incluzând şi 
psihologia) de epistemologie: cum se organizează o organizare? şi cum este 

sibilă ştiinţa? După Piaget, a răspunde acestor întrebări înseamnă a admite 


că „adevărul nu este egocentric şi nu trebuie să rămână antropocentric' (146, 
p. 379). 

In aceasta se află deci şi justificarea teoriei sale dedicată inteligenţei care 
nu concepe ca problema să fie restrânsă la câmpul psihologiei, ci deschisă 
spre acela al vieţii. Omul nu este decât un inel — e drept, bătut cu nestemate — 
pe lanţul sinuos al evoluţiei. Dincolo de el există, totuşi, cunoaşterea. 


1.3.1.2. Teona echilibrului sau Dialectica trecerii printre folositoarele 
Schylla şi Charybda 


Inteligența umană pune deci aceeaşi problemă a relaţiilor dintre organism 
şi mediu, dintre subiect şi obiect. Nici instinctul şi nici reflexul nu dovedesc 
univocitatea acestor relaţii şi cu atât mai puţin ea este posibilă la nivelul 
inteligenţei umane. 

Tradiţia lamarckiană impusese o asemenea univocitate, în sensul unui 
activism absolut al mediului şi al unui pasivism absolut al subiectului. Or, 
aceasta nu era decât o iluzie. Subiectul primeşte, desigur. influenţele exogene, 
dar le transformă conform structurilor sale endogene. 

Pe de altă parte, nu puteau fi admise cu uşurinţă nici una dintre teoriile 
„fixiste“, negenetice ale inteligenței. Am menţionat „surprinzătoarea' 
asemănare dintre structurile logico-matematice şi operativitatea intelectuală. 
Logicienii — precum B. Russell — admiteau fără discuţii că logica este impusă 
minţii din afară. Se aducea un „argument extrapsihologic“: 1 + 1 = 2 de când 
este lumea; acţiunea subiectivă de reunire 1 + 1 nu ar fi decât o iluzie. Dar 
„Viziunea suprapsihologică“ a logisticienilor din Cercul de la Viena (Russell, 
Wittgenstein, Carnap) nu dovedea totuşi demersurile experimentale ale 
gândirii. Piaget şi-a dat seama că trăsătura inteligenţei de a executa operaţia 
menţionată avea o sursă, era produsul unei construcţii genetice. Logica mintală 
nu era produsul unui inprinting forţat pe o tabula rasa, ci al unei cuceriri treptate 
a realităţii care însemna, în acelaşi timp, o organizare a acesteia în plan mintal. 
Lorenz şi Locke au construit „teorii univiteline'. 

Adaptarea inteligenţei ar avea, aşadar, două fațete: pe de o parte, 
adaptarea realului la eu, adică modificarea structurilor exogene în funcţie de 
structurile endogene; acestui fenomen Piaget i-a dat denumirea de asimilare; 
pe de altă parte, structurile endogene se modifică în raport cu influenţele 
externe, cu alte cuvinte are loc adaptarea eului la realitate; acest fenomen a 
fost denumit acomodare. Adaptarea inteligentă se poate defini ca un „echilibru 
între asimilare şi acomodare, un echilibru al schimburilor dintre subiect şi 
obiecte“ (143, p. 62). 

Întreaga psihogeneză este un parcurs de echilibrări şi dezechilibrăș 
adaptative succesive: corabia lui Ulysse, trecând perpetuu printre folositoarelg 
Schylla şi Charybda. Psihologia inteligenţei constă în a defini natura Şi 
caracteristicile acestor etape care conduc spre o complicare crescândă ą 
activităţii mintale: odiseea psihogenetică. 

Se înţelege, însă, că problema nu trebuie privită simplist. Toţi termeni 
întrebuinţaţi de Piaget pentru a descrie „mecanica“ intimă a psihogenezei ar 
risca să rămână simple metafore (căci la metafore făceam aluzie mai sus), 
dacă nu ar avea referinţă propriu-zis biologică. Echilibrarea psihogenetică ny 
este comparabilă cu fenomenul căruia fizica îi dă aceeaşi denumire. Înainte de 
orice există o întrebare de fond: cărei realităţi vitale i se datorează această 
înaintare continuu-discontinuă? Waddington definise în biologie aşa-zisele 
„creode“: cãi necesare de dezvoltare particulară a unui organ sau parte de 
embrion; ansamblul creodelor ar fi un peisaj (desigur sistemic) epigenetic. Ce 
explică prezenţa sa? În primul rând, creodele atrag atenţia asupra unui anumit 
tip de echilibru, deosebit de homeostazie. Homeostazia priveşte ansamblul 
structural al dezvoltării unui organ sau al întregului organism. Dar echilibru 
funcţiei sau funcţiilor epigenetice? Piaget denumeşte această formă de 
echilibrare Hhomeorhesis. Să ne închipuim că, datorită unei cauze oarecare, 
endogene sau exogene, procesul formativ ar fi deviat de pe „calea sa 
necesară“, s-ar produce o „cădere“ de pe „linia creodică“. În acest caz 
intervenţia unei echilibrări speciale, homeorhetice, ar readuce progresul 
epigenetic, din nou, pe „calea necesară“ sau ar consolida o creodă nouă: Atena 
îl ajută mereu pe Ulysse, din umbră; căci Destinul e mai puternic decât toţi - 
vrea ca el să ajungă nevătămat în Itaca. 

Dar unde trebuie căutată „cauza primă“ a acestui tip de echilibru”? Ipoteza 
care tentează cel mai mult ar fi aceea a existenţei unor „gene specializate“. 
Este dificil însă de crezut acest lucru, dacă avem în vedere flexibilitatea 
definitorie a homeorhesismului. De aceea, este previzibil că se va confirma o 
altă ipoteză. Homeorhesis-ul ar putea să depindă nu de o genă sau de un grup 
de gene specializate, ci de o rețea de interacțiuni genetice, întrucât este 
previzibil că „reîntoarcerea“ la creodă presupune un „joc de reglări'. Dar şi 
acest fel de a pune problema ridică o întrebare: oare cauzele homeorhesisului 
să fie exclusiv endogene? O influenţă exogenă (de mediu) nu poate provoca 
„deviații de la creodă“? (Vom vedea, într-un capitol ulterior, că au putut fi puse 
în evidenţă „perturbări“ psihogenetice: încetiniri şi accelerări ale dinamicii 
evolutive a structurilor şi funcţiilor intelectuale). Piaget susţine însă că, „în mod 
natural“. creoda şi homeorhesis-ul specific implică un anumit aspect spatio- 
temporal: autocorecţiile homeorhetice presupun un anumit consum de timp. Ar 
exista, deci, un anumit „control temporal“ (Time tally — cum se exprima 
Waddington), despre care Piaget confirma „cu convingere că este o reglare a 

vitezelor de asimilare şi organizare” (146, p. 26). De aici rezultă şi încrederea 
jui Piaget (cel puţin în faza iniţială a elaborării teoriei sale), că dezvoltarea, mai 
ales cea intelectuală, ar fi supusă nu numai unor legităţi de succesiune stadială, 
dar că aceste stadii ar asculta, ele însele, de „legităţi temporale“ sau de o 
cronologie, fie şi numai aproximativă, dar fără ca aproximările să însemne 
deviații“ prea mari. Dezvoltarea psihologică ar fi o înşiruire de reechilibrări 
homeostazice şi homeorhetice — având, deci, drept caracteristică o alternare a 
echilibrărilor structurale cu cele funcţionale. Întreaga psihogeneză nu ar fi, 
aşadar, decât o reflectare a raporturilor dintre homeorhesis şi homeostazis în 
fenomene specifice. Dar acestea reflectă condiţionări temporale, asupra cărora 
Piaget va insista în teoria sa asupra stadiilor evoluţiei mintale, în special asupra 
psihogenezei intelectuale (65). După el, drumul spre casă al lui Ulysse trebuie 
neapărat să dureze vreo 10 ani şi toate rătăcirile acestuia trebuie împlinite. Mai 
târziu, Piaget va fi însă interogat: „De ce?“ 


1.3.2, ARHITECTURĂ PSHIROGHENE HICA 


Teoria stadială fundamentată de Piaget nu este cu nimic „spectaculoasă“ 
sau insolită prin tipurile de stadii decelate. S-a observat, pe bună dreptate, că, 
dintr-un punct de vedere, ea este surprinzător de asemănătoare cu o alta, mai 
veche decât ea cu două secole: cea a altui genevez, Jean-Jacques Rousseau. 
Analogiile sunt evidente. De la 0 la 2 ani dezvoltarea copilului ar fi „pur fizică“ 
- susținea Rousseau. Acelaşi lucru pare a-l fi arătat şi Piaget în teoria 
inteligenței senzorio-motorii (0-1,5-2 ani). Şi mai limpede este asemănarea 
dintre aşa-zisul „somn al raţiunii“ care, după Rousseau, poate dura până la 12 
ani şi apariţia tardivă (pe la 11-12 ani) a gândirii raționale sau logico- 
matematice în teoria lui Piaget. 

În ce constă atunci originalitatea şi valoarea concepţiei psihogenetice 
piagetiene? Neîndoielnic, în înţelegerea superioară, am putea spune neegalată 
şi inegalabilă, a dialecticii intime a parcursului psihogenetic. Riguroasă şi 
obsedată de dorinţa înţelegerii adânci, teoria piagetiană este departe de 
retorica sclipitoare, dar adesea goală de conţinut ştiinţific, a înaintaşului său din 
„secolul luminilor“. 

Nu vom stărui asupra conceptului de „stadiu“ — a cărui semnificaţie va 
putea fi desprinsă din descrierea arhitectonicii stadiale. În fond, aceasta din 
urmă nu se sprijină numai pe stadii, ci, înainte de toate, pe trei mari „piloni“ 
psihogenetici. Într-adevăr, psihogeneza ar putea fi împărţită în trei perioade de 
bază: perioada inteligenței senzorio-motorii (0-2 ani); perioada gândirii 
preoperatorii (2-7 ani) şi perioada gândirii operatorii (7-15/16 ani). 

Aceste perioade privesc construcția inteligenfei. Ca epistemolog, Piaget 
s-a dedicat acesteia în mod prioritar. Ca psiholog, însă, el a crezut într-o 
înaintare paralelă a structurilor afective şi de voință pe care s-a străduit s-o 
evidențieze ca fiind în corespondență cu cea intelectuală. Astfel, inteligenței 
senzorio-motorii i-ar corespunde aşa-zisul adualism inițial (Baldwin), gândirii 
preoperatorii — egocentrismul, iar gândirii operatorii, pe rând, adul/trismul şi 
autonomia afectivă şi morală. Piaget va evidenția, de asemenea, un mecanism 
analog echilibrărilor intelectuale pe care îl denumeşte mecanismul „centrărilor 
şi decentrărilor'. El ar consta dintr-un schimb succesiv de centrări pe „eu“ şi pe 
„altul“, analog aceluia prin care, pe plan intelectual, subiectul şi realitatea îşi 
schimbă neîncetat şi succesiv poziţia în „balanța“ echilibrului inteligenţei. 

Prima întrebare pe care o ridică apariţia structurilor intelectuale specific 
umane priveşte sursele. După Piaget, sursa gândirii ar fi inteligența senzorio- 
motorie. Acelaşi izvor care mută galaxiile dintr-un loc în altul — mişcarea! - 
generează şi psihogeneza. Ar exista, aşadar, o etapă intelectuală prealabilă 
gândirii, în care se face trecerea de la inteligenţa infraumană la aceea specifică 
omului. O astfel de etapă presupune o inteligenţă ale cărei foloase se bazează 
exclusiv pe acţiuni, fiind lipsită de reprezentări şi de simbolistică verbală. 
Această „inteligenţă prelingvistică“, esențialmente acţională şi practică, 
presupune o dezvoltare deosebit de rapidă şi cu importanţă crucială pentru 
evoluţia ulterioară. 

Dar cum înaintează ea? Piaget a decelat 6 stadii intelectuale senzorio- 
motorii (144): 

STADIUL | ridică problema momentului de început al inteligenţei. Piaget 
şi-a dat seama că, de fapt, un început absolut nu există. Este ca şi cum 
mişcarea, „apa din care ţâşnesc toate izvoarele“, ar exista peste tot în Natură. 
Şi, cel puţin în ceea ce priveşte o parte a naturii, Viaţa, evidenţa este 
incontestabilă. Şi singura realitate a psihogenezei este o continuitate 
remarcabilă a stadiilor care exclude posibilitatea unui T,, în care inteligenţa să 
apară din Nimic. Continuitatea pare a depăşi limitele vieţii individuale, 
antrenând legături vaste ale sistemului (cibernetic!) al macroevoluţiei, sugerat 
de Waddington. Asimilarea fiziologică ar determina o asimilare psihologică 
primele mişcări spontane, ritmul iniţial, vor da naştere astfel reflexelor şi 
exerciţiilor reflexe. 

În STADIUL II, exerciţiile se înscriu în „scheme reflexe“ şi apar, astfel, 
deprinderile. Dar aceasta va antrena extinderea schemei însăşi. 

STADIUL Ill. Pe la 4 luni începe cu adevărat „marele concert“ al 
psihogenezei umane. Desigur, intrarea în scenă este încă modestă şi sunt greu 
de bănuit marile furtuni pe care cunoaşterea le va săvârşi mai târziu. Inteligența 

copilului de 4 luni nu poate nici măcar să concureze cu aceea a cimpanzeului. 
Despre ce este totuşi vorba? Mai întâi, de apariţia coordonării dintre apucare şi 
vedere. Un copil de această vârstă va apuca, de exemplu, un şnur care atârnă 
de acoperişul leagănului său, va clătina jucăriile suspendate. Aparent, nimic 
important. Dar, imediat, va repeta gestul, căci este capabil de o anumită 
sensibilitate la efectele acestuia. Această „repetiţie“ ciudată şi nouă nu este o 
repetare" asociaţionistă, ci o „reacţie circulară“ — cum a denumit-o J.M. 
Baldwin — adică o deprindere aproape inteligentă. 

STADIILE IV şi V. Cu constituirea reacţiilor circulare apar, aproape imediat, 
acte complete de inteligență practică. Copilul va putea descoperi obiecte 
ascunse după un paravan: apare conduita „obiectului permanent“, preludiul 
conservărilor' de mai târziu. 

STADIUL VI. Acesta marchează un sfârşit care nu este însă un început. În 
preajma a 18 luni de viaţă, omu/se naşte, cu adevărat, a doua oară, desprinzându- 
se din rândul speciilor, ocupându-şi cu adevărat tronul de Homo Sapiens. Într- 
adevăr, copilul de 18 luni este capabil nu numai de tatonări exterioare, precum cele 
ale cimpanzeului, ci şi de combinări interiorizate care duc la insight, la înțelesuri 
reale. Celebra „conduită a bastonului“ evidenţiată de Kohler la cimpanzeii săi este 
descoperită şi de către copil. O întreagă dispută — între natura şi esenţa umană — 
se încheie în favoarea celei din urmă. Psihogeneza va urma, de acum, căi pe care 
nici o altă specie, în afara omului, n-a putut înainta vreodată. 

Pentru Piaget, sistemul schemelor de asimilare senzorio-motorii conduce 
psihogenetic la un fel de „logică a acțiunii“. Desigur, nu este vorba de o 
praxiologie, de o „ştiinţă a lucrului bine făcut“ de natură endogenă. Scopuri — 
afirma Piaget — încă nu există. Aceste „faruri“ nu se vor aprinde decât mult mai 
târziu. Ci e vorba doar de un sistem de relaţii şi corespondențe funcţionale, de 
încadrări în scheme sau, într-un cuvânt, de ordonări şi reuniri care prefigurează 
viitoarele structuri operatorii. Dacă depărtarea psihogenetică n-ar fi atât de 
mare, iar procesele complicate care le mediază n-ar fi atât de multe, atunci am 
putea spune că operaţiile gîndirii sunt analoage acţiunilor reale. Această ultimă 
propoziţie include însă, mai degrabă, o metaforă decât o realitate. Ar fi greşit să 
considerăm operaţiile gândirii drept nişte fotografii ale acţiunilor reale ale 
subiectului. Nici una dintre categoriile gândirii operatorii nu există în structurile 
senzorio-motorii. Pe la 1,5 ani, fluviul inteligenţei este deja profilat şi este gata 
să se verse în ocean: gândirea este la numai câteva luni distanţă. 


1.3.2.1. Gândirea preoperatorie sau despre cum trec lucrurile sau 
întâmplările din afară, înăuntru 


Operativitatea intelectuală nu se naşte dintr-o dată şi nici nu apare din 
Structurile senzorio-motorii. Ea este „mediată psihogenetic“ de către gândirea 


61 


ACCELERAREA PSIHOGENEZEI 
e en data N RR RER RI N E RR 
preoperatorie (2-7 ani), alcătuită mai întâi din funcția semiotică (2-4 ani) şi apoj 
de gândirea intuitivă. 

Aceşti doi eroi psihogenetici mută încet lucrurile şi întâmplările din afara 
înăuntrul subiectului. Procesul se cheamă, la Piaget, „interiorizarea realului“. 


1.3.2.1.0. Funcţia semiotică, care apare pe la 18 luni, are o importanţă 
crucială pentru întreaga psihogeneză umană. Ea condiţionează întregul edifici 
intelectual şi afectiv ulterior, întrucât reprezintă mijlocul cel mai eficace de 
interiorizare progresivă a schemelor de acţiune din ce în ce mai complexe și 
mai abstracte. In ce constă ea? Mai întâi în posibilitatea de a reprezenta un 
lucru real (obiect, eveniment, fenomen etc.) printr-un înlocuitor ideal (limbaj, 
imagine mintală, gest simbolic etc.). Cu alte cuvinte, în capacitatea de a utiliza 
semnificanţți imateriali în locul semnificanților reali (147). 

O asemenea capacitate nu poate fi, desigur, decât produsul unei evoluții 
specifice în timpul căreia, încetul cu încetul, semnificanţii s-au „desprins“ de 
semnificaţi. 

Cea mai simplă posibilitate de a semnifica o constituie însăşi prezența 
fizică, nemijlocită, a semnificatului. Este probabil ca acest gen de semnificare- 
nonsemnificare să domine cunoaşterile genetice, având ca prototip instinctul, 
(Este vorba de fenomenul „recunoaşterii“ lucrurilor ca „semnale“ ale prezenţei 
lor). 

Următoarea fază o constituie probabil urmele sau indiciile specifice în 
mare măsură cunoaşterilor dobândite, ce au ca prototip reflexul. Semnificarea 
indicială este prezentă, de exemplu, în modul în care un câine recunoaşte urma 
iepurelui pe zăpadă. Aici nu mai este vorba de o „recunoaştere“ a prezenţei 
lucrurilor, ci de „recunoşterea'“ lor în absenţă. 

Apariţia, pe la 2 ani, a funcţiei semiotice ridică, însă, şi o problemă 
specială. Într-o lucrare de început (151) Piaget degajase apariţia, la această 
vârstă, a aşa-zisului „limbaj egocentric“. Acesta ar fi un fel de „monolog colectiv“, 
întrucât s-ar declanşa numai în prezenţa altora, însoţit de iluzia înţelegerii de 
către alţii a celor spuse şi manifestându-se ca un limbaj extern, cu toate că este 
mai mult un limbaj pentru sine. Aceasta ar fi, oarecum, şi dovada unei anumite 
„apariţii bruşte“ a semnificaţiilor simbolice pe la 18 luni-2 ani. - 

„Limbajul egocentric“ ar fi rezultatul centrării-decentrării şi ar dispărea pe 
măsură ce limbajul copilului se socializează. Aşadar, el ar fi un limbaj excesiv 
interiorizat „care se va exterioriza progresiv“. Ca în ontologia hegeliană, lumea 
este aici răsturnată, ordinea este inversată. În 1930, Vîgotski (190) a reacţionat 
critic la această viziune piagetiană. El a demonstrat că aşa-zisul „limbă 
egocentric“ este, de fapt, la început, „excesiv socializat“ — fiind un fel de imitare 
papagalicească a vorbirii celorlalţi — iar, prin evoluţia ulterioară, se va interioriza 
progresiv, subiectivizându-se. 

Limbajul interior este nu sursa, ci rezultatul dezvoltării capacităţii de 
semnificare la om. Piaget şi-a verificat ulterior punctul de vedere cu privire la 
limbajul egocentric". Deşi concepţia de ansamblu a fost păstrată, el a introdus 
g distincţie fundamentală: aceea dintre simboluri şi semne. 

Cele care apar mai întâi sunt simbolurile şi ele au o natură individuală, 
fiind nesocializate. Simbolurile s-ar extrage nu din vorbirea celorlalți, ci din 
obiectele însele. Dovada o constituie faptul că, deşi sunt net superioare 
indiciilor, nici ele nu sunt definitiv desprinse de obiectele reale pe care le 
semnifică. Pe la 2 ani, copiii folosesc mai uşor „miau“ decât „pisica“; întrucât 
acesta din urmă este un semn care nu mai are nimic asemănător cu animalul 
real, spre deosebire de primul, care încearcă să simbolizeze mieunatul real. 
Dimpotrivă, semnele sunt convenţionale, colective, arbitrarii. 

Desigur, prin socializare crescândă şi îmbogăţire a conţinutului, 
simbolurile vor „decade“ în semne’. 

Cum apare şi cum se dezvoltă însă funcţia semiotică? 

Al VI-lea stadiu senzorio-motor marchează deja apariţia unor conduite 
care anticipă funcţia semiotică: imitafia amânată, jocul simbolic, desenul, 
imaginea mintală şi evocarea verbală. Aceste cinci conduite nu pot fi, însă, 
separate decât teoretic, structural şi funcţional, ele dispunând de o remarcabilă 
unitate. Le vom urmări, aşadar, în ordinea complexităţii şi nu în aceea 
psihogenetică, neputând fi vorba de o cronologie în acest sens, chiar dacă nici 
simultaneitatea nu este absolută. 

IMITAŢIA AMÂNATĂ. A simboliza un lucru presupune oarecum a-l imita; 
la început, imitarea este strict senzorio-motorie — apoi ea devine mintală. De la 
imitarea modelului în prezenţa lui se declină psihogenetic imitarea acestuia 
după dispariţia lui din spaţiul perceptiv al copilului. Imitaţia amânată nu este, 
desigur, re-reprezentare, dar se constituie ca început al ei. Imitaţia joacă, de 
fapt, un rol esenţial în formarea a cel puţin patru — excepţie făcând, poate, doar 
limbajul — dintre cele cinci conduite semiotice. Imitaţia este, în fond, un 
„mecanism“ psihogenetic fundamental. 

JOCUL SIMBOLIC este, probabil, cea mai importantă conduită semiotică, 
dat fiind rolul jocului, în general, în dezvoltare. Spre deosebire de alte forme de 
joc, cel simbolic (sau de ficţiune) reprezintă un fel de culme ludică. Într-adevăr, 
el reprezintă oarecum faza supremă a dezechilibrului intelectual şi afectiv al 
întregii perioade preoperatorii. Inteligența, cum am mai arătat, reprezintă 
echilibrul dintre asimilările realului la eu şi acomodările eului la realitate. Or, în 
jocul simbolic se poate observa o maximă prevalare a asimilării asupra 
acomodării. Realul este aproape în întregime restructurat conform trebuinţelor 
eului. Ceea ce reprezintă un fel de „salt în extrema cealaltă“ — întrucât imitarea 


1. J.Piaget, B.Inhelder, Les images mentales, în „Traite de psychologie experimentale“, 
sub dir.Fraisse et Piaget, vol.7, PU.F.,p.7-116. 

presupune un dezechilibru invers, bazat, dimpotrivă, pe o acomodare aproape 
totală la modelele exterioare. Pe de altă parte, în jocul simbolic va apare 
„sistemul de simboluri proprii“ cu care copilul va suplini absenţa unui limbaj 
verbal suficient de bogat pentru a putea fi convenţionalizat. Funcţia de 
asimilare a jocului simbolic se manifestă extrem de divers, dată fiind vocaţia ei 
particularizatoare. 

IMAGINEA GRAFICĂ. La jumătatea drumului dintre jocul simbolic şi 
imaginea mintală, devine posibilă capacitatea copilului de a desena. Activitatea 
grafică se aseamănă cu jocul simbolic întrucât oferă aceeaşi plăcere 
funcţională şi autotelism necesar. Cu imaginea mintală desenul se aseamănă 
pentru că presupune un efort de imitare a realului. El se înscrie aşadar în 
contextul întregii evoluţii a funcţiei simbolice, dominată de trecerea de la 
simboluri la semne. 

IMAGINEA MINTALĂ. Asociaţioniştii crezuseră că imaginile mintale ar fi 
reluări pure ale percepţiilor. După Piaget, imaginile mintale sau reprezentările 
nu sunt însă „asociații“, ci as/imilări. Ele nu se dezvoltă direct din percepții. 
Aceasta este, de altfel, cauza pentru care nu apar imediat după naştere, ci abia 
în al doilea an de viaţă (lipsind cu totul în perioada senzorio-motorie). Imaginile 
nu ar fi, însă, în nici un caz operaţii şi nici nu ar fi suficiente, singure, pentru a 
genera structuri operatorii. 

EVOCAREA VERBALĂ. Marele „mit al vorbirii“, în care crezuse întreaga 
tradiţie pedagogică esenţialistă, ar avea origini psihogenetice foarte modeste. 
Problema crucială a psihogenezei lingvistice nu se referă însă la vocabular, ci 
mai ales la achiziţionarea regulilor gramaticale. Teoria „gramaticii generative“ 
(N. Chomsky) pare a dovedi că achiziţionarea regulilor gramaticale nu se 
reduce la o imitare pasivă, ci comportă o anumită asimilare generalizatoare - 
ba mai mult, chiar o anumită activitate structurală ce implică unele construcţii 
originale. 

O problemă specială pe care o ridică psihogeneza gramaticală este 
aceea a raportului dintre limbaj şi logică. Este oare structura gramaticală sursa 
logicii intelectuale? Piaget este hotărât în a susţine absurditatea unei 
asemenea ipoteze. El este de părere că sursa logicii mintale o constituie „logica 
acţiunii“, iar nu „convenţia gramaticală“. Se pare că acest lucru a putut fi dovedit 
convingător. 

Comparându-se logica surdo-muţilor cu aceea a normalilor, nu s-au putut 
evidenția deosebiri calitative. Acestea sunt numai de ordin cronologic — surdo- 
muţii traversează aceleaşi stadii intelectuale ca şi normalii, cu oarecare 
întârziere, puţin semnificativă. În schimb, la copiii orbi întârzierea este mult mai 
mare. 

Strâns coordonate, conduitele simbolice asigură funcţiei semiotice o 
unitate necesară: întrucât numai pe această bază devine posibilă edificarea 

structurilor anterioare. Între 2 şi 4 ani se creează, de fapt, condiţiile structurale 

i funcţionale care fac posibile începuturile de gândire reală. Funcţia semiotică 
oferă posibilităţi nelimitate de acţiune interioară şi, dacă ea nu este încă 
gândire, este totuşi aproape gândire. Pe bună dreptate, Piaget îi atribuie 
valoarea de prim stadiu al gândirii preoperatorii care se va completa, apoi, cu 
gândirea intuitivă, până la 7-8 ani. Funcţia semiotică este un Parsifal care 
netezeşte calea spre Graalul operativităţii intelectuale propriu-zis. In 
psihogeneză nu există donquijotisme. 

1.3.2.1.1. Gândirea intuitivă. Pe la 4 ani simbolurile se „echilibrează“. 
Ele pierd jumătate din conţinutul lor subiectiv şi se umplu pe jumătate cu 
obiectivitate. De la pura singularitate pe care o semnificau, ele ajung să se 
acomodeze la multipiicitate. Ele sunt deci simboluri, dar, în aceeaşi măsură, şi 
semne. De aceea devin apte să poarte semnificaţii care privesc „jumătăţi de 
clase“. Deci sunt un fel de pre-concepte sau de pre-noțiuni. 

Pentru copil este încă indiferent dacă va spune „căţel“ sau „căţeii; îi 
lipseşte încă distincţia dintre „toți“ şi „câțiva“; el încă mai crede că un munte se 
deformează în mod real pe măsură ce se apropie sau se depărtează de el în 
timpul unei excursii; încă mai crede că un melc reapare, în puncte diferite, 
pentru că nu percepe deplasarea; umbra ce se proiectează pe o masă cu 
ajutorul unui ecran ar fi luată din umbra aflată în grădină sub copaci etc. 

Cu alte cuvinte: conservările nu sunt complete pentru a putea înţelege 
invarinţii din fizică: cantitatea rămâne încă participativă. Preconceptele nu se 
referă la clase, ci la „indivizi tip“ din interiorul claselor. 

Fac oare posibile raționamente aceste preconcepte? Cu alte cuvinte, 
gândeşte copilul de 4-5 ani? O gândire operatorie nu este, după Piaget, 
posibilă. Ar fi însă posibile legături logice între preconcepte. Ele vor alcătui un 
fel de preoperaţii. Dar dacă sunt posibile astfel de pre-judecăţi, atunci ele fac, 
desigur, posibile şi unele „umbre“ de raţionament. 

Într-adevăr, Piaget a evidenţiat deseori aşa-zisele „transducţii“ de care 
vorbise Stern. În ce constau ele? Aceste raționamente primitive nu „lucrează“ 
prin deducţii, ci prin analogii imediate; nu se bazează pe includeri complete, ci 
incomplete; nu reuşesc să realizeze o structură operatorie reversibilă etc. Ele 
sunt, pur şi simplu, inferenţe de la particular la particular şi nu de la general la 
particular; adică, un fel de „intuiţii articulate“ — cum le-a denumit Piaget. 

Psihogeneza va conduce „fatalmente“ la achiziţionarea tuturor acestor 
capacităţi. O „cruciadă“ întreagă — marea expansiune psihogenetică de după 7 
ani — va duce la dezvăluirea tuturor misterelor Graal-ului operatoriu al gândirii. 
Vor apărea clasele şi conceptele, judecăţile şi rationamentele. Dar cum? 
Răspunsul îl oferă numai analiza atentă a continuității dintre gândirea 
preoperatorie, în special, dintre gândirea intuitivă, şi gândirea operatorie care 
apare după 7 ani. 

1.3.2.2, Puterea de-a răsturna oceanul în gropita de pe plajă sau 
Gândireu operatorie 


Dacă inteligenţa senzorio-motorie este dominată de ritmuri, iar gândirea 
preoperatorie, de reg/ări, ceea ce va defini gândirea operatorie va fi 
reversibilitatea. Cu alte cuvinte, gândirea va putea face în aşa măsură 
abstracţie de acţiunea reală de la care pleacă, încât o va putea reexecuta cu 
uşurinţă în sens invers. 

În planul realului, un măr tăiat în două părţi egale nu poate fi refăcut în- 
tr-adevăr ca întreg chiar dacă părţile vor fi bine lipite una de alta. 

În schimb, în planul operaţiei, orice 1-% = Y2 va putea fi reluat în forma 
A+ V=1. 

Planul operaţiei este acel tărâm în care omul poate cuceri infinitul: toate 
frunzele din lume vor putea fi cuprinse în conceptul „frunză; toţi copacii din 
lume vor putea fi cuprinşi în cuvântul „copac“, ba, mai mult, se va putea rosti 
judecata: „Tofi copacii au frunze“ — ceea ce înseamnă a cuprinde Absolutul în 
trei vorbe. Întreg Oceanul poate fi răsturnat într-o gropiţă de nisip. Am putea 
spune că Sf. Augustin n-a avut dreptate, că „omul ar putea cuprinde cu mintea 
sa pe cea a lui Dumnezeu“. 

lată ce defineşte condiţia psihogenetică a operativităţii mintale: pentru ca 
o acţiune obiectivă să fie interiorizată, să devină o operaţie, ea trebuie să fie 
reversibilă. Reversibilitatea operatorie nu provine direct din gândirea intuitivă. 
Ea traversează mai întâi o etapă de construcţie şi abstragere din concret: 
operalivitatea concretă (7-11/12 ani); abia aşa devine posibilă operativitatea 
formală sau logico-matematică. 

1.3.2.2.1. Operativitatea concretă. Operaţiile care încep să se edifice pe 
la 7-8 ani se definesc în raport cu inteligenţa senzorio-motorie prin faptul că nu 
mai sunt acţiuni directe asupra realului, ci acţiuni /nteriorizate asupra lui. 

Privită astfel, trecerea de la acţiune la operaţie mintală poate fi 
interpretată ca o construcţie specifică. Piaget a denumit diversele forme de 
construire operatorie grupări, iar rezultatele lor — grupuri operatorii. 

Întreaga perioadă de la 7 la 10-11 ani, în care se realizează aşa-zisele 
operajii concrete, este peisajul grupărilor din ce în ce mai complexe şi mai 
„strânse“ din care vor apărea, în final, marile grupuri de operaţii intelectuale: 
logice, infralogice, axiologice şi formale. 

Dacă inteligenţa senzorio-motorie evidenţiază o „logică a acțiunii“, care 
însă „se deplasează“ dinspre lucruri spre inteligenţă, adică dinspre realitate 
spre eu, în schimb, gândirea concret-operatorie dezvăluie o „logică a minții“, 
care se deplasează dinspre inteligenţă spre lucruri, dinspre eu spre real. 

Or, dezechilibrul senzorio-motor sfârşea pe la vreo doi ani, cu o „revoluţie 
coperniciană' — naşterea funcţiei semiotice. Tot astfel, dezechilibrul gândirii 
concret-operatorii va sfârşi cu o a doua mare revoluţie psihogenetică - 

ândirea formal-operatorie care reprezintă, după Piaget, cea mai înaltă formă 
de structurare-funcţionare a materiei din întregul univers cunoscut. 
Prioritar interesat de epistemologie, Piaget nu a analizat amănunţit decât 
unul dintre sistemele de grupare operatorie: pe cel din care vor rezulta grupările 
de operafii logice. 


e Conservările 

Pe la 7 ani „non-conservările“ încep să dispară. Copilul începe, pe la 7-8 
ani, să-şi dea seama că modificările unui boţ de plastilină nu duc la schimbarea 
cantității; tot astfel, pe la 9-10 ani dispare „non-conservarea' greutății, iar pe la 
11-12 ani apare conservarea volumului (155). 

Ce substrat au aceste fenomene care sugerează o anumită ordine? 

Ele privesc înţelegeri ale invarianților din fizica newtoniană dar, deşi 
importante în sine ca achiziţii, ele comportă o semnificaţie mai adâncă. Există 
unele conservări care ridică probleme specifice. În primul rând conservarea 
numărului (154). Înainte de 7 ani, un copil nu înţelege că două şiruri egale 
numeric rămân mereu astfel, dacă intervenţiile asupra lor se reduc numai la a 
lungi sau a micşora spaţiul dintre elemente. Or, conservarea numărului apare 
ca un fenomen misterios, căci nimic din ambianţă sau din planul acţiunilor reale 
nu pare a putea fi interiorizat astfel. Probleme asemănătoare ridică şi 
construcţia psihogenetică a spațiului, timpului, vitezei, cauzalităţii ş.a.?. 

Se poate considera că aportul cel mai însemnat al lui Piaget îşi are 
rădăcinile în faptul că el şi-a dat seama că aceste „misterioase“ cuceriri nu pot 
avea o origine „apriorică“ prestabilită, ori o sorginte „divină“, întrucât nu puteau 
fi întâlnite în nici un fel înainte de această vârstă şi că sunt construcţii 
psihogenetice. 


* Grupările operatorii 

Arheologia „de subsol“ a acestor procese i-a dezvăluit lui Piaget existenţa 
a două principale categorii de „activităţi de grupare“ a gândirii, care vor culmina, 
în final, cu apariţia operaţiilor logico-matematice: grupările aditive (clasificarea, 
serierea, substituţia şi reciprocitatea) şi grupările multiplicative („educţia 
corelatelor' sau înmulţirea claselor, înmulţirea relaţiilor, multiplicarea claselor şi 
multiplicarea relaţiilor) (157; 143). 


I. Clasificarea. Este o grupare fundamentală, cu rădăcini în asimilările 
senzorio-motorii; ea constă în dispunerea ierarhică a claselor prin reunirea 
indivizilor care le compun. 


1. J. Piaget, La causalite chez l'enfants, Paris, Alcan, 1927. 

II. Serierea. Constă în a ordona elementele unor clase sau chiar clasele, 
după relații care exprimă legăturile dintre ele. 

Ill. Substituția Defineşte activitatea de reunire a indivizilor unei clase sau 
a diverselor clase în clase compuse. Aparent, aceasta ar fi acelaşi lucru cu 
grupările ce ţin de clasificare. În realitate, aici se pune problema realizării de 
către copil a unor echivalenţe calitative între anumiţi membri ai unei clase care 
asigură posibilitatea substituirii între ei a acestora. Numai în această bază va 
rezulta mai târziu operaţia: 


ATA =A. +A,'=B 


IV. Reciprocitatea. În baza acestei activităţi de grupare se ajunge la 
posibilitatea de a substitui între ei membrii unei clase, dată fiind relaţia dintre ei. 
Relaţiile tipice de acest gen sunt cele de văr sau frate. 

Aceste prime patru grupări sunt aditive. Ele presupun, în patru forme 
diferite, o anumită activitate de încadrare, de „aşezare unul lângă altul“ sau 
„unul în faţa celuilalt“, de „înlocuire a unuia prin altul“ etc. 


Clasificarea şi substituția se referă la clase: prima la indivizii diferiţi ai 
claselor, cealaltă — la „indivizii asemănători“. Serierea şi reciprocitatea se referă 
la relații: prima — la relaţiile care exprimă diferenţe, cealaltă — la relaţiile care 
exprimă asemănări. 

Activităţile de grupare multiplicativă sunt, de asemenea, în număr de 
patru: 

V. Înmulțirea claselor. Această grupare se referă la toate operaţiile 
concrete cu ajutorul cărora două şiruri de clase îşi pot repartiza reciproc 
indivizii. Este vorba de aşa-zisele „tablouri cu dublă intrare“ sau de aşa-zisa 
„educţie a corelatelor“, la care se referea Spearman. 

VI. Înmulțirea relațiilor constă în a înmulţi două serii de relaţii — astfel încât 
să se poată dovedi toate relaţiile existente între obiecte „seriate“ după două 
feluri de relaţii în acelaşi timp. Acesta este cazul cel mai simplu de 
„corespondenţă biunivocă'. 

VII. Înmulțirea cu mai mulți termeni constă în gruparea tuturor operaţiilor 
concrete care presupun repartizarea fiecărui termen dintr-o clasă altei clase, 
care are, de asemenea, mai mulţi termeni. Modelul „natural“ este acela al clasei 
„tatălui (sau taţilor) cu mai mulţi fii“. 

VIII. Înmulțirea cu mai multe relaţii Această grupare are în vedere 
operaţiile „concrete“ care se referă la relaţii asimetrice (de exemplu relaţia de 
„tată“) sau la relaţii simetrice (de exemplu relaţia de „frate“). 

| Aceste patru categorii de grupări se referă, aşadar, la operaţii concrete de 
multiplicare. Înmulțirea claselor şi înmulţirea cu mai mulți termeni se referă la 
clase: prima implică operarea cu doi termeni, cealaltă — cu mai mulţi; înmu/țirea 

relaţiilor şi înmulţirea cu mai multe relații se referă: prima — la relaţii biunivoce, 
iar cealaltă, — la „mai multe relații“. Operaţiile multiplicative presupun 


corespecndențe simple şi compuse. 

Operaţiile concrete tind să devină formale, adică desfăşurabile pe plan 
intern în mod autonom, în absenţa contactului direct cu realul. 

Această „luptă pentru independență“ defineşte activitatea de grupare 
care începe pe la 7 ani şi se încheie pe la 10-11 ani. Într-adevăr, la această 
vârstă apar primele operaţii, în adevăratul sens al cuvântului. 


1.3.2.2.1. Operativitate formală 


1.3.2.2.1.0. Apariţia gândirii propoziţionale sau formale este, aşadar, 
condiționată de această activitate dificilă a minţii de a pune alături diverse 
operaţii concrete ale subiectului: gruparea. Dar „grupările operatorii“, care apar 
pe la 10-11 ani, nu se reduc la cele logice, descrise amănunţit de Piaget. 

Ar exista, alături de gândirea logică, cel puţin încă trei sisteme operatorii: 
operativitatea infralogică — adică rezultatul grupării operaţiilor concrete de 
înțelegere a timpului şi spaţiului; operativitatea axiologică — în baza căreia devine 
posibilă gândirea practică, economică, operarea cu valori şi surprinderea 
corelaţiilor dintre mijloace şi scopuri; operativitatea propozițională — care exprimă 
operativitatea logico-matematică, împreună cu celelalte sisteme sau grupări 
operatorii sub forma unor simple propoziţii care „traduc“ logica şi matematica în 
funcţii propoziţionale, despărțite sau reunite pe bază de incompatibilităţi şi 
implicaţii. Această operativitate a fost analizată de Piaget preferenţial. 

1.3.2.2.1.1. Care este semnul că o grupare a devenit deja un grup 
operatoriu, că o operaţie a încetat să mai fie concretă? (156). 

Putem stabiii patru condiții de ordin logico-matematic pentru trecerea de 
la „grupare“ la „grup“: compunerea, reversibilitatea, asociativitatea, identitatea. 

I. Compunerea. Această cerinţă rezidă în posibilitatea ca două elemente 
să fie reunite generând un element nou. Adică: dacă A<B şi B<C atunci A<C 
(unde „<“ are sensul de „implicat de“ sau de „mai mic decât“). 

Compunerea exprimă coordonarea posibilă a relaţiilor. 

Il. Reversibilitatea. Este cerința ca orice operaţie să poată fi „refăcută“ în 
sens invers. Adică: dacă A + B = C atunci C-B=AşiIC-A=B. 

Oricărei operaţii trebuie să-i corespundă o reciprocă; altfel operaţia nu 
este decât, psihologic vorbind, o acţiune care prefigurează numai o operaţie, o 
operaţie falsă sau neconstituită. După Piaget, revers;bi/itatea operatorie este 
specifică, în cel mai înalt înţeles, inteligenţei umane, este „semnul ei legal“. 

III. Asociativitatea. Este cerința ca un rezultat să rămână acelaşi, chiar 
dacă va fi obţinut pe două căi diferite. Adică: 


(A+ A1)+B=A+(Ah B)=C 

IV. Identitatea exprimă cerința ca o operație combinată cu identica ei să 
fie anulată. Adică: 


+1-1=0sau...x5:5=...x1 


Desigur, identitatea nu trebuie confundată cu compunerea. O unitate 
adăugată la ea însăşi generează „o altă clasă numerică“ (1 + 1 = 2); dar un 
element al clasei (în sens logic) adăugat nu schimbă clasa, adică: A + A = A; 
încă un scaun la clasa (noțiunea) „scaun“ nu transformă clasa într-o alta. 

1.3.2.2.1.2. Nu trebuie, însă, să înţelegem operaţiile logico-matematice 
ca pe nişte entităţi mintale nu numai pentru că ele sunt produsele unei 
îndelungate psihogeneze. În măsura în care ele nu sunt decât corelatele 
psihofuncţionale ale unor structuri intelectuale constituite ascultă, în continuare, 
de legităţi de transformare. Piaget a stabilit, prin analogie evidentă cu „legile lui 
Morgan“ din logica bivalentă, aşa-numitul „grup de transformări“ sau „grupul 
INRC'“, care reflectă grupul propriu-zis al operativităţii intelectuale. Acesta 
cuprinde patru transformări posibile: 


I. Identica (| ) care este o „transformare nulă“, asemeni înmulţiri cu 1, adică: 


I(p*q)=p-q(conjuncţie); 
I(pvqg)=pvq (disjuncţie)! 


„identica“ este asemenea săgeţii din aporia eleată: zboară atât de repede 
încât, atingând viteza absolută, rămâne nemişcată. 
II. Negativa (N) schimbă total proprietăţile iniţiale: 


N(pvq)=pe-aq; 
N(p*q)=pvq 
Negativa conduce, cum se observă, la o reversibilitate prin inversiune. 
Dacă „Identica“ este Ziua, principiul crepuscular, Zoroastru, în schimb, 
„Negativa“ este Noaptea, principiul Întunericului, este Ahriman. 
Ill. Reciproca (R) permută parţial, inversând afirmativa şi negativa, dar 
neschimbând conjuncţia şi disjuncţia. 


R(pva)=pvaq 

R(p*q)=p-q 
Aşadar, reciproca produce o revers;bilitate prin reciprocitate. 
Reciproca este un fel de „schimbare la față“: haine noi îmbracă un trup 


care nu-şi modifică nimic din esenţă. 


1. Conjuncţia (p ° q) şi disjuncţia (p v q) sunt operaţii logico matematice „reversibile“, 
analoage cu primele două operaţii logico-matematice „reversibile“, analoge cu primele două 
operaţii aritmetice elementare (adunarea şi scăderea); Semnele ° , v , — înseamnă, conform 
notaţiei din Principia Mathematica (Whithead şi Russell), în ordine: „şi“, „sau“, „non“. 

IV. Corelativa (C) este transformarea inversă reciprocei (R); ea permută 
parţial conjuncţia şi disjuncţia, dar lasă neschimbate afirmativa şi negativa : 


Cipvq)=p*°q 
C(peĦeq)=pvq 
Reversibilitatea corelativă este un fel de „secundă faustică“! în care 
clasele şi relațiile se unesc. 
Intr-adevăr, dacă. 


N(p*4)=pvq 
R(pva'=pvqg atunci NeR=C 


1.3.2.2.1.3. Dar acest formalism logic nu trebuie să ne inducă în eroare. 
Piaget n-a crezut niciodată că întreaga gândire de după 12 ani ascultă de 
aceste legi ca de nişte „imperative categorice“. Combinatorica îşi are 
dezvoltarea ei. În cadrul ei se ajunge la o complicare a operaţiilor fundamentale 
astfel încât o clasificare poate fi clasificarea tuturor clasificărilor, iar o seriere 
poate fi serierea tuturor serierilor ş.a.m.d. În mare parte, această combinatorică 
ascultă de „grupul INRC“, de cele patru transformări. Dar aceasta nu înseamnă 
o „ume închisă“; dimpotrivă, combinatorica oferă gândirii posibilităţi practice 
nelimitate de sistematizare a realului în structuri ordonate, logice. 

După „marele arhitect al minţii“ (137, p. 103), cum a fost numit Piaget, 
edificiul psihogenetic descris până aici este însă o construcţie... spontană. 

Principalul său argument este acesta: adolescentul gândeşte logic, chiar 
dacă nu a învăţat niciodată logica; chiar şi mai devreme de 15 ani copilul poate 
rezolva pe cale deductivă probleme care necesită operativitatea logică. 

Logica este, la Piaget, un fel de Pan modern, un fel de suflet al lucrurilor, 
precum Marele Anonim al lui Blaga; căci ea este modul Realului de a germina 
în noi şi al nostru de a rodi în Realitate. Să fie oare aşa? 


1.3.3. LIMITELE ȘI MĂREŢIA PARADIGMEI PIAGETIENE 


Piaget a ocolit sistematic folosirea termenului de „spontaneitate“, 
preferând expresia „dezvoltare naturală“. Dar acesta din urmă, nu încape 
îndoială, nu are un înţeles diferit de cel dat de biologi. Or, pentru psihologie, 
invocarea unui astfel de „naturalism“ înseamnă tocmai încrederea într-un 
anumit „impuls în sine“, un fel de elan nemotivat. Implicaţiile acestei încrederi, 


1. Analogiile mitologice pe care le-am propus în legătură cu cele patru transformări 
posibile nu sunt întâmplătoare. Gilbert Durand a constatat că aceste transformări determină 
structuri antropologice profunde la nivelul imaginaţiei umane, indiferent de spaţiul geografic sau 
epoca istorică. Aceleaşi moduri de a imagina — mituri, vise etc. — se regăsesc pretutindeni la orice 
fiinţă umană (v. Structurile antropologice ale imaginarului, Bucureşti, 1977). 

cum vom încerca să arătăm în paginile următoare, au fost însemnate nu numa; 
pentru psihologie. Desigur, nu poate fi vorba ca Piaget să fi dat un nume nou 
„apriorismului“ şi „armoniei prestabilite“. Însă concepţia sa se străduie să 
încetăţenească o anumită viziune asupra dezvoltării psihogenetice ca un fel de 
curgere implacabilă necesară, „creodică'“. Succesiunea stadiilor şi chiar o 
relativă cronologie a lor ar fi legice. Schimbările şi perturbările în această 
„curgere“ ar fi dificile şi neesenţiale. 

Edificiul piagetian a ajuns astfel, dacă nu să fie definitiv închis într-un 
sistem teoretic, cel puţin să se „nutrească'“ pe ascuns cu această obsesie. Dar 
dorinţa lui Piaget de a întemeia o ştiinţă limpede şi clară pe locul îndelungatelor 
bâjbâieli şi fantasmagorii, nu trebuie judecată greşit. 

Chiar dacă este astăzi supus contestărilor, sistemul piagetian rămâne 
punct de reper şi punct de plecare solid pentru cercetări diverse, de valoare 
inestimabilă. În rândul acestora, desigur, cercetările de accelerare 
psihogenetică şi instrucțională au devenit pregnante. 

Cu Piaget, efortul depus pentru înţelegerea acelei sinuoase naturi umane 
— elogiată de pedagogia existenţei şi dispreţuită de pedagogia esenței - 
atingea o anumită culme ştiinţifică de la care nu se mai puteau scruta zări noi. 
Atâta doar că, în sfârşit, principiul respectării particularităţilor devenirii umane 
putea fi, el însuşi, respectat în educaţie. Şi totuşi, în afara cercetătorilor şi 
pedagogilor aflaţi în directa influenţă a Şcolii de la Geneva, ceilalţi n-au 
respectat principiul îndelung analizat. Căci cercetările de accelerare sunt, aşa 
cum vom arăta mai departe, mai degrabă o reacție critică decât o continuare a 
celor piagetiene. Este însă profund semnificativ faptul că reacţiile critice ale 
teoreticienilor accelerării la concepţiile psihogenetice de tip clasic au o singură 
țintă particulară: teoria lui Piaget. Ceea ce nu înseamnă altceva decât faptul că 
înseşi aceste reacții nu valorează ştiinţific şi nu puteau să apară decât ca efect 
al cercetărilor lui Piaget. Paradigma epistemologică creată de acesta avea, 
aşadar, dimensiuni mai mari decât se anticipase. Marele dispărut este sortit 
nemuririi — ca orice creator de geniu. Psihopedagogia viitoare (şi nu numai ea) 
va purta însemnele piagetismului; adică va acorda întotdeauna încredere noilor 
dezvăluiri ce vor fi făcute numai în măsura în care acestea vor fi definite, între 
altele, şi ca fapte psihogenelice. 


Capitolul 1.4. 


CERCETĂRILE PSIHOGENETICE 
CONSTRUCTIVE ȘI TEORIILE ACCELERĂRII 


1.4.0. TREI ȘCOLI REACȚIONEAZĂ CRITIC LA 
CONCEPȚIA PIAGETIANĂ! 


Reacţiile critice stârnite pe la jumătatea acestui secol de sistemul 
piagetian, în ciuda deosebirilor de nuanţă sau de terminologie ştiinţifică, sunt 
de o remarcabilă convergenţă. Mai ales trei şcoli de psihologie a învăţării au 
început să-şi dezvolte ideile, începând de prin anii '50, prin raportare critică la 
teoria lui Piaget: Şcoala de la Moscova, Şcoala de la Harvard şi Şcoala de la 
Geneva. În ce constă această unitate de vederi? 


1.4.0.0. Acuza cea mai violentă: Marele psiholog n-ar fi... psiholog! 


Reproşul fundamental adus concepţiei psihogenetice şi sistemului stadial 
al lui Piaget, dincolo de varietatea formulărilor, pare a fi acesta: încrederea prea 
mare în „natura umană“ pe fondul unei indiferenţe vizibile faţă de „puterea 
educaţiei“. Psihologii sovietici i-au reproşat lui Piaget o anumită cantonare în 
determinismul biologic, genetic şi epigenetic, care nu i-ar fi permis să vadă 
marea maleatbilitate şi nondeterminismul fundamental al psihogenezei. Pe de 
altă parte, acestui determinism biologic Piaget i-ar fi căutat artificiale legături în 
domeniul logicii, „sărind“ în acest fel peste fenomenele psihologice propriu- 
zise. „Piaget foloseşte noţiuni care nu corespund realităţii descoperite de el; ele 
nu clarifică nimic, ci îl duc în labirintul scolastic în care, prin puterea de 
convingere şi talentul său, atrage şi pe mulţi cititori ai săi...“1? Noţiuni 
fundamentale ale sistemului piagetian precum: echilibru, asimilare, acomodare 
etc. ar fi numai nişte „expresii generale“: „... ceva aproape incontestabil şi 
totodată atât de gol şi... banal, încât pur şi simplu, n-ar trebui discutat. Evident, 
Piaget tinde spre precizarea acestor idei, fapt care se exprimă în denumirile lor. 
Denumirile acestea se dau fără motiv: ele sunt fiziologice şi biologice, iar 


1. PI. Galperin, D.B.Elkonin, Cu privire la analiza teoriei lui J. Piaget despre dezvoltarea 
gândirii copilului, în P.I. Galperin şi alţii, Studii de psihologia învăfăni, E.D.P., Bucureşti, 1975, p.177. 

principalul sens al lor este împrumutat din mecanică. Aplicate la procese 
transmit acel caracter fiziologic, biologic şi mecanic de la care, o spunem direct 
nu câştigă nimic“!. 

lată dar, o concluzie paradoxală: marele psiholog n-ar fi fost... psiholog 
veritabil. Să fie vorba de o concluzie atât de exagerată încât să fie totalmente 
eronată? 

Etapele dezvoltării intelectuale descrise de Piaget sunt considerate de 
către Şcoala de la Moscova „cele mai reuşite contribuţii ale acestuia“; dar li se 
reproşează în continuare, exclusivismul logico-matematic. Pe de altă parte, 
evidenţierea stadiilor psihogenetice s-ar fi realizat exclusiv pe baza cercetării 
unor „probleme Piaget“, care fac posibile doar unele „răspunsuri Piaget“, iar 
fenomenele care apar ar fi numai „fenomene Piaget'. Şi toate aceste 
„probleme, răspunsuri şi fenomene Piaget“ ar fi caracteristice doar copiilor 
genevezi cercetaţi de către acesta; ele n-ar fi „legităţi psihogenetice“ universale, 
ci simple efecte ale unui sistem de învăţământ particular, cu meritele şi tarele 
sale. Alte sisteme de învăţământ ar avea asupra dezvoltării copiilor alte efecte. 
După Şcoala de la Moscova, nu numai cronologia stadială, dar nici succesiunea 
stadială n-ar avea nimic legic. În alte condiţii educative dezvoltarea s-ar produce 
diferit. 


1.4.0.1. O acuză nerostită, dar... evidentă 


Mult mai puţin „contestatară“ în raport cu teoria lui Piaget, Şcoala de la 
Harvard, al cărei principal mentor este J.S. Bruner, va susţine că dezvoltarea 
intelectuală a copilului este dependentă în primul rând de „ambianța culturală“. 

Piaget nu negase rolul ambianţei sociale în dezvoltare, dar socotea că 
psihogeneza putea fi explicată şi numai prin legi abstracte de echilibrare 
intrapsihică. Pentru concepţia lui Bruner, aceasta părea o exagerare inutilă. 
Dimpotrivă, factorii determinanţi ai psihogenezei au o natură socio-culturală şi 
esențialmente educativă. De aici „ipoteza de scandal“ a teoriei lui Bruner: 
Oricărui copil, la orice stadiu de dezvoltare, i se poate preda cu succes orice 
obiect de învățământ într-o formă adecvată. Aceasta este o ipoteză 
îndrăzneață, dar este esenţială(...) Nu există nici o dovadă care s-o contrazică: 
un număr considerabil de dovezi au fost adunate în favoarea ei (28, p. 59, s.n.). 

Bruner n-a rostit nici o critică la adresa piagetismului. Dar tăcerea a fost 
bine înţeleasă de către Piaget care s-a văzut silit să... reacționeze el însuşi. 
Vom arăta mai târziu în ce fel. 


1. PI.Galperin, D.B.Elkonin, op.cit., p.178. 

1.4.0.2. O ucuză nedorită, dar... inevitabilă 

Cu totul ciudată pare „reacţia“ Geneveză la concepţia propriului ei mentor 
de altădată. Fosta colaboratoare a lui Piaget, B. Inhelder, fusese invitată în 
septembrie 1959 la celebra conferinţă internaţională de la Woods Hole (la Cape 
Cod) prezidată de J.S. Bruner pentru a reexperimenta, împreună cu cercetătorii 
americani, din perspectiva acestora asupra raportului învăţare-dezvoltare, 
„problemele Piaget“ cu privire la conservarea invarianţilor şi la unele grupări 
operatorii. „Foarte încurajați de faptul că eminenţi fizicieni, preocupaţi să 
elaboreze planuri de studii, se interesau de lucrările noastre asupra genezei 
noțiunilor ştiinţifice la copil şi, ca şi biologii acestui grup interdisciplinar, 
împărtăşeau scepticismul nostru referitor la o maleabilitate nedefinită, 
nelimitată a proceselor de dezvoltare. Nu se putea să nu fim uimiţi de reacţia 
unora dintre colegii noştrii psihologi care socoteau că pot corecta, cu ajutorul 
unor mijloace potrivite, ceea ce ei numeau «erori de creştere» ale gândirii 
infantile. Până atunci, noi procedasem ca naturalistul care face observaţii 
controlate asupra comportării unui animal în mediul său natural, sau cel puţin 
obişnuit, fără a căuta să modifice dezvoltarea. Or, pentru a aplica aceste date 
ale cercetărilor noastre psihologice în vederea unei didactici a noţiunilor 
ştiinţifice, cercetarea unor situaţii deosebit de favorabile se impunea şi noi 
înşine eram curioşi să încercăm experienţa“ (90, p. 55). 

Dar, rezultatele acestor experienţe au condus, în ciuda prudenţei, de-a 
dreptul excesivă, a reprezentanţilor genevezi, spre confirmarea, măcar în 
parte, a unora dintre ipotezele americane. Concluziile lor, în ciuda 
circumspecţiei şi încercării de a rămâne consecvente concepţiei psihogenetice 
clasice a lui Piaget subliniau, înainte de orice, ideea posibilităţii de a „grăbi 
dezvoltarea cognitivă, ceea ce ne îndepărtează de interpretarea maturaţionistă 
care ni se atribuie uneori în mod greşit“ (90, p. 253). Desigur, Inhelder se va 
opune încă viziunii specifice „colegilor noştri sovietici din Şcoala lui Galperin, 
pentru care obstacolele [în calea accelerării — n.n.] sunt antefactele unui 
învățământ programat inadecvat...“(90, p. 255). 

Dar noua orientare a şcolii de la Geneva va fi de acum mai aproape de 
concepțiile dezvoltate la Harvard şi Moscova decât de viziunea clasică a lui 
Piaget. i 

Piaget n-a mai reacționat ca în cazul primelor experimente. El a prefațat 
chiar lucrarea lui Inhelder. În această prefață nu întâlnim nicăieri replica 
cezarului lovit în inimă: „Tu quoque, fili mi Brutus?“; ci resemnarea înțeleaptă de 
care numai creatorul de geniu este capabil şi, poate, înțelegerea că marele 
spectacol constă nu în victoria naturii, ci a omului asupra lui însuşi. Accelerarea 
psihogenezei nu mai părea o fantasmagorie contestabilă, ci o realitate pipăibilă 
Şi primejdioasă. 

1.4.1. DAR „POVESTEA“ FE MAI VECHE 


Originile acestor „reacţii critice“, devenite încetul cu încetul adevărate 
teorii întemeiate experimental, sunt ceva mai adânci decât s-ar părea la prima 
vedere. Este adevărat că alcătuirea lor ştiinţifică nu putea apărea decât după 
edificarea sistemului piagetian. Totuşi, încrederea în forţa educaţiei în raport cu 
dezvoltarea spontană a naturii umane este mult mai veche. 


1.4.1.0. Inaintea lui Galperin o fost Vigotski; dar înaintea lui Vigotski? 


Teoria lui Galperin îşi are, desigur, originile în reflexologia pavloviană care 
la rându-i izvora din lamarckism şi din încrederea în valoarea formativă a 
exerciţiului. „Fenotipist“ convins, Pavlov încercase nu numai să formeze reflexe 
condiţionate la câini, ci şi să demonstreze, pe această cale, „ereditatea 
dobânditului“ (113). Şi, la urma urmei, ce era teoria'eredităţii caracterelor 
dobândite“ decât un reflex al acelei credinţe creştine în transmiterea. de-a 
lungul generaţiilor umane, a „păcatului originar' pe care se întemeia orice 
educaţie procustiană necruțătoare şi orice pedagogie a esenței? Şcoala lui 
Galperin rămâne profund fidelă teoriei vigotskiene a „zonei proximei 
dezvoltări“. Vîgotski nu este însă numai un continuator al tradiţiei pavloviene. 
El poate fi considerat ca primul teoretician al accelerării şi autorul primei 
„victorii“ în confruntarea psihologiei sovietice cu aceea de la Geneva. 

Disputa dintre Vigotski şi Piaget în jurul raportului dintre gândire şi limbaj 
s-a sfârşit, aşa cum am arătat, cu o indubitabilă victorie a primului. Vîgotski a 
înţeles ca nimeni altul rolul limbajului în dezvoltare şi dinamica psihogenetică a 
acestuia. El a demonstrat ceea ce Piaget însuşi, în mod paradoxal, nu 
înţelesese: „Cuvântul nu a existat la început. La început a fost fapta. Cuvântul 
reprezintă, mai degrabă, sfârşitul decât începutul dezvoltării. Cuvântul este 
finalul ce încununează fapta“ (190, p. 307). 

Concepţia despre limbaj a lui Piaget a influenţat, neîndoielnic, cercetările 
sale. Se pot ridica multe semne de întrebare în legătură cu faptul dacă un copil 
care „declară“ o non-conservare oarecare este cu adevărat non-conservator 
sau, pur şi simplu, nu este capabil s-o exprime. Este o mare deosebire între a 
înțelege şi a exprima!. Întreaga pedagogie a esenței avea un cult pentru 
Vorbire, care, din perspectiva amplă a locului teoriilor accelerării în ştiinţa 
educaţiei, tocmai de aceea, pare capital. 

Galperin îşi va întemeia teoria ca şi metoda sa de formare (accelerată) a 
„acţiunilor mintale“ pe un proces de interiorizare progresivă a realului prin 


1. În experimentele ce sunt descrise în partea a Il-a, am ţinut seama de acest aspect care 
pare esenţial. De aceea, am desfăşurat investigaţiile pe copii handicapaţi de vorbire — „material 
experimental“ excelent pentru verificarea efectului pe care absenţa vorbirii l-ar declanşa în 
psihogeneza intelectuală. 

intermediul trecerii de la „limbajul extern“ la „limbajul intern. Impresiile de 
scolastică“ pe care concepţia piagetiană o lasă membrilor Şcolii de la 
Moscova, o lasă însă şi metoda lui Galperin ale cărei trepte presupun, pe rând, 
repetarea cu voce tare“ şi „repetarea în gând“, întocmai ca în vestitele „petites 
ecoles“ de la Port-Royal. 


amme am a aa mer 


1.4.1.1. Criteriile de eficiență ale „celui creat după chipul si 
asemănarea lui Dumnezeu“ 


Originile teoriei lui J.S. Bruner trebuie căutate în behaviorismul clasic, 
provenit, el însuşi, din lamarckism. Ca şi Pavlov, Mc Dougall încercase să 
dovedească pe şoareci „ereditatea dobânditorului“. Reflexologia pavloviană nu 
diferă în esenţă de teoriile behavioriste ale condiţionării — de la Thorndike şi 
Guthrie şi până la Skinner şi Hilgard. J.B. Watson socotea, pur şi simplu, că 
diferenţele genetice dintre indivizi sunt lipsite de semnificaţie pentru procesul 
dezvoltării şi formării. Desigur, progresivismul american post-deweyan părea în 
acord perfect cu viziunile rousseauiste şi, deci, putea fi slujit de tezele 
psihologiei piagetiene. Dar progresivismul american îşi avea specificul său 
filosofic. El rămânea, în subteranele sale, o filosofie pragmatică, obsedată nu 
atât de „dezvoltarea liberă“, cât de crearea condiţiilor ca această dezvoltare să 
fie „cât mai liberă'. Pragmatică, aşadar, această pedagogie putea pune 
problema organizării educaţiei în vederea perfecţionării naturii umane. La 
început, această perfecţionare a fost înțeleasă prin „puterea naturii umane“ — 
cum susţinuse Dewey: educaţia ca „dezvăluire“. Dar acest pragmatism timid a 
luat alte forme, o dată cu dezvoltările tehnologice ale behaviorismului. Ideea de 
eficiență alimenta profund teoria „educaţiei ca antrenare a facultăţilor 
intelectuale“ şi teoria „educaţiei ca dezvoltare şi creştere“ (173). În fond, 
aceasta era cu totul altceva decât ceea ce doreau Rousseau şi neo- 
rousseauiştii. El considerase că adevăratul ideal pedagogic era tocmai natura 
umană. În concepţia progresivist-pragmatică, însă, raporturile se inversează: 
nu există ideal pedagogic; adică, singurul ideal este formarea reală a naturii 
umane. Or, această răsturnare oferea întregul cadru pentru încercările 
ulterioare de a construi, după criterii de eficiență, natura umană: cele 
mecaniciste — de tipul celor skinneriene — care s-au dovedit oarecum himerice 
şi cele instrumentalist-culturaliste — de felul celor bruneriene — care, după câte 
se pare, au avut nu numai un succes mai mare, ci şi mai multă vigoare ştiinţifică. 
Dar nu ştim încă ce efecte va avea utilizarea în exces a noii learning machine, 
computerul, asupra psihogenezei copiilor secolului al XXI-lea. 

O obsesie mai veche întâlnim aici: dorinţa de a-l întinde pe fiecare în 
„patul lui Procust“, singura „măsură“ acceptabilă pentru „cel creat după chipul 

şi asemănarea lui Dumnezeu“. Dar este aberantă imaginea unui Creator creat 
de vreun „softist' pe computerul său ultraperformant şi suprauman. 


1.4.1.2. O bază mai solidă: Heraclit Obscurul! 


Dar aceste forme de „pedagogie a esenței“ par, totuşi, epurate de 
misticismul de altădată. Încrederea în natura umană se restrânge, în ciuda unor 
„ipoteze îndrăzneţe“ precum cea bruneriană, la ideea de maleabilitate a 
psihogenezei ca rezultat al organizării ştiinţifice a influențelor educative. 
Optimismul şi entuziasmul care apar nu sunt legate de o anumită filosofie 
umanistă, ci mai ales de una a eficienţei: pragmatică — în Şcoala de la Harvard; 
materialist-didalectică — în Şcoala de la Moscova. La Geneva, de altfel, încă nu 
s-a elaborat o altă teorie pe baza experimentelor de accelerare, datele acestora 
continuând să fie explicate pe baza vechii teorii a lui Piaget. Fiind într-o măsură 
dialectică, aceasta permite încă „îmbunătățiri“. Nu însă şi înnoiri de esenţă care 
presupun schimbări fundamentale şi care, o dată apărute, ar putea antrena, 
probabil, părăsirea sistemului însuşi. Este însă mai probabil ca această 
imagine a fluviului care curge, a focului care se aprinde şi se stinge mereu, 
luată de către Hegel de la Heraclit Obscurul, să continue a îmbrăca teoriile 
accelerării. Motivul este simplu: imaginea heracliteană are calitatea de a putea 
sugera infinitul. 


1.4.2. TEMELIA EXPERIMENTALĂ: CONSTRUCTIVISMUL 


Pe ce se întemeiază însă teoriile accelerării psihogenetice? Desigur, 
înainte de filiaţii epistemologice şi „mode“ ştiinţifice, pe date empirice şi, în 
principal, pe date experimentale. Dar experimentele de accelerare au o natură 
profund diferită de cele piagetiene. Biolog prin formaţie, Piaget năzuise, în fond, 
să facă observații clare asupra „mersului firii“, precum Aristotel. Experimentele 
sale sunt constatări despre felul în care copilul percepe sau gândeşte în mod 
natural, obişnuit, spontan. Ele se întemeiază pe încrederea lui Piaget într-o 
evoluţie spontană şi pe intenţia declarată de a descrie această spontaneitate 
pe care o consideră fundamentală peste tot, chiar şi la om. 

Or, teoriile accelerării întrebuinţează o metodologie de investigaţie 
esențialmente diferită. Experimentele Şcolii de la Moscova sunt numite 
„experimente de învăţare“ sau „de formare“; cele realizate de Inhelder, Bovet şi 
Sinclair sunt considerate „experimente de învăţare cognitivă“. De ce? Ceea ce 
au în comun este ideea de constructivism al capacităţilor de învăţare, al 
psihogenezei însăşi. Constatările nu presupun decât înregistrări de conduite 
sau comportamente. În schimb, construcțiile presupun tocmai modificări ale 

acestora, adică intervenţii şi influenţări directe ale proceselor de învăţare şi 
dezvoltare. 

Vom cita, în continuare, câteva mai reprezentative pentru fiecare şcoală 


în parte’. 


1.4.2.0. Cum se pot elimina „efectele Piaget“ cu „unelte psihologice‘ 


Începutul cercetărilor constructive sovietice îi aparțin lui L.S. Vigotski. 
Încercarea sa, din 1930, de a forma pe cale experimentală unele noțiuni 
ştiinţifice la copii — cu ajutorul unei ingenioase „metodici“ de îmbinare a unor 
povestiri, serii de imagini şi propoziţii întrerupte — l-a condus la concluzia că 
„acumularea cunoştinţelor duce, inevitabil, la evoluţia tipurilor de gândire 
ştiinţifică, fapt care, la rândul său, influenţează dezvoltarea spontană a gândirii 
şi pune în evidenţă rolul hotărâtor al instrucției în dezvoltarea şcolarului' (190, 
p. 155). Este, de fapt, punctul de plecare al celebrei teorii a „zonei proximei 
dezvoltări”: stimularea unui anumit proces prin învăţare determină un fel de 
preapariţie a proceselor superioare; căci, după Vigotski, învăţarea „duce după 
sine“ şi „grăbeşte“ dezvoltarea. Învățarea poate păşi nu numai pe urmele 
dezvoltării, nu numai în pas cu ea, ci poale merge înaintea dezvoltării, 
impingând-o mai departe, stimulând-o pentru formații noi“ (190, p. 193). 

Vigotski recunoaşte explicit că, prin această teorie, el continuă vechea 
concepţie a lui Herbart privind rolul formativ al instruirii; ceea ce, în fond, îl 
leagă de tradiţia pedagogiei esenţiale. Este semnificativ şi faptul că această 
primă teorie despre accelerarea psihogenezei s-a ivit în baza unor cercetări 
asupra rolului formativ al vorbirii. 

Dezvoltările ulterioare ale acestei concepţii în forma teoriei şi metodei 
formării pe etape a acțiunilor mintale de către PI. Galperin şi şcoala sa se 
bazează pe experimente mai sofisticate, dar şi mult mai spectaculoase. L.F. 
Obuhova (134, p. 98-102) a reuşit să formeze, pe cale experimentală, ideea de 
invarianță la copii de 5-6 ani, utilizând un fel de „unealtă psihologică“: unitatea 
de măsură. Cu ajutorul acesteia, a putut forma, pe rând, „priceperea de a utiliza 
semne marcatoare“ care permite apoi formarea „priceperii de a compara două 
obiecte cu ajutorul unui al treilea“, apoi „priceperea de a folosi unitatea de 
măsură“, ceea ce dă copilului posibilitatea să analizeze corect unele dintre 
problemele de conservare piagetiene şi, ca urmare, să le rezolve, adică să 
înveţe mai devreme cu câţiva ani principiul conservării invarianţei fizice. 

Tot astfel, H.M. Tioplenkaia a reuşit să formeze la copiii de 6-7 ani o serie 
de structuri logice (apartenenţa la clasă şi relaţia de subordonare clasă- 
subclasă), cu aproape 10 ani mai devreme decât se obţine aceasta după 


1. Desigur, ar fi utilă o descriere amănunţită a acestor experimente. Spaţiul n-ar permite o 
extindere atât de mare, decât renunțând la desprinderea semnificaţiilor majore pe care ele le degajă. 

Piaget (185, p. 103-106). Tehnica de măsură-etalonare s-a bazat în continuare 
pe marcarea în scris a unor simboluri şi cuvinte care permiteau „formarea 
acţiunii“ şi apoi „însuşirea acţiunii“. 

Psihologii sovietici au furnizat, de asemenea, o serie de metodici noi cu 
privire la „formarea pe cale experimentală a atenţiei“ (S. L. Kabilnitkaia), la „noi 
posibilităţi de instruire în special în domeniul limbilor străine“ (P. |. Galperin), de 
„modernizare a instruirii programate în etapa actuală" (Galperin, Rasetova. 
Talizina), de „programare a aritmeticii elementare“. 

Toate acestea i-au determinat pe membrii Şcolii de la Moscova să admită 
că, în principiu, toate aşa-numitele „efecte Piaget' ar putea fi anulate 
respectând cerinţele generale ale formării acţiunilor mintale, cu ajutorul câtorva 
„unelte psihologice“ specifice. Dovezile pot fi considerate destul de 
concludente. 


i.4.2,1. Cumi pot fi ajutati copiii de clasa I să depăseuscă „orbul găiuilor“ 


Mult mai îndrăzneţe şi mai numeroase par a fi experimentele constructive 
americane. Ele sunt mai ales rezultatul cercetărilor întreprinse de către Center 
for Cognitive Studies de la Harvard University — un fel de replică la Centrul 
Internațional de Epistemologie Genetică de la Geneva. Cele mai multe dintre 
experimente au fost publicate de către Bruner, Olver şi Greenfield în 1966 (30). 
Iniţial, cercetătorii de la Harvard erau stârniţi mai ales de evidenţierea unor 
„decalaje“ la diferite grupuri de copii în domeniul conservării şi grupării 
operatorii în raport cu datele lui Piaget. 

În 1963, Bruner şi Olver (35) relatau un interesant experiment de 
„grupare asociativă“ care arăta că este posibilă utilizarea unor „concepte 
supraordonate“ pentru a ajuta „depăşirea“ imagismului noncilasificator de pe la 
6 ani în favoarea conceptualismului operator de mult mai târziu. 

Dar experimentele cele mai spectaculoase s-au realizat în domeniul 
învăţării matematicii şi fizicii. Aşa s-au născut experienţele lui Z. P. Dienes cu 
binecunoscuta metodologie de învăţare precoce a teoriei mulțimilor şi 
„complexul blocurilor multibaze' pentru învăţarea unor elemente de algebră 
realizate de către acesta (52; 49). J.S. Bruner (34) a insistat, însă, mai ales 
asupra unui uluitor experiment realizat la Center for Cognitive Studies prin care 
se reuşise ca un număr de copii de 8 ani să fie învăţaţi, în numai şase 
săptămâni, ecuaţiile de gradul Il. Câteva plăcuţe de lemn şi o balanţă permiteau 
copiilor să treacă de la simple „aranjări şi căutări“ la întreaga simbolistică 
algebrică. Redăm pe scurt desfăşurarea acestui experiment ce a avut rezultate 
într-adevăr şocante. 

S-au dat copiilor pătrate plate din lemn fără a li se specifica dimensiunile, 
adică putând fi considerate nişte necunoscute cu lungimea şi lăţimea „x“; de 
asemenea, li s-a dat un număr mai mare de bucăţi de lemn înguste, dar a căror 

lungime era egală cu laturile pătratului (descrise arbitrar ca având lățimea de „l“ 
sau, pur şi simplu, ca „l/x“); în fine, li s-au dat foarte multe pătrate mici cu laturile 
de „|“ (descrise ca „l/I). Adică: 


LI d 


S-a organizat cu copiii un joc cu următoarea regulă: „Să ne convingem că 
nu cunoaştem şi nu ne interesează dimensiunile metrice ale pătratului mare!“ 
Evident, aceasta dădea naştere unei întrebări immediate „CUM?“ Copiii puteau 
fi astfel „ajutați“. Erau întrebaţi dacă ar putea alcătui un pătrat mai mare decât 
„xix“. Ei ajungeau foarte repede la o serie de construcţii de felul următor: 


| HE 


şi aşa mai departe. 

Se cerea apoi copiilor să-şi noteze câte piese de lemn sunt necesare 
pentru fiecare pătrat mai mare. Copiii pot face descrieri cam în felul următor: 
«un pătrat x, şase bucăţi înguste x şi nouă de „|'». Ei pot fi ajutaţi să facă aceste 
descrieri într-un limbaj mai comod, alcătuit din notații de felul: x = pătratul mare; 
Ix = bucăţi înguste; | (adică I/I) = bucăţi mici; + = expresia „şi“. Aceasta îi va ajuta 
să se „exprime“ în scris cam în felul următor: „x + 4x + 4“. În această fază copiii 
puteau relata într-un limbaj mai comod, deşi nu în cel natural, modul în care îşi 
construiau pătratele. Dacă li se punea însă întrebarea „Cât de lat şi cât de lung 
este pătratul (mare)“ cerându-li-se să răspundă în scris, ei măsurau rapid şi 
scriau: 


(x +2) =x" + 4x + 4; adică (x + 2)=x2+ 4x+ 4 
(La început, sensul parantezelor din prima expresie este greu de sesizat 
de către copil dar, după câteva încercări, dificultăţile dispar repede). 
În principiu, uşurinţa copiilor de a descoperi această ecuaţie constă, după 
J. S. Bruner, în faptul că fiecare dintre termenii expresiei are un corespondent 
concret ce poate fi arătat. Dispunând de un sistem de notare specific, copilul 

poate să traducă, pur şi simplu, realitatea în limbaj algebric. El va ajunge 
repede să scrie urmatoarea listă: 


xX + 2 +1legalx+ 1orix+ 1 
x + 4x + 4egalx + 2orix + 2 
x + & +9egalx + 3orix+ 3 


Şi aşa mai departe. 

J. S. Bruner observă, după câte se pare, foarte întemeiat, că, în acest fel 
este imposibil ca un copil să nu descopere câte ceva din „subtilităţile“ şi 
misterele numerelor: că valorile lui „x“ cresc în progresia 2, 4, 6, 8; că valorile 
unităţilor cresc în progresia 1, 4, 9, 16; că dimensiunile pătratelor cresc 
adunând pe „x“ cu 1, 2, 3, 4 ş.a.m.d. 

Întrebarea: unde începe limbajul (abstract) şi unde se sfârşeşte 
manipularea obiectelor? — pare firească şi crucială! 

Experimentul de învăţare a ecuaţiilor a putut fi refăcut, cu acelaşi succes, 
şi printr-o ingenioasă utilizare a balanței în jocuri de cântărire a unor cantităţi 
anume alese. 

De ce este necesară o „trecere“ în limbajul matematic? Pentru a 
îndepărta ceea ce J. S. Bruner numeşte „orbul găinilor'. 6 x 4 este egal cu 4 x 6; 
6 eschimoşi în 4 colibe e oarecum asemănător cu 4 eschimoşi în 6 colibe. Dar 
expresia „orbul găinilor' nu-i deloc acelaşi lucru cu „găinile orbului'. Limbajul 
natural nu este comutativ, precum cel matematic; şi are, de asemenea, încă 
multe alte inconveniente pentru operativitate. Rolul esenţial pentru o „depăşire 
atât de spectaculoasă în raport cu sistemul piagetian, precum cea descrisă mai 
sus, păreau a-l juca doi „mediatori“: „constructivismul' — cum denumeşte 
Bruner operativitatea concretă controlată a copilului — şi „simbolizarea'. Dacă 
primul confirmă teoria lui Piaget după care sursa operaţiilor intelectuale e 
nivelul acţiunilor reale, concrete, în schimb, cel de al doilea „mediator“ confirmă 
teoria lui Vigotski privind rolul formativ al limbajului. Mai târziu, în urma 
experimentelor lui Inhelder, la Harvard, J. S. Bruner a concluzionat ca era uşor 
ca orice copil să înveţe mai repede invariantele cu condiţia ca această învăţare 
să aibă loc ca un proces de descoperire ştiinţifică: transvasarea unor lichide 
putea accelera conservarea volumului, transferul unor bile prin corespondență 
biunivocă putea accelera conservarea numărului; măsurile puteau conduce la 
conservarea accelerată a greutății; o întrecere de automobile- jucării ce se 
deplasează din puncte diferite în aceeaşi direcţie, dar cu viteze deosebite putea 
anticipa conservarea vitezei ş.a.m.d. Or, toate acestea conduceau la ideea că 
predarea fizicii putea fi începută uşor de pe la 7-8 ani, tot la fel, se putea admite 
că predarea noţiunilor de topologie, de teorie a mulțimilor, de geometrie 
proiectivă, de raționament probabilistic ş.a. putea începe la aceeaşi vârstă. 
„Procesul instructiv poate conduce la dezvoltarea intelectuală a copilului, 

creând pentru el ocazii stimulatoare care să-i fie utile pentru a progresa în 
dezvoltarea sa. Experienţa a arătat că merită efortul de a pune copilul în faţa 
unor astfel de probleme care să accelereze trecerea sa la etapa următoare de 
dezvoltare“ (28) — concluzionase Bruner încă din 1959. 


t42, Cum APEE ROn-CORSPrAPU e 


Mult mai prudente şi mai migăloase, experimentele constructive 
europene publicate de Inhelder şi colaboratorii, în 1974, n-au putut împiedica 
însă concluzii asemănătoare (90). Un ansamblu de procedee de învăţare 
bazate pe transvasarea lichidelor evidenția posibilitatea de a conserva anticipat 
(la copii de 5-7 ani) cantitatea; cu ajutorul modificărilor de configuraţie şi a 
corespondenţei termen cu termen s-a putut obţine acelaşi rezultat; pe baza 
echivalenţelor numerice s-a putut provoca o accelerare a conservării numerice; 
de la conservarea unor grupuri de elemente discrete s-a putut trece la 
conservarea lungimii (cu ajutorul unor simple bețe de chibrit); s-a evidenţiat o 
influenţă accelerativă a învăţării cuantificării incluziunii asupra tuturor noţiunilor 
de conservare şi invers ş.a. 

Stăruim, pe scurt, numai asupra unui interesant experiment de 
conservare bazat pe procedeul „curgerii lichidelor“. Psihologii elveţieni „mizau 
totul“ pe ceea ce ei denumesc „întâlnirea subiectului cu observabilele“ (90, 
p. 61, 63). Aceasta se putea declanşa cu ajutorul unui sistem de borcane 
suprapuse în felul următor: 


În loc să asiste ca un spectator la desfăşurarea experienţei de 
transvasare, copilul era chemat să acţioneze el însuşi pentru a produce 
cantităţi echivalente sau neechivalente. El ajunge astfel să facă presupuneri şi 
să le confrunte cu rezultatele propriilor experiențe. Marele avantaj al sistemului 
de mai sus constă în faptul că procesul de „golire-umplere“ putea fi bine 
conservat şi analizat ca fenomen cinetic (creşterea nivelului într-un pahar 
paralel cu scăderea în altul etc.). Totul este astfel organizat încât să permită 

interpretări noi care „zdruncinau unele concepţii naive înrădăcinate în gândirea 
copilului“ (90, p. 61, 63). 

Într-adevăr, din 34 de copii — grupa experimentală, de control şi martora 
— de 5-7 ani, 19 subiecţi au putut fi ajutaţi să conserve rapid volumul (în numai 
3 şedinţe), uneori chiar în nivelul transformărilor de tipul reversibilităţii INRC. 

Inhelder explica toate aceste „grăbiri şi anticipări“ mai ales prin „problema 
filiaţiilor' dintre stadii: ele ar fi „conflictuale“ şi nu lente, cum se crezuse iniţial. 
Totodată însă, Inhelder ridica problema dacă accelerarea generează operaţii 
veritabile, adică reversibile, sau dacă ceea ce pare reversibi/itate nu este decât 
o simplă ranversabilitate (acţiuni în sens invers operaţiilor care însă nu le 
anulează sau compensează, ci se desfăşoară, pur şi simplu, independent de 
acestea). 


1.4.3. TEORIILE ACCELERĂRII 


În teoriile accelerării, dezvoltate pe baza acestor experienţe, simţim 
îndrăzneaţa ipoteză a posibilităţii de a grăbi psihogeneza.Disputa dintre Piaget 
şi Vîgotski, continuată apoi cu psihologii sovietici din Şcoala lui Galperin, ca şi 
cea dusă „în paralel“ cu J.S. Bruner au, în esenţă, acest subiect: „Ni se 
întâmplă rar să expunem în S.U.A. un subiect sau altul al stadiilor noastre fără 
să ni se pună întrebarea: ce să facem ca să accelerăm această dezvoltare? lar 
excelentul psiholog J.S.Bruner a ajuns să scrie că putem învăţa, indiferent ce, 
pe indiferent care copil, de indiferent ce vârstă dacă ne apucăm de acest lucru 
în mod convenabil (...) Adevărul ne pare a fi ca orice construcţie noţională sau 
operatorie presupune o durată optimă, expresie a vitezelor celor mai propice de 
transformare sau de asimilare, deoarece această construcţie comportă un 
anumit număr de etape necesare, al căror itinerar este echivalent cu o 
«creodă»“ (146, p.27). El susţinuse iniţial că nu era posibilă nici o „deviere“ de 
la „căile necesare“, de la creodele devenirii mintale. În 1967 însă, el era silit să 
admită că „în unele cazuri se poate provoca o accelerare reală, dar numai într-un 
singur punct (de exemplu, în experimentele de corespondențe succesive unu 
la unu... dar această sinteză locală nu duce nici la înţelegerea, nici la 
conservarea numărului...) Creşterea intelectuală îşi are ritmul său şi creodele 
sale, la fel ca şi creşterea fizică, ceea ce nu înseamnă că metode pedagogice 
mai bune (în sensul de mai active) nu ar accelera întrucâtva vârstele critice... 
dar această accelerare nu poate fi identificată“ (146, p. 27-28). În prefața cărţii 
lui Inhelder, Sinclair şi Bovet, Piaget îşi va păstra reţinerile faţă de „dezvoltarea“ 
teoriei sale într-o teorie a accelerării: „Ceea ce au observat ei este că 
modificările obţinute constau, toate, o dată ce s-au produs, în accelerări ale 
dezvoltării sau în conflicte mai întâi perturbatoare (cu aceleaşi posibilităţi de 

regresiuni momentane şi ocazionale) apoi făuritoare de noi achiziţii, dar din nou 
conforme cu liniile sau creodele dezvoltării“!. 

Intr-adevăr, „reţinerile“ lui Piaget par a fi semnul unei opoziții mai de fond 
intre teoria sa şi teoriile accelerării care nu pot fi considerate nici pe departe 
drept nişte „haine noi' ale concepţiei psihogenetice de tip clasic; chiar dacă se 
păstrează mai departe în domeniul analizei devenirii umane. 


1.4.3.0. O „arhitectură stadială“* nepiapetiani 


J.S. Bruner şi-a elaborat o concepţie psihogenetică proprie alcătuită din- 
tr-o „arhitectonică stadială“ izbitor de asemănătoare cu cea a lui Piaget, dar şi 
dintr-o teorie asupra vieții şi cunoaşterii profund deosebită de a acestuia. 

Umanismul lui Bruner are la bază ideea simbiozei perfecte dintre evoluţia 
biologică şi istoria umanităţii. „Nu un antropoid cu creierul foarte dezvoltat a 
organizat viaţa tehnico-spaţială a spiţei umane; se poate spune că, mai 
degrabă, forma comunitară de folosire a uneltelor a modificat treptat morfologia 
umană, favorizând supraviețuirea indivizilor care s-au putut acomoda la 
sistemul uneltelor şi defavorizându-i pe cei care încercau să facă uz de fălcile 
lor mari, de dentiţia puternică sau de marea greutate a corpului. Ceea ce a 
apărut ca sistem nervos al omului era deci ceva care, pentru a-şi manifesta 
potențialul necesită anumite mijloace din afară“ (33, p. 469) — susţine Bruner. 
Speciei umane i-ar fi caracteristică fixarea achiziţiilor sub formă de modificări 
organice şi fenomene de cultură; limba, sistemul axiologic, tradiţiile ş.a. ar fi, în 
acelaşi timp, modele cognitive şi aspecte constitutive ale culturii unei societăţi: 
modalităţile de cunoaştere ale individului ar presupune două aspecte 
fundamentale: componente înnăscute (ideile de cauzalitate şi continuitate 
spaţio-temporală) şi componente care se dezvoltă în procesul socializării 
individului; rezultă trei modalităţi fundamentale de reprezentare a realităţii: 
modalitatea enactivă (reprezentări prin acţiune, motorii), modalitatea /conică 
(reprezentări în imagini) şi modalitatea simbolică (reprezentări în diferite 
limbaje); dezvoltarea intelectuală ar fi un proces de interiorizare a procedeelor 
de acţiune, imaginare şi simbolizare (29, p.313-323). 

Cultura ar manifesta „amplificatori“ ai dezvoltării intelectuale: 
„amplificatori“ daţi prin societate (imagini, concepţii, idei, etc.), viaţa persoanei 
şi solicitările la care este supusă şi măsura în care individul este incitat să 
exploreze sursele de concordanţă şi discordanţă ale celor trei modalităţi de 
cunoaştere. În „societăţile de tip tehnic“ cei trei amplificatori ar acţiona în sensul 
concordanţei celor trei modalităţi de cunoaştere, ceea ce ar duce la apariţia 
unor „conexiuni ierarhice“ în activitatea intelectuală a copilului şi la constituirea 
unor concepte presupunând etajări ierarhice de abstracții. Acest aspect dă însăşi 


1. J.Piaget, Prefaţă la B. Inhelder, H. Sinclair, M. Bovet, op. cit. p. 13. 

denumirea teoriei bruneriene: conceptua/ism instrumental  „conceptualism“ 
pentru că reprezentarea realităţii se realizează prin modele, legi, reguli: 
„instrumental“ pentru că modelele de cunoaştere se dezvoltă în funcţie de 
modul lor de utilizare în cultura societăţii şi practica individului (33, p. 468-580). 

Care sunt „mecanismele“ accelerării psihogenezei? 

Cele trei modalităţi de reprezentare a realităţii intervin pe rând în 
ontogeneză. Dezvoltarea are loc de la reprezentări enactive la reprezentări 
iconice şi culminează cu reprezentările simbolice. Dar enactivismul sau iconicul 
nu încetează niciodată să existe în gândire. Modalitatea enactivă este 
analoagă inteligenţei senzorio-motorii; ea este produsul unui „program de 
acţiune“ („habitual pattern“) asemănător „schemelor de acţiune“ piagetiene. La 
fel, un paralelism există şi între funcţia semiotică (gândirea preoperatorie) şi 
reprezentarea iconică. Pe la 1 an ar avea loc traducerea achiziţiilor enactive, 
organizată succesiv, serial, temporal sub formă de simultaneitate imagistică 
(iconică). Încă de la acest nivel ar lua naştere un „sistem protosimbolic“ care ar 
marca eliberarea de constrângerea acţiunii nemijlocite şi pe baza căruia s-ar 
dezvolta limbajul. Sistemul protosimbolic ar manifesta deja, în forme incipiente, 
posibilităţi de categorializare, ierarhizare, predicţie, modificabilitate etc. Aceste 
anticipări psihogenetice (prezenţa iconismului primar în modalitatea enactivă şi 
a protosimbolismului în modalitatea iconică) ar permite, cu ajutorul unor 
procedee educative, accelerarea dezvoltării stadiilor. Pe măsură ce copilul 
creşte, instrumentele de codare a experienţei se îmbogăţesc şi trecerea de la 
un sistem la altul poate fi grăbită. Bruner a arătat cum pot fi utilizate, în vederea 
accelerării unele „conflicte“ ce apar între modalităţile cognitive stadiale. 
Deosebirea esenţială faţă de Piaget constă în aceea că, în timp ce „scepticul 
de la Geneva“ explica dezvoltarea numai prin apelul la legile psiho-genetice 
generale, „optimistul de la Harvard“ credea că acestea pot fi folosite „în sensul 
dorințelor noastre“; principiul pedagogic piagetian pare a fi: „să cunoaştem 
copilăria, adică stadiile ei de dezvoltare“; cel a lui Bruner schimbă această 
optică: „nu trebuie să aşteptăm pasivi momentul apariţiei capacităţilor de 
asimilare a unor cunoştinţe; acest moment trebuie provocat, creat'; Piaget era 
preocupat să constate şi să descrie; dimpotrivă, Bruner dorea mai ales să 
influenţeze, să dirijeze (32). 


1.4.3.1. O teorie aproape negenetică 


Teoria sau, mai concret zis, metoda lui Galperin, denumită „formarea pe 
etape a acţiunilor mintale“ nu mai este subordonată decât parţial perspectivei 
genetice (162, p. 327). Dar, deşi circumscrisă teoriei vigotskiene după care 
învăţarea anticipa dezvoltarea, teoria psihologilor sovietici nu confundă 
„modelul învăţării“ cu „modelul dezvoltării“. Or, când psihologul român Grigore 

Nicola! l-a rugat pe Galperin să comenteze ideea lui Bruner după care 
instruirea modelează dezvoltarea“ cu care metoda formării pe etape a 
acţiunilor mintale prezintă atâtea analogii. Galperin a răspuns „ Instruirea nu 
este deloc unul şi acelaşi proces. Şi nu este chiar aşa ca orice instruire, care 
merge paralel cu dezvoltarea , modelează această dezvoltare. Chiar instruirea 
care, după spusele lui L.S. Vigotski, duce după sine dezvoltarea n-o 
modelează deloc; mai curând, dimpotrivă, urmează intuitiv modelul acestei 
dezvoltări. Dar, întrucât o mare parte din acest model rămâne necunoscută — 
şi, de obicei, ne cunoaştem după rezultatele acţiunilor noastre — judecăm 
modelul dezvoltării după modelul instruirii; de aici şi ideea lui Bruner. Instruirea 
constituie condiţia s'ine-gua-non a dezvoltării, dar nu cauza ei. Cauza o 
constituie procesul de învăţare, adică activitatea elevului organizată special 
sau spontană, întrucât în această activitate se dobândeşte experienţa şi 
(împreună cu cunoştinţele şi deprinderile) se schimbă structura personalităţii, 
relaţia ei cu lumea, cu diferitele domenii ale acesteia şi cu sine“. 

Teoria psihologilor sovietici are în centrul ei, ca şi cea americană şi cea 
elveţiană, conceptul de „acțfiune'. O convergenţă ştiinţifică generală există 
dincolo de orice deosebiri de concepţie, oricât de importante ar fi ele. La Piaget, 
acţiunile devin „operaţii“, la Bruner ele devin „strategii mintale“, iar la Galperin, 
„acţiuni mintale“. „Teoria acţiunilor mintale“ este un sistem compus din patru 
părţi: 1. Definirea obiectului psihologiei gândirii; 2. Abordarea structural 
funcţională a acţiunii; 3. Teoria bazelor de orientare; 4. Descrierea procesului 
de interiorizare a acţiunii. 

Acţiunea este unitatea elementară de analiză a funcțiilor psihice. Dar 
pentru a o înţelege mai bine trebuie operată o distincţie. Nu orice „se utilizează 
în gândire“ (conţinut obiectual, algoritmi, mecanisme fiziologice etc.) „constituie 
gândire“. Procesele psihologice nu trebuie confundate cu cele logice, estetice, 
morale etc. Latura psihologică a gândirii este o „modalitate de orientare“: 
orientarea „în lucruri“ pe baza imaginii lor. Acţiunea este polarizată: „polul 
orientativ“ constă în operaţii de coordonare a acţiunii ca proces exterior; „polul 
executoriu“ reprezintă transformarea reală a obiectului dintr-o situaţie în alta. 
Acţiunea are patru caracteristici fundamentale din care rezidă restul 
particularităţilor ei: forma, gradul de generalizare, plenitudinea operaţională şi 
gradul de asimilare a acţiunii. În cinci etape succesive acţiunile se 
interiorizează. În prima etapă are loc constituirea bazei orientative a acţiunii, 
adică se formează „ideea' despre acțiune; în etapa a doua are loc acțiunea 
materială propriu-zisă; în etapa a treia este „reexecutată“ în formă de /imbaj 
extern, „cu voce lare“ în etapa a patra acţiunea se îndeplineşte sub forma 


1. Gr. Nicola, Prefafa la P.I. Galperin şi alţii, Studii de psihologia învățării, E.D.P., 1975, p.17 

„limbajului extern pentru sine"; în etapa a cincea este prescurtată sub forma 
limbajului intern. 

Parcurgerea acestor etape de către elev ar duce la o creştere în 
rapiditate şi consistenţă a însuşirii materialului. Elementul cel mai original al 
teoriei pare ideea de orientare (prealabilă) a acţiunii elevului. Căci parametrii 
generali ai elaborării „acţiunii mintale“ sunt oarecum analogi celor patru condiţii 
ale echilibrului descrise de Piaget. Dar „orientarea“ nu este „scopul“ — pe care 
numai conştiinţa îl face posibil? Şi nu cumva, în adâncurile acestor procese, 
conştiinţa joacă rolul lui Zeus? 


1.4.4. ALTE DOVEZI, NOI TEORII, UNELE LIMITE 


Dovezile concrete în sprijinul teoriilor accelerării se acumulează astăzi în 
mod vertiginos. Creşte de asemenea numărul teoriilor privind posibilitatea 
accelerării. 

Menţionăm, în acest context, teoria anticipării operaţionale elaborată de 
Paul Popescu-Neveanu (161) pe baza experimentelor de „didactica 
psihologică“ făcute împreună cu S. Vomicescu, în 1964. Într-adevăr, cei doi 
cercetători au reuşit să evidenţieze, cu acest prilej, că invarianţa greutăţii (care, 
după Piaget, ar apărea numai după 10 ani) poate fi conservată de copii încă de 
pe la 6 ani. P. Popescu-Neveanu concluzionează că învăţarea dirijată pe bază 
de „antrenament modelatoriu“ ar putea provoca efecte de accelerare 
psihogenetică. Din fericire, cercetătorul şi-a limitat investigaţiile empirice la 
acest aspect. Motivul? „Consultându-ne cu Jean Piaget asupra anticipării 
operaţionale, acesta, preocupat de principiul echilibrului şi aprobând teoria 
noastră ca deplin întemeiată, ne-a recomandat totuşi prudenţă pentru a nu 
ajunge la o forţare a dezvoltării intelectuale cu efecte finale imprevizibile, ca în 
cazurile de Wunderkind" (162, p. 232). Este însa remarcabil şi totodată original 
faptul că P. Popescu-Neveanu, deşi este de părere că operativitatea 
intelectuală poate fi anticipată „in vitro“, totuşi nu subscrie la teza bruneriană 
după care orice poate fi învăţat la orice vârstă. Se pare că profesorul român 
dădea o înţelegere profundă raportului învăţare-dezvoltare care nu îngăduia 
substituirea lor, chiar în condiţii de dirijare experimentală a primului element al 
acestuia. 

Dar, în ciuda deosebirilor mai mici şi mai mari dintre ele, teoriile asupra 
accelerării se înscriu în acelaşi cadru vast care leagă gândirea pedagogică 
actuală de începuturile îndepărtate ale meditaţiei educaţionale; Ele ar putea 
părea chiar, la prima vedere, doar simple reluări „moderne“ ale vechilor 
concepţii pedagogice esenţialiste; experimentele de accelerare ar putea fi 
considerate încercări sofisticate de educaţie procustiană: „forţări' autoritare, 

violentări ale naturii umane. Nu este oare semnificativ faptul ca în Şcoala de la 
Harvard se considera că „dezvoltarea naturală“ descrisă de Piaget (adică 
mersul firii“ de care vorbea Aristotel, sau „natura bună a copilului“ căreia i-a 
făcut apologia Rousseau) ar conţine anumite „erori de creştere“ (ceea ce ar 
putea fi „lumea umbrelor“ a lui Platon sau „păcatul originar“ al pedagogiei 
creştine) şi că tot sensul educaţiei ar consta în a corecta aceste „erori' (a 
redobândi „lumea Ideilor“ a lui Platon sau „paradisul celest“ al creştinismului, 
sau a atinge „idealuri educative“ prestabilite“)? 

Totuşi, teoriile accelerării şi experimentele psihogenetice constructive 
trebuie, mai degrabă, judecate din perspectiva raționalismului lor profund şi a 
întemeierii lor empirice, decât din aceea a speculaţiei metafizice specifice 
gândirii pedagogice tradiţionale. Ele nu mai sunt doar teorii filosofice ci, mai 
ales, dezvoltări ştiinţifice ipotetice. Şi aceasta tocmai pentru că au o întemeiere 
esențialmente experimentală. Din păcate, motivaţia acestor căutări ştiinţifice nu 
pare deloc suficientă în raport cu necesităţile ample ale gândirii pedagogice şi 
antropologice contemporane. Nu atât necesitatea înţelegerii adânci a lui Homo 
Educandus animă aceste cercetări, cât unele uşor previzibile avantaje practice. 
Teoriile elaborate pe baza experimentelor de accelerare, paradoxal, sunt prea 
oufin pedagogice şi insuficient de antropologice — ca în cazul lui Bruner — sau 
exclusivist psihologice şi epistemologice — ca în cazul lui Galperin şi Inhelder. 
Or, pare limpede că aceasta se datorează unor optici oarecum unilaterale, fie 
din perspectiva cunoaşterii, fie din aceea a practicii. De altfel, majoritatea 
cercetătorilor fenomenelor de accelerare se consideră numai psihogeneticieni 
sau numai psihologi şi nu pedagogi şi antropologi. Raportarea la cadrul teoretic 
vast al antropologiei pedagogice rămâne numai una accidentală. Or, această 
raportare este, după părerea noastră, o necesitate care nu poate fi neglijată 
fără urmări. Problemele pe care psihogeneticianul cercetător — teoretician al 
accelerării fie din perspectivă psihologică, fie din perspectivă antropologico- 
educaţională — le scapă din vedere sunt tocmai cele care ţin de esența 
paideutică a fenomenelor de accelerare. 

Vom evidenția, pe scurt, în capitolul care urmează, câteva asemenea 
probleme pentru a le putea supune, apoi, şi unei analize experimentale. 


89 


Capitolul 1.5 


ACCELERAREA PSIHOGENEZEI SAU 
ACCEIERAREA INSIRUIRII? 


Ne-am străduit să demonstrăm în capitolele precedente că problematica 
posibilităţii de a accelera psihogeneza este fundamentală pentru pedagogie şi 
antropologie. Ea nu este numai o chestiune de tehnică experimentală şi de 
avantaje practice imediate, ci rezultă din însăşi întrebarea fundamentală: „Care 
este puterea educaţiei asupra naturii umane?“ 


1.5.0. UMANISM SAU PRAGMATISM? 


Într-adevăr, întreaga gândire pedagogică, indiferent de micile deosebiri 
dintre curente sau de mărimea particulară a unui pedagog sau altul, s-a 
preocupat, dintotdeauna, fie să susţină cât mai convingător fie că „puterea 
educaţiei“ este fără limite, fie că „natura umană“ este perfecțiunea însăşi, 
Naşterea principiului psihogenetic a determinat o schimbare în acest mod de a 
pune problemele. Nu atât prin viziunea lui Rousseau, cât prin căutările, din ce 
în ce mai raţionale şi mai amplu fundamentate pe fapte, putem a înţelege 
natura umană ca proces, ca devenire. Căutările psihogenetice au culminat 
oarecum cu teoria lui Piaget. Dar succesul acestei teorii a determinat revenirea 
la vechea întrebare a gândirii pedagogice. Din păcate, legăturile adânci cu 
aceasta par a fi fost pierdute din vedere. Întrebările în legătură cu posibilitatea 
de a accelera psihogeneza şi instruirea, ca şi cercetările în acest sens sunt, cel 
mai adesea, formulate într-o perspectivă oarecum reducţionista care pune, în 
centrul ei, un anumit exclusivism practicist. Acest eficientism imediat îşi are, 
desigur, avantajele sale. El provine însă, pentru cercetările americane, din 
pragmatismul tradiţional strecurat în subteranele pedagogiei progresiviste. În 
cercetările sovietice el provenea dintr-o anumită exagerare a rolului 
economicului în viziunea materialist-dialectică asupra formării umane. 
Cercetările de la Geneva, în aparenţă ferite de asemenea eficientism, reduc 
totuşi cercetările la o perspectivă ale cărei avantaje par mai degrabă 
epistemologice decât praxiologice; totuşi, este previzibil că, în viitorul foarte 
apropiat, şi acestor cercetări li se vor căuta virtuţi aplicative imediate. Desigur, 
nu este totul negativ în această tendință. Totuşi, este limpede că esenţa 

DN icre 
edagogică a fenomenelor de accelerare obligă, înainte de a căuta avantaje 
ractice imediate, la formulări corecte şi rezolvări prin raportare definitorie la 

problematica mult mai complexă a lui Homo Educandus. Oricât ar părea de 

paradoxal, din acest punct de vedere, descoperirea unor posibilităţi nelimitate ` 
de accelerare psihogenetică ar putea implica şi multe dezavantaje, nu numai 
avantaje. Admiţând prin absurd că acest lucru ar fi posibil, accelerarea fără 
limite a dezvoltării mintale — de exemplu, până la faptul terifiant de a „obţine“ 
copii care „ştiu totul“ încă de la 5-6 ani — ar fi mai degrabă alarmant, decât 

avantajos. Nu mai stăruim asupra cauzelor. Este evident pentru oricine că o 

educaţie optimă nu este una care dezechilibrează psihogeneza, ci una care ii 

cultivă calităţile. 


1.5.1. TREI „CÂMPURI PROBLEMATICE“ 


Fiind esențialmente pa'ideutică (mo5evrnc), problematica accelerării 
trebuie analizată prioritar din această perspectivă care este, desigur, mai amplă 
decât cea a aspectelor practice imediate. Desigur, CERCETAREA TEORETICĂ 
întreprinsă până aici nu poate conduce spre nici un fel de concluzii definitive. 
Rezultatele analizei teoretice sunt mai degrabă „orizonturi hermeneutice “ spre 
care problematica accelerării se deschide, adică noi probleme asupra cărora 
investigațiile empirice s-ar cuveni să se aplece în viitor. Se pot desprinde cel 
puţin câteva asemenea „câmpuri problematice“: 


- dacă problematica accelerării este esențialmente paideutică, oare avem 
de-a face, realmente, cu fenomene de accelerare psihogenetică — cum 
susţin mai toţi cercetătorii — sau numai cu fenomene de accelerare a 
instruirii?; ce aspecte noi ar releva, pe planul investigaţiilor empirice, 
concrete, această distincţie?; dar pentru perspectiva teoretică? 

- dacă problematica accelerării priveşte stabilirea unor limite ale puterii 
educaţiei asupra naturii umane, oare aceste limite au o natură prioritar 
psihogenetică sau prioritar educaţională? 

- dacă provocarea experimentală a fenomenelor de accelerare se 
bazează în primul rând pe organizarea unor influenţe educative de un 
anumit fel şi, totodată, pe folosirea unor mijloace, materiale şi procedee 
pedagogice simple, dar ingenios alcătuite, atunci ce importanţă trebuie 
acordată acestora pentru construirea unei metodologii complete de 
instruire accelerată?; ce semnificaţie are interesul pentru funcţia 
semiotică şi, în special, pentru vorbire în cercetarea fenomenelor de 
accelerare? 

1.5.1.0. Primul „câmp problematic“ 


Primul grup de probleme enunțat este, după părerea noastră, crucial 
pentru rezolvarea multora dintre semnele de întrebare pe care le iscă 
fenomenele accelerării. 

Antrenează oare accelerarea schimbări ale ontogenezei psihice say 
numai aspecte ce ţin de formarea unor capacităţi de instruire? Ce înseamna 
instruire (învăţare) şi prin ce se distinge ea de dezvoltare (psihogeneză etc.)? 
Oare formarea pe calea învățării înseamnă formare ontogenetică 
(psihogenetică)? Cunoaştem oare suficient de bine raportul dintre învăţare şi 
dezvoltare pentru a putea admite că putem substitui celui de-al doilea termen 
pe primul pe calea experimentelor de accelerare? 

Am văzut că, în ciuda încrederii în posibilitatea accelerării psihogenezei, 
psihologii ruşi recunosc că deocamdată nu se poate vorbi de o cunoaştere reală 
a „mecanismelor“ (proceselor intime) ale psihogenezei. Nu poate fi vorba de a 
explica dezvoltarea psihică numai prin procesul învăţării. Expresia lui Vigotski 
după care învăţarea „anticipează“ şi „duce după sine“ dezvoltarea nu este 
explicativă ci, cel mult, constatativă. Ea se referă la o anumită categorie de efecte 
şi nu la mecanisme fundamentale. Acelasi lucru este valabil şi pentru concepţia 
lui Bruner. Dar toate acestea înseamnă că, în ciuda afirmațiilor sale, din acest 
punct de vedere, nici teoria lui Piaget nu este... propriu-zis psihogenetică; adică 
nu explică procesele reale ale dezvoltării psihice. Într-adevăr, este greu de trecut 
cu vederea nu faptul că Piaget face apel la o terminologie biologică, logică sau 
epistemologică pentru a explica procese psihologice; ci faptul că teoria lui Piaget 
pare doar că explică procese psihice reale, ea explicând, probabil, tot procese 
biologice, logice sau epistemologice (uneori embriologice, fiziologice, biochimice 
etc.) despre care crede că ar fi analoage primelor. Teoria piagetiană, în ciuda 
aparenţei sale de soliditate şi de realism este, în mare măsură, dacă nu rezultatul 
unei construcţii inductiv-deductive, cel puţin al unor raționamente analogice 
Desigur, Piaget crede în adevărul construcţiei sale, întrucât se bazează pe 
ipoteza izomorfismului viață-cunoaştere; adică a unui şir de izomorfisme 
particulare de felul următoarelor: izomorfismul dintre structurile organice şi 
structurile psihice; izomorfismul dintre funcţiile organice şi funcţiile psihice; 
izomorfismul dintre epigeneză şi psihogeneză; izomorfismul dintre „creodele' 
organice şi „căile necesare“ ale dezvoltării capacităţilor intelectuale; izomorfismul 
dintre structurile matematicii şi structurile psihogenetice etc. Avem de-a face cu 
un grandios eşec pozitivist căci ce înseamnă oare un izomorfismh În algebră, 
termenul desemnează identitatea structural-funcţională dintre două expresii 
matematice. Dar a demonstrat oare cineva că în domeniul raporturilor la care se 
referă Piaget avem de-a face cu izomorfisme reale, adică cu identități structural- 
funcţionale? Nu! Piaget admite numai ipotetic că unele analogii dintre acestea ar 
putea fi izomorfisme. Dar nu ştim încă dacă aşa este. (Unele dintre analogii sunt, 

— 
de altfel, foarte vagi şi atunci Piaget le denumeşte „homomorfisme“, adică un fel 
de „izomorfisme parțiale“). 

Pare destul de limpede că teoria lui Piaget şi, mai ales, arhitectonica 
şihogenetică descrisă de el nu este decât o imagine posibilă a psihogenezei 
și nu psihogeneza reală pe care incă n-o cunoaştem sub aspect procesual cu 
adevărat. Desigur, aproximarea piagetiană este remarcabilă şi prima dovadă în 
acest sens constă tocmai în „reacţiile critice“ amintite. Dar dacă teoria 
piagetiană — care rămâne, totuşi, cea mai elaborată concepţie cu privire la 
devenirea psihică — nu este decât o aproximare analogică, este limpede că 
principala problemă a accelerării este de a şti dacă ea este o accelerare 
psihogenetică sau numai o accelerare a instruirii. Intr-adevăr, faptele actuale — 
fie ele evidenţiate de Şcoala de la Harvard, Şcoala de la Moscova sau cea de 
la Geneva — încă nu evidenţiază şi nu pot, deocamdată, evidenția nimic 
incontestabil în favoarea ipotezei (pe care aceste şcoli o cred deja o concluzie) 
că fenomenele de accelerare sunt psihogenetice. Singurul fapt incontestabil 
este acela că, experimental, copiii pot fi făcuți să învețe foarte devreme lucruri 
considerate prea dificile şi complexe pentru ei. Acesta este un fapt care 
evidențiază doar posibilitatea accelerării instruirii, nu şi pe aceea a 
psihogenezei. Desigur, va trebui însă să stabilim dacă şi acest lucru este 
întregul adevăr pe terenul faptelor concrete, organizând explorări empirice în 
acest sens. Va trebui, însă, să o facem cu prudenţă maximă. Pentru că nu ştim 
sigur nici faptul că accelerarea psihogeneltică este imposibilă. 


1.5.1.1. Al doilea „câmp problematic“ 


Dacă vom admite ca posibilă, în sensul de demonstrabilă, numai o 
accelerare a instruirii înseamnă oare că limitele acesteia vor fi numai limite ce 
tn de mijloacele educaţiei formale? Dacă am răspuns afirmativ, ar însemna să 
considerăm, ca şi altă dată, că numai scopurile educației şi mijloacele sale sunt 
importante, natura umană, adică psihogeneza, permiţând orice. (De acest 
punct de vedere este foarte apropiată concepţia lui J.S. Bruner şi numai faptul 
că teoria sa asupra instruirii nu este decât o frumoasă, dar prea puţin operativa 
pledoarie, a oprit naşterea unei „neo-pedagogii“ apollinico-procustiene care ar 
putea, eventual, să poarte chiar numele de „conceptualism instrumental“ şi să 
readucă în discuţie vechile dispute scolastice dintre „conceptualism“, „realism“ 
şi nominalism“. Este limpede că ipoteza accelerării instruirii nu respinge decăt 
intr-o măsură neclară ipoteza accelerării psihogenezei şi deloc existența 
psihogenezei, însăşi. Necunoscând însă procesual realitatea psihogenezei, nu 
putem vorbi riguros încă de posibilitatea accelerării unor procese... 
necunoscute sau măcar ipotetice. Ceea ce nu înseamnă că, într-un viitor mai 
mult sau mai puţin îndepărtat, cercetările psihogenetice constructive, 
esențialmente inovatoare, nu ar putea aduce dovezi cu privire la posibilitatea 

accelerărilor psihogenetice. Suntem de părere că opiniile actuale ale 
teoreticienilor psihogenezei sunt grăbite, rezultate ale entuziasmului ştiinţific şi 
nu ale faptelor certe, fără ca acestea să însemne că ele au neapărat Ceva 
negativ în ele însele. Noi presupunem că trebuie să existe două categorii de 
limite ale accelerării: cele de natură educaţională — care desigur ar putea şi a 
trebui să fie depăşite; şi cele de natură psihogenetică — asupra cărora nu putem 
încă formula nici o teză din perspectiva încercărilor de accelerare. 

De altfel, prudenţa implicită a cercetătorilor, dincolo de unele afi irmați 
„ultraoptimiste“, care ar trebui luate doar în sens metaforic şi nu ad litteram 
(cum este aceea devenită „subiect de scandal“ a lui J.S. Bruner şi chiar aceea 
a lui Vîgotski), trebuie socotită semnificativă pentru tipul de optimism pedagogic 
pe care trebuie să-l „alimentăm' pe baza speranţelor de a accelera instruirea. 


1.5.1.2, Al enea emo problematic“ 


În al treilea rând trebuie avute în vedere chestiunile de „know-how 
accelerativ“: cum vom putea realiza accelerări instrucționale neriscante, în 
sensul de ne-procustiene? Pare exagerată importanța ce se acordă vorbirii în 
cercetările şi metodologia utilizată de psihologii din şcoala lui Galperin şi, mai 
ales, ea pare a fi o reminiscenţa pedagogică „esenţialistă“. Piaget considera că 
„funcţia semiotică“ are un rol crucial în dezvoltare, dar n-o reduce la vorbire. Am 
văzut însă că Vigotski acordă Cuvântului statutul de „coroană regală“ a Faptei. 
Tot astfel, J.S. Bruner consideră simbolistica, şi, în principal, pe cea de tip 
verbal, ca fiind semnul superiorității psihogenetice pe palierul intelectual. Oare 
instruirea (cea tradiţională de tip esenţialist-scolastic-herbartian se baza în 
proporţie de 80-90% pe verbalizare) nu este posibilă decât pe căile vorbirii? Ce 
rol are vorbirea în accelerare: dominant sau determinant? S-ar putea provoca o 
accelerare instrucţională non-verbală? Asupra acestor întrebări nu putem stărui 
decât cu ajutorul cercetărilor empirice, oricât de primejdioase par acestea. 


1.5.2. CINCISPREZECE INTREBĂRI ESENTIALE 


Cercetările teoretice întreprinse ne-au condus, aşadar, spre câteva şiruri de 
întrebări — unele mai importante decât altele. Este posibilă ordonarea lor într-o listă 
anumită, criteriul fiind acela al interesului fundamental din punct de vedere ştiinţific 
şi practic şi, de asemenea, avându-se în vedere posibilitatea de a le transpune în 
termenii unor „ipoteze de lucru“ pentru investigaţii empirice ulterioare. O 
asemenea listă ar trebui să fie selectivă şi, totodată, să conţină problemele într-o 
ierarhie raţională. Noi am ajuns la un inventar de 15 probleme esenţiale: 

1. Este sau nu POSIBILĂ accelerarea? 

2. Care sunt RESURSELE intime ale accelerării? 

3, În ce constau MECANISMELE reale ale accelerării? 
4. Are accelerarea NATURĂ psihogenetică sau instrucţională? 
„Există LIMITE ale accelerării? 
. Ce natura au limitele accelerării? 
„La ce NIVELURI de vârstă sau învăţământ este posibilă accelerarea? 
„Ce EFECTE are accelerarea asupra naturii umane? 
. Ce RISCURI determină accelerarea şi cum pot fi depăşite? 
10. Care este STRATEGIA optimă de realizare a accelerării? 
11. Cu ce INSTRUMENTE se poate realiza accelerarea? 
12. Ce se poate spune despre raportul VERBALIZARE -— accelerare? 
13. Ce se poate anticipa cu privire la VIITORUL accelerării? 
14. Cu ce ATITUDINE trebuie abordată problematica accelerării? 
15. În ce constă UTILITATEA accelerării? 

Desigur, numai unele dintre aceste probleme vor putea fi abordate direct 
ca ipoteze pentru investigaţii empirice. Este uşor de observat însă că, într-un 
anumit fel, acele probleme inabordabile experimental, deocamdată, se află în 
conjuncţie cu cele care au această calitate şi prin urmare, în finalul investigaţiilor 
de acest tip, vor fi, totuşi, posibile un număr de predicții în legătură cu ele. 


OONO 


* 


De altfel, în întregime, problemele menționate vor fi reformulate în 
„termeni de lucru“ — modul de exprimare a lor aici fiind necesar numai pentru a 
limpezi calea de la „câmpurile problematice“ spre „ipotezele de lucru“ care, 
altfel, ar putea părea nefondat, fără o legătură riguroasă între ele. Este un mod 
raţional de trecere de la „interpretări“ la „verificări“, de la hermeneutică la 
expriment. O legătură între metode, neîndoielnic diferite — dar nu opuse. O 
legătură însă mai mult decât necesară pentru abordarea acestei problematici 
ce ne apare, totodată, şi fragilă şi dramatică. 

În partea a doua a lucrării noi am supus întreg acest raţionament ipotetic, 
„convertit“ într-un sistem de ipoteze „de lucru experimentale“, unei analize pe 
bază de fapte empirice. Numai cercetarea acestora din urmă poate furniza — 
metodologic vorbind — concluzii suficient de întemeiate pentru a conferi 
valabilitate întregului demers teoretic întreprins până aici şi pe care intenţionăm 
să-l continuăm pentru a realiza o viziune teoretică unitară asupra problematicii 
abordate. „Orizonturile teoretice“ relevate prin explorări hermeneutice sunt, 
deocamdată, palide, şi, în mare măsură, confuze; cerul limpede -— claritatea 
răspunsurilor la norii întrebărilor — apare întotdeauna după „o ploaie de fapte“. 
Dar, în acest domeniu, «furtunile» nu se stârnesc singure; cercetătorul accelerării 
trebuie să adopte poziţia lui Zeus: să părăsească Olimpul contemplaţiei 
hermeneutice pentru a cobori, o vreme, pe pământ, cu fulgerul în mână. 

sau despre 


ORIZONTURILE CERCETĂRILOR PSIHOGENETICE EMPIRICE 


„Timp de mai mulţi ani am respectat o regulă de 
aur: ori de câte ori am dat peste un fapt nou, peste 
o observaţie sau peste o ipoteză nouă, opusă 
felului meu de a vedea lucrurile, mi le-am notat 
îndată şi fără greş.“ 


Ch. DARWIN — Autobiografie 


„Incidit în Scyllam cupiens vitare Charybdim.“ 
Proverb latin 


Capitolul 2.0. 
NECESITATEA UNOR INVESTIGAȚII EMPIRICE 


Efortul de a surprinde adevărul din perspectivă exclusiv teoretică nu se 
poate încheia cu mai mult decât cu surprinderea orizonturilor ştiinţifice ale 
problematicii abordate. Oricât de subtilă şi oricât de raţională ar fi investigația 
hermeneutică sfârşeşte într-un teritoriu în care este, neîndoielnic, mai multă 
lumină, dar foarte puţină siguranţă. Încercarea de a elabora o viziune unitară 
asupra chestiunii accelerării psihogenetice şi instrucţionale poate fi considerată 
rodnică doar în măsura în care n-a ambiţionat „să spună tot adevărul“ sub 
frma unor predicții şi concluzii certe. În fond, ceea ce investighează 
hermeneutul este posibilitatea de a organiza coerent un număr de imagini, idei, 
teorii şi concepţii. Rezultatul acestor căutări va putea fi, deseori, o viziune 
originală sau o nouă teorie. Dar teoriile şi viziunile pot rămâne simple 
posibilităţi. O teorie nu este însă o realitate certă. Ea stă, dimpotrivă, sub 
semnul incertitudinii. Căci faptele care s-o confirme (sau s-o infirme) se cer ele 
însele căutate şi ordonate. Altfel, speranţele şi imaginile pe care teoria le 
antrenează ar putea rămâne în acelaşi registru din care făcea parte şi idealul 
cavaleresc al lui Don Quijote. În fond, ceea ce ne-am străduit până acum a fost 
să acredităm ideea că accelerarea psihogenezei şi a instruirii constituie 
problema fundamentală a pedagogiei — şi poate chiar a antropologiei. 
Rezolvarea ei practică ar putea cobori din cer pe pământ idealul uman de 
desăvârşire. Dar deocamdată, ceea ce ştim — cel puţin din perspectiva 
interpretărilor descrise în prima parte — este câte ceva despre existenţa a „trei 
câmpuri problematice“ care ar putea fi defalcate în „15 întrebări esenţiale“. Din 
perspectiva teoriei pare mult; din perspectivă operaţională, înseamnă puţin. 
Confruntarea cu faptele apare, aşadar, ca obligatorie. Desfăşurarea unor 
cercetări empirice — observaţii şi experimente — este singura cale pentru a 
putea ajunge la formularea unor judecăţi clare. Din această perspectivă, nu 
putem formula ca obiectiv elaborarea unei „metodici a accelerării“ — completă 
şi imediat operaţională. Dar, „confruntarea cu faptele“ va putea preciza viziunea 
teoretică, va putea pregăti terenul — deocamdată arid — pentru semănarea 
câtorva idei care ar putea determina mutații esenţiale nu numai în acest 
domeniu milenar — pedagogia, ci în însăşi imaginea despre om şi despre 
potenţialul său de a desăvârşi o creaţie fără egal în tot universul cunoscut. 

Că, în bună măsură, aceste cercetări au fost dictate iniţial de unele 
împrejurări concrete mai aparte şi mai ales de anumite interese practice 

intrinseci şi nu neapărat de dorinţa precisă de a stabili vreo concluzie definitia 
în dezbaterea de idei care animă domeniul pe care îl abordăm în aceste pagini 
este un adevăr care se cere recunoscut încă de la început. Totuşi, nu este 
deloc neadevărat că examinarea faptelor concrete (ce vor fi expuse în 
continuare) a fost de natură să ne conducă la formularea unor răspunsuri | 
problemele pedagogice amintite în capitolul 1.5.) precum şi la construirea uny; 
punct de vedere propriu, sensibil diferit de cele examinate anterior. Altfel spus 
obiectivul urmărit s-a clarificat numai pe parcursul investigaţiilor care şi-au avut 
poate firesc, dramatismul lor izvorât din specificul domeniului; acelaşi 
dramatism a contribuit, în mod obiectiv — adică mai mult decât în cazu 
investigaţiilor hermeneutice (inerent subiective ) — la formularea concluziilor, a 
imaginii finale. Se cuvine, de asemenea, precizat că, înainte de a fi năzuit să 
conferim acestora din urmă înţelesul de „ultimul cuvânt“ şi deci de a le putea 
converti în îndemnuri la acţiune imediată, am socotit că este o chestiune de 
înţelepciune şi prudenţă — ştiinţifică şi umanistă în acelaşi timp — să încercăm 
a le folosi pentru a contura „orizonturi noi' şi pentru a întemeia o paradigmă 
hermeneutică asupra destinului lui Homo Educandus (a se vedea partea a treia 
şi încheierea). 

Capitolul 2.1. 


METODOLOGIA DE CERCETARE 


2.1.0. DOUĂ ORIENTĂRI METODOLOGICE 


Simpla trecere în revistă a cercetărilor de psihologie genetică şi a studiilor 
experimentale asupra posibilităţii de a accelera instruirea şi psihogeneza este 
de natură să evidenţieze două principale orientări metodologice: pe de o parte, 
cercetările pe care le-am putut considera de tip pasiv, în sensul de eminamente 
constatative, specifice fazei iniţiale a investigaţiilor Şcolii de la Geneva; pe de 
altă parte, cercetările inaugurate la Harvard, de către Şcoala lui J.S. Bruner, 
care ar putea fi considerate de tip activ. Într-adevăr, între aceste două tipuri de 
cercetare genetică există o mare deosebire care rezidă, în primul rând, din 
poziţia experimentatorului faţă de fenomenele studiate. Pe de altă parte, 
„cercetătorul-observator'“ şi „înregistrator“ al fenomenelor psihologice aflate în 
„dezvoltare firească“ sau „evoluţie normală“ este un element definitoriu în 
concepţia metodologică geneveză care a dus la edificarea viziunii 
psihogenetice piagetiene. Or, aceasta ni se pare a fi în bună măsură o poziţie 
analoagă biologului sau, mai larg, naturalistului care, aşa cum observă B. 
Inhelder, „face observaţii controlate asupra unui animal în mediul său natural 
sau cel puţin obişnuit, fără a căuta să modifice dezvoltarea“ (90, p. 55). 

Or, dimpotrivă, cercetările de tip activ, sau constructiv, cum pare mai 
nimerit să le denumim, dezvoltate la Center for Cognitive Studies, abordează 
psihogeneza nu din perspectiva unui misterios „firesc“ sau ca pe o tainică 
„dezvoltare naturală“, ci pe considerentul că aceasta ar putea întreţine inerente, 
dar corectabile, „erori de creştere“. Această optică metodologică presupune 
aşadar, în primul rând, o anumită intenţie de „ameliorare“ sau de „corectare“ a 
dezvoltării, ceea ce face, adesea, ca investigaţiile constructive să fie oarecum 
analoage celor din medicină şi chiar medicinii însăşi. Cum însă mijloacele prin 
care se intervine în procesul dezvoltării nu fac deloc parte din inventarul lui 
Esculap, ci din acela al educaţiei, se înțelege că poziţia cercetătorului 
„psihogenetician constructiv“ este, indiscutabil, una specific pedagogică. De 
altfel, nu este deloc întâmplător că, de cele mai multe ori, experimentele de 
acest tip sunt denumite fie de învăţare“ (Inhelder, Sinclair, Bovet), fie 
„formative“ (Galperin, Tioplenkaia ş.a.), fie „ameliorative“ (Dienes, Goodnow 

ş.a.) — ceea ce reprezintă atribute subsumate, în general, ideii de constructivism 


pedagogic. 


2.1.1. ESANTIONUL: COPIL FĂRĂ AUZ ȘI VORBIRE 


Că metodologia de care ne-am folosit a fost, în esenţă, de acest al doilea 
tip ni se pare un lucru ce va fi mai bine înţeles din chiar ilustrarea cercetătorilor 
Ceea ce pare însă a fi necesar de menţionat în mod expres aici este faptul că 
am beneficiat de condiţii mai potrivite pentru evidenţierea experimentală a unor 
rezultate datorită eşantionului de subiecţi. Într-adevăr, majoritatea 
experimentelor constructive s-au desfăşurat pe un grup de copii deficienţi de 
auz şi vorbire, ceea ce a permis eliminarea „naturală“ a unei variabile în juny 
căreia se nasc cele mai multe discuţii în legătură cu posibilitatea de a accelera 
instruirea şi psihogeneza: limbajul verbal. Pare limpede că, dacă dezvoltarea 
intelectuală a copiilor surdomuţi este, în linii mari, concordantă cu aceea ş 
copiilor normali, am putut desfăşura cercetările respective oarecum „in vitro“, 
eşantionul nostru dovedindu-se un excelent material experimental. 

Într-adevăr, cultul îndelungat al pedagogiei pentru Cuvânt, ca şi diversele 
ritualuri didacticiste legate de verbalizare au putut fi „scoase din calcul“ în 
analiza experimentală a posibilităţilor de accelerare instrucţională şi 
psihogenetică. Or, acest specific al eşantionului experimental întrebuințat a 
conferit o notă de originalitate experimentelor noastre în raport cu cele 
desfăşurate de Şcolile de la Moscova sau de la Harvard, de altfel evidentă prin 
gradul relativ ridicat de predictivitate al acestora. 

Pe de altă parte, aceasta din urmă este posibil să fi avut de suferit din 
cauza numărului redus al subiecţilor din grupa care a fost implicată în 
experimentele constructive. Într-adevăr, am lucrat cu patru grupe de subiecţi 
dintre care însă trei au fost grupe de control şi numai una singură, propriu-zis 
experimentală. Repartiția şi numărul de subiecţi în aceste grupe au fost 
următoarele: 

GRUPA |: 7 subiecţi selecționați, surdomuţi, care au fost supuşi 
experimentelor constructive. 

GRUPA a l-a: 7 subiecţi surdomuţi; cu ajutorul acestei grupe, care nu a 
fost supusă decât la experimente de constatare, s-a controlat valoarea 
„constructivă“ a intervenţiei educative în psihogeneză (în baza comparaţiei cu 
prima grupă). 

GRUPA a Illl-a: alcătuită de 14 subiecţi surdomuţi, care nu au fost supuşi 
nici experimentelor de constatare, nici celor constructive, ci numai unor probe 
de control, decalate în timp, pentru a evidenția efectele factorilor de „vârstă“ şi 
„Succesiune stadială“ (din vocabularul concepţiei psihogenetice piagetiene). 

GRUPA a IV-a: alcătuită din 30 de subiecţi normali, care au fost supuşi, cu 
scop de control, experimentelor constructive utilizate la grupa |; s-a putut evidenția, 
această cale, dacă factorul /imbaj verbal joacă sau nu un rol în procesul de 
accelerare psihogenetică şi dacă este relevant în legătură cu cea instrucţională. 

Între grupe nu a existat, aşadar, o omogenitate decât în ceea ce priveşte 
„ârsta — grupele comparate având întotdeauna medii de vârstă echivalente sau 
foarte apropiate — ceea ce face inutilă o analiză statistică pe un ansamblu de 
58 de subiecţi. Această „abatere“ de la una dintre cele mai obişnuite restricţii în 
cercetarea empirică psihologică şi pedagogică este oare de natură să priveze 
de orice semnificaţie rezultatele investigaţiilor? Există, desigur, precedente — 
cum este nu numai cazul multora dintre „cercetările clinice“ întreprinse de 
Piaget, ci şi al celor mai ilustrative experimente constructive întreprinse la 
Harvard de către Bruner, Inhelder, Dienes ş.c. — dar argumentul nostru nu se 
sprijină, în primul rând, pe aceasta. 

Faptul că pe parcursul a 3 ani şi jumătate ne-am ocupat în mod expres 
cu investigarea posibilităţii de accelerare psihogenetică şi instrucţională „pe 
numai 7 subiecți“ — cum s-ar exprima cu vădită îngrijorare cei cu cultul 
ultrapozitivist al analizelor statistice supercomplexe — a fost determinat tot de 
nevoi metodologice şi care ni s-au părut a fi prioritare în raport cu cele ce ţin de 
ceea ce am putea numi „estetica cifrelor şi graficelor“ ce se pretează, într-adevăr, 
mai bine la un „colorit“ cu grad sporit de atractivitate. În primul rând, ni s-a părut 
cu totul oportun a respecta o anumită viteză a traversării grupului de 
experimente constructive de către subiecţi. Or, cum această viteză nu trebuia 
să intre în conflict cu necesitatea ca fiecare subiect să parcurgă integral şi într- 
un mod suficient de profund fiecare experiment constructiv, singura posibilitate 
de a respecta cele două condiţii era reducerea numărului de subiecţi în grupa 
experimentaiă propriu-zisă la o proporţie convenabilă, optimă. Desigur, iniţial 
am „proiectat“ eşantionul din perspectiva menţionatei reguli statistice, adică cu 
o grupă experimentală alcătuită din 30 de subiecţi. Ne-am dat, însă, repede 
seama că proiectul era prea ambițios şi că specificul experimentelor 
constructive, cu exigenţe ce ţin mai ales de calitatea şi fineţea raporturilor dintre 
experimentator şi subiecţi, nu permitea luarea „în calcul“ a unui număr mai 
mare de 6-7 subiecţi. Din perspectiva experimentelor constructive, cunoscuta 
(dar care pare de-acum constrângătoare — cel puţin din unele puncte de 
vedere) regulă a metodei statistice în cercetarea psihopedagogică pare, 
aşadar, oarecum inutilă sau măcar un lux neconvenabil!. Fanaticii statisticii şi 


1. Desigur, o echipă de cercetători — de minimum 8 membri — ar putea respecta, cu unele 
eforturi această regulă. Câştigul ar fi, neîndoielnic, un plus de siguranță în formularea 
concluziilor. Este greu de anticipat însă că unitatea procedurală a experimentării ar putea fi 
asigurată pe această cale. 

maniacii experimentalismului auster pot considera cercetările care urmează ca 
fiind bazate pe metoda clinică şi pe analiza cazuistică. 


2.1.2. DURATA INVESTIGATIILOR 


O problemă metodologică este neîndoielnic şi aceea generată de unele 
întrebări privind durata. Într-adevăr, în ansamblu, investigaţiile au presupus un 
anumit consum de timp şi s-ar putea pune problema dacă ceea ce denumim 
„accelerarea instruirii“ sau „accelerarea psihogenezei' ar trebui apreciat în 
primul rând în raport cu acest consum. Mai ales dacă avem în vedere 
consideraţiile ipotetice ale lui Piaget în legătură cu aşa-zisul „control temporal“ 
(time tally) evidenţiat de Waddington la nivele biologice. Noi am considerat, 
însă, că acest punct are totuşi o importanţă secundată pentru că, aşa cum se 
va vedea, un anumit „consum de timp“ (în sensul de „timp“ convenţional), poate 
avea efecte extrem de diferite în raport cu viteza psihogenezei şi cu aceea ce 
am putea considera, dintr-un anumit punct de vedere, timp psihologic. Într- 
adevăr, pare limpede că ar fi o eroare să apreciem „cele două timpuri“ după un 
criteriu unic pentru simplul motiv că, cel puţin unul dintre aceste două 
fenomene, este, realmente, cu mult mai complex decât ceea ce înțelegem, de 
regulă, prin ideea de timp măsurabil sau timp convenţional. Dar fie şi 
restrângându-se numai la acest din urmă aspect şi precizând aici că 
experimentele noastre s-au desfăşurat pe o durată de trei ani şi jumătate şi că 
activitatea experimentală propriu-zisă a însumat aproximativ 15.000 de minute 
(cam 240 ore), este posibilă formarea unei păreri în legătură cu faptul că aceste 
„cantităţi de timp convenţional“ sunt departe de a putea spune ceva profund în 
legătură cu esenţa fenomenelor de accelerare. Dimpotrivă, chiar dacă discuţiile 
în legătură cu „consumul de timp“, care însoțesc adesea prezentarea unor 
rezultate noi în acest domeniu, nu sunt lipsite totalmente de rost, ni se pare că 
esenţialul constă în a găsi criteriul pentru a face raporturi exacte. Or, am nutrit 
permanent, pe parcursul cercetărilor, şi păstrăm încă în linii mari neschimbată 
convingerea că pentru problema accelerării psihogenetice şi instrucţionale 
fundamentale rămân chestiunile de a şti: a) ce cale mai scurtă poate fi parcursă 
pentru atingerea „stadiilor ulterioare“; b) dacă mai există cumva modalităţi de a 
traversa „prin salt“ anumite stadii intercalate care ar putea fi considerate, în 
spiritul de la Harvard, ca simple „erori de creştere“. Desigur, acestea ridică 
problema existenţei unor „distanţe în timp“ ce se cer străbătute mai mult sau 
mai puţin rapid. Dar a lua ad-/itteram, adică în sens fizic, expresia de „distanţă 
în timp“, care vrea să însemne, în fond, „distanţă psihogenetică“ — ceea ce, 
evident, ne scoate din planul fizicii — ar fi o greşeală metodologică gravă ale 
cărei consecinţe, la nivelul interpretării rezultatelor, ar fi dezastruoase. 

2.1.3. MATERIALE ȘI PROCEDEE EXPERIMENTALE 


În fine, o chestiune metodologică de interes general ar putea fi 
considerată şi aceea a materialelor şi procedeelor experimentale întrebuințate. 
Desigur, pentru experimentele constatative era imperios necesar să utilizăm 
instrumente deja întrebuințate şi, dacă nu standardizate sau etalonate în sensul 
matematic al acestor expresii, cel puţin având virtuţi predictive bine precizate. 
Or, pentru condiţiile de vârstă ale eşantionului nostru probele constatative, care 
puteau fi utilizate ca „pretexte“, nu puteau fi decât binecunoscutele elaborări 
piagetiene pentru determinarea capacităţilor de conservare. 

Faţă de o asemenea alegere, care în fond era obligatorie, ar putea fi 
formulată, cu aparentă justificare, următoarea îndoială: este oare posibilă 
utilizarea acestor probe preponderent verbale în condiţiile unor subiecţi 
nevorbitori? În realitate, există cel puţin două considerente cruciale care 
justifică pe deplin utilizarea cu valoare de preteste a probelor piagetiene. 

Mai întâi este vorba de faptul că nu trebuie să confundăm surdomutul cu 
un individ lipsit totalmente de capacităţi de comunicare. Noi am avut, încă de la 
începutul cercetărilor, posibilitatea de a constata cât de justă este concepţia 
piagetiană în legătura cu „valoarea“ funcţiei semiotice la copil. Cercetările 
noastre de bază s-au desfăşurat pe preşcolari surdomuţi (de la 3 la 7 ani) — dar 
n-am avut niciodată nici cea mai vagă impresie de „incomunicabilitatea“ cu 
aceşti subiecţi, decât numai în sensul de „incomunicabilitatea verbală“. 
Desigur, aceasta a necesitat adaptarea noastră completă la condiţiile 
experimentale şi, în primul rând, a pretins o bună stăpânire a limbajului mimico- 
gestual, instaurarea unei „atmosfere“ de calm care ne oferea posibilităţi mari de 
concentrare a atenţiei în vederea înţelegerii corecte şi complete între noi şi 
subiecţi. Toate acestea au făcut relativ simplă problema adaptării probelor 
piagetiene la subiecţi nevorbitori. 

În al doilea rând, ni se părea cu totul interesant şi util să vedem, în 
temeiul posibilităţii de înţelegere menţionate, în ce măsură problema 
conservării-nonconservării atârnă de mecanisme lingvistice şi dacă rezultatele 
obţinute de şcoala geneveză nu se datorau unor erori de interpretare a 
„declaraţiilor verbale“ pe care le oferea metoda clinică; ceea ce a impus, în mod 
obligatoriu, ca, măcar în faza de selecţie şi de constatare, cercetările noastre 
să se bazeze pe probe piagetiene. 

Nu acelaşi lucru am putea spune însă în legătură cu experimentele 
constructive, unde, cel mai adesea, am fost obligaţi să depunem anumite 
eforturi pentru elaborarea unor probe, materiale, procedee, exerciţii sau jocuri 
experimentale cu totul noi. Se înţelege că unele tehnici deja „instaurate“ au fost 
respectate sau cel mult adaptate. Aşa este cazul cu „ecranarea“ — utilizată de 
Piaget; cu „transvasarea“ — folosită la Harvard; cu „etalonarea“ — folosită de 

şcoala lui Galperin; cu „tabloul probabilităților" — folosit de psihologul E. 
Fischbein; cu „balanța“ — utilizată de Dienes şi Goodnow ş.a. 

Am procedat însă la căutarea unor posibilități noi, nu numai în privința 
materialelor, ci şi a tehnicilor ca atare, aşa cum se va vedea. 

S-ar putea formula îndoiala dacă aceste inovații propuse de noi ridică 
probleme în legătură cu semnificația experimentelor respective. Numai că g 
asemenea temere nu şi-ar avea justificarea decât într-o anumită atitudine de 
mimetism care însoţeşte, adesea, experimentarea psihopedagogică 
românească, considerată, în mod paradoxal, ca ţinând de rigoarea 
metodologică însăşi. Or, este limpede că, dacă această atitudine ar putea fi 
justă în cazul investigaţiilor constatative, ea rămâne de-a dreptul lipsită de sens 
în domeniul celor constructive, unde nu dispune decât de foarte puţine 
elaborări cu valabilitate mai generală şi unde, oricum, trebuie să depunem un 
efort de creaţie sporit. (De altfel, situaţia este analoagă unei anumite epoci 
trecute, când, în domeniul cercetărilor constatative, trebuia depus un efort 
apreciabil pentru elaborarea de teste sau probe şi pentru etalonarea acestora). 

În fine, pare a ţine de specificul cercetării constructive însăşi ca 
procedeele şi materialele întrebuințate să joace un rol esenţial în verificarea 
ipotezelor; întrucât, nu o dată, acestea din urmă au fost nu numai confirmate 
sau infirmate, ci chiar „depăşite“, în sensul că desfăşurarea experimentelor a 
permis observaţii vaste, uneori tulburătoare, care făceau necesară dacă nu 
emiterea unor ipoteze cu totul noi, cel puţin reformularea celor precedente în 
direcţii şi cu sensuri mai mult îndrăzneţe decât cuprindeau iniţial. 

Or, aceasta lasă să se întrevadă că rolul jucat de materiale şi procedee in 
experimentele constructive ar putea fi, în fond, un principiu nu numai al 
metodologiei cercetării, ci al însăşi fenomenologiei accelerării instrucționale, 
ceea ce, fără a anticipa vreo concluzie sigură în acest sens, pare oarecum a 
confirma teza bruneriană privind influenţa „culturii tehnologice“ asupra 
proceselor dezvoltării mintale. 

2.2.0. DE LA „ORIZONTURI HERMENEUTICE“ LA IPOTEZE 
EMIPIRICE „DE LUCRU“ 


În fond, ipotezele investigaţiilor noastre, în sensul de rezultate ale analizei 
hermeneutice a problematicii, adică „orizonturile“ ştiinţifice — „câmpuri 
problematice“ şi „întrebări cheie“ — şi în primul rând ale celor constructive, au 
fost pe larg expuse în partea teoretică a lucrării. Se înţelege însă că forma lor 
de lucru, adică empirică şi, în speţă, experimentală a fost cu totul alta: 
cercetările s-au desfăşurat pentru a verifica un număr de idei formulate cât mai 
simplu (ceea ce, desigur. nu înseamnă „simplist“, căci găsirea acestei simplităţi 
s-a dovedit una dintre problemele cele mai dificile). 

Se cuvine însă precizat aici că măcar o parte din enunţurile noastre 
ipotetice nu a fost rezultatul unor interese generate pe cale livrescă. Într- 
adevăr, într-o mare măsură, problemele care constituie conţinutul acestei 
lucrări s-au născut în experienţa directă şi concretă a autorului. 

O lămurire concretă pare absolut necesară. Ea constă în a spune că 
autorul a lucrat timp de aproape patru ani ca defectolog într-o instituţie specială 
pentru handicapaţi de auz. (Grădiniţa specială pentru hipoacuzici din 
Bucureşti). Condiţiile foarte bune de lucru din această instituţie au permis 
amenajarea unui /aborator pentru investigaţii fundamentale în domeniul 
dezvoltării mintale în condiţiile absenței auzului şi vorbirii. În fine, faptul că 
laboratorul nostru devenise oarecum „oficial“, ne-a dat posibilitatea să 
comparăm, aproape întotdeauna, rezultatele experimentelor noastre cu 
activităţile copiilor preşcolari normali din grădinițele sectorului 1 din Bucureşti şi 
chiar să întreprindem experimente analoage în câteva dintre ele asupra copiilor 
normali. Se poate, aşadar, înţelege că toate acestea au constituit, în fond, un 
câmp de cercetare cu posibilităţi aproape nelimitate de intervenţie, analiză, 
comparare, interpretare etc. 

Astfel încât, înainte de orice, am avut prilejul să facem câteva observații 
oarecum fortuite care ne-au impresionat profund şi care s-au dovedit, ulterior a 
avea o importanţă covârşitoare (aşa cum vor fi descrise în subcapitolul imediat 
următor). Or, compararea acestora cu faptele evidenţiate şi ideile exprimate în 

cercetările menționate la capitolul 1.4. a generat ceea ce noi am numit ipoteza 


de lucru şi pe care am avut-o în atenţie în desfăşurarea cercetărilor. 
2.2.1. IPOTEZELE EXPERIMENTELOR CONSTATATIVE 


2.2.1.0. Comportă gândirea subiectilor de 4-5 ani exigente logico- 
propozitionale? 


Este cumva posibil ca în gândirea copiilor de 3-4 ani să existe forme de 
logică bivalentă a propozițiilor în condiţiile aplicării ei la situaţii concrete? Care 
sunt aceste forme şi cum se manifestă? 

(a) Este prezentă con/uncția (p ° q)? 

(b) Este prezentă disjuncfia exclusivă (p w q)? 

(c) Este prezenta disjuncfia (p v q)? 

(d) Este prezentă implicafia (p — q)? 

(e) Este prezentă echivalenfa (p = q)? 


2.2.1.1. Care este nivelul capacitătii de conservare a invariantilor? 


Care sunt parametrii şi problemele pe care le pune conservarea 
invarianţilor fizici (din fizica newtoniană) în condițiile handicapului de auz? 
(a) În ce constă conservarea/ nonconservarea cantității? 
(b) În ce constă conservarea/ nonconservarea greutății? 
(c) În ce constă conservarea/ nonconservarea volumului? 
(d) În ce constă conservarea/ nonconservarea lungimii? 
(e) În ce constă conservarea/ nonconservarea suprafefei? 


2.2.2. IPOTEZELE EXPERIMENTELOR CONSTRUCTIVE 


O dată obținute rezultatele experimentale în legătură cu ipotezele 
constatative, aşa cum se va vedea, se putea formula o anumită concluzie ce 
părea neîndoielnică în legătură cu prezența unor perturbări psihogenetice în 
dezvoltarea intelectuală a copiilor handicapati. Or, aceasta dădea naştere unor 
noi întrebări. S-ar putea anula aceste „perturbări' (decalaje negative, cum le-am 
numit noi) ale acestor copii şi pe alte căi decât cele ale „revenirii auzului“ sau 
„demutizării“ (căi imposibile sau peste măsură de anevoioase)? Ceea ce, 
bineînţeles, a dat naştere la două categorii de ipoteze constructive). Şi anume 
că ar fi posibilă, mai întâi... 

2.2.2.0. Anularea „„deculajelor negative“ 

S-ar putea obţine pe cale experimentală anularea diverselor forme de 
întârziere intelectuală constatate, astfel: 

(a) prin anularea unor non-conservări de ordin fizic; 

(b) prin refacerea condiţiilor de gândire preoperatorie specifice copiilor 
normali de aceeaşi vârstă. 

Mai mult, ar fi, de asemenea, posibilă chiar... 


2.2.2.1. Declanșarea unor „„decalaje pozitive“ 


S-ar putea aşadar continua acest proces, în baza anulărilor obţinute, prin 
anticipări sau accelerări ale: 

(a) Conservării invarianților fizici, 

(b) Conservării numărului; 

(c) Grupărilor operatorii aditive şi multiplicative. 

Mai mult, procesul experimental ar fi în continuare perfectibil chiar prin... 


2.2.2.2. „Supraaccelerări“‘ 


Cum? Ar putea fi experimentate cel puțin două căi, cu titlu ilustrativ: 

(a) Construirea bazelor concrete ale unor operafii reversibile complexe 
(ridicări la putere şi extrageri de rădăcini); 

(b) Construirea bazelor concrete ale raționării probabilistice. 


2.2.3. LOGICA CERCETĂRILOR 


Desigur, în legătură cu ipotezele din această ultimă categorie este 
posibilă înscrierea unei liste mult mai vaste. De altfel, măsura acestei vastităţi 
nu face altceva decât să furnizeze o imagine, neîndoielnic impresionantă, 
despre orizontul de probleme pe care îl deschide în pedagogie cercetarea 
posibilităţilor de accelerare instrucţională. Asupra acestui aspect vom reveni 
însă ulterior. Deocamdată, pare necesar a sublinia o anumită logică a 
cercetărilor, avută în vedere, şi care joacă un rol în încercarea de concepţie pe 
care o vom face în finalul acestei lucrări. 

Se poate surprinde în baza ipotezelor de mai sus că tot ce aveam de 
evidenţiat erau unele categorii de fapte care trebuiau să se diferenţieze între 
ele în mod sensibil, semnificativ. Adică: 

|. unele fapte spontane (observabile mai mult sau mai puţin întâmplător); 

II. unele fapte spontane care, însă, puteau fi interpretate ca logice (care 
Puteau fi evidenţiate fie prin observaţii sistematice, fie prin mijloace mai 
riguroase în genul experimentelor constatative); 

III. unele fapte mai aparte, observabile numai în timpul unor experimente 
speciale şi care să poată fi judecate, ele fiind în raport cu celelalte fapte 
determinate experimental sau „construite“: anulări sau corectări de decalaje 
negative; 

IV. unele fapte cu totul noi observabile în condiții relativ asemănătoare sj 
care să se diferențieze de cele de mai sus prin aceea că semnifică nu simple 
anulări sau accelerări, fie ale capacităţilor intelectuale, fie numai aie 
posibilităţilor de învăţare. 

Aceste necesităţi explică în bună măsură atât ordonarea în timp a 
cercetărilor, cât şi specificul sau tipologia fiecăreia dintre ele. 

Pe de altă parte, această logică a cercetării este evident şi logică 
didactică, în sensul că succesiunea de fapte obţinute pe cale experimentală 
descrie, în fond, un proces de instruire (dirijat) care nu are neapărat legătură cu 
o „logică a dezvoltării“. Ceea ce ne poate ajuta ca, în final, să putem răspunde 
la cel puţin una dintre întrebările fundamentale ale accelerării pe care le 
evidenţiam în capitolul 1.4. pe baza unei analize pur teoretice: avem de-a face 
oare cu o accelerare psihogenetică sau numai cu una instrucţională ? 


108 


Capitolul 2.3. 


TIPOLOGIA ȘI ORDINEA DESF AȘURĂRII 
CERCETĂRILOR 


2.3.0. ETAPELE 


3.0.0. Etapa 1 — Observatii fortuite 


S-ar putea considera că observaţiile pe care le-am făcut întâmplător au 
constituit faza inițială sau „declanşatoare'“ a cercetărilor, aceasta fiind calea prin 
care am putut constata anumite fapte spontane, întrucât acestea, aşa cum am 
mai spus, de cele mai multe ori au avut darul să ne impresioneze profund şi să 
provoace întreg procesul ulterior de investigare sistematică, riguroasă. 

Acest aspect necesită o lămurire specială. Am menţionat deja condiţiile 
generale în care s-au desfăşurat cercetările. Aceleaşi condiţii ne permiteau un 
contact zilnic îndelungat cu copiii. Activitatea obişnuită spontană a acestora în 
fața noastră, absenţa oricăror „reţineri“ ale lor, datorate relaţiilor calde dintre 
noi, au generat excelente condiţii de observare. Datorăm în ceea mai mare 
măsură observaţiile întâmplătoare sau sistematice şi, în fond, toate rezultatele 
obţinute, acestui contact strâns. 

Menţionăm şi un „argument“: copiii surdomuţi au trăit cu impresia, 
imprimată de noi, că şi adulţii au fost cândva handicapaţi de auz şi că această 
situaţie este pasageră, putând fi diminuată prin învăţare şi efort propriu. 
Desigur acest „argument“ ar putea fi judecat ca profund nepedagogic. 
Chestiunea dacă este bine sau nu să-l „minți“ pe copil, mai ales pe copilul 
handicapat, poate antrena numeroase atitudini sentimentale. Consider însă că 
este foarte important nu să nu faci acest lucru, ci să faci acest lucru într-un mod 
care să rămână motivator din punct de vedere pedagogic şi să nu ajungă, până 
la urmă să rănească. Accentul nu trebuie pus pe existența handicapului, ci pe 
posibilitatea depăşirii lui. Aceasta ni se pare mai moral, mai pedagogic şi mai 
realist decât orice consideraţie sentimentală cu privire la minciuna pedagogică 
sau nepedagogică. Fapt limpede este însă că trebuie luat în considerare 
„procustianismul'“ unei asemenea intervenţii. Dar el nu se poate totuşi realiza 
decât pe calea ataşamentului, a căldurii sufleteşti a celui care lucrează cu copiii 

handicapaţi. Ne este greu să explicăm „rațional“ ce înseamnă aceasta, 
Neîndoielnic însă, iubirea ţine nu de sentimentalismul ieftin, ci de un fapt care 
rămâne încă misterios, dar profund uman: ceva ce înseamnă, în egală măsură 
bunătate şi utilitate, întrucât trezeşte celui care învaţă încrederea în Sine, 
încrederea în putinţa autodepăşirii. 

Mărturisim impresia noastră că această atmosferă constituie, de fapt, o 
condiţie fundamentală pentru metodologia cercetărilor de pedagogie 
constructivă. Intr-adevăr, cele câteva observaţii întâmplătoare, pe care le vom 
descrie în subcapitolul următor, au jucat un rol esenţial nu numai în desfăşurarea 
experimentelor, ci în însăşi concepţia noastră asupra acestor probleme. 

Faptul că le-am atribuit încă din acea fază o semnificaţie psihogenetică şi 
psihopedagogică majoră pare a nu fi fost o eroare, judecând fie şi numai prin 
prisma rezultatelor la care cercetările ulterioare ne-au condus. 


2.3.0.1. Etapa a Ii-a — Observatii sistematice 


Observațiile sistematice cărora ne-am dedicat în faza următoare au avut 
darul de a lărgi semnificaţia faptelor observate întâmplător, prin aceea că s-a 
putut evidenția, legat de primele, o serie de fapte legice sau care, cel puţin, 
puteau fi considerate astfel. Desigur în a doua fază, noi am întrebuințat o 
metodologie elaborată, criteriul acestei elaborări fiind, desigur, arhitectonica 
psihogenetică  (piagetiană sau  bruneriană) şi corespondența sau 
necorespondenţa observabilelor cu aceasta. 


2.3.0.2. Etapa a III-a — Experimentele de constatare 


Cum însă o atare procedură nu ne putea duce mai departe de câteva 
consideraţii ce puteau rămâne încă prea subiective şi discutabile, în faza a treia 
am procedat la desfăşurarea unor experimente de constatare elaborate 
riguros, şi care puteau oferi condiţii de control mult mai obiectiv al 
observatbilelor. Constatările experimentale, spre deosebire de faptele observate 
întâmplător sau sistematic, implicând condiţii de rigurozitate crescută puteau 
permite formularea unor concluzii (suficient de sigure) cu privire la nivelul 
intelectual al copiilor. Tocmai aceasta a permis constatarea a cel puţin două 
categorii de fapte importante: existenţa posibilităților de învățare cognitivă, în 
linii mari normală, la copiii handicapaţi şi existenţa, paradoxală, a deca/ajelor 
sau a retardului lor intelectual. 


2.3.0.3. Etapa a IV-a — Experimente constructive 


Aceasta a generat o întrebare pe care noi am formulat-o oarecum „dramatic“ 
şi care a alcătuit substratul celei de-a patrafaze în desfăşurarea cercetărilor: „Oare 
ce se poate face pentru ca aceşti copii să poată ajunge din urmă dezvoltarea 

copiilor normali de aceeaşi vârstă?“ Ceea ce, în fond, s-a dovedit a fi o excelentă 
problemă experimentală: „cum pot fi anulate decalajele intelectuale?“. 

Faţă de soluţia obişnuită — anularea retardului intelectual al 
handicapaţilor de auz prin achiziţionarea limbajului verbal pe baza demutizării 
_ noi formulam două rezerve: a) această cale este extrem de dificilă, lentă şi 
obositoare pentru copii; b) această cale nu duce decât colateral, adică în mod 
secundar, la anularea retardului intelectual; ceea ce face ca anularea 
respectivă să rămână, cel mai adesea incompletă. Or, existenţa posibilităţii de 
dezvoltare non-verbală — demonstrată de Furth, în coincidenţă remarcabilă cu 
concepţia lui Piaget în legătură cu funcția semiotică — obliga la căutarea unei 
căi directe de influențare a dezvoltării inteligenţei copiilor handicapaţi de auz. 

Aşadar, categoria de fapte pe care ne-am propus s-o evidenţiem în 
această fază erau anulările de decalaje sau de „perturbări' psihogenetice 
(Piaget). Or, aceasta necesita organizarea unor experimente speciale, în baza 
cărora să putem vedea dacă este posibil să declanşăm unele schimbări 
pozitive în ritmul de dezvoltare intelectuală a subiecţilor sau măcar „simple“ 
modificări ale tipurilor de învăţare utilizate de copii: experimente constructive. 

Succesele obţinute în faza anulărilor de decalaje sau de perturbări a 
generat, o altă întrebare: „nu cumva sunt posibile chiar unele depăşiri ale 
anulărilor, altfel spus, anticipări şi accelerări psihogenetice şi instrucționale?“. Or, 
răspunsul la asemenea întrebare putea fi obţinut tot pe calea experimentelor 
constructive; desigur, ceva mai ample, în sensul de mai centrate pe „obiectivele“ 
instruirii şi dezvoltării psihogenetice pentru vârste mai mari decât cea a subiecţilor 
noştri. Aşadar, în această fază am urmărit să evidenţiem că posibilităţile 
psihogenetice constatate într-o fază anterioară sunt mai vaste decât înseși nivelul 
dezvoltării spontane a copiilor normali şi că se poate pune o problemă pedagogică 
gravă în legătură cu insuficienţa stimulării acestor posibilităţi la vârstele respective 
sau cel puţin în legătură cu insuficienţele sistemului instrucţional-educativ statuat. 

Desigur însă, noi înşine am ajuns să ne dăm seama că aceasta nu este 
deloc singura problemă care se poate pune în legătură cu accelerarea 
psihogenezei şi că tot la fel de oportună şi justificată poate fi şi o alta, 
esențialmente diferită, care se referă la implicaţiile greu de controlat ale 
experimentelor de accelerare şi care pot fi, nu numai „utile“ sau „optimiste“, dar 
Şi, dimpotrivă, inutile şi poate chiar triste. 


2.3.1. ALTE PRECIZĂRI METODOLOGICE 


Înainte de a trece la descrierea şi analiza cercetărilor propriu-zise mai 
sunt, probabil, necesare câteva precizări concrete în legătură cu etapele şi 
specificul lor, cu anumite date legate de timp şi de vârsta subiecţilor. 

2.3.1.0. Observațiile întâmplătoare au fost începute la 15.09.1975. Cele 
mai importante au fost făcute începând cu această dată şi sfârşind cy 
15.06.1976. (Desigur, ele nu au încetat pe întreaga perioadă a cercetărilor 
îmbogăţindu-se zilnic, de-a lungul celor aproape patru ani de activitate 
nemijlocită, didactică şi de investigare). 

În perioada 20.01.1976-15.06.1976 am desfăşurat cele mai importante 
observații sistematice (care, de asemenea, au continuat până în decembrie 
1978). 

Între 10.04.1977-15.06.1977 şi 15.09.1977-15.10.1977 s-au desfăşuraj 
experimentele constatative. 

Începând cu 10.04.1977 am trecut deja la elaborarea experimentelor 
constructive care s-au încheiat în decembrie acelaşi an. Începând cu 
15.01.1978 şi încheind cu 20.12.1978 am desfăşurat principalele experimente 
constructive. Ele au fost definitivate în perioada 20.01.1979 — 10.05.1979. 

2.3.1.1. În grupa | — cea care interesează în mod esenţial — vârsta 
subiecților, la începutul cercetării, era în medie de 3:5 iar la sfârşitul acesteia 
de 7:5!. În celelalte grupe, cu prilejul fiecărei comparări experimentale, vârsta 
a fost calculată astfel încât să fie aproximativ egală cu cea a grupei 
experimentale. 

2.3.1.2. Se înţelege că observaţiile întâmplătoare au fost făcute pe un 
număr mare de subiecţi, neconstituiţi în grupe controlate. Observațiile 
sistematice au fost făcute mai ales în grupele | şi II. Experimentele au fost 
fundamentate, variind în funcţie de nevoi particulare, pe grupa experimentală 
(|) şi pe două sau trei grupe de control. 

2.3.1.3. Experimentele constructive s-au desfăşurat, în majoritatea lor, pe 
baza tehnicii „pretest — posttest“, respectând condiţiile Şcolii de la Harvard la 
care au aderat, de altfel, mai toţi cercetătorii. 


1. Pe parcursul relatării şi interpretării faptelor, vom întrebuința sistemul genevez de 
indicare a vârstei: prima cifră indică anii, iar cea de-a doua lunile. 

DESCRIEREA ȘI ANALIZA CERCETĂRILOR 
CONSTATATIVE 


2.4.0. OBSERVAŢII ÎNTÂMPLĂTOARE 


2.4.0.0. Semnificaţia observatiilor întâmplătoare 


Aşa cum am mai spus, contactul prelungit cu copiii handicapaţi de auz 
ne-a oferit prilejul de a face, într-un mod cu totul întâmplător, unele observaţii 
care ne-au determinat ulterior să trecem la o investigare sistematică a 
fenomenelor pe care le implică psihogeneza inteligenţei şi raporturile ei cu 
influenţa instrucţională. Redăm, în continuare, pe cele care au jucat un anumit 
rol în declanşarea cercetărilor sistematice, reproducând pur şi simplu din 
notaţiile zilnice pe care le făceam într-un caiet special. 


2.4.0.1. Observatia nr. 1 


25.10.1975. Astăzi am observat un lucru neobişnuit. Marie-Jonne (3:7), care 
de obicei este foarte retrasă, a intervenit brusc în jocul solitar al lui Felician (3:8). 
Acesta încerca să pună în formă de pătrat patru bile. Dar cum avea în mână cinci 
bile, el intercala cea de-a cincea bilă pe o latură, stricând forma. Atunci Marie- 
Jonne i-a făcut semnul ce s-ar traduce cu „nu e frumos“ sau „nu e bine“, ceea ce 
ar putea să însemne şi „nu este corect“. Într-adevăr, m-am apropiat de el şi i-am 
dat de înţeles că aş vrea să ştiu ce vrea să facă. Marie-Jonne a făcut gestul de 
„masă“. S-a repezit, a luat cele cinci bile, a aruncat una dintre — ele foarte 
„semnificativ“ („E inutilă”) — şi a pus în toate cele patru colţuri ale măsuţei câte o 
bilă. Apoi, foarte „demonstrativ“ le-a apropiat proporţional, obţinând o formă 
pătrată mai mică. Foarte interesantă şi ciudată această capacitate de a se raporta 
la o formă dată pentru a construi apoi o alta care ar putea fi considerată 
„proporţională“! Mai ales în condiţiile în care ei nu aud şi nu vorbesc! 


2.4.0.2. Observatia nr. 2 


12.05.1976. Uluitor! De o vreme lucrez în cabinet cu doi, trei sau chiar 
patru copii şi le dau bomboane pentru a-i motiva. Incerc să-i stimulez pe 
această cale... Seamănă, e drept, cu o tehnică pavloviană, dar credeam că nu 

are nici un fel de importanţă. Însă astăzi, după ce lucrasem cu trei fetiţe, în tim 
ce îmi notam în caietele individuale rezultatele muncii lor, iar ele îşi aştepta, 
răsplata, le-am simţit cum „discută“ în spatele meu. Într-adevăr, deşi Nu-mi 
venea să cred, ele îşi „împărțeau“ bomboanele pe care le vedeau deja pregătite 
— şase la număr — pe un raft al dulapului. Anda arăta pe rând Corneliei Şi 
Marianei două degete, apoi, şi le arăta ei înseşi. Ceea ce însemna, fără 
echivoc, 6: 3 = 2 (sau măcar 2 + 2 + 2, deşi acest lucru este mai greu de crezut 
întrucât bomboanele erau aşezate foarte compact pe raft). Să fie vorba oare de 
o spontană capacitate de a „opera“ concret la această vârstă? Fetiţele au în jur 
de cinci ani doar... 


2.4.0.3. Observaua ur. 3 


13.05.1976. Astăzi am lucrat cu Gabi, pe care îl credeam foarte mult 
rămas în urmă. Cel puţin aşa arată investigarea cu Bolery-Oleron... Totuşi 
Gabi m-a pus astăzi într-o încurcătură deosebită. Una dintre fotografiile cu care 
lucram era destul de echivocă: un portret de băieţel/fetiţă (poate un băieţel cu 
părul mai lung). Mi s-a părut că Gabi este convins că e vorba de un băieţel. 
L-am contrazis şi atunci mi-a făcut repede gestul de fată! Or, e limpede: copilul 
acesta „mânuieşte“ cu mintea lui greoaie (?) disjuncţia exclusivă (p w q). Să fie 
un început de logică bivalentă sau numai... o întâmplare? Va trebui să mă 
gândesc mai bine la acest lucru, căci am văzut-o şi pe Bianca privind disperată 
cum Felician vrea să-i arunce un papuc în sobă... Asta ar putea fi începutul 
unei implicaţii, căci se pare că Bianca gândea cam în felul următor: „Dacă 
Felician îmi aruncă papucul în sobă, atunci papucul va arde; adică: „dacă p 


atunci q“, (p > q)... 


2.4.0.4. Observatia nr. 4 


02.06.1976. Nu încape îndoială, toți copiii pot să construiască anumite 
echivalențe aproximative cântărind cu mâinile, dar le este imposibil să facă 
acelaşi lucru „din privire“. La început am observat acest lucru la Cristi. (Şi 
tocmai cu plastilina „piagetiană“!...) Copilul o contrazicea pur şi simplu pe 
Anda în legătură cu două bucăţi mari de plastilină, cu forme diferite. El 
susţinea, că sunt egale procedând astfel şi reproducând un întreg proces 
observat probabil la „Alimentara“. Lua cele două bucăţi de plastilină şi le trecea 
pe două bucăţi de hârtie, închipuind talerele. El însuşi devenea balanţa. 
Amuzant şi modul de a închipui mişcarea indicatorului pe cântar: în timp ce 
mâna dreaptă se lăsa în jos, ochiul drept se închidea progresiv (aşa voia Cristi, 
se pare, căci nu prea reuşea, ochii se închideau amândoi.... Va trebui să-l învăj 
„să facă cu ochiul“ şi să transpun în experiment jocul său de astăzi!); la fel, 
proceda şi cu mâna stângă; când „braţele-balanţă“ se „echilibrau“ îşi ţinea ochii 

larg deschişi şi fața imobilă (sigur, gata să pufnească în râs). l-am pus apoi pe 
ceilalți copii să refacă jocul lui Cristi. Nu au fost toţi de acord, după cântărire, 
că cele două bucăţi sunt egale, dar este clar că nu judecau după forma lor 
diferită. Poate că dacă nu s-ar fi dedat acestui joc, mi-ar fi răspuns, pur şi 
simplu, că egalitatea se schimbă o dată cu forma. Dar asta ar fi confirmat că ei 
sunt „non-conservatori' în sensul lui Piaget? Şi apoi, ce ciudată legătură există 
intre conservarea greutăţii şi cea a cantităţii? Nu cred că aş putea răspunde 


acestor întrebări urmărind pur şi simplu jocul copiilor în mod pasiv... 


2.4.0.5. Observatia nr. 5 


14.06.1976. Astăzi, în timpul pauzei, copiii de grupa mijlocie (5—5,5 ani) 
inventasera un joc destul de curios. Ei aranjau pe sârmele unei numărători 
rupte bilele acesteia împrăștiate într-o cutie. Cei trei copii pe care i-am observat 
(Marcela, Gigi, Felician) procedau în felul următor: primul aranja bilele în ordine 
crescătoare, alternând o bilă roşie şi o bilă albastră, cam în felul acesta: 


Când ordonarea era terminată, copilul „al doilea“ răsturna dispozitivul, iar 
cel de „al treilea“ executa şi el sarcina. Este un tip de joc infinit, căci, respectând 
regula, copiii îndeplineau pe rând sarcina ordonării, la nesfârşit. Dar cu totul 
paradoxal ni se pare faptul că puteau executa un joc atât de complicat, care 
necesita rezolvarea a cel puţin două probleme: a/ternarea roşu-albastru şi 
ordinea crescător/descrescător. În fine, ei se foloseau de ceea ce s-ar putea numi 
unităţi... Şi totuşi, copiii aceştia nu ştiu să numere şi nici altceva asemănător... 


2.4.0.6. Observatia nr. 6 


22.01.1976. Extraordinară întâmplarea de astăzi, la care au participat 
Oana (debilitate pe fond encefalopatic, 6 ani) şi Anda (5 ani, surdomută, intelect 
normal)! Oana repeta în neştire un fel de joc stereotip: răstuma apă colorată 

folosindu-se de două pahare egale. Anda i-a cerut pentru jocul ei unul dintre 
pahare, care era gol în momentul acela, întinzându-i în schimb un altul cy 
formă diferită arătându-i, gestual, că „sunt /a fel“. Copiii — am verificat asta — se 
jucau pentru prima oară cu paharele despre care vorbeam... 


Se înţelege că exemplele de observaţii de mai sus au fost alese pentru a 
ilustra câteva probleme tipice pe care ni le-am pus. (Practic, însă, am făcut up 
număr foarte mare de asemenea observaţii, unele mai interesante decât altele) 
Desigur, nu puteam formula nici un fel de concluzii certe pe baza lor. Tocmai 
aceasta a determinat trecerea la desfăşurarea unor observaţii sistematice. 


2.4.1. OBSERVAȚIILE SISTEMATICE 


2.4.1.0. Criteriile de obsersure 


Sistematizarea observaţiilor noastre a constat mai ales în aceea că am 
formulat câteva criterii sau „probleme de observat“ cărora ne-am propus, dacă 
nu să le găsim răspunsuri, cel puţin să le putem da o sistematizare pe baza 
unui număr suficient de date. 


În perioadele 20.01.1976-19.06.1976 şi 20.09.1976-20.12.1976 am 
făcut observaţii sistematice asupra a ceea ce puteau fi „elemente“ şi 
„fenomene“ de: 

e logică preoperatorie şi raţionament „transductiv“; 

e „anticipări“ sau „disponibilităţi' conservatorii; 

e „anticipări“ sau „disponibilităţi' de grupare operatorie. 

Se înţelege că observaţiile au continuat şi după ultima dată indicată mai 
sus. Pentru a păstra însă ceea ce s-ar putea numi „autenticitatea“ demersului 
investigatoriu vom oferi, în cele ce urmează, numai date culese în perioadele 
indicate. 

Specificul informaţiilor din această categorie a constat în faptul că ele 
s-au făcut pe un alt număr de copii (45), diferenţiaţi în funcţie de vârstă, ceea 
ce a permis construirea unor tabele sistematice de înregistrare a datelor, sau 
colecţii de date. Redăm, în cele ce urmează, aceste tabele, însoţite de 
explicaţiile corespunzătoare şi de scurte analize. 

Înainte de aceasta se cuvine făcută însă o menţiune. 

Nu încape îndoială că „obsevaţiile întâmplătoare“, de felul celor descrise la 
2.4.0. au avut, între altele, drept trăsătură comună faptul că întreţineau o „notă“ 
de neobişnuit. Dar „observaţiile sistematice“? Oare criteriile riguroase în baza 
cărora s-au alcătuit „colecţiile de date“ au eliminat, ab imitio, „nota de neobişnuit“? 
Nu. În realitate, dincolo de criteriile menţionate, am urmărit mereu să surprindem 

ceea ce apărea drept „neobişnuit“ în „raport cu criteriul dat“. Este uşor de înţeles 
că, aspectul neobişnuit se referă, de fapt, la optica pe care au acreditat-o 
cercetările geneveze în acest sens şi, în primul rând, la faptul că în legătură cu 
nici unul dintre criteriile avute în vedere noi n-ar fi trebuit să putem colecta ceva 
semnificativ dacă rezultatele investigaţiilor geneveze din „epoca Piaget“ ar fi cu 
totul indiscutabile (aşa cum au fost prezentate de către cei care le-au întreprins). 
Există, poate, întotdeauna şansa de a descoperi ceva nou şi surprinzător când, 
în baza măcar a unui vremelnic „paricid epistemologic', te strădui să vezi 
realitatea şi altfel decât în lumina celor ce rezultau din ceea ce magister dixit!. Dar 
este, poate, o datorie importantă să amâni formularea noilor certitudini exclusiv 
pe baza observaţiilor, fie ele şi sistematice. Acestea ar putea fi simple „umbre ale 
ideilor“, iluzii şi aparenţe antrenând un joc mirific şi periculos. 


2.4.1.1. „Actiunile spontane“ s-ar putea desfășura în acord cu „logica 
propozitiilor“ 


O primă colecţie sistematică de date de observaţie ce a putut fi obţinută 
cuprinde fapte analoage celor prezentate la punctul 2.4.0.3. (observaţia nr. 3), 
ceea ce ar putea da observatorului impresia că la baza lor este prezentă o 
anumită posibilitate de „mânuire'“ mintală în timpul acţiunilor a unor /inferenfe 
logice, fie sub forma unor functori propoziționali, fie a unor judecăţi şi 
raționamente mai mult sau mai puţin corecte. 

Ar fi necesar să arătăm ce se înţelege printr-un asemenea „fapt“ sau 
„fenomen“. Pentru aceasta ne vom folosi de două exemple oarecare din 
colecţia noastră. 

Exemplul nr. 1. N.M. (4:0) este capabilă să alcătuiască un fel de „şir logic" 
bazat pe „adăugiri repetate“ care ar putea fi interpretate ca un fel de conjuncţii 
logice. Astfel: |. observă că un copil mai mare şi-a construit un castel, vrea să 
facă şi ea un castel asemănător; Il. se duce la lada cu cuburi şi, din minte, îşi 
alege destul de exact „elementele“ necesare: un cub mare şi două cuburi mici 
și un pod şi două vârfuri ascuţite și etc. (observat — 20.01.1976). 

Exemplul nr. 2. Unii copii din grupa mare pot utiliza fără dificultăţi 
„implicaţia“ în acţiuni concrete. P.C. (6:7) şi J.C. (7:0) se jucau astfel: (un fel de 
„joc al păcălelilor“) din două colecţii de îmbrăcăminte pentru păpuşă, fiecare 
copil trebuia să aleagă pe toate cele necesare pentru a completa 
îmbrăcămintea unei păpuşi. Un copil oferea celuilalt, fără ordine, încercând să-l 
păcălească, tot felul de obiecte de îmbrăcăminte, obligându-l să judece sau să 
acţioneze într-un anumit fel; „păcălitul“ rămâne nepăcălit, procedând, astfel: „nu 
mai aleg pantofii, pentru că are deja“; „aleg haină, întrucât îi lipseşte“; „aleg 
această bonetă, pentru că este mai potrivită ca mărime decât cealaltă“ ş.a.m.d. 

Se poate observa cu uşurinţă caracterul logic al acestor alegeri (observat 
- 02.02.1976). 

Se poate pune, cu justificare, problema posibilității de a aprecią 
caracterul logic î în legătură cu fiecare fapt observat în parte. Într-adevăr, nu este 
uşor să apreciezi dacă, acționând într-un anumit fel, copilul face acest lucru în 
virtutea unei anumite acțiuni sau, pur şi simplu, dintr-o întâmplare care... 
întâmplător este logică. Dar, admițând că tot ceea ce am înregistrat sunt numa; 
„întâmplări lipsite de rațiune“, faţă de colecţia realizată, ar trebui să explicăm de 
ce numărul acestor întâmplări creşte în raport cu vârsta. În fine reluând ideea 
exprimată mai sus, aceste fapte ar putea fi în exclusivitate „întâmplări curioase" 
— şi nu ascundem că noi înşine le-am judecat astfel înainte de începerea 
experimentelor constructive — dacă, aşa cum s-a dovedit mai târziu, ele n-ar fi 
jucat un rol — pe care l-am putea considera esenţial, în însăşi reuşita multora 
dintre experimentele de accelerare. Căci, în definitiv, ce înseamnă o 
„întâmplare curioasă“? Expresia nu exclude cu nimic posibilitatea ca totul să fie 
în acord cu logica şi cu „adevărul-adevărat'. 

lată cum se înfăţişează tabelul nostru: 


TABELUL SISTEMATIC nr.1 
Date de observaţie asupra unor posibile elemente de logică propozițională şi 
raţionament în acţiunile spontane ale copiilor (în cifre absolute) 


EM FUNCTORI LOGICI RAȚIONARE 
pe) 
z 
S| 5 
= Z | TOTAL 
m S 
>c E< 
gE Z 
VÂRSTA = 
= i 8 | 
20 | 
130 | 
158 


Nu vom proceda la o analiză statistică a datelor cuprinse în tabel. A formula 
concluzii numai în baza acestora ar fi, neîndoielnic, neconvingător şi grăbit. Totuşi, 
este vizibilă o creştere proporţională cu vârsta a numărului de elemente observate. 
În fine, colecţia noastră dovedeşte o oarecare bogăţie, semnificativă în ceea ce 
priveşte faptele ce presupun capacităţi de reunire (p ° q), disjuncţie (p v q; pW q) 
între aspectele unor acţiuni. Pe de altă parte, se pare că perioada dintre 5:6 şi 7 mai 
ridică unele probleme speciale în legătură cu trecerea de la incapacitatea activităţii 
logice la activitatea logică. Fără a considera aceste evidențe altceva decât nişte 
„probleme“ care pot da de gândit cercetătorului, se poate formula totuşi, cel puţin o 

fază ipotetică: Cu mult înainte ca gândirea să permită o desfăşurare amplă a unor 
virtuți logice complete, este probabil să existe, în formele aplicăni sale la 
diversitatea acţiunilor practice, „sclipiri de moment“ ale acestora şi care s-ar putea 
să fie, în fond, izvorul capacităţilor ulterioare. Pe de altă parte — şi aceasta pare un 
fapt limpede — absenţa exprimării verbale nu anulează definitiv apariţia unor 
asemenea fenomene, chiar dacă este posibil ca această lipsă să joace un rol în 
restrângerea lor. Or, aceste aspecte ar fi în concordanţă cu multe dintre concluziile 
stabilite la Geneva şi Harvard, confirmând într-o oarecare măsură şi una dintre 
deile surdologice — apreciată adesea ca implauzibilă — aceea a lui Furth, privitoare 
la posibilitatea dezvoltării integrale a gândirii pe căi nonverbale. 


2.4.1.2. Conservarea invarianțitor fizici şi chiar a numărului ar putea fi 
mai precoce decăt credea Piaget! 


Posibilităţi mai mari de punere în corespondenţă şi de comparaţie oferă 
colecţia noastră de date de observaţie asupra faptelor ce ar putea fi 
considerate ca presupunând anumite di/sponibilități pentru conservarea 
invarianţilor fizici. Într-adevăr, în perioada menţionată, noi am urmărit sistematic, 
spre a vedea dacă nu cumva, în acţiunile spontane şi mai ales în jocurile 
obişnuite, nu intervin elemente care ar putea anticipa sau măcar aminti prin 
ceva fenomenele de conservare. Evident, ne-am orientat în această direcţie 
observaţiile întâmplătoare analoage cu cea prezentată la 2.4.0.6. (observaţia 
nr. 6). Observarea sistematică ne-a ajutat să obţinem o colecţie destul de 
bogată de fapte şi, dată fiind completa elaborare a experimentelor de 
conservare, să apreciem şi să clasificăm mai corect faptele observate. 


TABELUL SISTEMATIC nr. 2 
Date de observaţie asupra unor posibile disponibilităţi spre conservarea invarianţilor 
fizici şi a numărului, care apar în acţiunile spontane ale copiilor (în cifre absolute) 


ELEMENTE INV ARIANȚI FIZICI 
w Nn 
C Q) E = ý 
5 a = = Y | NUMĂR | TOTAL 
31315185 | 
3|3|£2|5|3 
VÂRSTA > = 


mora d 

IDEE IRI NEI ICI BC II IE RE) 


| TOTAL 45 | 


Ca şi la punctul precedent ne vom abţine de la analiza statistică 
exhaustivă a acestor date. Ar fi cu totul discutabile concluziile formulate în 
baza unor observaţii asupra cărora nu am avut întotdeauna un controj 
riguros. Totuşi, asupra ultimului aspect reamintim precizarea că a fost posibilă 
într-o măsură mai mare, raportarea la fenomenele de conservare/non. 
conservare aşa cum au fost descrise de o serie de autori (Piaget, 
Smedslund, Elkind, Inhelder etc.) şi, prin urmare, avem mai puţine îndoieli 
asupra corectitudinii de ansamblu a observaţiilor. Or, pe această bază s-ar 
putea formula unele judecăţi apreciative. În primul rând, colecţia noastră 
evidenţiază destul de clar creşterea capacităţii de conservare în raport cy 
vârsta, mai ales prin numărul relativ mare de fenomene de conservare say 
măcar de „pre-conservare' ce au putut fi adunate de la copiii de 5:6-7 ani. 
Decalajele în privinţa conservărilor sunt, de asemenea, evidente, mai ales 
prin numărul mic al conservărilor sau „pre-conservărilor' volumului — care de 
altfel nu au putut fi întâlnite decât după 6 ani. Totuşi, aici nu este vorba 
numai de o confirmare a cercetărilor altor autori, căci s-ar putea considera 
că în colecţia noastră sunt cuprinse şi unele fapte cu totul surprinzătoare. 
Într-adevăr, dacă ar fi să comparăm cu concluziile prezentate de Inhelder, în 
1943, am observa o indiscutabilă neconcordanţă!, mai ales în legătură cu 
conservarea volumului. Faţă de concluziile acestei autoare, potrivit cărora 
conservarea volumului începe abia după 7 ani şi numai într-o proporţie de 
12%, noi am putut, totuşi, observa fenomene de conservare şi sub această 
vârstă, este drept, într-un procent destul de redus. Totuşi, avem impresia - 
fără a formula cu aceasta o concluzie — că datele noastre nu fac altceva 
decât să surprindă paradoxul evidenţiat de Elkind, în 1961 (58, p. 219-228) 
— după care se pot observa conservări ale volumului înainte de 7 ani (de pe 
la 6 ani) şi după 8 ani, în mod cu totul ciudat, nu şi între 7 şi 8 ani. 

Aceasta ne opreşte oarecum să considerăm conservările sau, cel puţin, 
„pre-conservările“ de volum observate de noi ca o „particularitate a copiilor 
surdomuţi“ — pe un considerent amintit adesea, dar neconfirmat cu nimic de 
ştiinţă. 

Totuşi, singurul lucru pe care dorim să-l admitem aici, ca şi în cazul 
colecţiei de observaţii sistematice asupra puterii de raţionare, este acela că 
există unele fapte, al căror număr şi interpretare statistică aprofundată 
contează mai puţin, dar care atestă existenţa unor probleme speciale în 


1. B. Inhelder, Le diagnostic du raisonnement chez l'enfant, Neuchâtel et Paris, Delachaux 
et Niestlë, 1943. Vezi şi Jean Piaget et Barbel Inhelder, Les operations intellectuelles et leur 
development, ch. XXIV, din Traité de psychologie experimentale, sub red. P. Fraisse et J. Piaget, 
tome VII, P.U.F., 1963. 

egătură cu conservarea invarianţilor fizici şi a numărului şi care solicită o 
investigare experimentală adâncită. 


2.4.1.3. „Actiunile spontane“ ur putea presupune disponibilit și 
operatorii! 


Acelaşi gen de probleme îl ridică, după toate aparențele, şi fenomenele 
legate de trecerea la gruparea operatorie şi formarea grupurilor de operații 
intelectuale. Colecţia de fapte care atestă sau, cel puţin, ridică problema 
posibilităţii sau existenţei unor disponibilităţi de operativitate la vârste 
anterioare celor admise pe calea altor cercetări, realizată de noi pe bază de 
observaţii sistematice asupra unui grup de copii deficienţi de auz, pare totuşi 
a conferi o plauzibilitate deplină acestor ipoteze. 

Într-adevăr, concentrându-ne atenţia asupra faptelor care puteau să 
evidenţieze începuturi ale unor grupări (sau poate chiar grupări veritabile) şi 
operaţii, am putut obţine o cantitate de date surprinzător de mare. 

Se cuvine, desigur, să arătăm ce înţelegem prin fapte care ar putea să 
implice o grupare operatorie, o operaţie veritabilă sau cel puţin o 
disponibilitate în această direcţie. Ar fi dificil, dacă nu şi absurd, să „definim“ 
aceste fapte. Putem, totuşi, arăta în ce constau ele, aşa cum am mai procedat 
şi anterior, ilustrând cu câteva exemple extrase din colecţia pe care am 
alcătuit-o: 

Exemplul nr. 1. Surprinzător de mulţi copii de grupa mică ştiu să 
„clasifice“ spontan. Astăzi N.M., A.A., G.B., T.F. (cu vârste între 3:7-4 ani) 
reuşeau să compună grupuri de obiecte de aceeaşi culoare, fără să ţină 
seama că sunt maşinuţe, panglici etc. Am intervenit puţin, încercând să-i 
determinăm să clasifice după eventuale „categorii“: animale, maşini, 
ustensile etc. Cu obiecte, clasificarea se realizează fără probleme; cu 
imagini ale obiectelor, chiar şi foarte realiste, apar unele dificultăţi — numai 
câţiva copii pot clasifica şi aceasta cu greşeli (observat — 18.02.1976). 

Exemplul nr. 2. Mulţi copii de grupa mijlocie reuşesc să ordoneze 
crescător sau descrescător obiectele: în timp ce se pregăteau cu 
educatoarea pentru activitatea de desen şi primiseră deja creioanele 
colorate, mai mulţi copii se jucau aranjându-le de la mic la mare: întâmplarea 
făcea să nu aibă creioane de aceeaşi mărime mai mulţi copii, iar 
educatoarea întârzia nepermis de mult cu „explicaţiile“. (Întârzierea s-a 
dovedit foarte norocoasă... pentru ceea ce mă interesa) (observat — 
12.11.1976). i 

Fără a pretinde că oferim un tablou complet al observaţiilor noastre în 
acest domeniu, reproducem în continuare tabelul înregistrărilor în perioadele 
menţionate: 

TABELUL SISTEMATIC nr. 3 
Date de observaţie asupra disponibilităţilor de grupare operatorie şi de operativita 
prezente în activităţile spontane ale copiilor (în cifre absolute) 


ei, 
ELEMENTE OPERAŢII ADITIVE OPERAȚII MULTIPLICATIVE 
b ) —) O m) Q hm) 
Q R & f oZ| az |, ez7_ ez 
> y z x z mz |m z z zzz 
e | |8|£ |5€e | 26 |22 e|E 2 E| TOTAL 
alai |[3| a | Ba | Ba Szalzz-a 
|R| 8| ER] ER |esalăza 
E, m | -= > Pe a O în = = a TOE 
ta tri = > D > A > æ > 
314-4'Yani 10 5 0 0 0 0 0 15 
41-S5Yani 21 10 7 4 5 5 0 0 52 
S5S%2-7 ani 72 60 11 8 12 15 2 3 183 
103 75 18 12 17 20 2 3 250 


Păstrând în continuare reținerea de a face analiză statistică amănunţită, d 
această colecţie se poate observa, totuşi, în primul rând bogăţia faptelor. Trebu 
să precizăm că aceasta nu se datorează în nici un caz unei „urmăriri preferenţiale 
Într-adevăr, încă din faza culegerii propriu-zise a observaţiilor, noi am fost oarecu 
surprinşi de numărul mare de fapte care puteau ridica întrebarea dacă nu cum 
este vorba de posibilităţi nebănuite şi nefolosite ale psihogenezei intelectuale 
ceea ce priveşte procesul grupării operaţiilor. Desigur, era vorba de fenomer 
prioritar psihogenetice, întrucât frecvenţa lor creştea surprinzător de repede o da 
cu vârsta. Bineînţeles, nu aveam nici o dovadă sigură — ca şi în cazul observaţiil 
întâmplătoare prezentate la punctele 2.4.0.1. şi 2.4.0.2. (nr. 1 şi nr. 2) — « 
fenomenele la care asistam nu erau simple întâmplări, în afară de frecvenţa k 
care nu putea fi pusă însă în legătură de cauzalitate cu caracterul operatoriu, sé 
cel puţin de grupare operatorie, al acestora. Ceea ce se putea însă anticipa e 
faptul neîndoielnic că ne aflam în faţa unor întrebări fascinante, pe care ne-a 
străduit deja să le evidenţiem în paginile parcurse până aici. 


24.2. EXPERIMENTELE CONSTATATIVE 


2.4.2.0. Necesitatea de a experimenta 


Dacă observaţiile întâmplătoare au putut genera anumite „semne c 
întrebare“, care puteau fi lipsite de realism sau echivoce, în schimb, observaţii 
sistematice au fost de natură să ne pună în faţa unui gen de probleme a căr 

realitate nu putea fi pusă la îndoială. Totuşi, pe calea observaţiilor nu era posibil 
mai mult. 

Or, cu adevărat important nu era a şti dacă pot fi formulate sau nu unele 
întrebări în legătură cu posibilităţile necunoscute de progres psihogenetic, ci 
tocmai dovedirea, suficient de argumentată, a acestor posibilităţi cel puţin de 
învăţare mai rapidă, înaintea vârstei de 7 ani. Aceasta însă necesita o 
metodologie de investigare mai riguroasă, care să elimine cât mai mult 
subiectivismul şi erorile inerente observaţiei. Cu alte cuvinte, o investigare a 
posibilităţilor intelectuale ale copiilor handicapaţi de auz nu putea fi făcută decât 
pe cale experimentală. Că o asemenea cale a fost utilă se poate dovedi, 
anticipând puţin, prin faptul că, spre deosebire de colecțiile de date obținute prin 
observație, rezultatele experimentelor au oferit o imagine mai adecvată mai 
clară şi mai sigură în legătură cu fenomenele studiate. Într-adevăr, dacă în faza 
observaţiilor noi ne orientasem spre înregistrarea „faptelor insolite“ sau a ceea 
ce consideram „fenomene curioase“, în schimb, în faza experimentelor de 
constatare a trebuit să abordăm fenomenele oarecum în formă naturală, 
neselectând ab initio nimic după criterii de interes particular şi insolitudine. 

Or, o atare abordare frontală, care s-a dovedit mult mai obiectivă şi 
predictivă a putut conduce spre evidenţierea unei categorii noi de fapte, 
esențialmente diferite de cele conţinute în colecţiile cu observaţii. Într-adevăr, 
cum poate ar fi fost de aşteptat, în baza unei raportări adecvate a 
comportamentului integral al copiilor deficienţi de auz la acela al copiilor 
normali, s-a putut constata că, pe ansamblu, aceştia nu puteau fi consideraţi în 
nici un caz drept mai avansați decât cei normali, cum poate am fi fost tentaţi să 
sperăm numai în baza observaţiilor; dimpotrivă, copiii surzi prezentau 
fenomene serioase de retard intelectual, pe diferite paliere, ceea ce sumativ 
face adeseori ca performanţele lor să rămână inferioare celor obţinute de copiii 
normali de aceeaşi vârstă. 

În cele ce urmează vom prezenta categoriile de experimente care ne-au 
ajutat să ne făurim, din aproape în aproape, această imagine reală a 
posibilităţilor intelectuale ale copiilor handicapaţi de auz!. 

Au fost desfăşurate două principale categorii de experimente 
constatative: 


1. Facem precizarea că aceste experimente vor fi prezentate în formă succintă. Nu vom 
putea expune în amănunt nici toate datele empirice şi nici toate observaţiile făcute în timpul 
desfăşurării lor. Pentru problematica acestei lucrări, cu adevărat importante au fost 
experimentele constructive. Desigur, experimentele constatative au jucat un rol în declanşarea 
celor constructive. Prezentarea caracteristicilor esenţiale, a concluziilor experimentelor 
constatative nu poate fi neglijată aici. Totuşi, nu ne putem permite o descriere în amănunt decât 
în dauna altor elemente pe care, pentru această lucrare, le socotim mult mai importante. 

e experimentele de constatare a posibilităţilor de utilizare a functorilor din 
logica bivalentă a propoziţiilor; 

e experimentele de constatare a nivelului capacităţii de conservare. 

Experimentele din prima categorie au avut mai ales un caracter de 
„experimente-pilot“, în sensul că s-au desfăşurat în condiţii special create 
pentru a putea efectua un control al rezultatelor suficient de riguros încât să 
permită comparații cu performanţele copiilor normali de aceeaşi vârstă sau cu 
medie de vârstă sensibil apropiată. Au fost organizate 5 experimente de 
constatare a posibilităţilor de a utiliza: conjuncfia (experiment nr. 1), dis/uncția 
exclusivă (experiment nr. 2), di/sjuncţia neexclusivă (experiment nr. 3), 
implicația (experiment nr. 4) şi echivalența (experiment nr. 5). 

În privinţa celei de a doua categorii de experimente constatative, 
orientarea metodologică a fost alta, în sensul că s-a urmărit evidenţierea cât 
mai clară a câtorva aspecte legate de conservarea invarianţilor fizici care să 
permită judecarea lor în raport cu datele obţinute în special la Geneva şi în 
unele cercetări de verificare a acestora. Au fost organizate 5 experimente de 
constatare a nivelului conservării: conservarea cantității (experiment nr. 6), 
conservarea greutății (experiment nr. 7), conservarea lungimii (experiment nr. 8), 
conservarea suprafeței (experiment nr. 9), conservarea volumului (experiment 
nr. 10). 


epo wo... 


2.4.2.1. Experimentele de constatare a posibilității de a utiliza functori logici 


A. Metodologia 

În baza acestor experimente urma să stabilim o concluzie în legătură cu 
prima ipoteză formulată la punctul 2.2.1.0. 

Eşantionul a fost alcătuit din 7 copii handicapaţi de auz (grupa 
experimentală) şi 7 copii normali (grupa de control sau de comparaţie). Vârsta 
copiilor din ambele grupe a fost între 5:6-7:0 ani. 

Probele. Am utilizat în cele cinci experimente un sistem de „probe clinice“ 
alcătuite, fiecare, din câte 6 elemente sau itemi după cum urmează: itemii notaţi 
cu SI (sugestie iniţială), câte unul în fiecare probă; itemii notaţi cu SV (sugestii 
de verificare a răspunsurilor), câte 5 în fiecare probă. 

Considerăm că itemii au fost „sugestii“ în sensul de a fi fost într-o măsură 
provocatori de reacţii spontane (răspunsuri) care puteau fi judecate după un 
sistem binar („corect-incorect'). ltemii noştri nu erau însă, pur şi simplu, 
„stimuli“, ci presupuneau un anumit element de învăţare, în sensul că sugerau 
oarecum şi soluţii. Spontaneitatea răspunsului şi învăţarea au fost criterii în 
baza cărora am putut cota cu valori de la 5 la 0 fiecare răspuns. 

Din punctul de vedere al ideii de conservare, evident, valorile mari au fost 
acordate gradului de spontaneitate sau de învăţare prealabilă ridicată. Fiecărei 

robe i s-a putut asocia, astfel, sistemul de cotare unic şi câte o procedură 
experimentală particulară, în funcție de specificul problemei. 

Analiza rezultatelor şi stabilirea concluziilor finale a putut fi realizată, 
aşadar, pe baza constatărilor făcute cu privire la fiecare experiment în parte. 

În cele ce urmează descriem cele cinci experimente, arătând în ce au 
constat procedurile experimentale, ce rezultate au fost obținute şi care au fost 
constatările particulare; acolo unde a fost necesar, tabelelor cu date li s-au 
adăugat extrase din protocoale pentru alte lămuriri şi pentru stabilirea unor 
nuanțe“ calitative care scapă în general interpretării strict cantitative. 


B. Experimentele 


Experimentul ru. 1. CONSTATAREA POSIBILITĂŢI: DE UTILIZARE 
A DONIUNCŢIEI LOGICE (pe 


Procedeul experimental. Se numărau membrele inferioare a doi copii 
(care nu făceau parte din grup) şi se sugera — (sugestia inițială, SI) — apoi că 
un al treilea NU are tot atâtea picioare. Se urmărea individual reacţia fiecărui 
subiect. Ei puteau să accepte sau să respingă sugestia experimentatorului. În 
cel de al doilea caz însemna că subiectul era capabil de următoarea inferenţă: 
și cel de al treilea copil are tot două picioare. Aşadar, p ° q. 

Verificarea răspunsului. Se putea obţine reluând sugestia (sugestii de 
verificare, SV) în privinţa capului (SV,), a mâinilor (SV,), a nasului (SV,), a 
ochilor (SV), a gurii(SV,), deci până la stabilirea suficient de certă a capacităţii 
sau incapacității copilului de a utiliza sau nu conjuncţia. 

Se observă că acest procedeu experimental — care nu este, în fond, 
decât o variantă a „tehnicii de sugestie-contrasugestie“ folosită şi în metoda 
clinică piagetiană — a permis stabilirea cu certitudine nu numai a posibilităţii de 
utilizare a conjuncţiei ci şi, implicit, pe aceea a negaţiei, pe care însă nu am 
luat-o în calcul. 

Cotarea şi interpretarea răspunsurilor. Am considerat că procedura 
scalării pe baza acordării de valori de la 5 la O poate furniza o imagine mai clară 
asupra rezultatelor experimentului. Orice răspuns corect la sugestia inițială (SI) 
a fost cotat cu 5. Răspunsurile corecte la sugestiile de verificare (SV) au fost 
notate în ordine, astfel: SV, = 4; SV, = 3; SV, = 2; SV, = 1; SV, = 0. Am 
considerat că nu răspunsul la SV, putea fi interpretat ca rezultatul exclusiv al 
învăţării în timpul experimentului şi că nu semnifica nimic cu privire la o 
posibilitate prealabilă a subiectului. Începând cu SV, experimentul nostru, 
bazat pe sugestie, tindea să devină din constatativ, constructiv. 

Rezultatele. În tabelul nr. 4 prezentăm datele evaluate conform sistemului 
descris mai sus. 

TABELUL nr. 4 
Rezultatele la proba de utilizare a conjuncţiei (p ° q) 


GRUPA EXPERIMENTALA GRUPA DE COMPARAȚIE 
VALORI 
SUGESTII 

Constatările. Acest tabel permite cu uşurinţă cel puțin două constatări: a) 
cei 14 subiecţi investigaţi pot utiliza conjuncţia logică; b) chiar atunci când apar 
unele dificultăţi esenţiale, subiecţii cu handicap de auz reuşesc să dea 
răspunsuri corecte. Cei trei subiecţi handicapaţi de auz care au dat răspunsuri 
incorecte la SI (G.B., C.C. şi A.A.) au reuşit totuşi să atingă performanţe de 4 
şi 3 puncte, fără să ajungă la nivelul O (al învăţării pe bază de sugestie, SV,). 
Diferenţa minimă de punctaj dintre cele două grupe nu permite avansarea nici 
unei concluzii definitive cu privire la avantajele vorbirii pentru structurarea 
capacităţii de utilizare a conjuncţiei logice. 

Extrase din protocoale. În general, reacţiile copiilor handicapaţi la 
sugestiile noastre, în fond absurde, adică opuse unei „logici a lucrurilor“ erau 
zgomotoase, puternice şi, de obicei, însoţite de gestul „injurios“ (lovirea 
repetată a tâmplei cu arătătorul): „Eşti prost!“ 

F.C. (6:2): „Eşti prost! Nu vezi că are tot două picioare?“ Sare de la 
măsuţă şi face să se atingă picioarele copilului al treilea, pe rând, cu 
picioarele celorlalţi. Ceea ce vrea să însemne: „Vezi? Picioarele pot fi puse 
în corespondenţă 1 la 1 şi 2 la 2“. 

Al cincilea subiect (A.A., suspectată de dublă deficiență - 
encefalopatie consecutivă hipoacuziei) reacţionează la SI într-un mod diferit. 
Andreea „acceptă“ sugestia iniţială şi face o faţă care arată că îl 
compătimeşte profund pe al treilea copil care nu ar avea decât un picior. Are 
grijă însă să mă asigure că ea are două picioare. Aceeaşi recţie şi la SV, 

Dar la SV, izbucnește brusc: „Minţi!... Uite, are tot două mâini! Ba are şi cap 
şi două picioare!“ (gesturi foarte agresive). 


Expermnentul nr. 2: CONSTATAREA POSIBILITĂŢII DE A UTILIZA 
DISJUNCŢIA EXCLUSIVĂ ipw q) 


Procedeul experimental. S-a dat copilului o serie de 6 imagini 
echivoce: SI — figură umană („băiatul-fată“); SV, — instrument agricol echivoc 
(„sapa-greblă') — instrumentul avea atât gură de sapă cât şi dinţi de gena 
SV, — instrument echivoc utilizat în alimentație („lingura-furculiță“); SV, 
‘sania-cărufă"; ; SV, — „avionul-vapor"; şi SV; — „pasărea cu patru picioare" 

Se observă că echivocul acestor imagini nu era infinit, ci implica doar 
două posibilități de răspuns la întrebarea „Ce este aceasta?“ Dacă, de pildă, 
copilul răspundea „fată!“ la SI, experimentatorul spunea imediat „Nu!“ . În 
chip firesc, copilul trebuia să aleagă spontan, cealaltă alternativă de 
răspuns: „băiat“ ş.a.m.d. Cu alte cuvinte, să utilizeze următoarea inferență: 
„ori p ori q“ ( W q), a treia posibilitate fiind exclusă (principiul tertium non 
datur). 

Verificarea răspunsului s-a făcut, ca şi în cazul experimentului nr. 1, 
prin apelarea la celelalte 5 imagini din serie. 

Corectarea şi interpretarea răspunsurilor s-a făcut după acelaşi model. 

Rezultatele obţinute au fost următoarele: 


TABELUL nr. 5 
Rezultatele la proba de utilizare a disjuncţiei exclusive (p W q) 


GRUPA EXPERIMENTALĂ GRUPA DE COMPARAȚIE 
sa ——— VALORI | 

Constatările. Ca şi în cazul primului experiment, şi la acesta este 
surprinzător să constatăm că, mai devreme sau mai târziu, toţi subiecţii ay 
reuşit să rezolve proba. Punctajul general este mai scăzut — la ambele grupe - 
faţă de rezultatele primului experiment. Totuşi, cauza nu pare a consta în 
dificultăţi mai mari de utilizare a disjuncţiei exclusive decât cele de utilizare a 
conjuncţiei. În protocoale, noi am putut constata mai ales dificultăţi de 
înţelegere a probei: imaginile echivoce surprind în general pe copii. lată câteva 
exemple din grupa experimentală (subiecţii handicapaţi de auz). 

Extrase din protocoale. G.B. (6:7) în faţa imaginii SV, („sapa-greblă") - 
după ce nu a reuşit să răspundă corect nici la SI („băiatul-fată'”) — răspunde la 
întrebarea mea („Ce este aceasta?'), după o pauză îndelungată în care toată 
fața ei exprima stupoare, cu un fel de satisfacţie „Aha! Este un avion cu 
reacţie!“ (face gestul de a zbura foarte sus, indicând faptul că lasă în urmă o 
dâră luminoasă). „Nu!“ — îi răspund. Se gândeşte din nou intens, mai mult de 
un minut şi apoi renunţă să răspundă... 

C.C. (6:6) după ce nu a reuşit să răspundă la SI şi SV}, „încearcă“ foarte 
ambițioasă, dar emoţionată, SV, („sania-căruţă'). Se gândeşte îndelung, 
crispată de emoție. Pune o întrebare ajutătoare: „Unde ai văzut tu aşa ceva?" 
Fac un gest vag, care ar putea să însemne pentru ea: „Undeva departe, la 
tară“. Se concentrează din nou, nu găseşte nimic. Apoi face gestul acela grav, 
bătând cu degetul în tâmplă şi care înseamnă că mă interpelează: „Eşti nebun! 
Nu există aşa ceva!'. 

Chiar şi copiii normali au avut de câteva ori reacţii asemănătoare. 

N.E. (5:8), după ce nu a reuşit la SI, încearcă la SV, („sapa-greblă”). 
Gândeşte cu voce tare: „Eu am fost la ţară la bunici, dar n-am văzut aşa ceva...“ 
Se concentrează, nu găseşte nimic. Se interesează de ceilalţi: „Dar Corina a 
ştiut? Eu cred că n-a ştiut nici ea“. Se concentrează din nou apoi trage concluzia: 
„Nu ştiu. Asta o fi din vreo poveste pe care nu ne-a spus-o doamna...“ 

Aşadar, caracterul „iconic“ al probei a ridicat o serie de probleme de 
înţelegere, fără a estompa însă capacitatea reală de utilizare a interferenţei 
logice aflată în discuţie. 

Se poate, de asemenea, constata că nivelul performanţelor celor două 
grupe s-a păstrat apropiat, diferenţa de 5 puncte neputând fi considerată 
semnificativă într-un înalt grad. La ambele grupe au existat subiecţi care au 
reuşit să rezolve proba de la primul item. Un singur copil handicapat a rezolvat 
proba abia la al treilea item. 


Experimentul nr.3. CONSTATAREA POSIBILITĂŢII DE A UTILIZA 
DISJUNCŢIA NEEXCLUSIVĂ (p vq) 


Procedeul experimental. S-au dat copilului şase serii de câte cinci imagini 
din clase diferite. SI — animale domestice; SV, — fructe; SV, — jucării; SV, - 
păsări domestice; SV, — animale sălbatice; SV, — mijloace de transport. 

Subiecţilor li s-a arătat prima serie (SI) de 5 imagini; apoi imaginile erau 
amestecate şi întoarse cu faţa în jos. Se indica apoi copilului unul dintre 
cartonaşele întoarse, cerându-i-se să ghicească ce imagine conţine. Orice 
răspuns ar fi dat prima şi a doua oară, experimentatorul îi spunea copilului că 
NU a ghicit. Acesta era obligat, astfel, să-şi enumere cel puţin 3-4 imagini din 
seria respectivă. De exemplu: cartonaşul ar putea fi vaca sau porcul, sau calul 
sau oaia, etc. Adică pvqvrvzv... (tertium datur). 

Verificarea răspunsului s-a obţinut prin utilizarea celorlalte cinci serii de 
imagini. 

Cotarea şi interpretarea s-a făcut după acelaşi model întrebuințat în 
experimentele anterioare. 

Rezultatele obţinute au fost incluse în tabelul nr. 6. 


TABELUL nr. 6 
Rezultatele de probă de utilizare a disjuncţiei neexclusive (p v q) 


GRUPA EXPERIMENTALA GRUPA DE COMPARAȚIE 
VALORI VALORI 
u SUGESTII y 7) SUGESTII 
[= c c 
EA 5 EA 
Nr. a S 8 
Z sv, I sv, | sv; | sv, (sy |] * sv, | sv, | sv; | sv, | sv; 


ENEA EI CI ED A E E EA: 


tn 95) 
> 
5> 
E] i 

m 
ji BE 

e E BERES E e E NE Se l 
| TOTAL |235| 8 | 0 0 |33 | TOTAL 0 0_| 34] 


Constatările. Constatarea esenţială care s-a putut face, în baza acestui 
experiment este aceea că, înainte de 7 ani, copiii handicapaţi utilizează 
disjuncţia neexclusivă aproape cu aceeaşi uşurinţă ca şi copiii normali. 

Izbitoare este — în raport cu experimentul nr. 2 — absenţa unor dificultăţi 
semnificative generate de natura iconică a probei. (Cauza ar putea consta în 
faptul că această probă a urmat celei de-a doua şi deci s-a creat posibilitatea 
de a interveni, într-un anumit fel, o învăţare specifică de tip iconic). 

Reacţiile copiilor la acest tip de „sugestii negative“ au fost, în general, 
normale în sensul de dispariţie a „stupefacţiei“. Aceasta s-a datorat, după toate 
observaţiile făcute, normalităţii, realismului imaginilor utilizate în cadrul probei. 

Extrase de protocoale. F.C. (6:2) meditează intens, apoi face „gestul 
coarnelor' („E vaca!'). Neg imediat. Se concentrează din nou. Face, foarte 

târziu, „gestul lânii“. (E oaia!) Neg din nou. Aceeaşi reacţie meditativă 
concentrare intensă. Apoi: „Este cățelul!“ „Nu! etc. . 

G.B. (6:0) la SI răspunde imediat, fără să caute: „Este cățelul“ (gestul de 
„ham-ham“). „Nu!“ îi „replic“ (gestual) imediat. Caută îndelung. „E calul!“ | 
răspunde târziu. „Nu!“ Caută din nou foarte mult. Apoi spune: „E cățelul!“ Îi spun 
„Nu“. Se gândeşte. Îi atrag atenţia că a mai indicat cățelul. Înţelege. Spune „Da, 
da!“ Se gândeşte. Apoi spune bucuroasă: „E calul!“ „Nu! Şi calul l-ai mai spus!“ 
Se uită la mine speriată, se „bosumflă“. Ridică din umeri: „Nu ştiu!“ 

Trecem la SV, Este foarte atentă la cele 5 imagini de fructe. Vreau să 
întorc imaginile. Mă cica şi le mai priveşte o dată atentă. Amestec imaginile 
şi le întorc. Pun degetul chiar pe prima. Se gândeşte foarte intens. „Este 
strugurele“ (gestul boabelor mici de ciorchine). „Nu“ — îi răspund. Se gândeşte 
din nou intens. „E mărul!“ (gestul de rotund şi de îmbucat „în plin“). „Nu!“ — îi 
replic. Se gândeşte mult, aproape 30 de secunde. Vrea să „spună“ ceva, apoi 
se răzgândeşte, se mai concentrează încă o dată. „E para!“ (gestul formei 
alungite şi al cozii subţiri). „Nu!“ — îi replic. Este aproape disperată. „E gutuia!' 
— spune aproape fără speranţă. Îi dau dreptate, căci ar putea să izbucnească 
în plâns. În fond, a trecut prin dificultatea celei de-a treia posibilităţi. E limpede, 
chiar şi „pară“ semnifică ieşirea din dilema celor „două alternative“. Şi pentru 
Bianca există tertium datur (...) 


Eu inantul t A CONSTATAREA POSIBILITĂŢII DE UTILIZARE A 
Mn Ai VIEI LOGIGE (e a q) 


Procedeul experimental. Subiecţii au fost puşi în fața unor acţiuni cărora 
noi le-am dat denumirea metaforică de „lanțuri întrerupte“. Specificul acestora 
constă în faptul că subiecții trebuie să prevadă şi să descrie anticipat urmările 
logice ale unei anumite desfăşurări pe care o observă până la un anumit 
moment. Întrebările care erau adresate copiilor erau următoarele: „Ce se va 
întâmpla dacă... peste un chibrit aprins vom răsturna un pahar cu apă?“ (SI); 


„.„« Vom pune câteva grăunţe de zahăr într-un pahar cu apă?“ (SV,); „... vom 
da drumul unui pahar de sticlă de la o înălţime oarecare?“ (SV,); „... vom 
introduce o mână în soba aprinsă?“ (SV,), „... vom înţepa cu acul un balon 


umflat?" (SV); „... vom răsturna o masă pe care se află câteva obiecte?“ (SV,). 

Pentru a răspunde la aceste întrebări, subiecţii trebuiau să completeze 
(în minte) „lanţurile“ acţionale. De exemplu: „dacă vom răsturna un pahar de 
apă peste un chibrit aprins, atunci chibritul se va stinge imediat“; „dacă vom 
pune câteva grăunţe de zahăr într-un pahar cu apă, atunci acestea se vor topi 
în apă“ ş.a.m.d. Aşadar, aceste răspunsuri nu puteau fi date decât utilizând 
structura inferenţei logice „dacă p atunci q“, adică p > q. 

Verificarea şi cotarea s-a făcut după acelaşi model întrebuințat anterior. 

Rezultatele au fost următoarele: 

TABELUL nr. 7 
Rezultatele la proba de utilizare a implicaţiei (0 — q) 


GRUPA EXPERIMENTALĂ GRUPA DE COMPARAȚIE 
VALORI VALORI 
A SUGESTII y ZA SUGESTII y 
c z c = 
T 5 g: 5 
3 g| £ S 


F.C. | + A.C. + 5 
G.B. | + 5| B.F + 5 
PM. | + 5| NE + 5 
C.C + 5| PR + 5 
A.A t 5 P.S + 5 
6 | MM |+ 5| RN + 5 
7 R.A + 5 V.I + 5 


Constatările. Constatarea esenţială este aceea că toţi subiecţii au găsit 
cu uşurinţă urmarea firească a acţiunii întrerupte. Un singur subiect surdomut 
IC.C.) a avut nevoie de o singură sugestie în plus pentru a da răspunsuri 
corecte. Factorul verbal nu pare a influenţa utilizarea implicaţiei logice la nivelul 
acţiunilor concrete. 

Extrase din protocoale. M.M. (6:7). Aprind un chibrit şi mă prefac că voi 
tuma peste el paharul cu apă. Îi arăt chibritul şi o fac să înţeleagă: „Ce se va 
întâmpla dacă...?“ 

Începe să râdă şi îmi explică. „Fârst — se va stinge“. Ca de obicei, începe să 
fabuleze“: „Odată, mama a aprins în bucătărie, ceva a luat foc, tata a venit, a 
tumat apă“... O opresc: „Bine, bine, Mariana, tu ai pentru orice câte o poveste, 
câte o întâmplare trăită“. Îi pare rău că joaca s-a terminat atât de repede. Suflă în 
chibritul care e gata să mă ardă la degete şi-mi „arată“: „Trebuie să ai grijă, te frigi!“ 

C.C. (6:6). Aprind chibritul şi mă prefac că voi turna paharul cu apă peste 
el. „Ce se va întâmpla cu chibritul?“ — o întreb. Nu înţelege. Cred că nu înţelege, 
pur şi simplu, de ce pun o astfel de întrebare. Sting al doilea chibrit cu apă. Nu 
manifestă nici o reacţie de înţelegere. Trec la SV,. Pun câteva grăunţe de zahăr 
şi o întreb: „Ce se va întâmpla cu ele?“ Râde imediat şi îmi explică: „Se vor face 
mici-mici şi apoi vor dispare. Apoi apa va fi dulce“. (Este foarte expresivă, mai 
ales în gestul „apă dulce“ — plescăie cu o faţă care exprimă plăcere intensă. 
Camelia este cel mai mare „mâncău“ de dulciuri din toată grupa). Dar a înţeles 
foarte bine acum proba. Mai verific o dată cu SV,. Mă urc pe un scaun cu 
paharul gol şi mă fac că îl scap din mână. Răspunde, mai înainte de a o întreba: 
„Ai grijă, se va sparge în mii de cioburi mici. Şi o să te certe doamna...“ Face 

apoi o asociaţie bruscă, îmi explică că aşa s-a întâmplat la cutremurul de 
pământ, casele au căzut şi s-au spart în milioane de bucăţi (...). 


Experimentul nr. 5. CONSTATAREA POSIBILITĂŢII DE A UTILIZA 
ECHIVALENŢA LOGICA (p =q) 


Procedura experimentală. S-a executat în faţa copiilor o serie de g 
acţiuni, cerându-li-se, apoi, ca pe baza simplei vizualizări să răspundă unei 
anumite întrebări. 

Prima acţiune (SI) consta în următoarele: se toarnă toată apa dintr-un pahar 
transparent P într-un pahar opac X care se umple „ochi“; se pune înapoi apa din 
X în P; se pune apoi apa din P într-un al treilea pahar Y (identic cu X); se toamă 
din nou apa din Y în P. (Copiii pot observa că cele două pahare opace — X şi Y - 
se umplu ochi cu aceeaşi cantitate de apă, observabilă în paharul transparent). 

A doua acţiune (SV,), analoagă primei, oferea posibilitatea de a observa şi 
deduce echivalenţa dintre două tuburi egale în care încape acelaşi număr de bile. 

A treia acţiune (SV,) oferea posibilitatea de a observa şi deduce 
echivalenţa a două greutăţi egale pe baza comparării (măsurării lor) cu o a treia 
utilizată ca unitate-etalon. 

A patra acţiune (SV,) oferea posibilitatea de a observa şi deduce echivalenţa 
a două lungimi egale pe baza măsurării lor cu o a treia utilizată ca etalon. 

A cincea acţiune (SV,) oferea posibilitatea de a observa şi deduce echivalența 
a două suprafeţe (pătrate) egale pe baza măsurării (comparării) lor cu o unitate- 
etalon (pătrat mai mic care încape în celelalte două de un număr egal de oni). 

A şasea acţiune (SV,) oferea posibilitatea de a observa şi deduce o 
echivalență numerică de două şiruri de câte 4 bile colorate diferit, pe baza „puneri 
în corespondenţă“ cu un al treilea şir de 4 elemente (cele două şiruri de bile erau 
introduse, pe rând, pe cele 4 tije fixate la distanţă egală pe un suport de lemn). 

Observaţii cu privire la procedura experimentală. În ciuda străduinţei noastre 
de a realiza o probă clinică pentru constatarea posibilităţii de echivalență cât mai 
diferită de cele piagetiene şi cât mai predictivă în raport cu problema, ne-am izbit 
de o chestiune de epistemologie genetică: aşa cum demonstrase Piaget, problema 
echivalenţelor era crucială pentru progresul cunoaşterii. De la permanentizarea 
(conservarea) obiectului la vârsta senzorio-motorie copilul întâmpina, în preajma 
trecerii la vârsta operatorie, „problema“ conservării (permanentizării) invarianţilor 
fizici (mărime, volum, greutate etc.), a numărului etc. 

Efortul nostru a fost concentrat în această direcţie: pe baza unor egalităţi 
observate, să poată fi dedusă o a treia egalitate, care de această dată ar fi o 
veritabilă echivalență în sensul de a fi o operaţie şi nu o acţiune. 

Aceasta se putea realiza în baza unor răspunsuri ca, de exemplu, la SI: 

„Dacă apa din P umple exact X şi invers şi dacă apa din P umple exact Y 
şi invers (întrucât apa din P rămâne aceeaşi), atunci apa (volumul) lui X ar 
putea umple exact volumul lui Y şi invers“. Adică: a) X > P; b) Y > P; c) X=Y. 

Echivalenţa este o dublă implicaţie. Dar orice străduinţă de a organiza acțiuni; 
concrete care să reprezinte „omologul empiric“ al unor operații logice duble, de felul 
echivalenţei, conduce, inerent, la o problemă insolvabilă de transpunere corectă în 
planul concretului a ceea ce nu se produce riguros decât în planul mintalului. Acesta 
este, în fond, un prim exemplu de ceea ce înseamnă „strâmtoarea gândirii intuitive" 
în raport cu „lărgimea gândirii deductive (operatorii). 

O dată înţelese aceste aspecte ce ţin de metodologia cercetării cât şi, în 
egală măsură, de natura problemelor psihogenezei cognitive, va fi mai puţin 
surprinzătoare „sărăcia“ rezultatelor acestei probe în raport cu cele precedente. 

Rezultatele obţinute au fost înscrise într-un tabel de acelaşi fel cu cele 
obţinute la celelalte experimente constatative (Tabelul nr. 8). 


TABELUL nr. 8 
Rezultatele la proba de utilizare a echivalenţei (p = q) 

Constatări. Experimentul nr. 5 nu permite constatarea posibilității de a utiliza 
echivalența decât la 5 dintre subiecții handicapați de auz, utilizarea echivalenţei la 
3 sau chiar 4 dintre aceştia ar putea fi pusă pe seama învăţării, ca rezultat al 
acumulărilor pe calea sugestiilor. Toţi subiecţii normali au reuşit să utilizeze 
echivalenţa logică. Totuşi, diferența de punctaj total între copiii handicapaţi şi cei 
normali pare semnificativă. S-ar putea considera că utilizarea unor elemente 
operatorii (de logică mintală şi nu concret acţională) este într-o măsură dependentă 
de achiziţia şi folosirea vorbirii ca „instrument“ intelectual (limbajul intem). 


C. Concluziile primei serii de experimente 

O cale corectă de interpretare a rezultatelor şi de stabilire a unor concluzii 
cu privire la experimentele de constatare a utilizării functorilor logici de către 
copiii normali, respectiv, cei handicapaţi de vorbire ar putea fi aceea de a 
compara între ele cele cinci experimente descrise. 

|. Pe această bază sunt posibile, în prealabil, câteva concluzii generale în 
ceea ce priveşte raportul dintre modul de investigare şi rezultatele obţinute. 

Sistemul nostru de probe clinice bazat pe sugestii provocatoare a avut ej 
însuşi rol în obţinerea rezultatelor. 

În cazul experimentului nr. 1 (p ° q), era vorba de sugerarea unor 
absurdități violente; experimentul nr. 2 (p w q) era bazat pe imagini echivoce: ai 
treilea experiment (p v q) era bazat pe imagini reale, al patrulea experiment 
(p > q) era bazat pe acţiuni reale cunoscute în curs de desfăşurare sau „lanțuri 
întrerupte“; în fine, experimentul nr. 5 (p = q) era bazat pe acţiuni reale, dar 
necunoscute. Toate experimentele solicitau însă, din punct de vedere 
psihologic, capacitatea de observare a copiilor, urmărind ca pe baza acesteia ei 
să utilizeze intuitiv o anumită inferenţă logico-propoziţională. Câtă vreme aceste 
inferenţe nu necesită apelul la experienţe neparcurse, adică la „inferenţe pure" 
sau rupte de materialul intuitiv, concret, subiecţii nu întâmpină decât dificultăţi 
sporadice, nesemnificative. Aşa se întâmplă în cazul utilizării conjuncţiei, 
disjuncţiilor şi chiar a implicaţiei. Altfel spus, gândirea intuitivă (în sens piagetian) 
permite unele „articu/ații logice" precum conjuncţia, disjuncţia exclusivă 
(incompatibilitatea), disjuncţia neexclusivă şi implicaţia pe baza unor acţiuni şi 
imagini (concrete) care comportă anumite desfăşurări sau legături logice. 

Dimpotrivă, în cazul probei care a solicitat utilizarea unei „duble articulaţii“ 
subiecţii au întâmpinat dificultăţi clare. Aceasta s-a întâmplat în cazul 
echivalenței, care solicita utilizarea „inclusă“ a unor grupuri de câte două implicaţii 
reciproce. Pare însă limpede — dacă analizăm proba — că aceste dificultăţi nu 
provin atât din incapacitatea de a descoperi egalităţi şi identități concrete propriu- 
zise. (Este suficient să punem în faţa copilului grupuri de câte două obiecte 
absolutidentice pentru ca subiecţii, încă de la 3 ani, să stabilească „dintr-o privire“ 
aceste identități). Dar identitate nu înseamnă echivalență în sensul de 
procesualitate logico-deductivă. Identitatea obiectuală pune probleme de 
„articulare“ psihogenetică a „obiectului permanent“. Abia o identitate logică se 
apropie însă de fenomenul intelectual al conservării şi, deci, de problemele 
reciprocităţii şi reversibilităţii. Rezultatele slabe ale ambelor categorii de subiecţi, 
la experimentul nr. 5, dovedesc, înainte de orice, că la vârstele asupra cărora 
s-au experimentat „articulațiile duble“, adică primele „operaţii logice“ (în sensul 
piagetian) acestea sunt sporadice şi, deci, nesemnificative. O oarecare diferenţă 
de rezultate între copiii handicapaţi şi cei normali la acest experiment dovedeşte 
însă, într-o măsură, că /imbajul verbal joacă un rol în trecerea de la articulațiile 
intuitive la dublele articulații sau de la gândirea intuitivă la cea operatorie. 

II. Pe baza analizei constatărilor particulare făcute cu prilejul fiecărui 
experiment se pot desprinde atât câteva concluzii certe, cât şi (mai ales) unele 
probleme cu caracter operativ şi experimental — deci câteva deschideri pentru 
progresul în continuare al investigaţiilor empirice. 

Mai întâi, pare limpede că tot ceea ce noi am numit „sugestii“ joacă un rol în 
descoperirea functorilor încă nedescoperiţi. Acumularea unui anumit număr de 


134 


Dvaciiored si nalia cerceturilor constatative 


sugestii presupune pur şi simplu accesul spre regula logică. Aceasta nu se poate 
interpreta însă în sensul că o anumită capacitate logică este rezultatul absolut al 
unei învăţări. Nici unul dintre experimentele constatative descrise n-a scos în 
evidenţă nici cea mai mică dovadă în legătură cu ipoteza — considerată de către 
unii cercetători, în mod grăbit, ca o veritabilă concluzie — după care învăţarea şi 
dezvoltarea ar fi unul şi acelaşi lucru. /dentitatea învăţare-dezvoltare nu poate fi 
dedusă pe baza constatărilor noastre din unitatea dintre învăţare şi dezvoltare. 
Constatările făcute au permis aşadar formularea în termeni de problemă a acestui 
aspect: osmoza, reciprocitatea procesuală dintre învăţare şi dezvoltare pare a fi 
deosebit de puternică pe terenul unei succesiuni controlate raţional de „sugestii“ 
sau anticipări de învăţare, fără ca aceasta să însemne că învăţarea este 
dezvoltare sau că dezvoltarea este cea care generează învăţarea. Raportul dintre 
ele este oarecum analog celui dintre emiţător şi receptor în procesul comunicării, 
presupune probabil o serie de „feed-back -uri, fără ca acestea să descrie altceva 
decât o dialectică interpretabilă cibernetic numai pentru necesităţi de explicare. 
III. Totuşi, dacă „sugestiile“ nu pot fi considerate operatori psihogenetici, ci 
numai elemente de învăţare oarecum spontană, este de necontestat valoarea lor 
în acest din urmă sens. Subiecţii surdomuţi ca şi cei vorbitori, de vârstă 
preşcolară, par oarecum supuşi unui fel de „bombardament sugestional“ mai mult 
sau mai puţin puternic în condiţii fireşti, naturale, obişnuite. Acestea par a fi sursa 
unor „descoperiri“, pe care prejudecata după care nu se ştie nimic din ceea ce se 
cheamă reguli logice înainte de desfăşurarea unei învăţări dirijate de tip şcolar le 
face să pară „fantastice“ şi „insolite“. Este posibil ca aceste învăţări de reguli să 
fie mult mai bogate decât am surprins noi încă din observaţii şi mai ales în 
experimentele descrise. S-ar putea, probabil, explica pe această cale însuşirea 
spontană a regulilor gramaticale şi „manipularea“ corectă a limbii încă de la 3 ani 
de către copiii vorbitori. S-ar putea, de asemenea, înţelege clar în ce fel logica 
poate fi „abstrasă' de către copil din acţiune; căci este posibil ca mecanismele 
acestei abstrageri să fie mult mai simple decât acel „consum de timp pentru 
umplerea sferelor cuvintelor cu conţinut pentru a le transforma în concepte“, de 
care vorbeşte Piaget şi care constituie un fel de „socoteală băbească“, un fel de 
mecanism prea primitiv pentru a putea explica în mod realist achiziţii 
surprinzătoare cum ar fi gramatica şi logica „înaintea“ oricărei „conştientizări“ a 
acestor greoaie discipline ale Antichității, ale Evului Mediu şi ale zilelor noastre. 


2.4.2.2. Experimente de constatare a nivelului capacitåtii de conservare 
a inyarianlilor fizici 
A. Metodologia 
. Observațiile întâmplătoare şi sistematice asupra capacității de 
conservare păreau a confirma ipoteza unei prevalări a conservării asupra non- 


conservării pentru câteva categorii de invarianți fizici (vezi ipotezele B din 
cadrul punctului 2.2.2.0.). Mai mult, experimentele constatative 6-10, întrucât 

evidenţiau posibilitatea utilizării mai multor functori logici de tip boolean în 
timpul acţiunilor concrete, păreau a da impresiilor bazate pe observaţie ù 
anumită consistenţă. Singurele „semne de întrebare“ în această privinţă eray 
legate de dificultăţile de utilizare a echivalenţei. Aceasta avea însă o importanţă 
crucială pentru conservare, dat fiind caracterul ei de „dublă articulare“. 

Rezultatele obţinute la experimentele 6-10, vizând constatări în legătury 
cu nivelul capacităţii de conservare a invarianţilor, nu au fost paradoxale, în 
ciuda aparenţelor pe care simplele observaţii le creaseră. Ele nu au făcut 
altceva decât să transforme în constatare certă, în concluzie obiectivă, 
presupoziţia anterioară. 

Probele utilizate în organizarea experimentelor au fost cele piagetiene 
sau variante ale acestora. Întrucât spaţiul nu permite o descriere pe larg a 
rezultatelor empirice am recurs la prezentarea lor sub forma unor tabele 
sintetice, analoage celor întrebuințate pentru a prezenta celelalte rezultate 
experimentale şi colecţii de date de observaţie. 

Metodologia de cercetare a respectat cu stricteţe principiul neintervenţiei 
experimentatorului în desfăşurarea procesului psihologic investigat. Totuşi, 
analiza rezultatelor a constat într-un proces de clasificare a răspunsurilor 
nedihotomică („conservator-nonconservator'); am utilizat, în acest sens, 
metodologia lui Inhelder şi Smedslund — conform cărora se poate evidenția al 
treilea tip de comportament cognitiv, determinat de procesul de trecere de la 
non-conservare la conservare: „intermediar“. 

Experimentele s-au desfăşurat pe acelaşi eşantion (utilizat în cadnui 
primei serii de experimente constatative). 

Descriem în continuare fiecare dintre cele cinci experimente, arătând în 
ce au constat procedurile experimentale şi constatările particulare. 
Interpretarea acestora din urmă va fi făcută, pe larg, după expunerea tuturor 
rezultatelor şi, pe aspecte particulare, în legătură cu fiecare experiment sau 
grupuri de experimente. 


B. Primele două experimente 


Experimentul nr. 6. CONSTATAREA NIVELULUI DE CONSERVARE 
A CANTITĂŢII DE SUBSTANŢĂ 


Procedeul experimental. A fost aplicată proba „bilei de plastilină“. S-a 
modificat forma acesteia de 3 ori, de fiecare dată copilul fiind chestionat cu 
privire la păstrarea-modificarea cantităţii. 

Verificarea răspunsului. Prima modificare a formei a fost considerată răspuns 
iniţial, iar celelalte două — modificări de verificare. S-a considerat „conservator“ orice 
subiect care a dat răspunsuri conservatoare la toate cele 3 modificări. S-a 
considerat „non-conservator' orice subiect care a dat răspunsuri non- 

conservatoare la toate cele trei modificări. S-a considerat „intermediar' orice subiect 
re a dat măcar o dată sau de două ori răspunsuri opuse răspunsului iniţial. . 
Rezultatele sunt prezentate în tabelul următor: 


TABELUL nr. 9 
Rezultatele la proba de conservare a cantităţii de substanţă 


GRUPA DE COMPARAȚIE | 


CATEGORIA 


„intermediar” | „non-C” 


GRUPA EXPERIMENTALĂ 
CATEGORIA 


elii 


SUBIECT 

Constatări. Desigur, cea mai izbitoare constatare a noastră pe baza acestui 
experiment a fost absenţa capacităţii de conservare. Cinci din şapte subiecţi erau 
non-conservatori' — ceea ce ne-a convins încă o dată de justeţea datelor şi 
observaţiilor Şcolii de la Geneva. În grupa de copii normali nu au fost găsiţi „non- 
conservatori“, chiar dacă majoritatea erau doar subiecţi „intermediari“. 

Or, aceste constatări sunt în profund dezacord atât cu observaţiile 
noastre întâmplătoare, cât şi cu cele sistematice. Absența limbajului verbal 
pare a determina o încetinire a ritmului conservării cantităţii. 

Faţă de numărul relativ mare de observaţii care au alcătuit colecţia:-de 
date asupra conservării cantităţii, constatările experimentale evidenţiate mai 
sus dau naştere cel puţin unei probleme: ce determină comportamentul cvasi- 
non-conservator al preşcolarilor handicapaţi de auz? Se pot formula cel puţin 
două răspunsuri ipotetice: a) caracteristicile experimentului constatativ (sau cel 
puţin ale probei întrebuințate); b) incapacitatea specifică simultană 
comportamentului non-verbal. 

În protocoale am înregistrat, adesea, observaţii care sprijină ambele 
răspunsuri. Dăm două exemple: 

Extrase din protocoale. M.N. (6:8). Îi arăt plastilina care este sub formă de 
bilă, apoi o turtesc, dându-i forma unei farfurii plate. Strâng degetele interogativ 
(„E mai puţină plastilină?“), apoi le desfac („E mai multă?“). Se gândeşte intens, 
apoi râde şi îmi arată degetele strânse, foarte convinsă că „știe“: „E mai puţină 
plastilină“. Ridic din umeri nedumerit, apoi gestualizez: „Da? Ai văzut tu când am 
mai luat din ea?“ „Nu“. „Atunci de ce este mai puţină?“ Se gândeşte. „Nu ştiu...” 

Transform farfuria într-un fel de băț subţire, alungit la maximum. Reluăm 
dialogul: „E mai multă plastilină sau mai puţină, acum?“ Răspunde repede, fără 
să se gândească: „E mai multă!“ (Toată faţa ei arată convingere nestrămutată), 
„De ce? Am mai pus ceva?“ „Nu“. „Atunci de ce este mai multă?“ De aceasta 
dată se gândeşte intens, foarte nedumerită. „Nu ştiu...“ ş.a.m.d. 

G.B. (6:7) ... (în faţa „farfurioarei plate“): „E mai multă plastilină“. „De ce 
Bianca? Am mai pus ceva?“ „Nu... Dar e mai întinsă“. („Întins“: face palma Sub 
formă de pâlnie, apoi o deschide lent, măsurându-i suprafaţa vizibilă; îmi arată 
astfel cum s-a „lăţit“ bucata de plastilină) etc. 

Din aceste extrase se poate observa clar incapacitatea copiilor de a 
explica raportul formă-cantitate altfel decât acordându-i formei prioritate; ceea 
ce semnifică, neîndoielnic, faptul că „vizualul“ („intuitivul“) prevalează asupra 
„intelectualului“ („deductivului“). 

Pe de altă parte, cercetătorul, neîncercând în nici un fel să „smulgă acest 
văl al Mayei', neinfluenţând prin nimic iluzia copiilor, îi lasă în posesia ei. Acest 
gen de „prizonierat“ este, probabil, mai lung sau mai scurt, experienţa şi 
individul — fenotipul şi genotipul — diversifică acest peisaj întunecat; este însă 
mai mult decât probabil ca învăţarea să fie, într-un fel sau altul, „cheia“ pentru 
eliberarea din închisoarea realului care domină o vreme fiinţa umană. 


Experimentul nr. Z CONSTATAREA NIVELULU, DE CONSEPVARE 
A GREUTĂȚII 

Procedeul experimental. A fost utilizată tot o probă de inspiraţie 
piagetiană, pe care am putea-o denumi metaforic „cântărirea manuală“. Am 
folosit trei serii de câte două cuburi egale ca greutate, dar diferite ca formă. 
Copilul le putea compara în mână şi apoi era chestionat, ca şi în experimentul 
precedent, asupra egalităţii lor din punct de vedere al greutăţii. 

Verificarea răspunsului şi stabilirea categoriei („conservator“, „non- 
conservator“, „intermediar“) s-a realizat după modelul experimentului precedent 
(în locul „modificărilor' de formă pe baza transformării aceleiaşi cantităţi, s-au 
utilizat „modificările“ pe baza schimbării seriei de cuburi). 

Rezultatele obţinute sunt prezentate în tabelul nr. 10. 

Constatări. Constatarea esenţială cu privire la nivelul conservării greutăţii 
este aceea că preşcolarii handicapaţi de auz sunt — exceptând un singur caz 
de „intermediar“ — „non-conservatori'. Dimpotrivă, majoritatea subiecţilor 
normali sunt „intermediari“ şi 2 din 7 erau chiar „conservatori'. 

Ca şi la experimentul precedent, şi la acesta constatarea de bază 
contrastează cu datele de observaţie. Evident, se poate formula aceeaşi 
problemă şi se pot sugera două răspunsuri în legătură cu cauzele acestui 
contrast. Problema se cere însă abordată mai în detaliu. 

TABELUL nr. 10 
Rezultatele la proba de conservare a greutății 


GRUPA DE COMPARAȚIE | 


CATEGORIA 


GRUPA EXPERIMENTALĂ 
CATEGORIA 


ati tic 


SUBIECT SUBIECT 


C. Câteva considerații cu privire la primele două experimente de 

constatare a nivelului de conservare a invarianței fizice 

Există cel puţin încă un tip de contrast care trebuie evidenţiat aici. El 
rezidă pe baza comparării celor două experimente de constatare a nivelului 
conservării descrise până aici. S-ar putea vorbi de anumite „efecte de umbră“ 
pe care le declanşează experimentele şi probele de tip Piaget în legătură cu 
înțelegerea invarianţei fizice: invarianţa este mai mult sau mai puţin „ascunsă“ 
intuiţiei şi, prin urmare, mai mult sau mai puţin accesibilă gândirii. Ceea ce se 
înțelege în concepţia piagetiană prin „gândire intuitivă“ ar putea, aşadar, să nu 
descrie neapărat un fenomen psihogenetic real ci, în primul rând, un „efect“ 
particular al experimentelor şi probelor. 

„Umbrirea“ invariantului cantitativ este relativ uşoară în experimentul nr. 6: 
copiii aveau posibilitatea să vadă că nimic nu se ia şi nimic nu se adaugă. Este 
drept că ei trebuia să dea un anumit sens logic acestei prime intuiţii, adică să 
o transfere în plan mintal pentru a o putea compara ulterior cu „o nouă intuiţie“ 
în care invarianţa era „umbrită“ de iluzia că modificarea formei antrenează şi 
modificarea cantităţii. Dar constatarea intuitivă a invarianţei în experimentele 
de conservare a cantităţii de substanţă de tip Piaget prezintă această 
caracteristică specială pe care am putea-o numi, metaforic, „invarianță 
străvezie“ (ceea ce ar fi, desigur, cam acelaşi lucru cu „umbrire“ străvezie, dacă 
am lua în considerare aspectul non-conservator). 

„Umbrirea“ invariantului greutate în experimentul nr. 7 este mult mai 
pregnantă. Modificările de formă prin schimbări de serii presupun, definitoriu, şi 
schimbări ale obiectelor. Or, schimbarea obiectelor antrenează pe planul 
intuiţiei posibilitatea modificării totale a obiectelor (ca mărime, formă, volum 
etc.). Copilul nu se poate încrede mai deloc în „cântărirea' manuală pe care o 

face întrucât, spre deosebire de intuirea vizuală, cea kinestezică este mult mai 
puţin aptă să furnizeze certitudini. (Este binecunoscută „iluzia greutăţii“ care 
se verifică şi pe adulţi). Altfel spus, în cazul experimentului de constatare a 
conservării greutăţii s-ar putea vorbi de un fenomen de „obscurizare“ a 
invarianţei în raport cu înţelegerea pe bază de intuiţie. 

interpretând astfel faptele — şi mai toate observaţiile făcute de noi în 
timpul desfăşurării experimentelor conduc în această direcţie — s-ar putea 
anticipa o primă concluzie! cu privire la contrastul dintre vădita incapacitate 
conservatoare a subiecţilor în cadrul experimentelor şi surprinzătoarele 
observaţii pe care noi le colectasem într-o perioadă anterioară: constatările 
cu privire la capacitatea/incapacitatea de conservare a invarianților cantitate 
și greutate depind într-o măsură mare de probele (clinice) utilizate. Ambele 
probe descrise presupun aşadar o „umbrire“ oarecare, o „ecranare“ mai mult 
sau mai puţin „densă“ a invariantului respectiv în raport cu capacitatea de 
înțelegere intuitivă. Această „ecranare' este acceptată prin definiție de 
experimentator şi nu construită pas cu pas (aşa cum vom vedea că se 
întâmplă în experimentele constructive). O „ecranare“ mai puţin densă, mai 
„străvezie“ — ca în cazul probei de constatare a nivelului de conservare a 
cantităţii — are ca efect sporirea posibilităţii de a da răspunsuri intermediare 
şi conservatoare. O „ecranare' densă, dusă până la „obscurizarea“ aproape 
totală a invariantului în raport cu capacitatea de înţelegere intuitivă — ca în 
cazul probei de constatare a greutăţii — are ca efect o diminuare, aproape 
totală, a posibilităţii de a da răspunsuri conservatoare. 

Vorbirea şi manevrarea simbolurilor lingvistice este un factor de 
reducere a efectelor „ecranării' — cum se observă din rezultatele mai bune 
obţinute în grupa de comparaţie (subiecţi vorbitori) — dar dialogul verbal nu 
este suficient pentru a asigura o conservare facilă a invarianţei; din punct de 
vedere psihogenetic, o ecranare a capacităţii intuitive este mai puternică 
decât efectele clasificatoare ale vorbirii (cel puţin înainte de 7-8 ani). 


a e a ate 


1. Desigur, aceste concluzii pot părea oarecum grăbite şi, într-o măsură, ele sunt, într- 
adevăr, prezentate avant-/a-lettre. În realitate, am ajuns la aceste concluzii abia în urma 
desfăşurării experimentelor constatative nr. 8, nr. 9 şi nr. 10. Prezentarea anticipată a concluziilor 
îşi are însă, aici, o anumită rațiune. Deşi cu aspecte particulare diferite, experimentele 
constatative pe care le vom prezenta în continuare se înscriu în acelaşi model explicativ (singurul 
coerent, după opinia noastră). Sugerarea acestuia înainte de descrierea celorlalte cercetări 
constatative cu privire la conservarea invarianţilor fizici — lungime, suprafaţă, volum — va putea 
servi judecării mai clare a rezultatelor obţinute, eliminării aspectului paradoxal pe care „sărăcia“ 
lor îl comportă după prezentarea colecţiilor de date sistematice şi a constatărilor privitoare la 
utilizarea mai multor functori din logica bivalentă; se va uşura, în acest mod, interpretarea 
generală a rezultatelor experimentelor de constatare a nivelului conservării invarianţilor fizici şi 
stabilirea unor concluzii neechivoce. 

D. Ultimele trei expermente ale seriei 


Experimentul nr. 8. CONSTATAREA NIVELULUI DE CONSERVARE 
A LUNGIMII 


Procedeul experimental. S-a aplicat tot o probă de tip piagetian. Un fir de 
sfoară de o anumită lungime era prezentat copiilor în trei forme succesive: bine 
întins (linie dreaptă), ondulat (linie curbă) şi tăiat în mai multe bucăți mai mici 
puse cap la cap, dar orientate divers (linie frântă). Se poate observa că este 
vorba de o „ecranare parţială“ a invaniantului fizic (analoagă cu cea din proba 
de conservare a cantităţii); după fiecare modificare a formei firului de sfoară, 
fiecare subiect a fost chestionat cu privire la invarianţa lungimii. 

Rezultatele obţinute au fost următoarele: 


TABELUL nr. 11 
Rezultatele la proba de conservare a lungimii 


| GRUPA EXPERIMENTALĂ GRUPA DE COMPARAȚIE | 
Nr. 


CATEGORIA CATEGORIA 
SUBIECT 


„intermediar” | „non-C” 


Constatări. Ca şi în cazul primelor două experimente, şi acesta 
evidenţiază absenţa capacităţii de conservare a lungimii în condiţiile 
handicapului de auz. Nu am găsit nici un subiect surdomut conservator. În 
schimb, nu am găsit nici un subiect auzitor (vorbitor) non-conservator. Dar, în 
privinţa numărului de subiecţi intermediari (3), se poate vorbi de egalitate. 
Semnificaţia acestui număr este însă profund diferită de la o grupă la alta. Pe 
când cei trei „intermediari vorbitori“ păreau „aproape conservatori“, cei trei 
„intermediari nevorbitori“ păreau „aproape non-conservatori“. Cauza pare a o 
constitui rezistenţa diferită a ecranării la cele două moduri diferite de structurare 
a limbajului. Dăm spre ilustrare două exemple din protocoale: 

Extrase din protocoale. R.A. (6:3) (surdomut; după ce a privit bine 
sfoara întinsă în linie dreaptă, o priveşte nedumerit în formă curbă): „E mai 
lungă sau mai scurtă, acum?“ — îl întreb. Răspunde repede, făcând gestul de 

„la fel“ (cele două arătătoare ale mâinilor puse unul lângă altul), apoi imediat 
se corectează: „Nu, nu sunt la fel... Acum sfoara e mai mică..." „De ce? A 
mai tăiat din ea? M-ai văzut tu, Augustin, când am mai tăiat din ea?“ „N 
„Atunci? „Acum este urâtă; înainte era frumoasă". „Nu-i nimic... Dara 
rămas /a fel de lungă?" (accentuez cât mai expresiv asupra Probleme) 
Inţelege brusc. „Da, ai dreptate, sunt la fel. Sunt un prost. Sunt la fel...“ 

N.E. (5:10) (în faţa sforii curbate): „E mai lungă sau mai scurtă, acuma: 
Răspunde sigură de ea: „E mai scurtă, tu nu vezi? „De ce, Emilia?" Ẹij 
pentru că aşa ai făcut-o tu“. „Am mai luat eu o bucată din ea? Ai văzut tu 
asta?“ „Nu, n-am văzut. N-ai luat. Dar ai strâmbat-o, uite-aşa!' (face şi ea 
gestul de a strâmba, surprinzător de asemănător cu cel pe care îl utilizează 
copiii surdomuţi). Deodată, fără ca eu să mai intervin, se „luminează“. „A! 
Tu mă întrebi dacă e la fel de /ungă' (accentuează asupra cuvântului). „Da 
e la fel de /ungă. Dar acum nu e la fel ca înainte. Dare la fel de lungă. Ẹ 
clar, a descoperit deosebirea dintre formă şi lungime; „Vălul Mayei' a fost dat 
la o parte. Aparenţa a fost înlocuită cu ceea ce se află dincolo de ea etc. 

Se observă, aşadar, că, în timp ce surdomuţii pleacă de la un fel de 
cunoaştere prealabilă a invarianţei ca, apoi, să se îndoiască serios de ea şi 
să o admită numai cu mare greutate şi fără convingere, vorbitorii pleacă 
direct de la îndoială pentru ca, apoi, să o admită pe baza unei anumite 
descoperiri, în declanşarea căreia, capacitatea distinctivă a cuvintelor pare 
a juca un rol însemnat. 


Experimente! nr. 9 CONSTATAREA NIVELULUI DE CONSERVARE 
A SUPRAFEŢEI 


Procedeul experimental. S-a aplicat tot o probă de inspiraţie piagetiană, 
pe care am putea-o denumi, metaforic, „răspândirea ariilor“. Subiecţilor li s-au 
arătat trei serii de câte două suprafeţe (arii) egale, reprezentând însă 
caracteristici diferite ale unor obiecte diferite ca formă. Câte două bucăţi de 
hârtie pătrate au fost lipite pe câte două obiecte cu formă diferită: a) primele 
două suprafeţe au fost lipite pe un cilindru şi pe un paralelipiped; b) 
următoarele două suprafeţe egale au fost lipite pe un cub şi pe o altă suprafaţă 
mai mare (pe un carton cu formă neregulată); c) ultimele două bucăţi de hârtie 
au fost lipite pe fundul (rotund) al unui pahar şi pe baza (triunghiulară) a unei 
piramide (cu suprafeţe mai mari decât bucăţile pătrate de hârtie). 

Operația de lipire (sau simplă aplicare) era făcută în faţa copiilor şi era 
precedată de compararea 1 la 1 a celor două pătrate de hârtie egale. 

Chestionarea s-a făcut în legătură cu fiecare serie (item), raportată la 
următoarea problemă: antrenează sau nu modificarea formei unei suprafeţe 
mărimea ei? 

Rezultatele au fost următoarele: 

TABELUL nr. 12 
Rezultatele la proba de conservare a suprafeţei 

Constatări. Această probă s-a dovedit dificilă pentru ambele categorii de 
subiecți. Deşi nu atât de intensă ca în cazul probei de conservare a greutății, 
totuşi, „ecranarea“ invariantului a avut efecte non-conservatoare evidente atât 
la copiii surdomuţi, cât şi la cei normali. Nici un copil surd n-a fost găsit 
conservator, iar majoritatea celor vorbitori erau doar intermediari. Non- 
conservatorismul puternic al copiilor surdomuţi lasă oarecum de înţeles că 
forma, conturul obiectelor au o pregnanţă diferită asupra gândirii intuitive care 
se dezvoltă în absenţa auzului şi vorbirii. Altfel spus, s-ar putea vorbi de un 
intuitivism mai pregnant în gândirea preoperatorie a surdomuţilor decât cea a 
normalilor. Dar nici „gândirea preoperatorie“ verbală nu pare total lipsită de 
„capcanele“ aparenţei verbale: majoritatea subiecţilor s-au dovedit numai 
intermediari, chiar dacă nu era vorba de non-conservare. 

Se observă însă analogia puternică dintre proba „de tip Piaget“ imaginată 
de noi şi proba anterioară de conservare a greutăţii; „semiobscurizarea“ 
experimentală a invarianţei suprafeţei pare a fi, totuşi, prima cauză a 
persistenţei non-conservării acesteia. 


Experimentul nr. 10. CONSTATAREA NIVELULUI! DE CONSERVARE 
A VOLUMULUI 


Procedeul experimental. S-a utilizat binecunoscuta probă piagetiană a 
„paharelor inegale“. Aceeaşi cantitate de apă era răsturnată în trei serii de câte 
două pahare cu formă inegală (unul lung şi subţire, altul larg şi mai puţin lung), 
dar cu acelaşi volum. 

Chestionarea s-a făcut, ca şi în cazul experimentelor precedente, în 
legătură cu următoarea problemă: se schimbă volumul dacă forma sa se 
schimbă? A 

Se observă că, deşi este mai complicat şi se referă la lichide, acest 
experiment se prezintă ca o variantă a celui de conservare a cantităţii 
Problema fiind însă alta, rezultatele au fost diferite. 


TABELUL nr. 13 
Rezultatele la proba de conservare a volumului 


2 
F 
a 
E 
; 
= 
E 
> 


GRUPA DE COMPARAŢIE 

Constatări. Toţi copiii surdomuţi au fost găsiţi non-conservatori. Invarianţa 
volumului în raport cu forma este un adevăr dificil de înţeles şi de către 
preşcolarii normali în rândul cărora am găsit numai doi intermediari. Chiar şi 
aceştia sunt, mai degrabă „post-non-conservatori' decât „pre-conservatori', 
adică descoperă foarte greu că forma pe care o îmbracă lichidele nu-i acelaşi 
lucru cu volumul acestora; că două pahare cu forme diferite, dar cu acelaşi 
volum, ar putea fi umplute cu aceeaşi cantitate de lichid etc. 

Aceste constatări par foarte apropiate de rezultatele iniţiale ale 
cercetărilor geneveze şi mult diferite de cele evidenţiate ulterior de către Elkind, 
Smedslund ş.a. 


E. Unele interpretări în legătură cu rezultatele experimentelor de 
constatare a nivelului conservării invarianților fizici şi raportul lor cu 
rezultatele primei serii de experimente constatative 
|. Prima trăsătură a acestor rezultate pare a fi aceea de a confirma concluziile 
Şcolii de la Geneva cu privire la dificultăţile conservării în perioada preoperatorie. 

I. În al doilea rând, aceste rezultate par a confirma o diferenţă de 
performanţă şi psihogenetică între copiii handicapaţi şi cei normali; handicapul 
de auz şi vorbire pare a antrena o sensibilă rămânere în urmă pe planul 
conservării invarianţilor fizici. 

Ill. Nu putem însă interpreta aceste rezultate doar prin intermediul 

factorilor psihogenetici propriu-zişi. 

Această ultimă judecată cere unele explicaţii suplimentare. Deşi întemeiată 

pe constatări (adiqă pe predicții întemeiate la rândul lor pe fapte experimentale şi 

iat 
nu doar pe simple observaţii), concluziile de mai sus nu pot explica cele câteva 
fapte colectate de noi în perioada observaţiilor sistematice, decât în sensul ca 
acestea să fi fost doar „iluzii ale observatorului“. Noi observasem însă o anumită 
creştere a numărului lor în raport cu vârsta, ceea ce ne conducea spre 
resupunerea unei anumite legităţi. În fine, şi mai greu explicabile apar 
sonstatările experimentelor privind utilizarea functorilor logici. Un anumit potenţial 
logic clar evidenţiat prin experimentele respective părea că dispare în mod 
„misterios în timpul celei de-a doua serii de experimente constatative. 
Cauza nu trebuie căutată în primul rând în „natura copilului“, ci în aceea 
a experimentelor; sau, dacă se poate spune astfel, în aceea a 
experimentatorului. Aşa cum am mai arătat, „bila de plastilină“, „cântărirea 
manuală“, „proba lungimii“, „răspândirea ariilor“ şi „paharele inegale“ presupun, 
în grade diferite, un anumit fenomen de „umbrire“ sau de „ecranare' artificială 
a invarianţilor respectivi în raport cu gândirea intuitivă. Desigur, această 
„umbrire“ este posibilă pe terenul „irealităţii' obiective a acestor invarianţi. 
Cantitatea, greutatea, lungimea, suprafaţa şi volumul sunt doar adevăruri 
deduse teoretic pe baza ideii de măsură. Măsura este însă un arbitrar, o 
convenţie pe baza căreia este posibilă analiza raţională a spaţiului fizici. 
Utilizarea acestei convenţii poate ajuta deducerii unor adevăruri obiective 
în raport cu ea. Dar, dacă judecăm lucrurile psihologic şi nu gnoseologic, 
aceste adevăruri sunt obiective numai în raport cu convenţia dată. Psihologic 
vorbind, nici cantitatea, nici greutatea, nici lungimea şi nici oricare alt invariant 
nu există realmente. Singurele evidențe obiective sunt obiectele, fenomenele 
sau procesele. Legităţile lor urmează a fi stabilite în raport cu un anumit cadru 
de referinţă. Faptul că un număr de molecule de apă are un volum de 1000 cms 
de apă este un adevăr obiectiv în măsura în care am definit cu claritate ce 
înseamnă un „cm?“ (sau, cel puţin, ce înseamnă un „m*"). Este paradoxal că 
Piaget nu şi-a dat seama că multitudinea de convenţii pe care s-au edificat 
ştiinţele nu constituie „conţinut psihologic“ — în sensul în care a definit P.I. 
Galperin această expresie — ajungând să presupună că structurile matematicii 


1. Reproducem în sprijinul acestor afirmaţii (care pot părea ciudate din punctul de vedere al 
fizicianului — pentru care măsura ține de însăşi esenţa structurilor psihice, părând chiar preexistentă 
în structurile cognitive şi nu doar o simplă convenție, adică un instrument alcătuit de rațiune pentru 
a putea analiza în mod ordonat realitatea) observaţiile unui renumit fizician, Erwin Schrödinger, care 
a avut curiozitatea să abordeze, la un moment dat, problemele fizicii oarecum cu metodele şi din 
punctul de vedere al psihologului. „Există o anecdotă potrivit căreia yardul a luat naştere din umorul 
unui rege englez care, întrebat de sfetnicii săi ce unitate de măsură să folosească, şi-a întins braţul 
spunându-le: «Luaţi distanţa de la mijlocul pieptului meu la vârful degetelor şi va fi cum nu se poate 
mai bine». Adevărată sau nu, anecdota este semnificativă pentru noi. Regele voia, bineînţeles, să 
indice o lungime comparabilă cu cea a corpului său, ştiind că oricare alta va fi incomodă. În ciuda 
preferinţei sale pentru Angestrâm, ca unitate de măsură, fizicianul preferă să i se spună că pentru 
un costum nou are nevoie de 6 yarzi şi jumătate de tweed şi nu de şaizeci şi cinci de milioane de 
Ängeströmi“. (Erwin Schrödinger, Ce este viafa?, Editura politică, Bucureşti, 1980, p. 22-23). 

reflectă structurile (intelectuale ale) matematicismului. Ştiinţele (în special Cele 
care au ajuns să depăşească faza inventarierilor de fapte, ba chiar şi pe Cea 
taxonomică, preocupându-se de formularea legilor care guvernează aceste 
fapte şi chiar cu formularea unor „legi ale legilor“) par a fi rezultatul posibilităţi 
gândirii intuitive de a se depăşi pe sine „dublându-şi articulațiile“. Faptul că g. 
„structură mamă“ din matematică generează întreaga arhitectonică abstractă 
ulterioară pare a exemplifica această presupunere. 

Dar judecând astfel, pare limpede că un copil căruia nu i s-a explicat 
convenţia este incapabil să o explice „de la sine“. E adevărat că el poate să 
descopere singur aceste explicaţii în legătură cu invarianţii. Rezultatele noastre 
par a confirma că aceste descoperiri solitare necesită câştigul de experienţă, 
adică acel „consum de timp“ psihogenetic invocat, în faza clasică, de studiile 
geneveze. Dar, ce efecte putea avea o explicare „pe înţelesul copilului“, adică 
„în termenii gândirii intuitive“, a însăşi ideii de măsură? Şi cum se putea face 
aceasta? 

Noi am răspuns la aceste întrebări — desigur, nu cu totul complet — prin 
organizarea şi desfăşurarea cercetărilor constructive pe care le vom descrie în 
capitolul următor. 

Se observă însă că experimentele constatative cu privire la conservarea 
invarianţilor nu ne-au putut conduce spre concluzii neechivoce. Este adevărat 
că rezultatele păreau a confirma, pur şi simplu, concepţia piagetiană clasică. 
Dar nouă ni s-a părut că aveam mai degrabă de-a face cu unele probleme noi, 
de o complexitate tulburătoare în raport cu simplitatea — pe care îndrăznim s-o 
clasificăm ca „platonică“ — a interpretărilor piagetiene. Era ciudată mai ales 
acea „dispariţie“ a unei capacităţi dovedite: priceperea de a manipula o parte 
însemnată a functorilor de bază din logica bivalentă. 

Era greu de presupus apoi că observaţiile noastre cu privire la 
conservarea invarianţilor erau în întregime false. Atunci, cum era posibil ca un 
copil oarecare să fie conservator în condiţii libere şi non-conservator în condiţii 
experimentale?... Evident, ar fi fost absurd să considerăm că de vină era 
copilul şi nu condiţiile experimentale. 

În fine, nu cumva aceste condiţii erau neprielnice tocmai prin aceea că 
cereau copilului să ştie ceea ce numai adulţii ştiu şi anume că o mare parte din 
adevărurile noastre sunt convenţii arbitrare neconţinute nicidecum în lucruri, ci 
în felul în care noi am înţeles, cu timpul, că trebuie să organizăm lucrurile 
pentru a le putea utiliza mai bine? Dar această organizare este un element 
adăugat conţinutului psihologic, şi nu ţine de conţinutul psihologic propriu-zis. 
Înțelegerea unei invarianţe înseamnă acceptarea şi aplicarea la lucruri a unei 
anumite convenţii. Ea nu este însă capacitatea de acceptare şi de aplicare 
însăşi, după cum nu este capacitatea de a avea cutare sentiment sau de a 
produce cutare judecată. 

Altfel spus, capacitatea de a şti nu este acelaşi lucru cu a şti un anumit 
adevăr. Capacitatea de a şti este semnul distinctiv al dezvoltării; cealaltă era 
rezultatul învăţării, adică al folosirii cu scop precis a respectivei capacităţi. 

Această interpretare ne-a permis să presupunem că adevărata problemă 
a constatării capacităţii de conservare nu era posibilitatea de a conserva hic-et- 
nunc, căci o posibilitate poate fi dovedită aici dar, din anumite motive, nu poate 
fi dovedită aco/o. Adevărata problemă era următoarea: presupunând că 
posibilitatea există — dincolo de constatările descurajatoare — atunci singurul 
fapt care se putea preconiza era că, făcând copilul să înţeleagă „regula“ 
conservării, acesta va putea apoi să conserve; adică: problema reală nu era de 
a şti dacă aici şi acum copilul se poate dovedi pe sine ca fiind conservator, ci 
de a şti dacă copilul poate înțelege problema conservării, dacă poate accepta 
regula şi dacă mai târziu o va aplica. 

Noi am interpretat, aşadar, că probele piagetiene făceau dovada că, 
dintre cele trei aspecte subliniate mai sus şi care comportă o ordine 
experimentală, ele nu abordau decât pe ultimul, ignorând importanţa primelor 
şi mai ales a ordinii lor. 

IV. Totuşi, în absenţa altui mod de raportare ştiinţifică la problemele 
abordate, şi întrucât abordarea de mai sus putea fi subiectivă, noi am 
considerat că rezultatele la experimentele de constatare a conservării 
evidenţiau DECALAJE NEGATIVE. Acestea erau, în esenţă, ÎNTÂRZIERI de 
conservare. Or, întârzierile conservatoare, conform concepţiei piagetiene, 
trebuiau să aibă un „răsunet“ intelectual mai larg. O serie de observaţii asupra 
capacităţilor operative, bazate pe aplicarea unor probe de clasificare şi seriere 
- asupra cărora nu mai stăruim — au confirmat acest lucru. Problema de care 
ne izbeam era de a şti dacă originea acestor decalaje era strict psihogenetică 
sau strict instrucţională. Era însă previzibil că o asemenea distincţie clară era 
greu de obţinut. Mult mai raţional ni s-a părut însă să considerăm următoarea 
întrebare, pe care deja am mai amintit-o: indiferent care ar fi natura decalajelor, 
oare ele sunt anulabile cu ajutorul unor procedee educaţionale? Ceea ce a şi 
determinat, în mod direct, organizarea experimentelor instructive, ca 
experimente formativ-educative. 


——” 


— 


2.4.3. CONTRASTUI. DINTRE CONCLUZHLE ESENTIALE 
ALE CELOR DOUĂ SERY DE EXPERIMENTE 
CONSTATATIVE 


Constatarea decalajelor negative a încheiat o anumită etapă în 
desfăşurarea cercetărilor noastre. Experimentele constatative, în baza cărora 
noi doream să ajungem la unele concluzii definitive, în ciuda rezultatelor certe, 

ne-au condus mai degrabă la unele îndoieli. Concluziile constatative aveau 
după opinia noastră, doar un caracter relativ, neputând fi nici una considerată 
definitivă. Desigur, aceasta se datora dezacordului dintre prima şi a doua serie 
de experimente constatative, dintre CONSTATAREA POSIBILITĂŢII DE A 
UTILIZA FUNCTORI LOGICI şi CONSTATAREA NIVELULUI REDUS AL 
CONSERVĂRII. 

Această divergență era secondată însă de o convergenţă: în timpul 
desfăşurării experimentelor noi am putut stabili că în ciuda caracterului lor 
pretins constatativ, acestea influenţează rezultatele. „Sugestiile“ noastre, ca şi 
„ecranarea'“ specifică probelor piagetiene influenfau rezultatele; desigur, în sens 
diferit. Dar dacă privitor la fiecare serie de experimente în parte păreau 
importante rezultatele specifice, în schimb, compararea lor scotea în evidenţă 
VALOAREA INFLUENȚEI; această valoare se putea judeca atât în sens 
experimental, cât şi în sens educaţional, formativ, constructiv. Noi am formulat, 
tocmai de aceea, ipoteza conform căreia decalajele ar putea fi anulate prin 
însăşi folosirea raţională, pe baza unor experimente speciale, a posibilităţii de 
utilizare a functorilor logici şi a celorlalte posibilităţi constatate. 

Care este însă natura acestor posibilităţi? 

Nu există nimic care să ne sprijine o afirmaţie absolută. Înclinăm însă să 
considerăm că, înainte de orice, este vorba de posibilităţi de invăfare. Rămâne 
să stabilim ce deosebiri există între acestea şi cele psihogenetice. Un raport 
între ele ar putea fi considerat neîndoielnic. Şi anume, acela că orice 
posibilitate de învăţare este, în ultimă instanţă, efectul unei disponibilități 
psihogenetice mai mult sau mai puţin specifice. Pare a fi lucrul cel mai raţional 
să ne punem problema utilizării eficace a acestor posibilităţi de învăţare în 
măsura în care ele sunt evidente, neechivoce. Dar, în acelaşi timp, constituie o 
restricţie inatacabilă faptul de a nu confunda rezultatele acestor utilizări cu 
eventuale transformări la nivelul disponibilităţilor psihogenetice care, 
neîndoielnic, constituie un nivel mai profund. Dacă acţiunea educaţională poate 
antrena sau nu mutații psihogenetice şi, inerent, epigenetice, ni se pare, din 
perspectiva faptelor pe care le-am descris, o chestiune asupra căreia se poate 
stărui fie şi cu seriozitate dar, cel puţin deocamdată, cu puţine şanse de succes. 

Între dezvoltare şi învăţare există, neîndoielnic, legături. Este posibil chiar 
ca procesul să fie unic, transformările să se desfăşoare într-un sistem unitar. 
Dar ce se poate deduce de aici? Orice predicţie ar schimba natura cercetărilor 
şi interpretărilor experimentale: din empirice acestea ar deveni... 
„hermeneutice“. Or, o hermeneutică a faptelor nesupuse „probei de foc“ a 
practicii ar fi pierdere de vreme şi de energie; sau, cel puţin, este vorba de o 
întreprindere ce trebuie amânată câtva timp. 

CERCETARILE EXPERIMENTALE 
CONSTRUCTIVE 


2.5.0. SPECIFICUL METODOLOGIEI De CRERCERTARE 


2.5.0.0. AM mod de u pune problema, obi ebiecib e ener entio 


Trebuie făcută o distincție esențială între cercetările empirice anterioare 
de tip constatativ şi cele constructive, care vor fi descrise în continuare. Dincolo 
de legătura inerentă, ţinând de însăşi logica investigaţiilor, experimentele 
constructive pe care le-am desfăşurat au condus spre rezultate cu totul noi. 
Rezultatele experimentelor constatative fuseseră suficient de semnificative 
pentru a evidenția unele deosebiri de performanţă, datorate handicapului fizic. 
Ele priveau numai unele decalaje în ceea ce priveşte capacitatea de 
conservare, dar acestea făceau previzibilă şi existenţa unor decalaje în 
structura gândirii preoperatori. Aşa cum am arătat, observaţiile şi constatările, 
în ansamblu, includeau cel puţin un paradox: decalajele relevate nu erau 
convergente cu potenţialul logic evidenţiat experimental şi cu o serie de date de 
observaţii culese sistematic. 

O altă cauză, descoperită de noi pe parcursul experimentelor care 
evidenţiau decalaje, era aceasta: condiţiile experimentale de constatare 
influenţau constatările. Aceasta putea fi însă o concluzie certă, dar ea genera 
o problemă nouă care putea obliga la alte experimente. Noi am formulat-o 
astfel: oare modificarea probelor, în sensul organizării unor experimente care 
să pună mai mult subiectul în activitate, care să implice „sugestii“, să permită 
intervenţia formativă a cercetătorului în experiment (în sensul unei 
autoincluderi în experimente), poate optimiza rezultatele? 

Introducerea probelor de constatare în alte noi experimente de 
constatare modifica însă chiar statutul experimentelor; „probarea probelor“, 
„experimentarea experimentelor“, „constatarea constatărilor“ etc. pot fi, desigur, 
probleme de interes pentru teoria cercetării. Totuşi, noi eram interesaţi profund 
nu de implicaţiile practice, de rezultatele concrete ale acestei „verificări a 
instrumentelor“. Or, formulată exclusiv în aceşti termeni, ipoteza după care 
probele de constatare influenţează constatările nu păreau a avea o valoare 

explicativă prea mare. Noi am coroborat însă această problemă cu aceea 
căreia îi dădeau naştere observaţiile şi constatările asupra potenţialului logico. 
acţional la copiii surzi. Asemenea mod de abordare permitea următoarea 
reformulare a problemei iniţiale: dacă experimentele constatative influenţează 
constatările în mod negativ, atunci pot fi organizate experimente speciale din 
care rezultatele să fie anticipate pre-experimental şi, apoi, construite pas cy 
pas, în timpul desfăşurării experimentelor? O asemenea metodologie 
experimentală trebuie, aşadar, să fie, prin definiţie, constructivă şi deci putea să 
fie utilizată pentru atingerea unor obiective experimentale constructive. 

Am considerat că este posibilă o ierarhie a obiectivelor cercetărilor 
constructive plecând de la constatările anterioare privind decalajele. Primul 
obiectiv era anularea decalajelor negative constatate. Dacă anulările sum 
posibile, atunci, pe baza lor, pot fi determinate sau „provocate“ experimental 
unele decalaje „în celălalt sens“, pozitive, adică anticipări sau accelerări şi chiar 
„supraaccelerări“. 


2.5.0. 1. Tipurile de cercetări experimentale constructive 


Tipologia noilor experimente a fost determinată de caracteristicile 
obiectivelor urmărite. Prin urmare, au fost organizate şi desfăşurate două tipuri 
de experimente constructive: 

* experimente de anulare a decalajelor negative; 

e experimente de provocare a unor decalaje pozitive. 

Se cuvine arătat însă că tipologia menţionată nu a coincis întotdeauna cu 
cronologia experimentală sau cu ordinea desfăşurării cercetărilor. Numai 
necesităţi de ordin teoretico-didactic ne obligă la o asemenea clasificare aici. 
Există, neîndoielnic, o serie de fi/iații de la anulări spre accelerări (şi acesta este 
adevărul de bază care ne-a ghidat în organizarea experimentelor constructive). 
Nu e mai puţin adevărat însă, că desfăşurarea unor experimente ale căror 
obiective priveau accelerări ne-a permis să observăm că orice accelerare 
antrenează inerent o serie de anulări neluate iniţial „în calcul“. Orice experiment 
constructiv presupune, atât la nivelul desfăşurării, cât şi la acela al rezultatelor 
scontate, o doză de imprevizibil care poate conferi desfăşurării o „turnură“ 
neaşteptată, iar rezultatelor, o complexitate neanticipată. 

Uneori, am considerat util să urmăm calea care părea a fi cea mai 
limpede şi mai clară la respectivul moment, fără să părăsim strategia generală, 
dar neconsiderând-o pe aceasta drept un cadru imuabil. Aceasta este 
principala cauză pentru faptul că noi am preferat unei „ordini logice fireşti“ o 
anumită ordine psihogenetică ce se impune de la un moment la altul şi care ne-a 
convins până la urmă că este mult mai firească şi mai rodnică decât oricare 
alta. După primele experimente de conservare accelerată, bunăoară, ne-am 
dat seama că o observaţie întâmplătoare care ne stârnise cândva uimirea (vezi 

2,4.0. observaţia nr. 2) — prin faptul că părea a evidenția că pe la 4 ani copiii 
surzi sunt deja capabili de o „ciudată operativitate“ (de exemplu, pot să împartă 
șase obiecte la trei participanţi) — avea o semnificaţie profundă. Inainte de 
conservarea numărului şi de operativitatea aditivă, puteau exista „germeni“ de 
operativitate multiplicativă oarecum independentă. 

Am „sărit“, aşadar, peste anularea decalajelor privind clasificarea şi 
serierea, pentru a ne ocupa direct de operativitatea multiplicativă la nivelul 
acţiunilor concrete. Oricât ar părea de surprinzător, învăţarea anticipată a 
împărțirii şi înmulţirii a uşurat învăţarea anticipată a scăderii şi adunării şi 
implicit aceasta conducea la anulări de decalaje vizibile în experimentele 
constructive asupra clasificării şi serierii. lar cel mai spectaculos efect de 
anulare al experimentelor constructive a fost conservarea aproape implicită a 
numărului pe baza operativităţii anticipate. 


2.5.0.2. Ordinea desfăşurării experimentelor constructive 


|. Experimentele de anulare a decalajelor privind conservarea invarianţilor 
fizici: conservarea cantității (experimentul nr. 1), conservarea greutăţii 
(experimentul nr. 2), conservarea volumului (experimentul nr. 3). 

II: Experimentele de accelerare a grupărilor operatorii. Mai întâi, 
accelerarea grupărilor multiplicative. învăţarea împărțirii (experimentul nr. 4.); 
învăţarea înmulțirii (experimentul nr. 5). Apoi, accelerarea grupărilor aditive: 
învăţarea scăderii (experimentul nr. 6) şi învăţarea adunări; (experimentul nr. 7). 

III. Experimentul de conservare operatorie e numerelor naturale. 
Experimentele de continuare a accelerărilor sau „supraaccelerările' pe baza 
construirii unor operaţii reversibile complexe — ridicarea la putere, extragerea 
rădăcinii şi construirea bazelor aferente ale raționării probabilistice — au fost 
considerate ca alcătuind o categorie aparte. 


2.5.0.3. Materialele si procedeele utilizate în experimentele constructive 


Acestea au avut o simplitate evidentă. Această simplitate a jucat însă 
un rol esenţial în strategia constructivă de ansamblu. De aceea, trebuia să fie 
suficient de suplă pentru a atrage copiii şi a nu le crea, în nici un fel, sentimentul 
că ceea ce li se cere să facă este prea greu pentru ei. Toate experimentele 
constructive organizate de noi au fost, înainte de orice, simple jocuri. (Simple, e 
un fel de a spune. Obţinerea acestei „simplităţi pentru copil“ s-a dovedit a fi o 
mare „dificultate pentru cercetător'.) Activitatea ludică şi obişnuinţa cu 
materialele erau singurele „resurse utilizabile“ pentru a obţine o asemenea 
Simplitate necesară. 

Cum se putea însă împăca această condiţie cu sarcinile care decurgeau 
din fiecare îndrăzneţ obiectiv experimental? 

Desigur, această problemă şi-a avut o anumită rezoivare pentru fiecare 
experiment în parte. Câteva procedee s-au dovedit însă a avea valenţe 
experimentale multiple: eta/onarea sau măsurarea s-a dovedit a fi un excelent 
element ludic pentru a asigura reuşita experimentelor de conservare anticipată 
a invarianţilor fizici; ecranarea s-a dovedit utilă în procesul acoperirii grupării 
aditive şi multiplicative; jocul „de noroc“ s-a dovedit stimulator în condiţiile 
înţelegerii anticipate a bazelor concrete ale raţionamentului probabilistic; tot 
astfel şi-au avut rolul lor corespondența biunivocă sau transvasarea, 
comparaţia termen cu termen sau construirea „în minte“ ş.a. 


2.5.0.4. Eşantionul 


La experimentele constructive au participat 54 de subiecţi repartizaţi astfel: 

e grupa | (experimentală): 7 subiecţi cu surdomutitate de diferite grade şi 
nivel intelectual mediu; 

e grupa || (de verificare): 7 subiecţi cu surdomutitate de diferite grade şi 
nivel intelectual mediu; 

e grupa Ill (de comparaţie): 30 de subiecţi normali. 


2.5.0.5. Alte precizări metodologice 


Experimentele constructive au fost organizate după procedura adoptată 
la Harvard: „pre-test“ — „test“ — „post-test“. 

Întrucât nici unul dintre cei 7 copii ai noii grupe experimentale nu fuseseră 
subiecţi în experimentele constatative descrise, am considerat că probele 
piagetiene de conservare puteau constitui „pre-teste'“ şi „post-teste“. Aceeaşi 
probă a fost aplicată de două ori: înaintea desfăşurării experimentelor 
constructive propriu-zise („pre-testul“) şi, după desfăşurarea acestora, („post- 
testul“). 

Desigur, acest lucru a fost valabil numai pentru prima serie de 
experimente constructive; pentru celelalte, „pre-testul' şi „post-testul“ au 
constituit şedinţe iniţiale şi finale de experimentare constructivă din care orice 
„intervenţie constructivă“ a cercetătorului a fost exclusă. 

Se cuvine precizat clar un fapt special în legătură cu „pre-testările“. Iniţial, 
noi concepusem experimentele constatative şi constructive pentru o grupă 
formată din 30 de subiecţi. Experimentarea constructivă s-a dovedit însă 
extrem de anevoioasă pe un eşantion atât de numeros. Pierderea esenţială 
constă în mărirea nepermisă a intervalului între şedinţele individuale şi cele 
colective: intervenea, implacatbil, uitarea, ca urmare a necontinuării învăţării în 
timp optim. Continuitatea învăţării este o condiţie esenţială pentru reuşita 
accelerării instrucţionale. Ca urmare, noi am procedat la împărţirea grupei 
noastre în două subgrupe, s-au luat în seamă rezultatele a 7 subiecţi din grupă 

pentru experimentele constatative; s-a continuat experimentarea constructivă 
pe alţi 7 subiecţi, rezultatele lor la experimentele constatative fiind considerate 
rezultate ale „pre-testării constructive“. Se înţelege că această problemă s-a 
pus exclusiv pentru prima serie de experimente constructive. 

Fiecare aşa-zis „test“ — denumirea ni se pare oarecum improprie — se 
referă la desfăşurarea propriu-zisă a şedinţelor activităţilor experimentale. 
Şedinţele experimentale utilizate de noi au fost de două feluri : 

a) — Şedinţe (prealabile) individuale; 

b) — Şedinţe (de lucru) colective, cu toată grupa. 

Numărul şedinţelor individuale a fost diferit de la un experiment la altul şi 
chiar de la un subiect la altul (în grupa |, experimentală). Numărul şedinţelor 
colective a fost, de asemenea, diferit de la un experiment la altul. 

Obiectivul fiecărei şedinţe individuale era acela de a asigura un minimum 
de înțelegere a sarcinii (regulii de joc); cu alte cuvinte, era vorba de o „pre- 
învăţare“ sau pregătire în vederea experimentului colectiv care se desfăşura 
apoi cu toţi membrii grupei. Desigur, aceasta este valabil numai cu privire la 
grupa experimentală (grupa |). Cu grupa || (de verificare) şi grupa III (de 
comparaţie) am organizat numai 1-2 şedinţe colective. 

Şedinţele colective cu grupa experimentală aveau ca obiectiv 
continuarea şi aprofundarea înţelegerii problemei prin extinderea  itemilor 
(problemelor particulare). 

Şedinţele colective în grupa a Il-a (de verificare) urmăreau să 
stabilească, fără echivoc, dacă progresele grupei experimentale se datorau 
constructivismului instrucţional specific sau ţineau de capacităţi psihogenetice 
deja construite spontan. Şedinţele de verificare au fost aşadar oarecum 
experimente de constatare desfăşurate cu ajutorul instrumentelor constructive 
cărora nu li se mai asocia procesul de învăţare propriu-zis şi din care 
intervenţia experimentatorului era exclusă. 

Şedinţele colective cu grupa a lll-a (de comparaţie) urmăreau să 
stabilească dacă factorul limbaj verbal avea vreo importanţă în desfăşurarea 
experimentelor constructive. De aceea, s-au organizat două tipuri de şedinţe 
comparative cu subiecţii vorbitori: 

e şedinţele cu caracter constatativ (1-2 şedinţe), desfăşurate cu întreaga 
grupa de subiecţi vorbitori (30 de copii); 

e şedinţele colective constructive propriu-zise, desfăşurate cu 7 subiecţi, 
selecționați din grupa de 30, analoage şedinţelor experimentale desfăşurate cu 
grupa |. (Menţionăm, însă, că acest tip de şedinţe nu a fost organizat decât în 
legătură cu experimentele 1, 2, 3, 9 şi 10 şi că predicțiile noastre comparative 
ce vor urma, privind accelerarea instruirii în condiţiile prezenţei/absenţei 
vorbirii, se referă numai la aceste experimente). 


153 


„ACCELERARE A PSIZIOGE NE ZEI 


m e a S ae a 3 m a a 


a aaa 


— 


~ 


2.5.1. DESCRIEREA EXPERIMEN ELOR CONSTRUCTIVE 


Redăm, în continuare, modul de desfăşurare, particularitățile, 
observaţiile, rezultatele şi concluziile fiecărui experiment constructiv organizat 
de noi, în succesiunea reală (şi nu conform tipologiei menţionate la 2.5.0.1., 
care a fost stabilită la o dată ulterioară iniţierii primelor experimente). 


2.5.1.0. Experimente de anulare a decalajeior 


A. Trei experimente de accelerarea conservării. 

Cele trei experimente ce vor fi descrise în continuare au urmărit anularea 
unor decalaje de felul celor evidenţiate prin experimentele constatative 
(descrise la 2.4.2.2.). Experimentul nr. | urmărea o grăbire a procesului de 
conservare a cantității la copiii handicapaţi de auz; experimentul nr. 2 urmărea 
acelaşi lucru în legătură cu conservarea greutății, iar experimentul nr. 3, în 
legătură cu conservarea vo/umului. 


Experimentul nr. 1. ANULAREA NON-CONSERVÂĂRII CANTITAŢII 


Metodologia experimentală a constat într-o „dezvăluire pas cu pas“ a 
„ecranării“ invariantului respectiv observat în experimentul de constatare a 
nivelului de conservare a cantităţii. 

Noi am considerat că „non-intuitivitatea“ invarianţei cantităţii este, totuşi, 
numai relativă din punct de vedere psihologic. Ea era aproape absolută în 
experimentul constatativ menţionat, întrucât copilul nu putea să observe dacă 
trecerea printr-o multitudine de forme a bucății de plastilină anula sau nu 
posibilitatea de a reveni la prima formă — ceea ce pe plan intuitiv l-ar fi putut 
ajuta să înţeleagă că modificarea bucății de plastilină se referă numai la formă. 

Principalul „defect“ al gândirii intuitive părea a fi acela de a identifica sau 
de a confunda forma cu cantitatea. Acest defect putea fi „convertit“ însă într-o 
calitate. În fond, adevărata problemă era de a stabili cu copilul că schimbarea 
formei nu schimbă cantitatea; prin urmare, se putea conveni cu copiii asupra 
unei forme-etalon care să „funcţioneze“ ca o cantitate-etalon. În consecinţă, 
i-am învăţat pe copii să descopere intuitiv independenţa cantităţii față de formă, 
arătând că ea determină oricând revenirea la o formă iniţială luată ca etalon. 

Această dezvăluire a independenţei cantităţii de formă putea fi mai uşor 
atinsă, aşadar, pe baza posibilităţii de a reveni oricând la aceeaşi formă. Oricât 
ar părea de paradoxal, rezultatul unor exerciţii de acest fel, mereu explicate, nu 
se restrânge la a înțelege doar faptul că „ceva“ poate fi făcut să ia forme 
diferite; ci şi la aceea că acest „ceva' rămâne mereu neschimbat, că este 
invariabil. Mai mult, succesiunea de modificări şi reveniri la forma dată pare a 
prefigura calea de la permanenţa obiectului (care, în fond, este o invarianță a 

formei) la „permanenţa invarianţei', căci dacă permanenţa obiectului se 
bazează pe reglări, în schimb conservarea invarianţei se bazează pe 
reversibilitate. Numai că, după cum reglările nu sunt un „produs“ al 
permanenţei obiectului, ci permanenţa este produsul lor, tot astfel, conservarea 
invarianţei poate fi considerată ca un „produs“ al începutului de reversibilitate 
preoperatorie sau al acestor modificări şi reveniri la forma iniţială. 

Materialele utilizate pentru „test' au fost următoarele: o bucată de 
plastilină şi trei pahare de carton de mărimi diferite. 

Procedeul experimental (pentru o şedinţă individuală) consta în 
următoarele : 

Cel mai mare pahar era umplut perfect cu bucata de plastilină (bucata 
existentă era exact de mărimea paharului); copilul era invitat să scoată din 
pahar plastilina şi să construiască o formă oarecare pe care o dorea. Era 
chestionat apoi, întocmai ca într-un experiment constatativ, asupra cantităţii. 
(„E mai puţină? E mai multă?“ etc.). Dacă răspunsul era: „E mai multă“, copilul 
era invitat să umple paharul Mare (care devenea din acest moment „pahar- 
etalon“) şi apoi, restul să-l pună în unul dintre celelalte pahare sau în 
amândouă. Insistam, spunând că îmi este necesar „plusul“ de plastilină care 
i-ar fi rămas. Operația conducea, evident, copilul la descoperirea faptului că nu 
apărea nici un fel de aşa-zis „rest'. Insistam din nou să umple şi unul din 
celelalte două pahare. Majoritatea copiilor aveau tendinţa de a-mi cere plastilină 
în plus. Argumentul său era invariabil: „Nu mai am“. „Umple alt pahar numai cu 
plastilina pe care o ai. Vezi dacă se poate!“ Evident, nu era greu de descoperit 
că NU se putea face acest lucru. Explicam apoi copiilor că, într-adevăr, aşa 
cum se vedea, nu puteam umple mai multe pahare cu aceeaşi bucată 
(cantitate) de plastilină. Înţelesul de „aceeaşi cantitate“ părea a fi „prins“ încă 
din start. Reluam apoi procesul, cerând copilului să golească paharul şi să 
alcătuiască o nouă formă ş.a.m.d. 

Şedinţele colective s-au desfăşurat ca jocuri de întrecere: copiii se 
străduiau să atingă performanţa de a răspunde cât mai corect, asistați, pe rând, 
de ceilalţi, care aveau dreptul să-i ajute sau să-i îndrepte pe căi greşite. Pentru 
susținerea jocului întrebuinţau o „evidenţă“, notând pe un tablou cu bile albe, 
albastre şi roşii non-conservarea, intermediaritatea şi conservatorismul — a 
căror semnificaţie a fost imediat deprinsă de grup — fiecare copil dorind să 
câştige „cât mai multe bile roşii“. 

Şedinţele individuale — durând între 10 şi 20 minute (în funcţie de fiecare 
subiect) — presupuneau 2-5 parcurgeri ale procesului. Şedinţele colective 
durau între 20-25 de minute. Şedinţele individuale s-au desfăşurat ca simple 
reparcurgeri ale procesului de descoperire a invarianţei aceleiaşi cantităţi de 
substanţă. Şedinţele colective s-au desfăşurat pe baza reparcurgerii aceleiaşi 
proceduri IR, într-o şedinţă; dar cantitatea de substanţă, precum şi materialele 

au fost schimbate de la o şedinţă la alta. Numărul şedinţelor individuale a variat 
între 14. Numărul total al şedinţelor colective a fost de 5. 

Interpretarea răspunsurilor. 

S-a considerat că un copil este capabil să înţeleagă sau să consene 
invarianţa cantităţii ori de câte ori îşi dă seama că cererea experimentatorului 
de a umple un alt pahar („mic“ sau „mijlociu'“) cu „ceea ce rămâne“ este absurdă 
şi o refuză înainte de a încerca acest lucru în mod practic sau când, pur şi 
simplu, după primul pas al procedeului (modificarea formei plastilinei după 
scoaterea din pahar) nu dă un răspuns non-conservator. 

Rezultatele obfinute în cadrul grupei experimentale au fost cuprinse în 
tabelul următor (în tabel „+“ semnifică „conservator“, „t' semnifică „intermediar, 
iar „-“ semnifică „non-conservator“): 


TABELUL nr. 14 
Rezultatele grupei | în cadrul experimentului de anulare a non-conservării cantităţii 


REZULTATE | 


7 TEST | 
Nr. 5 = 
cn. | 3 Nr. Sedni ȘEDINȚE COLECTIVE 3 | 
individuale II III IV F | 
l 5 + + + + 
2 3 + + + + 
3 5 t + + + 
4 5 + + + + 
5 5 + + + + 
6 4 + + + + 
7 |PC] - 5 : TEAR UE 
| Total + olJ - (o;joļ]3[/6éļ7 |7] 
[Total + 2J ~- |5] 5]4]|ı1ıjļjojo)] 
| Total - 5 - 4| 2 0 0 0 0 | 


La acest tabel se cuvine adăugată informația că, aşa cum ne aşteptam, 
rezultatele de verificare obținute cu grupa a Il-a nu au fost sensibil diferite de 
cele ale oricărui experiment constatativ (de felul acelui descris la 2.4.2.2.). La 
cei 7 subiecți surdomuţi cu intelect mediu care n-au parcurs experimentul 
constructiv s-a păstrat decalajul evidențiat. 

În privința grupei de comparație (subiecți normali), cu care s-au organizat 3 
şedinţe constructive, rezultatele după ultima şedinţă şi „post-test“ arătau o 
conservare integrală a cantităţii. Menţionăm că micşorarea numărului de şedinţe 
de la 5 la 3 a fost dictată de faptul că încă din a doua şedinţă majoritatea subiecţilor 

normali (98%) dădeau răspunsuri conservatoare. „Post-testul' a confirmat că 
aproximativ 99% din subiecţii normali erau conservatori după a treia şedinţă”. 

CONCLUZII. Rezultatele înregistrate şi consemnate în tabelul prezentat 
sugerează că anularea non-conservării cantităţii s-a produs ca proces didactic 
provocat şi desfăşurat în etape, în mod controlat. 

Prima concluzie care se poate stabili cu privire la acest proces este 
descoperirea lentă, dar continuă a non-conservării de la pre-test la test. 
Începând cu a treia şedinţă colectivă, grupul nu mai cuprindea nici un subiect 
non-conservator. 

A doua concluzie constă în faptul că orice anulare de nonconservare trece, 
obligatoriu, printr-un proces intermediar în care copilul dă atât răspunsuri 
conservatoare cât şi non-conservatoare. Intermedierea este un proces crescător 
care culminează în şedinţa a ll-a şi apoi descrescător. Anularea ultimei 
„intermedieri“ într-un grup experimental echivalează cu încheierea procesului de 
construire experimentală a conservării cantităţii: „Intermedierea' pare, aşadar, cel 
mai important aspect al experimentării constructive asupra conservării cantităţii. 

A treia concluzie care se poate stabili constă în posibilitatea de a afirma 
că procesul de conservare este brusc crescător. Până în şedinţa a treia nici un 
copil nu s-a dovedit conservator, dar în urma acesteia, oarecum brusc, 4 
subiecţi au început să dea răspunsuri conservatoare. 

Ţinând seama de ansamblul rezultatelor se pot stabili cel puţin încă patru 
concluzii : 

A patra concluzie constă în posibilitatea de a afirma că o conservare reală 
a cantităţii nu poate fi obținută direct dintr-o non-conservare. „Intermedierea'“ 
condiţionează întotdeauna conservarea. 

A cincea concluzie se poate stabili pe baza observării rolului şedinţelor 
individuale în ansamblul experimentării. Pe baza ei se poate afirma că orice 
conservare controlată (anticipată, accelerată etc.) este dependentă de un 
anumit proces de înţelegere individuală, de o anumită „provocare“. 

Am observat chiar o anumită „rezistenţă la conservare“ la cei trei copii 
vorbitori care nu erau „intermediari“, ci „non-conservatori“' la începutul 
şedinţelor colective de comparaţie. 

Trebuie însă precizat că afirmaţia de mai sus trebuie înţeleasă în sensul 
că o şedinţă individuală sau mai multe nu declanşează direct o conservare, 
chiar dacă procesul de „declanşare'“ nu debutează pe terenul non-conservării, 
ci pe acela al intermedierii. 

A şasea concluzie care poate fi stabilită constă în posibilitatea de a afirma 
că procesul de declanşare a individualităţii necesită un număr variabil de 


1. Întrucât ceea ce interesează în primul rând în descrierea acestor experimente este 
modificarea raportului „conservare“ — „non-conservare“ în grupa experimentală, redăm detaliat 
numai rezultatele care privesc direct această problemă. Datele privind grupa de comparaţie şi 
grupa de verificare a anulărilor sunt prezentate numai sub forma concluziilor desprinse pe baza lor. 

şedinţe şi că această variabilitate, în cazul în care nu este nedefinită 
(nelimitată) reflectă diferențe interindividuale. Se înțelege că e greu de Stabilit 
vreun parametru obiectiv în legătură cu această variabilitate. Este posibil ca 
talentul pedagogic al experimentatorului, oricare ar fi această persoană, să 
joace un rol esenţial în reducerea numărului de şedinţe individuale şi chiar în 
restrângerea acestei variabilităţi. 

Ar trebui însă să definim cu claritate ce înseamnă noţiunea de „talen; 
pedagogic“ şi care este sfera de realitate pedagogică pe care o acoperă 
Aceasta este însă foarte dificil şi, poate, chiar steril. Singurul fapt de care 
trebuie să ţinem seama este acela că o anumită artă a apropierii de copii joacă 
un rol fundamental în experimentarea constructivă. 

A şaptea concluzie constă în posibilitatea de a arăta că procesul trecerii 
de la intermediere la conservare pare dependent de inter-învăţarea colectivă; 
chiar dacă nu este posibilă o declanşare a intermedierii pe baza inter-învăţării 
colective, totuşi nici o conservare reală, adică o depăşire a intermedierii, nu 
pare posibilă în afara inter-învăţării. 

Această concluzie nu trebuie considerată totuşi definitivă. Ea pare a 
rezulta cu claritate pe baza experimentului descris; s-ar putea totuşi ca aici să 
fie vorba de un specific al dezvoltării intelectuale în condiţiile handicapului 
audio-verbal. 

Concluzia generală a acestui experiment ar putea fi formulată astfel: 
conservarea pe cale experimentală este posibilă şi se prezintă ca un fenomen 
de anulare a retardului pe care absența vorbirii şi auzului îl determină, această 
anulare poate fi făcută exclusiv cu mijloace educaţionale. 

Se înţelege că o asemenea concluzie constituie şi o confirmare 
neechivocă a presupunerilor noastre privind posibilitatea de a anula „umbrirea' 
invarianţei cantităţii pe baza pe unei „dezvăluiri“ lente a acestuia cu procedee 
bazate pe arbitrarii intuitive. Nu susţinem însă că aceasta este singura cale prin 
care accelerarea şi, implicit, anularea retardului poate fi atinsă; neconsiderând 
că acesta este singurul palier psihogenetic asupra căruia poate fi organizat un 
proces educativ-constructiv. 


Experimentu! nr. 2. ANULAREA NON-CONSERVĂRII GREUTĂȚI 


Metodologia experimentală. Raționamentul ipotetic pe baza căruia am 
construit procedeele experimentale specifice a fost dezvoltat ca urmare a 
faptului că, în cadrul experimentului constatativ respectiv (descris la 2.4.2.2), noi 
stabilisem existenţa unui anumit efect de „umbrire“ a invarianţei greutăţii mai 
amplu decât în conservarea cantităţii. Lucrul cel mai firesc pentru „evidenţierea“ 
sau „dezvăluirea' acestei invarianţe era acela de a căuta o modalitate prin care 
copiii să o poată intui direct. Or, găsirea unei echivalenţe practice a ideii de 

măsură sau de etalon, în acest caz, ducea, după părerea noastră, la cântărire, 
nțelegând prin aceasta un proces concret de utilizare a balanței ca instrument 
de măsură. Era suficient ca materialele asupra cărora copilul urma să decidă — 
dacă sunt echivalente dincolo de formă — să fie cântărite de fiecare dată prin 

ortare la un anumit etalon, sau în baza unei anumite unităţi de măsură. 

Materialele utilizate au fost: o balanţă simplă (cu două talere); mai multe 
cuburi mici, echivalente ca greutate; mai multe cuburi mari de două ori mai 
rele decât cuburile mici; mai multe paralelipipede echivalente ca greutate cu 
cuburile mari; mai mulţi cilindri, fiecare echivalent cu un cub mare sau cu un 
paralelipiped. 

Procedura experimentală consta în următoarele ipentru o şedinţă 
individuală): Copilul era învăţat să folosească comparaţia exactă în cântărire 
echilibrarea talerelor). In acelaşi timp, el era învăţat „esența“ acestei 
echilibrări: unitatea-etalon (care în cazul nostru era cubul mic de aproximativ 
3 cm X 3 cm x 3 cm). 

Parcurgerea unui anumit şir de comparări exacte ajuta copilul să se 
elibereze“ de efectul de „umbră“ al formei sau, altfel spus, să „dezvăluie“ 
invarianţa greutăţii dincolo de formă. Acest parcurs trecea, inexorabil, prin 
eliberarea“ de „umbrirea' greutăţii de către mărime. „Paşii' pe acest „spinos“ 
drum al cunoaşterii erau, de regulă, următorii : 

I. compararea cuburilor mici între ele: ecranarea greutăţii era completă, 
dominanţa formei şi dominanţa mărimii erau totale; copilul descoperea totuşi că 
atunci când două cuburi au „aceeaşi mărime şi formă“ ele cântăresc la fel; 
această „descoperire“ conducea, pe de o parte, spre etalon, dar dincolo de 
aceasta copilul nu găsea decât „prejudecata' lui intuitivă, mai veche, după care 
asemănările vizuale sunt identități totale (atât de clar evidenţiată de 
experimentele constatative); 

II. compararea cub mare — (două) cuburi mici. însemna „scoaterea“ 
mărimii din „cadru“; pentru copil, faptul că două cuburi mici pot echilibra un cub 
mare era o descoperire, de această dată veritabilă; forma continua, desigur, să 
ecraneze însă esenţa acestei echivalenţe în care mărimea apărea ca un fel de 
monedă devalorizată; 

III. compararea cub mare — paralelipiped: inversa procesul anterior; forma 
era supusă unui „atac“ direct care o „alunga“ într-o măsură însemnată; apărea 
insă, din nou în „cadru“, desigur foarte „palidă“ mărimea. (Mai ales subiecţii 
intermediari erau tentaţi să creadă că echivalenţa, echilibrarea balanței se 
datora faptului că şi cubul şi paralelipipedul sunt „mari“). 

IV. compararea paralelipiped — (două) cuburi micr. reorganiza din nou 
cunoaşterea: copiii nu se mai îndoiau că mărimea nu avea nici o legătură cu 
echilibrarea balanței. Forma continua însă să joace unele „feste“; căci copiii 
observau că dacă ar lipi cuburile pe una dintre suprafeţe, „cap la cap“, rezultatul 

ar fi fost un paralelipiped identic ca formă cu primul... (două cuburi mici 
paralelipiped); 

V. compararea cub mare — cilindru. pentru prima oară bănuiala că 
„altcineva“ era cauza echilibrării balanței devenea suficient de puternică. 
mărimea, poate nu destul „demonetizată“ continua însă — e drept, foarte Puțin 
— să joace un rol ecranator. 

VI. compararea cilindru — (două) cuburi mici. era eliminat astfel ultimy; 
generator de „obscurizare“: mărimea; factorul „misterios“ devenea Oarecum 
clar dezvăluit. 

Şedinţele individuale — durând între 15-20 de minute — au presupus de la 
3 la 5 reluări ale procesului. 

Şedinţele colective au fost organizate ca jocuri de performanţă: copiii 
trebuia să ghicească cu câte cuburi mici erau egale: mai întâi cubul mare, apoi 
paralelipipedul, apoi cilindrul; evident, ei trebuia să „intermedieze' pe baza 
echivalenţei cu cubul mare. Uneori au continuat jocul descoperirii 
echivalenţelor cu ajutorul balanței cu alte materiale, cu forme şi mărimi diferite 
(indiferente), respectând cu grijă ca ele să fie reductibile la un număr de 
greutăţi etalon (cuburi mici). 

Rezultatele obţinute în grupa | (experimentală) sunt prezentate în tabelul 
nr. 15. 

TABELnr.15 
Rezultatele grupei | în cadrul experimentului de anulare a non-conservării greutăţii 

La acest tabel se cuvin a fi adăugate concluziile asupra rezultatelor 
obţinute la grupa de verificare şi grupa de comparaţie. Cei 7 subiecţi surdomuţi 
grupa a Il-a) s-au dovedit non-conservatori după trecerea timpului în care 
subiecții din grupa | au traversat experimentul constructiv, trecerea timpului 
(creşterea) neavând, aşadar, nici o semnificaţie. 

Experimentarea constructivă în cadrul grupei de verificare a fost 
considerată încheiată după patru şedinţe. 

CONCLUZII. In baza rezultatelor înregistrate în tabelul nr. 15 este 
posibilă stabilirea unor concluzii cu privire la posibilitatea anulării non- 
conservării greutăţii în condiţiile handicapului verbo-auditiv şi chiar cu privire la 
existenţa unor posibilităţi de grăbire a procesului de conservare a invarianţilor, 
în general. 

Prima concluzie constă în aceea că procesul anulării a presupus o 
descreştere continuă a non-conservării propriu-zise (care în linii generale se 
încheie după a treia şedinţă colectivă). 

A doua concluzie priveşte faptul că anulare non-conservărilor este 
condiționată de traversarea „intermedierii“; procesul de „intermediere“ în grupul 
experimental este crescător la început (culminând cu şedinţa a lil-a) şi 
descrescător în continuare. Anularea ultimelor două intermedieri s-a produs în 
urma şedinţei a Vl-a. Creşterea şi descreşterea numărului de subiecţi 
intermediari a fost simetrică în raport cu şedinţa a Ill-a. 

A treia concluzie constă în aceea că procesul a presupus o creştere 
discontinuă a numărului subiecţilor conservatori; trecerea de la starea 
„intermediară“ s-a produs extrem de greu; abia în urma şedinţei a Ill-a un 
subiect a putut să dea răspunsuri conservatoare. 

În baza observaţiilor făcute în timpul experimentelor constructive şi a 
protocoalelor noi am putut stabili, încă de la acest nivel al desfăşurării 
experimentelor, că procesul conservării nu era dependent strict de metodele 
noastre experimentale şi că acest proces era integral facilitat de mari diferenţe 
individuale. În timpul şedinţelor individuale cu subiectul nr. 2 (F.D., 6:8, 
hipoacuzie medie, C.I. mediu, vorbire semi-constituită) şi apoi în timpul 
şedinţelor colective am putut stabili că procesul conservării se produce mai 
rapid la acest subiect. Dată fiind posibilitatea colaborării libere în timpul 
şedinţelor colective, Daniel se substituia adesea experimentatorului, explicând 
celorlalţi din grup ceea ce el înţelesese deja. Acest subiect a declanşat, de 
regulă, învăţarea în colectiv. O dată capabil să dea răspunsuri conservatoare, 
Daniel devenea capabil să explice, în moduri proprii (greu de analizat riguros 
şi, mai ales, de descris) celorlalţi copii. Totuşi, nu vorbirea semi-dezvoltată a 
acestuia favoriza întregul proces. În grup existau încă patru copii cu vorbire 
semi-dezvoltată. Doi dintre aceştia aveau auz mai bun (C.I., hipoacuzie uşoară 
şi P.C., hipoacuzie medie-uşoară). Procesul învăţării, având un caracter relativ 

spontan, nu a putut fi consemnat şi, ca urmare, a faptului că experimentatoruj 
însuşi era, într-o măsură ridicată, inclus în acesta. 

Comparând rezultatele grupei experimentale cu cele ale grupei de 
verificare se poate stabili o a patra concluzie: 

Concluzia a patra: se poate afirma că procesul de accelerare a 
conservării greutăţii nu este spontan, el fiind independent de asimilările 
obişnuite; nici un subiect surdomut din grupa de verificare nu a făcut vreun 
progres în timpul afectat desfăşurării experimentului de anulare cu grupa |. 

Comparând rezultatele grupei experimentale cu cele ale grupei de 
comparaţie (subiecţi auzitori) se poate stabili încă o concluzie. 

A cincea concluzie constă în posibilitatea de a afirma că prezenţa auzului 
şi a vorbirii favorizează conservarea cantităţii într-un experiment constructiv: 
conservarea a putut fi atinsă de către întregul grup de subiecţi vorbitori în 
numai patru şedinţe colective; o mare parte a acestora (aproximativ 65%) erau 
deja conservatori în urma şedinţei a Ill-a. 

Este posibil ca efectul mai puternic al experimentării să se datoreze, pur 
şi simplu, posibilităţilor mai mari de grăbire a înţelegerii intuitive a ideii de 
„măsură“ oferite de limbajul verbal. Fără a avansa altceva mai mult decât o 
ipoteză, noi presupunem că însăşi convenţionalitatea regulilor gramaticale şi a 
structurilor semantice este de natură să favorizeze achiziţia şi manevrarea mai 
rapidă a altor noi convenţii. Presupunem, aşadar, că procesul „dublelor 
articulări“ logice şi al „articulărilor multiple“ abstracte este favorizat de 
posibilitatea achiziţionării limbajului verbal, pe care absenţa auzului o întârzie 
aproape total. În acest sens, s-ar putea considera că însăşi asimilarea vorbirii, 
a limbii materne de către copilul normal între 1,5 şi 3 ani este un proces de 
accelerare instrucţională pe suportul unei anumite conduite semiotice; acest 
gen de accelerare s-ar realiza printr-un anumit pressing educativ, al cărui prim 
autor este mama, apoi mediul auditiv, în general. 

Concluzia generală a experimentului ar putea fi formulată astfel: 
conservarea greutății pe cale experimentală este posibilă, putând fi considerată 
ca un proces de anulare a unui retard specific pe baza învăţării dirijate. 


Experimentul ns. 3. ANULAREA NOCN-CONSERVĂRII VOLUMULUI 


Metodologia experimentală. Luând în continuare în seamă ipoteza 
conform căreia non-conservarea volumului se datora unei anumite „ecranări' a 
invariantului de către formă, am căutat oarecum să o eliminăm, pas cu pas, din 
câmpul intuitiv al subiecţilor sau cel puţin să aducem în primul plan al acestuia 
invariantul. Or, aceasta se putea face prim metoda deja utilizată a etalonării. 
Era suficient să oferim copilului posibilitatea de a-şi confrunta propriile iluzii cu 
un adevăr stabilit, adică de a-şi formula părerile pe baza unui anumit „punct de 
reper“ pentru ca acesta să înceapă să înţeleagă că un număr mai mare sau mai 

mic de transformări ale formei nu afectează cu nimic volumul. Cu alte cuvinte, 
să înţeleagă independenţa volumului faţă de transformările perceptibile. 

Materialele utilizate au fost: 4 serii de câte 3 pahare din material plastic 
diferite ca mărime, formă şi transparenţă. 

Forma paharelor era diferită într-o serie, dar s-a păstrat de-a lungul 
seriilor: paharul A (etalon): cilindru obişnuit; paharul B: strâmt şi alungit; paharul 
C: larg, extins. 

Transparenţa paharelor B şi C s-a modificat în sensul unei obscurizări 
crescânde, de la prima la ultima serie; paharele din seria | aveau transparenţa 
de 100% (erau incolore); cele din seria a Il-a au fost colorate în galben; cele din 
seria a |ll-a erau colorate în albastru; cele din seria a IV-a au fost colorate în 
negru (obscurizarea 100%); paharul A a fost păstrat mereu cu aceeaşi 
transparenţă — 100% (incolor). 

Mărimea paharelor A, B şi C într-o serie era diferită. Mărimea paharului A 
a fost aceeaşi în toate cele patru serii, în timp ce mărimea paharelor B şi C a 
fost diferită. Întotdeauna paharele B şi C au fost mai mari decât A. 

Am întrebuințat un lichid colorat uşor în albastru pentru a uşura 
perceperea lui în paharele din seria | şi ecranarea crescândă, până la 
obscurizarea completă, din celelalte serii. 

Procedura experimentală (pentru şedinţa individuală) era următoarea: 

Subiectului i se prezenta prima serie de pahare în următorul aranjament: 
B-A-C; paharul A era plin cu apă colorată. Subiectul era invitat să răstoarne 
conţinutul lui A în B şi să se exprime cu privire la modificarea volumului. Lichidul 
era răsturnat înapoi în A şi, dacă nu descoperea singur, copilul era ajutat de 
experimentator să înţeleagă nemodificarea volumului şi să o accepte; operaţia 
era reluată cu paharul C în acelaşi fel. Se reluau apoi transvasările în ordinea 
următoare A-B-C-A; apoi A-C-B-A. După fiecare transvasare încheiată, copilul 
era atenţionat asupra faptului că paharul A se umple, din nou, exact aşa cum 
fusese inițial. Cu celelalte serii de pahare se desfăşurau, de asemenea, 
aceleaşi operaţiuni de transvasare, de regulă, în ordinea următoare: 

1) A-B-A; 2) A-C-A; 3)A-B-C-A; 4) A-C-B-A. 

Se înţelege că, pe măsură ce paharele B şi C deveneau mai obscure 
„tentaţia“ de a admite că o transvasare de tipul A-B sau A-C şi chiar B-C şi C- 
B antrena modificări ale volumului devenea mai puternică dar, în acelaşi timp, 
şi mai nesigură: mai puternică întrucât reducerea transparenţei „acționa“ în 
sensul iluzionării perceptive; mai nesigură întrucât orice răsturnare din B şi C 
înapoi în A era de natură să dezvăluie copilului o realitate neîndoielnică, adică 
foarte clar perceptivă (paharul A fiind incolor în toate cele patru serii). 

Menţionăm că patru dintre subiecţii grupei experimentale au parcurs şi 
procesul invers — de la ultima serie spre prima serie — ca urmare a unor vădite 
rezistenţe în înţelegerea invarianţei volumului. 

Şedinţele individuale au presupus durate şi reluări diferite: cu trei din 
subiecţi au fost organizate două-patru şedinţe de reluare într-un singur Sens; 
aceste şedinţe au durat, de regulă, 25-30 de minute; cu ceilalţi patru subiecţi 
au fost organizate 2-4 şedinţe de reluare în dublu sens — aceastea durând 35. 
40 de minute. 

Şedinţele colective — în număr de cinci — au fost organizate ca „jocuri 
distractive“ împreună cu toţi cei 7 subiecţi. 

Rezultatele obţinute de către grupa experimentală sunt cuprinse în 
tabelul următor: 


TABELUL nr. 16 
Rezultatele grupei | în cadrul experimentului de anulare a non-conservării volumului 


REZULTATE 
TEST 
ȘEDINȚE COLECTIVE 


Nr. Şedinţe 


A 
mine | |n mg 
C.I + + TE 

F.D. + + + 
F.C. + + + 
M.A. + + + 
M.M. + + t 
N.M. + + + 
P.C. - Ł + + 


[e a De 0 e 0 i |54) 
(Total | 0 | - [i 1 | 4 [6 | 2 [3 
Toal- | 7 | - _|65] 6 | 3 | o [o |o_ 


În urma rezultatelor obţinute cu grupa de verificare s-a stabilit că nici unul 
din cei 7 subiecţi handicapaţi nu puteau să admită invariaţia volumului, nefiind 
aşadar conservatori. 

Concluziile pe baza rezultatelor grupei de comparație (subiecţi normali) 
constau în aceea că prezenţa limbajului verbal şi a auzului favorizează 
conservarea volumului pe cale experimentală. În urma a trei şedinţe colective 
s-a putut stabili că 90% din cei 30 de subiecţi erau deja conservatori. 

CONCLUZII. Pe baza rezultatelor obţinute de către grupa experimentală 
pot fi concluzionate următoarele: 

Prima concluzie constă în a admite posibilitatea de a anticipa conservarea 
volumului în condiţiile handicapului auditiv şi verbal înainte de 7 ani. Cinci dintre 

cei şapte subiecţi au putut da răspunsuri conservatoare după un număr variabil 
de şedinţe experimentale individuale şi cinci şedinţe colective. 

A doua concluzie privind procesul trecerii de la incapacitatea conservării 
yolumului la înţelegerea invariaţiei acestuia, constă în a considera că este 
vorba despre un proces lent, care nu se produce prin „salt“, prin „înţelegere 
bruscă“; majoritatea subiecţilor învaţă să conserve volumul pas-cu-pas 
(întregul proces putând fi considerat ca o problemă de control experimental a 
stării de „intermediere: ). 

A treia concluzie constă în a considera că procesul conservării accelerate 
a volumului presupune depăşirea unei serii de dificultăţi de înţelegere specifice: 
confruntarea gândirii intuitive cu un invariant „tridimensional“, obscurizat de 
formă, s-a dovedit mai puternică decât în cazul celorlalte conservări accelerate 
experimental. 

A patra concluzie, oarecum de „relativizare“ a celor precedente, constă în 
a admite că accelerarea conservării volumului nu este un proces de regulă 
univoc, fiind posibile „reîntoarceri“; „reîntoarcerile“ înregistrate nu au fost însă 
non-conservatoare, ci intermediare — ceea ce face admisibilă presupunerea că 
accelerarea conservării volumului pe calea experimentării instrucţional- 
constructive este un proces în esenţă educaţional; fenomenul „reîntoarcerilor“ 
ar fi pus, aşadar, în legătură cu acela mai vast, dar absolut normal al uitării şi 
mai puţin în legătură cu caracteristicile intrinseci, adică psihogenetice, ale 
gândirii intuitive sau ale gândirii concret-operatorii. 

În baza rezultatelor obţinute de grupele a II-a şi a Ill-a mai pot fi formulate 
următoarele concluzii: 

Concluzia a cincea constă în posibilitatea de a admite rolul pozitiv al 
factorului audio-verbal în accelerarea conservării volumului, fără ca prin 
aceasta să se considere că acest rol este (singurul) determinant; în baza 
comparării rezultatelor experimentale pare judicioasă presupunerea că auzul şi 
vorbirea joacă un rol de facilitare a experimentării instrucţionale fără a constitui, 
în sine, condiţia s/ne-gua-non a accelerării. 

Concluzia a şasea presupune a afirma că accelerarea conservării 
volumului este, în esenţă, un proces de organizare şi dirijare educaţională a 
gândirii în vederea depăşirii obstacolelor pe care nivelul perceptiv al cunoaşterii 
le presupune în preajma nivelului logic al acesteia; procesul provocat şi dirijat 
nu este altceva decât o anticipare raţională a descoperirilor spontane pe care, 
în mod dezorganizat, experienţa întâmplătoare a copilului i le va prilejui oricum, 
mai devreme sau mai tărziu. 

Concluzia generală a experimentului ar putea fi formulată în următorii 
termeni: conservarea volumului poate fi obținută pe cale instrucțională 
experimentală fiind, în esență, un fenomen de accelerare a înțelegerii, de 
depăşire organizată educativ a limitelor intuitive ale gândirii preoperatorii; se 

poate admite că mărimea acestei accelerări este dependentă de utilizarea 
limbajului verbal, fără ca absența acestuia să anuleze posibilitatea accelerării 
Ca şi în cazul celorlalte experimente, concluzia de mai sus constituie în 
acelaşi timp o confirmare a ipotezelor noastre privitoare la condiţiile de 
procedură experimentală a accelerării conservării ei şi, în primul rând, 
presupunerile în legătură cu posibilitatea de a favoriza conservarea pe baza 
eliminării fenomenelor de „ecranare“ şi „obscurizare“ a invariantului. 


B. Interpretări ale concluziilor experimentelor de anulare a 

non-conservării 

Cele trei experimente constructive descrise anterior confirmă, înainte de 
orice, presupunerea că este posibilă anularea unor decalaje negative 
(retarduri) intelectuale cu ajutorul unor mijloace educaţionale, în sensul strict al 
expresiei. Acestea s-ar putea realiza chiar în condiţiile unei „distrugeri“ a unităţii 
dintre gândire şi vorbire. Este adevărat că nu în absenţa unităţii dintre gândire 
şi limbaj — întrucât limbajul mimico-gestual este o conduită semiotică 
indubitabilă — dar cu eliminarea aproape totală a vorbirii. Elementele noi, 
introduse în experimentele constructive organizate, în raport cu cele 
constatative, au fost însă faptele. 

Desigur, şi experimentarea constatativă se bazează pe fapte. În cazul 
acesteia însă este vorba de fapte observate, deci exterioare subiectului 
cunoscător. Ceea ce am introdus noi au fost însă fapte ale subiectului, altfel 
spus, acţiuni dirijate de descoperire desfăşurate în condiţii favorizante. 

Am putea vorbi, aşadar, fie şi numai în baza rezultatelor şi concluziilor 
descrise până aici de necesitatea unei accepţiuni mai clare şi mai adânci a 
raportului dintre Gândire şi Limbaj în psihogeneză. Adevărata unitate nu se 
stabileşte între Cuvânt şi Faptă, ci între Faptă şi Gând, în sensul că Fapta naşte 
Gândul şi îl consolidează verificându-l Limbajul — verbal sau de altă natură - 
pare numai un intermediar; desigur, de mare ajutor, dar, tocmai prin aceasta, 
numai un auxiliar. Determinantă pentru înţelegere pare numai acțiunea 
subiectului. Înțelegerea este, în esenţă, un proces de descoperire şi de 
interiorizare a descoperirilor. O descoperire se produce însă nu atunci când 
aparenţa este confundată cu realitatea. „Conflictele cognitive“ asupra cărora 
meditează noua orientare a Şcolii de la Geneva sub influenţa celei de la 
Harvard par mai degrabă efecte ale unor comparații făcute pas-cu-pas în timpul 
cărora subiectul înaintează lent, de la aparenţă la realitate; esenţa 
experimentării constructive este de a face din ce în ce mai „transparentă“ 
realitatea conceptuală pe care aparenţa o obscurizează. Aceasta înseamnă 
însă a organiza şi conduce în anumite condiţii. Un asemenea proces raţional 
nu are nimic „misterios“ şi nu se bazează obligatoriu pe presupunerea acelor 
ciudate „puteri necunoscute ale copilului“. Aceste , puteri“ sunt, de fapt, 

cunoscute. Singurul aspect ciudat al problemei este că ele nu sunt folosite cum 
trebuie. De aceasta nu trebuie învinuit însă copilul. El posedă sâmburele 
motivaţional, curiozitatea epistemică şi capacitatea de a depune eforturi 
remarcabile pentru înţelegere şi învăţare — atât de evidente în elanul ludic. Totul 
pare a alcătui un nucleu profund, de o exemplară specificitate: dorinţa de 
autodepăşire, vocaţia desăvârşirii. Nu cumva este vorba tocmai de semnul 
„regal“, ba chiar „divin“ al fiinţei umane? Ce altceva ar putea fi „esenţa 
umană“? Folosirea acestui potenţial deosebit şi cunoscut este o problemă, în 
ultimă instanţă, socială — concret vorbind, educativă. Aceasta înseamnă că 
problemele în discuţie nu sunt în mod strict doar apanajul psihologiei genetice. 
Mai degrabă alte discipline par obligate să le abordeze. Ştiinţa educaţiei şi 
educaţia reală, adică practica educării raţionale a copilului — care urmează 
să-i ia locul „,autoeducării“ infantile, spontane şi lente şi să-l conducă, ulterior, 
spre o „,autoeducaţie' în sensul ştiinţific al expresiei — au responsabilitatea 
dirijării acestor fenomene chiar înaintea altor discipline al căror scop este doar 
acela de a le descrie corect. 


2.5.1.1. Experimente de accelerare a grupărilor operatorii 


A. Pot fi provocate decalaje în „sens invers“ 

Reuşita satisfăcătoare a încercării de a anula pe cale experimentală 
unele decalaje privitoare la conservarea invarianţilor fizici a dat ocazia să 
stabilim nu numai posibilitatea eliminării retardurilor pe calea accelerării 
instrucţionale, ci a dat naştere şi unor probleme noi. Noi am înţeles că un 
fenomen de decalaj ar putea să nu se restrângă, pur şi simplu, la unul de 
retard. O decalare putea fi considerată ca fiind generată pe calea 
„Ssubsolicitării“ educaţionale şi, atunci, ea apărea ca un retard. Se putea admite 
oare că în afară de aceste „,decalări negative“ ar putea fi construite altele în 
celălalt sens, adică un fel de „,„decalări pozitive“: anticipări, depăşiri, grăbiri 
etc.? Oare o „suprasolicitare' educaţională putea determina un gen nou de 
decalare, de această dată însă sub formă de „grăbire“ sau de ,, anticipare“? 
Această problemă părea a avea deja un prim răspuns pozitiv dacă luăm în 
seamă experimentul particular privind conservarea accelerată a volumului; în- 
tr-adevăr, noi am considerat că această „anulare“ era mai de grabă o 
„anticipare“, întrucât rezultatele ei nu puteau fi considerate ca o eliminare de 
retard, ci mai de grabă ca o grăbire a unei conservări care nu se produce 
spontan, după unele date, decât pe la 9-10 ani. 

Dar un răspuns definitiv la problema menţionată mai sus nu putea fi 
stabilit numai pe baza acestui singur experiment, cel puţin din două motive: mai 
întâi pentru că rezultatele experimentului respectiv nu puteau îndreptăţi o 
concluzie fără anumite „relativizări' cu privire la posibilitatea anticipării 
conservării volumului (2 subiecţi din 7 nu deveniseră conservatori, iar un al 

treilea a dat răspunsuri intermediare la post-test); apoi, pentru că problema 
conservării, în general, nu poate fi socotită suficient de semnificativă în raport 
cu posibilitatea accelerării sau a anticipării operatorii. 

Trecerea la organizarea şi desfăşurarea unor veritabile experimente de 
anticipare sau de accelerare a grupărilor operatorii a fost, în bună măsură, 
determinată şi de o serie de observaţii întâmplătoare dintre care cea mai 
semnificativă rămâne cea descrisă la 2.4.0.2. (observaţia nr. 2). Cele trei fetiţe 
— Anda, Cornelia şi Mariana -— dovedeau că pot împărți 6 bomboane la 3 copii: 
or, aceasta se întâmpla la o vârstă eminamente „,preoperatorie' şi, mai ales, în 
absenţa oricăror cunoştinţe despre număr şi numărare. Mărturisim că 
asemenea observaţii, şi în special cea menţionată, ne-au produs o puternică 
impresie: îndrăzneala de a formula ipotezele anticipative, care păreau 
hazardate la data respectivă, o datorăm în mare măsură acestor întâmplări 
care ni s-au părut a avea o semnificaţie aparte!. 

În esenţa lor, experimentele constructive asupra operaţiilor elementare 
ale gândirii au fost „experienţe“ de învăţare accelerată (sau anticipată) a 
inferenţelor logice tipice, bazate pe trecerea de la nivelul concret-intuitiv la cel 


1. Acestui fapt i se datorează şi „ordinea curioasă" a experimentelor de grupare 
operatorie. Oricât ar părea de paradoxal, pentru acei cercetători care consideră că ordinea 
experimentală este determinată de o „plauzibilitate prealabilă“, aşa cum se va vedea, ipoteza 
atât de „implauzibilă“ că operaţiile multiplicative „debutează“ înaintea celor aditive s-a confirmat. 
Tot astfel s-a confirmat şi ipoteza după care împărţirea precede cognitiv înmulţirii, iar scăderea 
precede adunarea ş.a. 

Asupra „problemei“ se cuvine stăruit, fie şi numai pe scurt, întrucât am avut deja prilejul 
să ne confruntăm cu o anumită „opoziţie de principiu“, venind din partea unor matematicieni de 
prestigiu, dar şi din partea pedagogilor de orientare clasică care au învăţat suficient de bine 
aritmetica elementară pentru a le veni greu să admită că, privită din unghi psihologic, acesta ar 
avea altă înfăţişare decât în Evul Mediu. Menţionăm numai — şi sperăm ca aceasta să fie suficient 
pentru a spulbera îndoiala — că, încă din 1956, J.S. Bruner observă — se înţelege, cu surprindere 
— că subiecţii de vârsta celor cercetaţi de noi „înţeleg mai uşor diferenţele decât similarităţile“. 
Aceasta părea de neconceput mai ales pentru că... nu era în conformitate cu ceea ce 
susţinuseră în 1947 Inhelder şi Piaget. Bruner observă că ,serierea“ — care presupune reținerea 
similarităţilor — este mai dificilă decât „diferenţierea“ şi chiar dovedeşte aceasta printr-un 
excelent experiment de accelerare a grupării operatorii (a se vedea J.S. Bruner and Hellen J. 
Kenney, On Multiple Ordering în J.S.Bruner, R.S. Olver and P.M.Greenfield, Studies în Cognitive 
Growth. A Collaboration at the Center for Cogntive Studies John Wiley &Sons, Inc, New York, 
London, 1966). 

interpretând corect observaţia asupra căreia am mai insistat de câteva ori (2 4.1.2.), 
putem presupune probabile „,personanţe“ ale procesului de decentrare asupra celui de 
dezvoltare intelectuală. De altfel, Piaget insistă foarte mult asupra rezonanţelor profunde pe care 
le întreţin cele două paliere psihogenetice. Or, s-ar putea ca rolul jucat de „,ecranare“ sau 
„umbrire“ în privinţa conservărilor să nu înceteze în privinţa operaţiilor. De altfel, dispariţia 
acestui fenomen în domeniul grupărilor operatorii ar trebui să aibă cauze... pur aritmetice — cele 
psihogenetice fiind excluse. Aşadar, iarăşi „argumentul extrapsihologic“ al logisticienilor din 
cercul de la Viena! Dar este acesta un argument veritabil? Nu putem reproşa unei planete că nu 
se mişcă potrivit calculelor noastre. E mai raţional să reproşăm câte ceva — dacă nu chiar 
esenţialul — calculelor noastre... 

logico-abstract. Conţinutul acestor învăţări este, în esenţă, ,abstragerea“ 
operaţiilor respective din acţiuni concrete. Se înţelege, aşadar, că strategia de 

rincipiu a experimentelor a constat în a-i conduce pe copii, pas-cu-pas, de la 
acţiuni spre operaţii. Consecvenţi principiului „ecranării', am considerat că 
drumul psihologic firesc al învăţării operaţiilor presupunea înaintarea din ce în 
ce mai puternică spre independenţa operaţiilor de conţinutul lor concret specific 
acţiunilor reale din care se nasc. 

Desigur, conştienţi de importanța motivaţiei pentru reuşita acestor 
procese, ce păreau la prima vedere ca fiind oarecum „forţate“, fiecare 
experiment a fost desfăşurat ca o înşiruire de mai multe jocuri care mențineau 
permanent interesul şi participarea copiilor la învăţare. 

Este necesar să fie menţionată din nou, în mod expres, importanța 
autoincluderii, cel puțin aparente, a experimentatorului în experimentele din 
această serie: jocurile experimentale erau adesea conduse de un copil, eu 
trecând, ca un „,subiect' oarecare, în bancă, alături de ceilalţi; eram premiat 
sau sancţionat ca şi ceilalţi pentru greşeli voite sau nevoite etc. Dar această 
autoincludere nu are eficienţă, după părerea noastră, decât dacă se bazează 
pe o comunicare reală, completă, cu copiii. pe dragostea (întotdeauna plătită cu 
aceeaşi monedă) faţă de ei; într-un cuvânt, pe empatie. Este posibil ca tocmai 
acest gen de „dialog“ să fie nota esenţială a ceea ce am numit „măiestrie 
pedagogică“. Este însă cert pentru noi că succesul experimentării constructive, 
al accelerărilor instrucţionale, este condiţionat în mod esenţial de către 
colaborarea totală a copiilor; orice rezistenţă şi refuz anulează nu numai 
posibilitatea de a merge mai departe, ci şi orice câştig anterior. 

Au fost organizate următoarele grupe de experimente: A) experimente de 
accelerare a grupărilor multiplicative, B) experimente de accelerare a grupărilor 
aditive. 

În cadrul primei grupe s-a experimentat: construirea (învățarea) operației 
de împărțire (experimentul nr. |) şi construirea (învăţarea) operaţiei de înmulțire 
(experimentul nr. 2); în cadrul celei de-a doua grupe s-a experimentat: 
construirea (învăţarea) operaţiei de scădere (experimentul nr. 3) şi construirea 
(învăţarea) operaţiei de adunare (experimentul nr. 4). 


B. Primele două experimente de „provocare“: operații multiplicative 


Experimentul tur. 4 ACCELERAFEA ÎNVĂȚĂRII ÎMPĂRȚIRII 


Metodologia experimentală. Bazându-ne pe capacitatea „ciudată“ a 
copiilor de a face „partaje“ concrete am considerat că puteau fi organizate jocuri 
experimentale de un anumit tip care să îndeplineasca cel puţin două condiţii: a) 
să micşoreze cât mai mult limitele respectivei capacităţi, în sensul de a exersa 
pe cât mai multe şi mai complexe „acțiuni“ concrete de împărţire; b) să 

presupună o gradare a acţiunilor de la concret spre abstract, astfel încât să.; 
poată determina pe copii „să facă abstracție“ de materialele manipulate, să.; 
înveţe o „manipulare mintală“ a acestora — deci să transforme, pas cu pas, 
acțiunile în operație. 

Întotdeauna jocul final a avut valoare şi de „pre-test“ şi de „post-test“ — e! 
fiind organizat înaintea începerii şi la sfârşitul experimentului şi apoi, 
considerându-se întreaga desfăşurare a acestuia „testul“ ca un proces de 
învăţare a jocului iniţial. 

Materialele utilizate au fost jucării obişnuite de diverse feluri: păpuşi, 
bomboane, dulăpioare, cercuri, cuburi etc. 

Procedura experimentală a constat în gradarea următoarelor tipuri de 
jocuri: (după „pre-test”): 

TIPUL I (jocurile „Să împărţim frăţeşte!“): 

Jocul nr.1 relua partajul spontan. Având la dispoziţie o pungă cu 
bomboane, se cerea subiectului să împartă lui şi încă unui coleg şiruri de 
bomboane. Jocul era continuat mărindu-se ordonat şirul de bomboane şi grupul 
de copii cărora trebuia să li se ofere bomboane. Subiectul era învăţat să-şi 
îndeplinească „mai uşor' sarcina, făcând, înaintea repartizării reale a 
bomboanelor, aranjamente de tipurile A, B şi AB: 


Aranjamente de tip A 


XX XX XX XX 


OO XX XX XX 
: etc. 


OO XX 
| OO 
a) b) c) d) 


adică: a) 2 : 2 = 1; b) 4 : 2 = 2; c) 6 : 2 = 3; d) 8 : 2 = 4; etc. 
Aranjamente de tip B 
XXX XXXX XXXXX 
XXX : XXXX XXXXX ;etc. 
OOO  OOOQỌ OOOO0O 
a) b) C) 


adică: a) 6 : 3 = 2; b) 8 : 4 = 2; c) 10 : 5 = 2; etc. 

Aranjamente de tip AB 
XX XXX XXXX XXXXX 
OO XXX XXXX XXXXX 
OO XXXX XXXXX : etc. 
OOOO XXXXX 
DOOOO 
a) b) C) d) 


adică: a) 2 : 2 = 1; bì 6 : 3 = 2; c) 12 : 4 = 3; d) 20 : 5 = 4; etc. 


Strategia jocului era următoarea: la început copilul făcea câteva 
repartizări reale. 

În faza a doua, după ce se obişnuia cu „regula“ (pe care, de altfel, 
majoritatea copiilor o deţineau deja), se aducea un element nou (trecerea la 
„manipularea mentală“): se arăta subiectului şiragul de bomboane 
(deimpărțitul), apoi era rugat să închidă ochii o secundă — timp în care se 
împărțeau celorlalţi copii bomboanele în mod egal cu ceea ce el găsea ca parte 
a sa. Subiectul trebuia să ghicească câte bomboane a primit fiecare copil din 
grup (evident, trebuia să descopere că au primit în mod egal cu el). În această 
fază el putea da răspunsul pe două căi: a) fie descoperind regula împărţirii de 
un număr egal de ori şi aflând că este destul să primească câte bomboane i-au 
revenit lui pentru a şti că şi ceilalţi au la fel; b) fie refăcând repartiţia „manuală“ 
în minte. Din momentul în care era foarte clar că el a descoperit facilitatea 
primei reguli, se trecea la faza a treia a jocului. În aceasta, subiectul era exclus 
din grup, nu mai lua parte la repartiție; el trebuia să ghicească câte bomboane 
vor reveni colegilor săi fără să poată deduce după câte i-au revenit lui; singura 
cale de a descoperi răspunsul era, de această dată, „manipularea mintală“ a 
repartiţiei — spre care desigur ţinteam şi pe care doream s-o exersăm în mod 
expres. 

De obicei, în acest joc ne-am ferit să întrebuinţăm un „deîmpărţit, mai 
mare de 10 pentru a ne păstra în „limitele“ celor 10 degete de la mâini de care 
se ajutau copiii pentru „calculele“ bazate pe corespondenţa termen cu termen 
(deget — bomboană; deget — coleg). 

Jocul nr. 2 relua întocmai jocul precedent, dar pe alte materiale: în locul 
bomboanelor care „stimulau“ (întrucât, în urma jocului copiii aveau dreptul să 
consume „răspunsurile“ corecte) am folosit cubuleţe de lemn. Se repartizau 
deci copiilor cubuleţe de lemn. Am considerat că acesta era primul pas spre 
„decentrarea“ acţiunilor sau spre transformarea „partajului“ în împărţire. 

Jocul nr. 3 relua întocmai jocurile precedente, dar procesul „decentrării“ 
era continuat: cubuleţele erau repartizate unor... obiecte: unor cuburi mai mari 

(cercuri, cilindre etc.). Faza a treia a acestui joc era realizată cu ajutorul une; 
cutii mate: după vizionarea şirului de cuburi („deîmpărţitul') acesta era introdus 
într-o cutie mată, rămânând la vedere numai şirul de cuburi mari („impărțitorul“) 
— copiii trebuind să facă „manipularea cubuleţelor' mintal. 

TIPUL II („jocurile piticilor“): 

Jocul nr. 1: procesul anterior era reluat cu o nouă „decentrare': copiii, care 
serveau în primele jocuri de „împărţitor“ au fost înlocuiţi cu păpuşi; bomboanele 
erau repartizate unor „pitici“ (pe jumătate persoane, pe jumătate obiecte). 

Jocul nr. 2. procesul deconcentrării era accentuat: repartiția cubuleţelor 
era, de asemenea, făcută păpuşilor. 

Jocul nr. 3: era o reluare a celui omolog (din tipul |), cu deosebirea că el 
se desfăşura urmărindu-se folosirea unor „deîmpărţiti' mai mari de 10. Două 
dintre operaţiile sale au alcătuit, de altfel, „pre-testul“ şi „post-testul“: (12: 2 = ? 
şi 15:3=?). 

Se cuvine menţionat faptul că, odată învăţate, aceste jocuri erau reluate 
de către copii în mod spontan (ca orice alt joc). Am fost chiar surprinşi să 
observăm că acestea se extindeau: bunăoară, jocurile de tipul al Il-lea au fost 
preluate de grupuri de copii cu care experimentatorul nu lucrase niciodată. 
Aceasta se datora în bună măsură faptului că, o dată învăţate, jocurile ofereau 
o plăcere ludică intrinsecă datorată, probabil, caracterului lor operatoriu. 
Desigur, fenomenul a îngreuiat — şi până la urmă a făcut chiar imposibilă - 
organizarea unor experimente de verificare corecte la care am fost, de altfel, 
nevoiţi să renunţăm. Am considerat însă că aceasta nu va impieta asupra 
valorii experimentelor ce vor fi descrise în baza unei evidențe clare: este 
limpede pentru oricine că, în mod obişnuit, preşcolarii, şi mai ales cei 
handicapaţi, nu învaţă operaţia de împărţire în mod spontan; aceasta este 
numai una dintre dificultăţile vieţii de şcolar! 

Experimentul de învăţare a împărţirii (ca şi celelalte experimente de 
accelerare a grupărilor operatorii) s-a desfăşurat tot pe bază de şedinţe individuale 
şi colective. Specificul a constat în faptul că distincţia dintre acestea nu a mai fost 
la fel de netă ca în cazul celorlalte experimente. În general, experimentul de 
învăţare a împărţirii a presupus o împletire din ce în ce mai accentuată a învăţării 
individuale cu învăţarea colectivă. Şedinţele colective s-au desfăşurat în etape 
experimentale corespunzătoare tipurilor de jocuri: etapa | a cuprins jocurile 
experimentale de tip |, etapa a Il-a a cuprins jocurile de tipul al Il-lea; numărul 
reluărilor, atât în şedinţele individuale cât şi în cele colective, a fost variabil. 

Din descrierea procedurii experimentale se înţelege că noi urmăream să- 
ajutăm pe copil să înveţe o anumită analiză a şirurilor, ordonându-le în rânduri şi 
coloane. Aceasta se putea învăţa mai întâi sub forma unor acțiuni reale care, 
ulterior, trebuia interiorizate, dând naştere unor operați; sau învăţării a/tgoritmului. 

S-a considerat că un copil este capabil să folosească operaţia de 
împărţire ori de câte ori a putut da răspunsuri fără să mai acţioneze realmente, 

putând da răspunsuri corecte pe calea simplelor „manevrări mintale“ pe care 
le-am considerat ca început al calculului operator simplu. Ca şi în cazul 
conservării am considerat că sunt posibile trei tipuri de răspunsuri: a) 
răspunsuri greşite (datorate neînvăţării „manevrării“ corect-acţionale şi 
neînvăţării analizei șirurilor prin aranjarea lor în şiruri şi coloane) — pe care 
le-am notat cu „-“; b) răspunsuri intermediare (de fapt, răspunsuri corecte, dar 
obținute pe calea simplelor acţiuni reale) — pe care le-am notat cu „+“; c) 
răspunsuri corecte (obţinute pe cale operatorie sau prin interiorizarea acţiunilor 
reale, prin calcul) — pe care le-am notat cu „+“. 
* Rezultatele experimentului sunt cuprinse în tabelul de mai jos: 


Tabelul nr.17 
Rezultatele experimentului de învăţare anticipată (accelerată) a împărțirii 

CONCLUZIILE ce pot fi stabilite pe baza rezultatelor acestui experiment 
au, în general, un important coeficient de certitudine. 

Ele sunt următoarele: 

Prima concluzie: toţi subiecţii au putut învăţa cu relativă uşurinţă operaţia 
de împărţire, aceasta producându-se ca un proces de accelerare instrucţională 
a grupării operatorii multiplicative specifice. 

A doua concluzie: accelerarea instrucţională a grupării operatorii 
traversează, în mod regulat, un stadiu intermediar a cărei principală 
caracteristică este de a utiliza algoritmul împărțirii la acţiuni concrete, reale. 

A treia concluzie: accelerarea experimentală a învăţării împărțirii 
presupune o desprindere treptată a regulii (algoritmului) acestei operaţii de up 
substrat concret acţional. 

A patra concluzie: accelerarea instrucţională a împărțirii se instituie pe o 
structură cognitivă centrată pe o relaţie acţională subiectiv-egocentrică a 
subiectului în raport cu obiectele înconjurătoare şi se produce ca un proces de 
decentrare crescândă. 

A cincea concluzie: (legată de precedenta) învăţarea împărţirii precede 
instrucţional alte învăţări operatorii ca urmare a unei motivații specifice — fie de 
natură psihogenetică intrinsecă, fie rezultat al unor experienţe şi condiţionăr 
specifice ale ambianţei. 

A şasea concluzie absenţa limbajului verbal şi a auzului nu comportă 
efecte esenţiale în procesul de învăţare experimentală a împărțirii, aceasta 
putându-se desfăşura ca o trecere directă de la acţiune la operaţie, prin 
interiorizarea treptată a celei dintâi. 

Interpretare. Se poate admite că uşurinţa accelerării împărţirii este în 
strânsă legătură cu faptul, care pare inexplicabil, că pentru copii este mai uşor 
să descopere deosebiri decât asemănări, în perioada preoperatorie. Aceasta se 
datorează, după opinia noastră, faptului că psihogeneza cognitivă debutează cu 
un şir întreg de aşa-zise decentrări: descoperirea corpului propriu, distincţia „cu- 
altul“ etc. Este interesant şi faptul că prima întrebare pe care copilul o înţelege 
şi o foloseşte este „al cui?“. Ea este uşurată de o serie de distincţii de tipul: 
„căciuliţa este a mea sau a /u/, „papucii sunt aí meř etc. Aceasta poate fi 
interpretată însă în sensul că ceea ce urmează decentrării cognitive este o 
reorientare asupra ambianţei; progresul cunoaşterii apare astfel că o cucerire, 
din ce în ce mai largă, a spaţiului (a mediului) într-un timp mai mult sau mai puţin 
determinat. Scopul acestei „cuceriri“ este oarecum clar; el constă în 
interiorizarea sau luarea în posesiune a sediului. Uşurinţa învăţării împărțirii s-ar 
datora, astfel, unor structuri motivaţional-epistemice mai profunde decât ar lăsa 
să se înţeleagă ordinea indicată de Piaget în legătură cu gruparea operatorie. 


Experimentul nr. 5. ACCELERAREA ÎNVĂȚĂRII ÎNMULŢIRII 


Metodologia experimentală. Se înţelege că rezultatele clare ale 
experimentului anterior ne-au lăsat să întrevedem posibilităţi noi. Aceasta se 
producea în acelaşi timp în care noi ne puneam problema reversibilităţii 
operaţiei învăţate. Rezultatele păreau a nu da posibilitatea nici unui fel de dubiu 
cu privire la capacitatea copiilor de a împărţi (mai mult sau mai puţin exact, fără 
ca aceasta să impieteze asupra specificului efortului de a opera şi mai ales 
asupra străduinţei de a opera corect). Noi am considerat că învăţarea împărţirii 
anticipa pe aceea a înmulţirii. Cu alte cuvinte, noi am considerat posibilă 
învățarea unei reversibilităţi specifice. Aceasta conducea, obligatoriu, spre 
organizarea unui experiment de învăţare a înmulţirii; asemănător cu cel 

recedent, însă presupunând un proces instrucţional inversat, alcătuit din 

acţiuni şi operaţii opuse celor pe care le presupunea învăţarea împărțirii. 

Desigur, acesta trebuia realizat respectând în continuare cerinţele decentrării şi 
eliminării treptate a concreteţii acţionale. 

Procedura experimentală a constat în gradarea următoarelor tipuri de jocuri: 

TIPUL I (jocurile „Să facem cadouri...!)' 

Jocul nr. 1 se baza pe o formă dramatizată: un copil juca rolul „mamei“ şi 
primea cadouri de la 1, 2, 3, ... n copii (care aduceau fiecare acelaşi număr de 
cadouri). Genul de probleme pe care le aveau de rezolvat (mai întâi concret, 
apoi „din minte“) subiecţii era: 

Dacă 2 copii aduc câte 3 bomboane mamei, câte bomboane va avea ea 
la sfârşit? Dacă trei copii vor aduce câte 4 flori mamei, câte va avea ea la 
sfârşit? etc. 

Cu alte cuvinte, ei trebuia să facă aranjamentul de tipul A, B şi AB — 
sugerate la 2.5.1.1.B — procedând însă în sens invers. Desigur, în forma 
concretă, acţională, ei construiau acţiunea înmulţirii ca o „adunare repetată“ 
(noi am considerat că aceasta era singura cale concretă şi în acelaşi timp 
corectă spre însuşirea algoritmului respectiv). Adică: 


Aa) 1+1=?bj)j2+2=7;c13+3=;etc. 
B:a)1+1+1=?b)1+1+1+1=7,c)1+1+1+1+1=?etc 
AB: a) 1+ 1=7? b)2+2+2=7 c)3+34+3=7; eic. 


Se înțelege că am respectat cu strictețe regula ca fiecare copil să ofere 
acelaşi număr de obiecte. (Pe această cale am înțeles, de altfel, de ce 
înmulțirea, deşi o „adunare repetată“, este mai uşoară decât adunarea „simplă“ 
din punct de vedere psihologic — spre deosebire de ceea ce ştie din aritmetica 
clasică; a aduna de mai multe ori cu ace/aşinumăr este mai uşor decât a aduna 
o singură dată, dar cu numere diferite, altfel spus, regula înmulţirii este mai 
uşoară decât problema adunării - mai ales dacă ea este precedată de 
învăţarea regulii împărţirii). 

Jocul nr. 2 consta în reluarea jocului precedent cu alte materiale pentru a 
accentua „decentrarea': „mamei“ (sau altor „persoane') li se ofereau doar ... 
flori (necomestibile!). 

Jocul nr. 3: procesul decentrării era continuat: se „ofereau“ cubuleţe unor 
cuburi mai mari, mingi mici unor mingii mai mari sau, pur şi simplu, unor obiecte 
sau jucării de altă natură. 

TIPUL II (jocurile cu dulăpiorul, trenuleţul şi cutia). 

Jocul nr. T. Într-un dulăpior „misterios“ erau adunate grupuri de obiecte 
egale; apoi uşa acestuia era închisă, subiecţii urmând „să ghicească din minte“ 
(de fapt să calculeze) conţinutul. 

Jocul nr. 2. Se apela la un trenuleţ cu „n“ (variabil de la 1 la „n'...) vagoane 
în care erau puse n obiecte, sarcina fiind aceea de a afla „cât transportă 
trenuleţul acum?“. 


1 75 


Å. m — o e De o — CN CI e a o CI Pa e 


ACCELERARE i PSHIOGENEZEI 


Jocul nr. 3: Repeta în întregime jocul nr. 1, cu singura deosebire că 
dulăpiorul era înlocuit cu o cutie mată — „obscurizarea' produsului făcându-se 
concomitent cu introducerea obiectelor — şi deci, produsul nefiind „vizualizați 
niciodată, el trebuia pur şi simplu să fie dedus. (Uneori se folosea, pur şi simplu 
o cutie cu chibrituri). 

S-a păstrat acelaşi mod de cotare a răspunsurilor utilizat în experimentul 
de învăţare a împărțirii. 

Rezultatele obţinute sunt cuprinse în tabelul de mai jos: 


Tabelul nr.18 
Rezultatele experimentului de învăţare anticipată (accelerată) a înmulţirii 

CONCLUZIILE ce pot fi stabilite în mod clar şi sigur pe baza acestor 
rezultate sunt următoarele: 

Prima concluzie: toţi subiecţii au putut învăţa operaţia de înmulţire, 
aceasta producându-se ca un proces de accelerare instrucţională a grupării 
multiplicative specifice. 

A doua concluzie. accelerarea experimentală a învăţării înmulțirii 
presupune un proces de desprindere treptată a regulii (algoritmului) specifice 
de un subiect acţional concret. 

A treia concluzie: accelerarea experimentală a învăţării înmulţirii presupune 
un proces de decentrare motivaţională a acţiunilor „egocentrice“ ale subiectului. 

A patra concluzie: accelerarea experimentală a învăţării înmulţirii se 
sprijină pe învăţarea operaţiei de împărţire fiind, în esenţă, un proces de 
descoperire şi asimilare a reversibilităţii operatorii multiplicative. 

A cincea concluzie (în relaţie cu precedenta): fiind o învăţare de 
reversibiiitate operatorie multiplicativă, învăţarea experimentală a înmulţiri este 
condiţionată de decentrarea partajelor iniţiale şi extinderea capacităţii de 
descoperire a deosebirilor la relaţii de asemănare (sau de convertire prin învăţare 
a capacităţii de a face distincţie în capacitate de anulare a distincţiilor date). 
A şasea concluzie. handicapul auditiv şi absenţa vorbirii nu anulează 
posibilitatea de a accelera învăţarea înmulţirii, aceasta putându-se realiza prin 
interiorizarea treptată a acţiunilor până la construirea operaţiei specifice. 


C. Unele aspecte în legătură cu reversibilitatea operațiilor în procesul de 
accelerare experimentală a grupărilor multiplicative 

Deşi nu am experimentat în mod direct asupra posibilităţii de a obţine 
experimental reversibilitatea operaţiilor multiplicative, simpla desfăşurare a 
experimentelor descrise anterior permite unele concluzii şi consideraţii asupra 
acestei probleme. Este limpede că posibilitatea de a învăţa mai întâi împărţirea 
şi apoi înmulţirea asigură reversibilitatea acestor operaţii. Copilul care ştie că 
4 : 2 = 2 şi care a învăţat apoi că 2 x 2 = 4 este capabil oricând să refacă aceste 
operaţii în sens invers. Prin urmare, reversibilitatea apare, în urma acestor 
două învăţări ca o „falsă problemă“. Nu e mai puţin adevărat însă că, înainte de 
a fi astfel, ea este o problemă reală. Simpla învăţare a împărţirii nu asigură 
reversibilitatea ei. Este de presupus o oarecare reversibilitate — care 
influenţează pozitiv, facilitând accelerarea învăţării înmulţirii. Or, această 
„ranversibilitate“ este, mai degrabă; un fenomen de facilitare, în general, a 
învăţării într-o direcţie instrucţională dată, decât un fenomen de „spontaneitate“ 
psihogenetică. Reversibilitatea nu este o capacitate ce reapare mai mult sau 
mai puţin spontan în psihogeneză. Ea nu este o condiţie psihogenetică logică 
a operativităţii multiplicative, fără ca aceasta să însemne că ea nu este şi o 
condiţie instrucţională logică pentru domeniul de probleme pedagogice asupra 
căruia am experimentat. Dimpotrivă, considerăm că problema reversibilităţii 
este absolut reală dar că ea trebuie formulată în termeni educaţionali şi 
abordată experimental ca atare. 


D. Ultimele două experimente de „provocare“: operații aditive 
Experimentul nr 6. ACCELERARE ÎNVĂȚĂRII SCĂDERII 


Metodologia experimentală. Întrucât concluziile experimentelor anterioare 
ne orientaseră oarecum în a considera că posibilitatea gândirii intuitiv-concrete 
de a opera distincţii — bazată, desigur, pe operaţia de clasificare — este 
esenţială pentru gândirea preoperatorie am considerat raţional că trecerea la 
accelerarea grupărilor aditive să înceapă cu scăderea. Al doilea aspect de care 
am ţinut seama a fost acela de a baza înţelegerea scăderii pe achiziţia 

prealabilă a împărţirii — aşa cum procedasem şi în cazul înmulţirii. Cu privire la 
scădere, continuitatea învăţării se putea realiza, în modul cel mai sigur 
organizând mai întâi experimente de acţiuni şi operaţii de scădere cu acelaşi 
număr. (Aceasta părea raţional dacă luam în considerare că împărţirea era şi 
ea o „scădere repetată a ace/uiaşi număr“). Am considerat că aceasta era calea 
cea mai raţională de introducere a înţelegerii „scăderilor dezorganizate“ (în 
sensul de scăderi cu numere diferite). Din acest punct de vedere, se poate 
înțelege mai bine de ce învăţarea prealabilă a operaţiilor multiplicative a 
favorizat înţelegerea celor aditive şi de ce, contrar organizării cunoscute din 
aritmetica elementară, transferul invers de la aditivitate spre multiplicativitate 
nu ar fi fost decât cu totul neînsemnat sau chiar inexistent. 

Procedura experimentală s-a bazat pe utilizarea gradată a câtorva motive 
ludice în experimente de învăţare. 

TIPUL I (jocurile „de pierdere“): 

Jocul nr. 1 („Săculeţul lui Moş Crăciun“): Subiectul juca rolul personajului 
menţionat, cu un mic amendament: având un săculeţ rupt, acesta pierdea 
succesiv jucăriile; într-o prima fază, el pierdea câte o jucărie, apoi pierdea câte 
două jucării, câte trei jucării etc.; în fine, în ultima fază jucăriile erau pierdute 
numere variate de jucării. Acestui joc i se adaugă precizarea că în sac era câte 
o jucărie pentru fiecare membru al grupului; o „pierdere“ afecta un anumit copil 
din grup; subiectul avea, aşadar, în acest joc, un fel de „conştiinţă clară“ a 
valorii „pierderilor“ şi „resturilor“. 

Jocul nr. 2 („Coşuleţul cu ouă“): subiectul trebuia să deducă câte „ouă“ 
(bile) rămâneau nesparte în coşuleţ, cunoscând cantitatea iniţială şi „pierderile“ 
(evident, el nu mai juca rolul „Scufiţei Roşii“, ci trebuia să „judece faptele“ 
acestui „personaj“ neatent). 

Jocul nr. 3 („Piticii distraţi”): subiectul trebuia să judece „pierderi“ şi mai 
complicate — implicând efortul de a face abstracţie de categoria obiectelor: unul 
sau altul dintre piticii distraţi îşi pierdea, din totalul obiectelor sale, ba un fes, ba 
doi papuci, ba trei nasturi, etc. 

TIPUL II (jocurile de „separare“) 

Toate aceste trei jocuri (nr. 1, nr. 2 şi nr.3) constau din „retrageri“ din ce 
în ce mai complicate de numere (obiecte diferite: cuburi, cerculeţe, etc.) dintr-un 
număr dat iniţial. În primul joc, şirul iniţial rămânea în faţa copiilor după 
retragere; în cel de-al doilea joc, după vizualizarea şirului, acesta („scăzătorul'”) 
era introdus într-un pahar semitransparent urmând apoi „retragerea 
scăzătorului', copiii urmând să se pronunţe asupra „restului“ (desigur, cu multe 
dificultăţi: neputându-se servi complet de văz — intuiţie — pentru a da răspunsuri 
corecte, erau nevoiţi să apeleze la manevrarea mintală“ a obiectelor); în cel de-al 
treilea joc, se folosea un pahar opac: singura cale de aflare a răspunsului 
(restului) era calculul (mintal). 

Drept „pre-test“ şi „post-test“ s-au utilizat mai multe „probleme“ de 
împărţire specifice celor rezolvate în jocul al 3-lea de tipul Il. „Testul“ — 
experimentul de învăţare propriu-zis — s-a realizat în două etape corespunzând 
celor două tipuri de jocuri experimentale. Cotarea răspunsurilor s-a făcut 
conform aceleiaşi metodologii utilizate în celelalte experimente de accelerare a 
grupărilor operatorii. 


Tabelul nr.19 
Rezultatele experimentului de învăţare anticipată (accelerată) a scăderii 


REZULTATE 

CONCLUZIILE ce pot fi stabilite pe baza acestor rezultate sunt următoarele: 

Prima concluzie: toţi subiecţii au putut învăţa, cu uşurinţă, operaţia de 
scădere, aceasta producându-se ca un proces de accelerare instrucţională a 
grupării aditive specifice. 

A doua concluzie: accelerarea experimentală a învăţării scăderii 
presupune un proces de desprindere treptată a regulii specifice („algoritmului“) 
de substratul concret acţional. 

A treia concluzie: accelerarea experimentală a învăţării scăderii 
presupune un proces de decentrare motivaţională a acţiunilor „egocentrice' ale 
subiectului, o „depersonalizare“ crescândă, ce poate fi identificat cu un proces 
de obiectivare-abstractizare. 

A patra concluzie: învăţarea accelerată a scăderii se sprijină pe învăţarea 
prealabilă a operativităţii multiplicative şi în special pe însuşirea algoritmului 
împărţirii, putând fi considerată ca o asimilare analitică a mecanismului logico- 
matematic al „repetării operatorii“; această analiză conduce la descoperirea 

faptului că o „multiplicare operatorie“ dată este rezultatul unei „repetăr; 
specifice de adiţiuni; or, procesul învăţării scăderii poate fi considerat ca 
bazându-se pe descoperirea posibilităţii de a „de-multiplica“ acţiunile şi 
operațiile; („de-multiplicările“ ar putea fi considerate ca „detalieri“ ale 
„distincțiilor“ şi „partajelor“ specifice împărțirii). 

A cincea concluzie (în relație cu precedentă): fiind, în esență, o 
descoperire de „mecanism analitico-demultiplicativ' în plan logico-acțional, 
învăţarea accelerată a scăderii este condiţionată de învăţarea, în prealabil, a 
regulilor de multiplicare. 

A şasea concluzie: handicapul verbalo-auditiv nu corelează semnificativ 
cu învăţarea-neînvăţarea experimentală a împărţirii; ca şi în cazul învăţărilor de 
multiplicare, este însă posibil ca ritmul accelerării (viteza învăţării) însuşirii 
scăderii să fie diminuat de exigenţa handicapului verbal şi auditiv. 


Experimentul nr. 7 ACCELERAREA ÎNVĂȚĂRII ADUNĂRI! 


Metodologia experimentală. Întrucât învăţarea accelerată a scăderii 
părea a se baza pe analize mai aprofundate ale distincţiilor specifice împărțirii, 
adică pe „detalieri' de partaje, noi am presupus existenţa unor posibilităţi 
analoage şi în cazul învăţării adunării, mai exact, am presupus posibilitatea de 
a determina „detalieri' ale multiplicărilor specifice înmulţirii, adică analize ale 
„adunărilor repetate“, deci „de-multiplicari“ specifice. Prin urmare, metodologia 
experimentală trebuia astfel realizată încât să se bazeze pe o simplificare 
crescândă a acţiunilor de înmulţire concomitent cu interiorizarea lor crescândă. 
Acest lucru s-a putut realiza prin organizarea unor jocuri de analiză a 
aranjamentelor prezentate la 2.5.1.1.1. În acelaşi timp, evidenţierea posibilităţii 
de învăţare a scăderii lăsa să se întrevadă, ca şi în cazul operativităţii 
multiplicative, posibilitatea de învățare a reversibilităţii operaţiilor aditive. În fine, 
toate acestea trebuia realizate în concordanţă cu principiile decentrării şi 
interiorizării progresive. 

Procedura experimentală a constat din organizarea următoarelor jocuri: 

TIPUL I („Să culegem şi să cumpărăm...”) 

Jocul nr. 1. copilul joacă rolul „culegătorului de fructe din pom“ (efectuând 
deci operaţii de felul următor: 

1+1+1+..=7?) 

Jocul nr. 2. copilul joacă rolul „cumpărătorului“ de obiecte pereche: 

2 papuci, 2 ciorapi etc.; el execută, deci, acţiuni-operaţii de felul următor: 

2+ 2 + 2 +... = ?; prin modificarea materialelor „de cumpărat“ copilul 
putea „însuma“ obiecte şi în urma unor acţiuni-operaţii de genul: 

3+3+3...=?,4+4+4.. =? ş.a.m.d. 

Jocul nr. 3: utilizându-se în mod combinat cele două motive ludice anterioare, 
copilul putea fi pus în situația de a executa acțiuni-operații de felul următor: 

Se înţelege că jocurile 1 — 3 erau desfăşurate în două faze: în faza | ele 
se desfăşurau „in re“ (în acţiune); în faza a Il-a ele se desfăşurau — întotdeauna 
cu multă dificultate — „în minte“ (reprezentări, dar nu încă operaţii). 

TIPUL II („Să strângem obiecte...") 

Jocul nr. 1. Erau adunate (strânse), într-un pahar semitransparent, 
obiecte (bile) prin adăugiri din ce în ce mai complexe, copiilor cerându-li-se să 
spună, fără a acţiona ei înşişi, direct, suma. 

Jocul nr. 2. Acelaşi joc era reluat utilizându-se un pahar aproape obscur. 

Jocul nr. 3. Acelaşi joc era folosit pentru exersări din ce în ce mai 
complexe, utilizându-se un pahar în întregime obscur, care nu mai lăsa nici o 
posibilitate de percepere intuitivă a conţinutului. 

Ca „pre-test“ şi „post-test“ au fost utilizate următoarele două „probleme“: 

1+4+3+2=? şi 3+2+2+1=? 

„Testarea“ — experimentul constructiv propriu-zis — s-a desfăşurat în 
etape conform celor două tipuri de jocuri descrise anterior. 

Pentru cotarea răspunsurilor s-a utilizat acelaşi sistem folosit pentru cele 
trei experimente de accelerare a grupărilor operatorii anterioare. 

Rezultatele obţinute sunt cuprinse în tabelul următor: 


TABELnr.20 
Rezultatele experimentului de învăţare anticipată (accelerată) a adunării 

CONCLUZIILE ce pot fi stabilite în baza acestor rezultate sun; 
următoarele: 

Prima concluzie: toţi subiecţii au putut învăţa cu uşurinţă operaţia de 
adunare, aceasta producându-se ca o accelerare instrucţională a grupări; 
operatorii specifice. 

A doua concluzie. învăţarea accelerată a adunării presupune 
desprinderea şi interiorizarea „algoritmului“ respectiv de baza sa concret. 
acţională. 

A treia concluzie: accelerarea învăţării adunării se produce în baza unui 
mecanism specific de „demultiplicare' a înmulţiri, de „detaliere“ analitică a 
procesului de „repetare aditivă' specific înmulţirii ca operaţie multiplicativă; 
întrucât această „detaliere“ devine pregnantă în urma jocului 2 din etapa | şi a 
jocului 2 din etapa a Il-a este posibil ca ea să se producă prin „faze de 
descoperire“ pregătite lent de jocurile anterioare, dar realizate oarecum brusc. 

A patra concluzie (legată de cea anterioară): învăţarea accelerată a 
adunării este condiţionată de asimilarea prealabilă a grupărilor operatorii 
multiplicative şi în special de cea a înmulţiri. 

A cincea concluzie. învăţarea accelerată a adunării este condiţionată de 
învăţarea prealabilă a scăderi şi poate fi considerată ca o învăţare a 
reversibilităţii grupului de operaţii aditive, întrucât fiecare dintre jocurile 
experimentale utilizate pentru învăţarea accelerată a adunării este în 
corespondenţă cu câte unul dintre jocurile utilizate pentru învăţarea accelerată 
a scăderii. 

A şasea concluzie: handicapul auditiv şi verbal nu prezintă consecinţe 
semnificative pentru procesul accelerării experimentale a învăţării acestei operaţii. 


E. Unele considerații în legătură cu problema reversibilităţii operațiilor 
aditive în procesul accelerării experimentale a grupării 

Ca şi în cazul procesului de accelerare experimentală a operaţiilor 

multiplicative, şi în cel privitor la operaţiile aditive revers;b;/itatea apare ca un 

rezultat firesc. Ea nu mai condiţionează operativitatea aditivă, ci este 

condiţionată de ea. Desigur, simpla învăţare a scăderii nu asigură şi 

reversibilitatea ei; aceasta ar însemna, pur şi simplu, ca adunarea să fie 


__ descoperită spontan, „dedusă“ din învăţarea scăderii. A cere copilului acest 


lucru este, desigur, din punct de vedere pedagogic, o absurditate; chiar dacă, 
din perspectiva logicii matematice — aşa cum procedează Piaget — lucrurile par 
fireşti. Reversibilitatea nu apare spontan, nu este „descoperită“ de copil, ci se 
învaţă o dată cu învăţarea operaţiei corelate alteia anterior asimilate. 
Reversibilitatea operaţiilor aditive apare numai în urma învăţării adunării, dacă 
vom considera că ordinea însuşirii operaţiilor aditive trebuie să înceapă cu 
scăderea (şi nu invers cum se acceptă în mod obişnuit). Este adevărat că se 

oate vorbi de o „ranversibilitate“ aditivă care apare în urma învăţării scăderii şi 
care facilitează, apoi, învăţarea adunării. Este limpede însă că aceasta nu este 
decât dovada uşurinţei de care dispune copilul de 6-7 ani pentru asimilarea 
acestor operaţii, dar nu o capacitate propriu-zisă de a deduce spontan un grup 
operatoriu din altul. „Gruparea“ — adică „reversibilitatea spontană“ din concepţia 
piagetiană — după cum am văzut şi în legătură cu operaţiile multiplicative este, 
de fapt, o învățare şi ea trebuie abordată înainte de orice, în acest fel. 


2.5.1.2. Ceea ce se poate nu se poate oricum; dar se poate, probabil, 
foarte mult! 


În urma experimentelor descrise la 2.5.1.2., privind accelerarea grupărilor 
operatorii multiplicative şi aditive, noi am putut formula unele judecăţi în 
legătură cu esenţa fenomenelor abordate. 

Astfel de judecăţi se pot face mai întâi în legătură cu ordinea „neobişnuită“ 
a experimentelor. Impresia de nefiresc este, fără îndoială, generată de faptul că 
operaţia de împărţire s-a dovedit a fi mai uşor de învăţat decât cea de înmulţire, 
iar cea de scădere mai uşor decât cea de adunare, şi, în general, operaţiile 
multiplicative decât cele aditive. „Mai uşor“ nu este însă o expresie corectă decât 
dacă este luată cu sensul de „mai devreme“. În realitate, împărţirea a fost 
asimilată mai greu decât înmulţirea, scăderea, decât adunarea ş.a.m.d. Dar, 
dacă s-ar fi început procesul de accelerare a grupării cu adunarea, este foarte 
probabil că el ar fi rămas fără nici un rezultat. Nu vom stărui asupra cauzelor. 
Important ni se pare că există o ordine a grupării operatorii de natură 
psihogenetică şi care condiționează ordinea şi reuşita accelerării acestei grupări 
cu mijloace educaționale. Neglijarea acestei ordini în procesul clasic de 
învăţământ este, fără îndoială, cauza multora dintre problemele sale fără orizont 
şi, în primul rând a dificultăţilor didactice legate de învăţarea matematicii. 

Neiîndoielnic însă, problematica accelerării operatorii rămâne în esenţa ei 
instrucţională şi nu psihogenetică. Înainte de orice, prin expresia de „grupare 
operatorie" trebuie să înţelegem „învăţare operatorie“; căci, în afara unei 
preocupări raţionale, un proces educativ nedirijat ce se desfăşoară la 
întâmplare lasă observatorului — fie el şi psiholog constatativist — impresia unei 
spontaneităţi originare, „pure“. Dar procesul învăţării poate fi controlat şi deci 
poate fi desfăşurat mai lent sau mai rapid; aceasta are, neîndoielnic, răsunet în 
întreaga psihogeneză, fără a putea fi însă vorba de o accelerare controlată a 
dezvoltării mintale; efectele învăţării asupra dezvoltării nu pot fi, desigur, decât 
pozitive. O psihologie constructivă este însă, deocamdată, greu de întemeiat 
câtă vreme esenţa psihologică a învăţării nu a fost pe deplin dezvăluită. 
Aceasta implică, desigur, o preocupare în plus pentru pedagogia accelerării a 
cărei întemeiere este posibilă, dar a cărei dezvoltare rămâne condiţionată de 
progresul psihologiei, în special, al celei genetice. 

2.5.1.3. Cum poate fi accelerată experimental conservarea numărului 


A. Socoteli fără cifre? 

Căutările experimentale în legătură cu posibilitatea accelerării numărului 
au fost generate, în mod direct, de reuşita experimentelor de accelerare a 
grupărilor operatorii. 

Reuşita acestor experimente părea cu atât mai surprinzătoare cu cât noi 
nu ne preocupasem în prealabil de faptul ca subiecţii să-şi însuşească şirul 
numerelor naturale. Or, operaţiile pe care copiii le desfăşurau antrenau din plin 
folosirea numărului. Ei se serveau de degetele de la mână pentru a „socoti“ în 
fel şi chip. Şi totuşi nu ştiau că cele două degete de la mână puteau fi 
simbolizate cu „2“ şi nici că „5“ este un semn pentru cinci beţişoare sau bile 
ş.a.m.d. Or, manevrarea rapidă a degetelor şi uşurinţa calculelor erau un indiciu 
că asimilarea celor zece semne putea deveni un lucru uşor. În fapt, căutările ce 
vor fi descrise în continuare nu se referă atât la conservarea propriu-zisă a 
numărului; aceasta era deja realizată, pe cale operatorie, ca un fel de „efect“ 
secundar al procesului de grupare multiplicativă şi aditivă. 


B. /maginile care se abstractizează 

Ceea ce am căutat noi a fost numai ca subiecţii să deprindă 
corespondenţa dintre semne şi echivalenţii numerici raportând corect cifrele la 
cantităţi. Aceasta s-a realizat cu ajutorul unui material intuitiv specific: cinci serii 
de imagini ale cifrelor au fost utilizate în cinci serii succesive de jocuri de 
punere în corespondenţă, după cum urmează: 

Seria l: cifrele de la 1 la 10 au fost ilustrate cât mai „animist“ (de exemplu: 
„1“ reprezenta o cizmă răsturnată cu „un“ nas şi „un“ cchi colorate foarte viu; 
„2“ reprezenta un melc cu „două“ coarne foarte proeminente ş.a.m.d.); copiii se 
puteau ajuta de elementele de animaţie din fiecare reprezentare pentru a putea 
raporta corect cantitatea numerică (degete, obiecte etc.) la cifră. 

Seria II: jocul exerciţiu era reluat cu alte reprezentări în care „elementele 
de animaţie“ erau estompate, imaginea profilând mai mult conturul cifrei. 

Seria III: erau eliminate definitiv „elementele de animație“, dar 
reprezentările continuau să comporte un caracter imagistic mai pregnant decât 
conturul real al cifrei. 

Seria IV: au fost folosite cartonaşe ce aveau desenate pe ele cifrele în 
mod obişnuit. 


C. Conservarea numărului şi învățarea cifrelor 

Cele cinci serii de câte zece imagini-cifre au fost utilizate în şedinţe 
individuale de exersare, durând 15-20 de minute pentru fiecare subiect. S-a 
constatat că un copil a învăţat să utilizeze cifrele în momentul în care a raportat 

de trei ori la rând toate cifrele în mod corect la cantitate. S-a notat cu „+“ 
raportarea corectă şi cu „-' raportarea incorectă. 
Rezultatele obţinute sunt cuprinse în tabelul următor: 


TABELnr.21 
Rezultatele experimentului de conservare accelerată a numărului 

CONCLUZIILE pe care le putem considera ca fiind posibile de formulat 
sunt următoarele: 

Prima concluzie: Toţi subiecții au reuşit să învețe să raporteze corect 
cantitatea la cifrele reprezentând şirul numerelor naturale; acesta a fost în 
esenţă un proces de memorare şi decentrare sprijinit de conservarea reală a 
numărului în procesul grupării experimentale a operaţiilor. 

A doua concluzie: Învăţarea accelerată a simbolului abstract al cifrei 
presupune un proces de „eliberare“ din ce în ce mai avansată de intuitivismul 
primar al imaginilor, adică de trecere de la figural la conceptual; cifra apare 
aşadar ca un „concept figural“ specific. 

A treia concluzie: Caracterul abstract al cifrei este unul „obţinut“; prin 
urmare, el este consecinţa unei învăţări specifice, ireductibilă la o simplă 
memorare bazată exclusiv pe recunoaşterea intuitivă; o asemenea 
recunoaştere nu este posibilă decât în urma conservării prealabile a numărului 
pe cale acţional-operatorie. 


D. Câteva interpretări şi considerații necesare 

Există, probabil, cel puţin două condiţii esenţiale pentru conservarea şirului 
numerelor naturale în orice situaţie, inclusiv cea a handicapatului audio-verbal. 

Nu este deloc întâmplător că aritmetica modernă „lucrează“ cu zece cifre. 
Originile acestei orientări se află, desigur, în matematica arabă, dar şi într-un 


fapt cu rezonanţe psihologice esenţiale: omul dispune de zece degete la cele 

două mâini. Or, aceasta uşurează considerabil „calculele simple“, adică cele 
patru operaţii elementare ale aritmeticii. Este cunoscut faptul că analfabeți; 
adulţi utilizează acest „instrument“ cu mare uşurinţă; se ştie însă că „socotirea 
băbească' este şi un fenomen şcolar — foarte prigonit în învăţământul primar 
datorită unei optici didactice foarte răspândite, dar care, neîndoielnic, nu este 
decât o dăunătoare cecitate. Copiii învaţă cu ajutorul degetelor să opereze, mai 
întâi privindu-le, apoi putând face acest lucru în condiţii de „ecranare“ (de 
exemplu, socotitul pe degete cu mâinile la spate). 

După opinia noastră, susţinută cu multe observaţii, dar mai ales prin 
reuşita experimentelor descrise anterior, conservarea numărului înaintea 
învăţării operaţiilor elementare ale aritmeticii nu este decât o iluzie; această 
conservare se constituie în şi printrecerea de la acţiuni la operaţii multiplicative 
şi aditive. Este semnificativ că acest lucru comportă şi o ordonare logică a 
gândirii sau cel puţin este susţinută de către aceasta. Este un fapt demonstrat 
încă de Whithead şi Russell că logica propozițională şi aritmetica elementară 
sunt izomorfe. Desigur, sursa acestui izomorfism se află în faptul că logica şi 
aritmetica au o origine psihogentică comună: acţiunea. Lucru de altfel sesizat 
de către Piaget, pus chiar la baza sistemului său psihogenetic, dar prea puţin 
analizat din perspectiva esenței sale educaţionale, formative. Sursa întregului 
edificiu al gândirii logice este acţiunea. Dar această sursă este, de fapt, o 
resursă, utilizabilă educaţional mai mult sau mai puţin întâmplător ori raţional. 

Viaţa este mişcare şi psihismul este tot mişcare. 

Avem acelaşi destin cu planetele. Imperiul care ne subjugă este 
mişcarea. Dar putem triumfa asupra lui, învingându-l cu propriile lui arme: 
acfionăm, căci acţiunea este mişcare cu scop. Orice mişcare are sens. Dar 
numai acţiunea umană are scop. Accelerarea nu este altceva decât o 
desfăşurare de acţiuni conştiente cât mai devreme. O dată învăţate bine, le 
putem purta cu noi: devin operaţii. Şi inteligenţa triumfă — mai rapid — asupra 
materiei în mişcare. 

ÎNCERCĂRI EXPERIMENTALE DE 
„SUPRAACCELERARE"“ 


2.6.0. IN CĂUTAREA LIMITELOR ACCELERĂRII 


Toate rezultatele experimentelor constructive anterioare — de la 
conservările accelerate şi până la grupările accelerate — pot fi considerate ca 
fiind, până la un punct, oarecum fireşti. Ele privesc posibilitatea trecerii de la 
gândirea intuitivă la cea concret-operatorie. Anulările de „decalaje negative“ 
presupun, în esenţă, readucerea gândirii copilului handicapat la funcţionalitatea 
specifică vârstei. Provocarea „decalajelor pozitive“ presupune, în esenţă, 
depăşiri ale specificului vârstei, altfel spus, generarea operativităţii concrete, 
când gândirea se află încă sub imperiul natural al intuitivităţii. 

Dar reuşita acestora din urmă ridică o problemă gravă: oare procesul 
accelerării este nelimitat? Pot fi provocate, fără nici un obstacol de netrecut, 
„accelerări ale accelerărilor“, „depăşiri ale depăşirilor şi anticipărilor“ etc.? Ce 
se poate întâmpla dacă se supune, de exemplu, gruparea accelerată unui nou 
proces de accelerare? Poate fi continuat procesul învăţării operaţiilor aditive şi 
multiplicative cu noi învăţări? 

Asupra acestei probleme noi am stăruit în ultima serie de experimente, 
pe care le considerăm ca fiind generatoare de „supraaccelerări': învățarea 
ridicării la puterea a doua, a treia şi la orice putere; învățarea extragerilor de 
rădăcină; învățarea fundamentelor raționării probabilistice’. 


1. Raţiuni uşor de înţeles ne opresc să descriem în detaliu aceste experimente pe care, 
de altfel, nici nu le-am finalizat, în sensul că nu le-am dus până la „ultimele consecinţe“. Căutările 
de acest gen frizează, neîndoielnic, „fantasticul şi miraculosul“, cum susţine J.S. Bruner. Dar, 
dincolo de această spectaculozitate aparentă, trebuie întrevăzute şi aduse în prim plan riscurile. 
Accelerarea -— în sensul de anticipare educativă a stadiilor psihogenetice imediat următoare — nu 
pare a implica mai multe avantaje decât pe toate planurile, mai ales prin faptul că este în 
întregime controlabilă. „Supraaccelerările“ presupun, probabil, escaladări de stadii mai mult sau 
mai puţin vaste şi profunde. Este greu de văzut că acestea rămân fără răsunet adânc în însăşi 
structura epigenezei, a ontogenezei. Or, ce se poate controla — pentru a evita riscurile — în 
această direcţie, în stadiul actual al posibilităţilor primitive de control al ştiinţei şi al practicii 
educaţiei? Înainte de tentaţia aventurii într-un necunoscut, fără îndoială mirific, se impune 
prudenţa necesară. Parsifal este încă un copil, va mai trece multă vreme până când va îndrăzni 
să pornească, sigur pe sine, pentru a cuceri Graal-ul. 

2.6.1. CUM SE POATE INVATA EXPERIMENTAL RIDICAREA LA 
PUTEREA A DOUA, A TREIA ȘI LA ORICE PUTERE 


2.0.1.0. O problemă specială 


Încă din perioada experimentală a accelerării grupărilor multiplicative 
ne-am pus problema următoare: oare nu cumva unele operaţii de „supra- 
multiplicare“ se pot învăţa cu aceeaşi uşurinţă cu care se învaţă operaţiile 
multiplicative? Astfel de operaţii sunt ridicarea la putere — o „supra-multiplicare“ 
a înmulţirii — şi extragerea de rădăcină — o „supra-multiplicare“ a împărțirii. 

Dintr-un punct de vedere, ridicarea la putere părea o învăţare mai uşor de 
realizat, chiar decât învăţarea înmulţirii, cu condiţia ca ea să poată fi realizată 
cu aceleaşi mijloace concret-acţionale cu care fusese învățată şi înmulţirea. 
Faptul a fost confirmat în întregime până la un punct. Au fost învăţate cu mare 
uşurinţă ridicarea la puterea a doua şi a treia. 


2.6.1.1. Invățarea ridicării la puterea a dona 


Pe vremea lui Pythagora nu existau cifre şi numere arabe; cifrele şi 
numerele grecilor erau geometrice. linii, triunghiuri, pătrate etc. Pythagoreii 
jurau pe vestitul 7etraktys (1+2+3+4=10). 

Experienţa cu copiii handicapaţi ne-a furnizat o asociere foarte rodnică: 
noi am sesizat că anumite „noţiuni metaforice“ din limbajul matematicii sunt 
departe de a fi simple metafore. Se ştie, de exemplu, că ridicarea la puterea a 
doua este denumită, curent, şi „ridicarea la pătrat“. Această asociere ne-a ajutat 
să ne construim un material experimental ce s-a dovedit a fi foarte folositor. Am 
utilizat plăcuţe pătrate de 2x2 cm ce puteau fi întrebuințate ca unităţi de bază 
pentru construirea unor pătrate mai mari prin multiplicarea unui număr dat, cu 
el însuşi. Într-un cuvânt, copiii erau învăţaţi că, de exemplu, 3 era acelaşi lucru 
cu 3 şi prin urmare se putea răspunde unor probleme de genul 2=?, 3=?, 4=? 
ş.a.m.d. în felul următor: 


D= 27 =Ħ0] =2x2=4 


32= D= H 


= 3x3 = 9 


= 4x4 = 16 


188 


Incercări experimentale de ,„supraaccelerare* 


papagal aia tii a atena lea 

Acest gen de exerciţii a generat cu uşurinţă jocuri de competiţie; în urma 
acestora, copiii au reuşit să descopere algoritmul respectiv şi să răspundă, 
după câteva săptămâni, direct din minte — deci fără să mai construiască efectiv 
pătrate din pătrate mici. 


2.0.1.2. Invatarea ridicării la puterea a treia 


Această operaţie este denumită curent „ridicarea la cub“ în mod cu totul 
îndreptăţit. Noi am învăţat copiii să construiască în mod raţional cuburi mari din 
cuburi mici în felul următor: 


= DP E = 0x0x2= 8 
35= 0 EH 3x3x3 = 27 


Desigur, ridicarea la cub a ridicat problema utilizării unor numere foarte 
mari (rezultatele). Se înțelege că am stăruit mai puţin asupra exactităţii 
rezultatului, dar am insistat asupra utilizării algoritmului, adică a înmulţiri 
numărului cu el însuşi de atâtea ori de câte ori „arăta“ puterea. 

Rezultatele acestor două etape ale experimentului de ridicare la putere 
au putut fi considerate ca remarcabile: toţi subiecţii au învăţat cu uşurinţă să 
„construiască efectiv puteri' şi să deprindă algoritmul, „misterul logic“ al 
alcătuirii acestora. Aceasta ne-a generat o problemă nouă: ridicarea la puteri 
mai mari de trei. 


2.6.1.3. Ridicarea la puteri mai mari de trei 


Oare era posibil acest lucru? Se înţelege că învăţarea ridicării la o putere 
mai mare de trei nu mai putea fi bazată pe construcţii reale. Ridicarea la pătrat 
este o operaţie bazată pe o organizare în plan, deci într-un spaţiu cu două 
dimensiuni; ridicarea la cub este o operaţie bazată pe construcţii în spațiu, 
spaţiu tridimensional. Dar operaţii de genul 24, 35, 65...N1? Din punctul de 
vedere al gândirii intuitive şi concret-operaţionale ele apar ca absurdităţi. Noi 
am formulat, totuşi, pentru copii următoarele probleme: 24, 34, 44...N4 şi 25, 35, 
45...N5. Or, am avut surpriza să constatăm că trei din cei şapte subiecţi, în afara 
unor erori nesemnificative, au reuşit să dea multe răspunsuri adecvate. 

Explicaţia, după opinia noastră, este următoarea. În timpul primelor două 
etape subiecţii învăţaseră nu numai să desprindă algoritmul specific al fiecărei 
ridicări la putere (2 şi 3), dar sesizaseră şi existenţa unui algoritm în sensul 
următor: 

= 2x72 
Doi 24 2: X2 

Di 2 y 2x22 
Do Doi 0 Dr De 2 


a. .s..: ...c..r. anca n. vesa se ns cs..." 


DO ED XZL XLOKK? 

Or, aceasta semnifică, după părerea noastră, faptul că avem de-a face cy 
mai mult decât o „supraaccelerare“ controlată raţional, educativ, a învăţării, fiind 
vorba de ceea ce s-ar putea numi un „salt calitativ“ în învăţare; adică o trecere 
„peste“ gândirea concret-raţională până la gândirea formală, logico-matematică. 

Desigur, asupra acestui fapt, experimentul nostru nu îngăduie concluzii 
sigure, chiar dacă sunt posibile multe consideraţii. Nu putem considera acest 
fenomen ca dovadă certă că nu există limite ale accelerării instrucţionale. 
Neîndoielnic însă că ar putea fi vorba de un semnificativ simptom asupra căruia 
cercetarea de profil ar trebui, poate, mai devreme sau mai târziu, să-şi îndrepte 
cu multă vigoare şi, mai ales, cu multă prudenţă atenţia. 


2.6.2.CUM SE POATE ÎNVĂTA EXPERIMENTAL 
EXTRAGEREA RĂDĂCINII 


2.6.2.0. Reversibilitatea este posibilă la acest nivel? 


A doua „supraaccelerare“ asupra căreia ne-am orien:at atenţia poate fi 
considerată ca fiind reversibilitatea ridicării la putere, adică extragerea 
rădăcinii. Într-adevăr, o dată obţinute unele rezultate de felul celor înfăţişate la 
2.6.1., noi am vrut să aflăm câte ceva în legătură cu posibilitatea reversibilităţii 
în condiţii de „supraaccelerare'. 


2.6.2.1. Extragerea rădăcinii de gradul doi 


Este, de fapt, vorba de extragerea rădăcinii „pătrate“, operaţie inversă 
puterii „pătrate“. Copiii aveau de înţeles că ./4=2. Or, acest lucru s-a putut 
realiza cu aceeaşi mare uşurinţă care a însoţit învăţarea ridicării la pătrat; iniţial, 
copiii extrăgeau rădăcina din pătrate mari alcătuite din plăcuţele pătrate mici 
pentru ca, apoi, după un număr de exerciţii, să poată face acest lucru mintal. 


2.6.2.2. Extragerea rădăcinii de gradul trei 


A fost pusă aceeaşi problemă în legătură cu raportul dintre puterea 
cubică şi rădăcina cubică. Rezultatele au fost aceleaşi ca şi în cazul precedent. 


2.6.2.3. Totuşi, o limită! 


În schimb, rezultatele încercării noastre de a-i obliga pe copii să 
desprindă algoritmul general al extragerii rădăcinii de grade mai mari nu a mal 

condus spre apariţia unor fenomene analoage celor ce au însoţit învăţarea 
ridicării la puteri mai mari de trei. Este însă posibil ca aceasta să se datoreze 
exclusiv unor condiţii experimentale şi nu existenţei unor limite specifice ale 


accelerării pe acest palier. 


2.6.3. CUM ESTE POSIBILĂ FORMAREA FUNDAMEN LE LOR 
RATIONARII PROBABILISTICE 


2.6.3.0. De la „jocurile de noroc“ ia „plunşera înclinată“ 


Inspirându-ne din cercetările unui cunoscut psiholog asupra ontogenezei 
probabilității la copil, în special în ceea ce priveşte instrumentele de 
investigaţie, am reuşit să găsim acestora şi o utilizare „constructivă“, diferită 
calitativ de cea „constatativă“ pentru care fuseseră elaborate. Este vorba de E. 
Fischbein şi cartea sa Conceptele figurale (1970). Am obţinut, în acest fel, o 
supraaccelerare în privinţa învăţării raţionării probabilistice, cel puţin în ceea ce 
priveşte înţelegerea bazei concret-operaţionale a acesteia. 

Organizarea experimentului ne-a fost sugerată de faptul că observasem, 
în general, o anumită uşurinţă a învăţării „jocurilor de noroc“ de genul „de-a 
ghicitul“. Nu o dată fusesem în situaţia de a vedea că, în mod spontan, copiii 
se joacă aruncând o monedă şi străduindu-se să ghicească pe care faţă va 
cădea; alteori, observasem cât de rapid puteau improviza un joc cu ajutorul 
„Zarului“: un cub colorat diferit pe cele şase feţe, s. a. 

Rolul esenţial în declanşarea supraaccelerarii l-a jucat, neîndoielnic, 
ingeniozitatea materialului experimental utilizat: o planşetă inclinată (30° faţă de 
orizontală) cu incrustaţii (canale) ca în figura de mai jos: 


ACCELERARE 1 PSLEED GENEZIE! 

O bilă metalică era lăsată să alunece prin canal din poziția 1 în poziția 2 
Subiectul trebuia să ţină mâna la una din terminaţiile canalului (poziţia 2) Spre 
a prinde bila. El trebuia să ghicească pe unde va cădea bila înainte ca aceasta 
să fie aruncată, neavând voie să schimbe mâna în timpul căderii bilei. 


2.0.3. Î. dzcvrecri experimenicit 

Se înţelege că fiecare dintre cele trei tipuri de incrustaţii („arborescente“) 
a alcătuit câte o etapă în desfăsurarea experimentală : 

e Etapa | : exerciţii de aruncarea bilei prin arborescenţa A. 


e Etapa Il: exerciţii de aruncare a bilei prin arborescenţa B. 
e Etapa III exerciţii de aruncare a bilei prin arborescenţa C. 


A. Etapa I 

Iniţial, subiecţii aveau tendinţa ca după o aruncare să ţină mâna la 
terminația „norocoasă“, aceea prin care bila căzuse anterior. Aceasta dovedeşte 
o anumită incapacitate de a surprinde raţional faptul că prima aruncare este 
totdeauna „fără valoare“, întrucât probabilitatea ca ea să cadă prin terminația 1 
este egală cu aceea de a cădea prin terminația 2. Aceasta confirmă faptul că 
gândirea probabilistică nu este constituită la 6: 6-7: O ani. Dar continuarea 
„exerciţiului“ antrenează un proces de descoperire-învăţare. După un număr 
variabil de încercări (aruncări) subiecţii descoperă că, după prima cădere, 
probabilitatea unei a doua căderi prin aceeaşi terminaţie scade la jumătate. Altfel 
spus, ei sesizează probabilitatea de 1/2 sau de 50% (în raport cu aceea de 
100%). Din acest moment subiecţii mută „spontan“ mâna, aşteptând ca bila să 
cadă prin terminația prin care încă nu a căzut. Prima aruncare semnifică, aşadar, 
pentru ei, probabilitatea de 100% iar a doua, pe cea de 50%. 

Esenţial pentru ca procesul de învăţare-descoperire descris să se 
producă este ca experimentul să nu se oprească la simpla constatare a 
incapacității inițiale, ci să continue sub forma unor exerciţii-jocuri. Cei şapte 


1. Matematicianul „de formaţie“ va protesta, desigur, impotriva acestor afirmaţii care nu i 
se vor părea „ întru totul exacte“ din perspectiva teoriei probabilității. Aceste proteste sunt 
îndreptăţite dacă judecăm problema exclusiv de pe poziţia matematicianului. În esenţa însă 
chestiunea este de invăfarea matematicii şi nu de matematică propriu-zisă. Raportul dintre 
fundamentarea concretă a raţionamentului probabilistic în structurile gândirii intuitive şi ale 
gândirii concret operatorii şi teoria propriu-zisă a probabilității este oarecum analog cu raportul 
dintre un manual şi un tratat; pentru primul, obiectivele constau în realizarea unor modalităţi de 
facilitare a înţelegerii, pentru celălalt, ele constau în formularea unor explicaţii ştiinţifice în totală 
independenţă de problema psihologică a înțelegerii acestora. 

Aşadar, ceea ce am urmărit în încercările experimentale relatate au fost obiective de 
facilitare a ințelegerii şi nu exigențe de logică stiinţifică. Altfel spus am căutat numai să 
determinăm sau cel puţin să dezvăluim o cale prin care apropierea gândirii concret operatorii de 
exigenţele matematice ale probabilității este posibilă şi nu asimilarea exhaustivă a acestora. 

subiecţi din eşantionul nostru şi-au consolidat înţelegerea probabilității de 1/2 

parcursul a zece şedinţe (cinci individuale şi cinci colective), numărul de 
aruncări executat de către un subiect fiind, în medie, de 700. 


B. Etapele a ll-a și a lll-a 

Etapele a Il-a şi a Ill-a, desfăşurate cu aceeaşi procedură experimentală, 
au dus la înfelegerea empirică a probabilității de 1/4 (25%) şi 1/8 (12,5%). 
Desigur, rezultatele acestor experimente au presupus un efort mai mare din 
partea copiilor (dublarea numărului de şedinţe şi a numărului de aruncări); ele 
nu au fost lipsite şi de un oarecare echivoc, 2 subiecţi nereuşind să sesizeze 
probabilitatea de 1/4 şi 3 nereuşind să o sesizeze pe cea de 1/8; Principial însă, 
se poate admite că rezultatele puteau fi îmbunătăţite prin exersare diferențiată, 
ele datorându-se, neîndoielnic, coeficientului intelectual al celor 2 şi, respectiv, 
3 subiecţi. 


2.6.3.2. Unele considerații privind supraaccelerarea bazată pe învățarea 
fundamentelor gândirii probabilistice 


Dintr-un punct de vedere se poate susţine că încercările experimentale 
descrise pe scurt mai sus nu evidenţiază o „supraaccelerare“. S-ar putea spune 
că este vorba doar de o desprindere relativă a elementelor raţionării 
probabilistice de substratul lor concret. Există însă oare elemente ale gândirii 
probabilistice în gândirea intuitivă? După judecata noastră, nu. Spre deosebire 
de operaţiile pur logice, ale căror fundamente sunt acţionale, raţionarea 
probabilistică se instituie abia pe o reflectare sintetică a acţiunilor, neputând fi 
fundamentată direct pe acestea. Ca şi în cazul ridicării la putere şi al extragerilor 
de rădăcină avem de-a face, în învăţarea fundamentelor raţionamentului 
probabilistic, cu „articulări ale operațiilor“; accelerările propriu-zise pot fi, 
aşadar, obţinute prin construirea „dublelor articulări“ acționale, rezultatul lor 
fiind operaţiile; supraaccelerările sunt, întotdeauna, „articu/ări ale operațiilor“ 
ceea ce înseamnă că în ciuda elementelor de intuitivitate de la care se pleacă 
experimental, ele vor avea o desfăşurare strict mintală, ruptă definitiv de planul 
concret-acţional. Or, în cazul înţelegerii empirice a probabilității, în general, 
este vorba de o estompare a intuitivităţii, evidentă în reacţia subiectului care 
înțelege că pentru „a ghici“ locul prin care va cădea bila nu trebuie să se lase 
„păcălit“ de faptul că ea a căzut o dată sau de două ori printr-un loc şi că trebuie 
să se aştepte ca ea să cada“ pe unde ea n-a mai căzut“. 

În fond, această „reacţie de ghicire“ presupune o abordare raţională a 
şanselor, aceeaşi, „sfâşiere a vălului Mayei“, adică o descifrare de „mister logic“ 
dincolo de ceea ce este imediat logic şi evident intuitiv. Ceea ce înţelege copilul 
este ca nu „ceea ce se vede“ reprezintă adevărul, ci numai o anumită relaţie în 


193 


ACCELERARE A PSIHOGENEZEI 


interiorul lui „ceea ce nu se vede“; altfel spus, adevărul este „ceea ce încă nu 
se vede“. 


2.6.4. SEMNIFICAŢIILE „SUPRAACCELERĂRII“ 


Câteva concluzii şi interpretări generale ale experimentelor şi încercărilor 
experimentale de „supraaccelerare“ par mai mult decât fireşti: sunt absolut 
necesare. 

Cele trei încercări experimentale de supraaccelerare descrise mai sus au 
impus cel puţin un adevăr: că, în măsura în care ele sunt posibile pe un palier 
sau altul al dezvoltării intelectuale, posibilitatea accelerării instrucţionale — de la 
anulările de decalaje negative şi până la provocarea decalajelor pozitive — este 
neîndoielnică. 

Cele trei tipuri de supraaccelerări evidenţiate de noi reprezintă o arie 
restrânsă în raport cu orizonturile evoluţiei intelectuale. În domeniul 
operativităţii logice avem de-a face doar cu două tipuri de structurare şi 
funcţionare — operaţiile aditive şi cele multiplicative; în etajul superior - 
domeniu considerat de noi ca fiind abordabil de la 6-7 ani doar prin 
supraaccelerare instrucţională — este însă foarte vast. Ridicările la putere și 
extragerile de rădăcină se instituie ca articulări ale celor două „specii“ de 
operaţii multiplicative: înmultirea şi împărţirea. Încercarea noastră de a obţine 
supraaccelerări în această direcţie avea la bază ipoteza conform căreia 
acestea nu sunt posibile decât în baza unor accelerări anterioare; o astfel de 
supraaccelerare a fost, într-o măsură, în încercările noastre, cea privind 
învățarea fundamentelor gândirii probabilistice. 

Se poate conchide, aşadar, că, departe de a putea fi vorba de limite ale 
posibilității de a accelera învățarea umană, avem de-a face, în domeniul 
cercetărilor constructive, cu posibilități chiar mai vaste decât cele anticipate. 
Aceste posibilităţi trebuie înțelese însă, înainte de orice, ca posibilităţi de 
accelerare instrucțională care nu implică absența oricăror limite ale grăbini 
psihogenezei intelectuale. 

Experimentele şi încercările experimentale de „supraaccelerare“ n-au 
evidenţiat astfel de limite; dar le-au sugerat- ca în cazul încercării de a-i obliga 
pe copii să deprindă algoritmul general de extragere a rădăcinii. Dincolo de 
această „graniţă“ ni se pare că intrăm pe un teren periculos în care „aventurile 
experimentale“ ar trebui interzise. 

Este suficientă o simplă „sugestie“ — sau mai multe — pentru a ne 
determina să devenim prudenţi, circumspecţi? În alte domenii, nu. Dar în 
domeniul psihologiei genetice şi al didacticii experimentale, da. Nu insistăm 
prea mult asupra cauzelor. Nu cunoaștem cu precizie natura acestor.limite deşi, 

PE SP O 8 E N E A N ERROR dă A ll a lt 
este previzibil ca ea să fie psihogenetică şi epigenetică. Putem vorbi de 
posibilităţi nebănuite ale copilului“ — după cum, recent, un autor, vorbea despre 
taine ale creierului“ (84) (care ar consta în „teribile puteri“ ale acestuia) — dar 
nu trebuie pierdut din vedere faptul esenţial că ne aflăm cu discuţia doar în 
domeniul... posibilului. Termenii trebuie mai bine definiţi. Ce se înţelege prin 
„posibilităţi psihogenetice'"? Acele „powers of intellect ale lui J. S. Bruner, 
oarecum asemănătoare cu „puterile magice“ care preocupă îndoielnică ştiinţa 
a psihotronicii şi cu fantasmagoriile care îi preocupă pe diletanţii aşa-zisei 
„parapsihologii“? 

Nu. Expresia de mai sus se referă, de fapt la „disponibilităţi 
psihogenetice' — ceea ce este altceva decât „posibilităţi psihogenetice'. 
„Disponibilitatea“ este valența generală către o „posibilitate concretă“. 
„Posibilitatea“ se referă întotdeauna la ceva concret şi este evident că o 
„disponibilitate psihogenetică“ reprezintă o deschidere vastă către nenumărate 
„Posibilităţi psihogenetice... de învățare“. Câmpul „posibilităților“ — înțelese 
astfel este probabil infinit. Nu însă şi disponibilitățile. Este greu de imaginat fie şi 
numai o „disponibilitate psihogenetică“ infinită. În acest fel, nu numai 
„accelerarea instruirii“, ci totul ar fi posibil, ba chiar indiferent de vârstă. Dar să 
ne restrângem la instruire. Câtar putea fi accelerată ea în aceste condiţii? „Ar 
putea fi învăţat un copil de patru ani teoria relativității“? — întrebă Piaget 
exagerat de circumspect. Şi s-ar putea raspunde: da. Dar aceasta nu este 
valabil în principiu, ci numai de facto, deci limitat. Dar să continuăm mai atent 
raţionamentul, întrerupt prea devreme, al lui Piaget: „Ar putea fi învăţat un copil 
de 2 ani teoria relativităţii?“ Poate da, poate nu. Un răspuns „cu jumătate de 
gură“, căci îndoiala devine sfâşietoare iar imaginea acelui „micro-Einstein', 
terifiantă. S-o admitem totuşi, şi să continuăm: „Ar putea fi învăţat un sugar 
teoria relativităţii? Dar un embrion?“ s. a. m. d. Mai departe dar până unde? Să 
reamintim vechiul „raţionament teologic“ generat de descoperirea 
spermatozoizilor de către Leeuwenhoeck şi L.Hamm: Dumnezeu ar fi creat în 
lombele Evei şi ale lui Adam toată omenirea prezentă, trecută şi viitoare. 

Există oare ceva mai absurd decât acest aşa-zis „raționament“? 

Dar să nu-l luăm ca atare. Într-un anumit fel, genetica nucleară, teoria 
modernă a evoluţiei şi embriologia îl susţin. 

Este oare vorba ca în absenţa oricăror limite ale accelerării să ajungem 
în însăşi zona genofondului uman, ba poate chiar a codului genetic universal? 
Terra incognita, deocamdată. În ciuda progreselor ingineriei genetice. 

Desigur, s-a vorbit de „structuri antropologice ale imaginarului“ (55) 
structuri universale care ar ţine de un „genofond al imaginaţiei“, indiferent la 
variabilitatea şi istoria umană şi, cu atât mai mult, la condiţia fenotipică a 

fiecarei înaintări epigenetice; iar Carl Gustav Jung a susţinut chiar existenţa 
unor „arhetipuri“ indiferente la istoria individului. 

Ce este real şi ce este întâmplător în dovezile aduse de Durand, Jung, 
Caillois ş.a. pentru a susţine aceste ipoteze fantastice? Ce înseamnă acel „ritm 
vital“ din care apar cele trei structuri iniţiale ale inteligenţei umane în concepţia 
piagetiană? Oricum, nici ritmul vital şi nici structurile senzorio-motorii nu par a 
fi apte să înglobeze semnificaţii figurative şi cu atât mai puţin să se transforme 
în... structuri operatorii de tip logico-matematic. Pluteşte în această zonă, o 
problemă esenţială care a determinat gândirea critică şi exigentă a lui Kant să 
accepte enormitatea „judecăților sintetice a priori". 

Să existe o poartă între construirea psihogenetică individuală, între 
manifestarea individului într-un fenotip particular şi genotipul său în care se află 
înscrise toate disponibilităţile şi limitele speciei din care face parte? 

Oricum, este probabil ca, în cazul în care există, această poartă va 
rămâne foarte multă vreme închisă. 

Şi totuşi există „puteri magice“ în copil, în copilul handicapat de auz chiar: 
puterea autodepăşirii, în baza creaţiei de sine. Accelerarea psihogenezei este, 
înainte de orice, efectul unei stimulări precoce. Stimularea cu/ asupra cui? lată 
răspunsul care pare cel mai firesc: stimularea este provocată de către 
experimentator şi orientată asupra copilului. Şi totuşi lucrurile nu stau deloc 
astfel. Răspunsul de mai sus ar fi cu totul potrivit dacă s-ar avea în vedere 
secolele de educaţie procustiană, de pedagogie „esenţialistă'. Dar 
experimentatorul constructivist al accelerării ne este un „pater“ scolastic prin 
vocea căruia cuvântă aspru sau serafic Dumnezeu. O distanţă imensă separă 
„subiectul“ experimentului accelerativ de „homunculus“. Căci, dacă ar fi să 
vorbim în termenii de altădată ai pedagogiei, Dumnezeu nu există în cer, ci în 
om. În fiecare făptură firavă un chip uman poate fi întrevăzut, dincolo de tot ce 
ar putea părea „umbră“ sau „accidentalitate'- un zeu încă nemărturisit dar 
indiscutabil resimțit lăuntric de fiecare posesor. Zeul nu este, nici discuţie, încă 
realizat. El este numai tensiune înspre. Nu experimentatorul determină acele 
„salturi înalte“ ale inteligenţei care strică „regulile de aur' instituite de către 
„părintele psihologiei genetice“, ci această dorință de desăvârșire care rămâne 
probabil toată viaţa, până în clipa actului final, în om (căci vai! Sfânta 
Perfecţiune, Ideile platonice şi Absolutul nu există) declanşează şi conduc 
energic procesul acesta fără limite. Accelerarea, supraaccelerarea nu sunt 
decât efecte într-un plan oarecare — în cazul nostru, al instruirii — ale unor 
„întâmplări „ care, în ordinea vieţii, vor fi având răsunet cosmic. Acesta era, 
repet, înţelesul dat, altădată, practicilor numite de greci Paideia şi de creştini, 
Imitatio Christi. 

Revenim din nou, la observaţiile întâmplătoare descrise la 2.4.0. Fără a 
ne putea stăpâni o întrebare: dar câte asemenea fapte nu vor fi existând 
independent de orice experimentator sau observator? 

Se înţelege însă: elanul se poate stinge cu uşurinţă dacă nu întâlneşte 
condiţii pentru a se exprima. El este, neîndoielnic, coordonat de aceeaşi lege 
care acţionează la etajele superioare ale vieţii: orice genotip se exprimă prin- 
tr-un fenotip particular. Sămânţa de grâu nu rodeşte decât într-un ogor umed 
şi bine arat. Va fi existând poate, cândva, acest elan şi în copilul sălbatic din 
Aveyron'- descris de Itard. Ar fi putut fi folosite tehnicile constructive pentru 
a-l recupera? La vârsta la care fusese găsit, foarte probabil că nu. Există un 
timp limitat în care „zeul lăuntric“ al fiecăruia poate ieşi la iveală şi dacă nimeni 
nu deschide uşa închisorii, mai târziu vom constata, cu stupoare ca deşi n-a 
evadat nicăieri, zeul nu mai există. Copilăria este, desigur, un lucru frumos. 
Dar înainte de orice ea este o resursă. Neutilizată în timp potrivit ea se 
risipeşte asemenea stropului de apă ţinut în palmă... Vechii greci înţeleseseră 
acest lucru şi de aceea foloseau sobrul cuvânt Madea (Paideia = „copilărie“) 
pentru a numi acest dar divin; este barbarismul „psihogeneză'“ tocmai paideia 
elină? 

Încercările noastre de a declanşa „supraaccelerări“ nu ne-au putut 
conduce spre concluzii certe, sigure. În baza lor putem formula „reguli“ şi 
„reţete“ din simplul motiv că, în baza instrumentelor actuale ale cercetării 
psihopedagogice, controlul faptelor este departe de a putea fi făcut riguros iar 
„efectele nescontate“ pot depăşi cu uşurinţă numărul şi importanţa celor 
scontate. Experimentele de acest fel ar fi putut fi continuate — dar cu ce 
riscuri! lată unul singur, suficient de ilustrativ: putem destructura profund 
personalitatea copiilor „accelerând' în exclusivitate procese ale palierului 
intelectual dar lăsând „în afara“ calculului pe celelalte şi, în primul rând, pe cel 
afectiv. 

Şi totuşi încercările experimentale de supraaccelerare ne-au putut da o 
imagine mai clară asupra felului în care trebuie se ne raportăm la „faptele 
curioase“ pe care le observăm întâmplător sau sistematic. Nu putem formula 
nici o concluzie pe baza lor. lar verificările experimentale au părut, la un 
moment dat, a demonstra că faptele... sunt simple iluzii. Dar anulările 
experimentale de „decalaje negative“. provocările de „decalaje pozitive“ şi mai 
ales supraaccelerarile au restructurat imaginea ce pălise cândva: acele fapte 
curioase sunt totuşi adevărate, mult mai adevărate şi mai importante decât 
impresia acreditată de sofisticate „cercetări constatative“ care îşi propun sănu 
vadă ceea ce este evident de teama acestor culori prea vii şi prea puternice pe 
care evidenţa le îmbracă întotdeauna. Adevărul nu se află, desigur, întotdeauna 
la suprafaţă. Teama față de evidență devine adesea un dăunător „complex“ 

(psihanalitic) pentru cercetător, chiar dacă necesitatea verificării riguroase ny 
trebuie pusă în discuţie. În ce ne priveşte, pledăm pentru acceptarea faptelor 
aşa cum sunturmată de întreprinderea lor corectă şi îndrăzneață. Căci, în acest 
domeniu al posibilului care începe totuşi cu evidențe, este nevoie, într-adevăr 
şi de îndrăzneală şi de prudenţă. 

Este ceea ce vom încerca să facem, revenind la maniera hermeneutică 
în cea de-a treia parte a lucrării. 


PARTEA a III-a 


AESTAS FASTA 
sau despre 


ZĂRILE DESCHISE ALE CERCETĂRILOR PSIHOGENETICE 
CONSTRUCTIVE 


„Cine doreşte să găsească cheia acestei bogate 
colecţii de fapte noi trebuie, înainte de toate, să 
descopere filosofia faptului, a obţinerii şi interpretării 
lui. Fără aceasta, faptele rămân mute, lipsite de viață“. 


L.S. VIGOTSKI — Gândire şi limbaj 


„Flos est nuntius veris. Ego studiis sum deditus. 
Magna vis eorum est; patere tua consilia non sentis, 
homine?“ 


Cugetare personală 


Capitolul 3.0. 


DIN NOU LA TEORIE! 


3.0.0. SPRE NOI PROBLEME 


Intenţia care animă paginile ce vor urma este de a dezvălui mai clar că 
fenomenele pe care le declanşează accelerarea au o semnificaţie mai profundă 
decât interpretarea imediată, eficientistă care le este dată de obicei. De aceea, 
în această parte finală sunt cuprinse nu numai concluziile noastre în legătură 
cu cercetările întreprinse, ci şi o serie de decriptări de sensuri care, din 
perspectivă epistemologică, ni se par obligatorii. 

Acestea vor presupune, inerent, extrapolări, interpretări, asociaţii, noi 
ipoteze, presupoziţii etc., care vor fi având, fără îndoială şi un caracter 
subiectiv. Totuşi, aceasta pare a fi singura cale către o înțelegere cuprinzătoare 
și coerentă a unei categorii de fapte şi fenomene asupra cărora am stăruit până 
aici şi care nu par a putea fi limpezite complet în nici una dintre teoriile dedicate 
cunoaşterii psihogenezei umane şi a proceselor de grăbire a acesteia. Căci, 
aşa cum am arătat, fenomenele accelerării au semnificaţii mai vaste decât cele 
desprinse — de regulă, din perspectiva obiectivist-empirică şi pragmatică - 
până acum de către cercetători. Or, neluate în seamă, aceste semnificaţii „mai 
profunde“ pot conduce la imagini înguste şi cu totul false asupra posibilităţilor 
paideutice şi psihogenetice ale ființei umane. Care este, deci, imaginea reală? 

În ceea ce priveşte concluziile asupra cărora vom stărui se cer făcute, 
încă de la început, o serie de precizări. 

În primul rând, se ridică problema despre ce fe/ de concluzii este vorba. 
Noi am stabilit o serie de idei sau „câmpuri problematice“ în legătură cu 
investigaţiile hermeneutice cu intenţia de a le supune unei noi confruntări cu 
faptele pe care cercetările empirice le-au evidenţiat ulterior. Or, acesta pare a 
fi rostul esenţial al acestor discuţii finale. Că nu poate fi vorba ca, din 
compararea sau confruntarea „orizonturilor“ evidenţiate prin analiză 
hermeneutică cu rezultatele investigaţiilor empirice, să stabilim o serie de 
afirmaţii cu pretenţia de „judecăţi definitive“ este o chestiune de onestitate 
epistemologică. E limpede că orice analiză hermeneutică se bazează într-o 
mare măsură pe capacitatea de raţionare analogică şi interpretare a autorului 
şi că, în mod oarecum firesc, rezultatele investigaţiilor empirice depind de 


200 


Din nou la teorie 


caracterul ipotezelor şi de metodologia stabilită pentru verificarea lor. Nu vrem 
să spunem că adevărul se pulverizează sub presiunea tuturor acestor „factori 
aleatori“, ci doar că este vorba de a fi conştienţi de relativismul datelor pe care 
le „introducem“ în comparaţie. Iluzia absolutului se poate naşte cu uşurinţă în 
mintea cercetătorului psihopedagog animat de un anumit pozitivism scientist, în 
virtutea căruia crede mai mult în invariabilitatea unor fenomene decât în 
dinamismul lor profund. 

Prin urmare, problemele acestor comparații trebuie mai degrabă 
considerate „noi probleme“, decât „concluzii“ în sensul acreditat al expresiei. 

Exprimăm deschis opinia că obiceiul de a încheia lucrările 
psihopedagogice cu „concluzii“ — uneori exprimate rigid şi stufos, alteori clar, 
dar naiv şi întotdeauna cu pretenţia de a spune „adevăruri ultime“ — ni se pare 
o modă pozitivistă, neîndoielnic trecătoare, dar care deocamdată, cel puţin în 
domeniul cercetărilor constructive, poate deveni şi periculoasă. Exprimăm 
aşadar limpede, ca pe un adevăr principial, părerea că rezultatele acestui gen 
de investigații nu pot fi transformate în „direcţii“ sau „sfaturi“ pentru alţii, ci doar 
înfăţişate ca noi orizonturi în care iscodirea ştiinţifică ar trebui să caute stăruitor 
și prudent în viitor. O aestas fasta doar; doar o „vară norocoasă“ pentru 
înțelegere de sine... 

Se poate naşte întrebarea dacă renunţarea la pretenţia „judecăților 
definitive“ nu este de natură să facă inutile înseși consideraţiile ce vor urma. 

Aceasta ar putea fi adevărat dacă perspectiva din care s-ar purta discuţia 
ar fi exclusiv pragmatică. Or, după opinia noastră, chestiunea este mai întâi de 
ordin epistemologic. Nu de nesesizarea avantajelor practice au suferit şi suferă 
investigaţiile accelerative. Am putea spune chiar că din acest punct de vedere 
se exagerează. Dimpotrivă, implicaţiile de ordin epistemologic şi antropologic 
sunt adesea lăsate în afara discuţiei. O anumită obsesie pentru eficienţa 
imediată au dominat şi domină căutările privind posibilitatea accelerării şi 
perspectivele se închid în domeniul previzibilelor avantaje economice, sociale 
şi educaţionale. Dar mutaţiile de ordin antropologic? Dar schimbările ce vor 
interveni, neîndoielnic, la nivelul proceselor epistemologice? Dar restructurările 
de ordin psihogenetic? Dar aspectele de ordin deontologic? etc. 

Asupra acestora, din păcate, comentariile sunt rare şi grăbite. Or, este 
clar că numai abordarea lor va fi de natură să limpezească esenţialul în ceea 
ce priveşte problematica accelerării; altfel, există riscul desfăşurării unor acţiuni 
neraţionale în acest domeniu. O acţiune cu adevărat eficientă nu poate fi decât 
rezultatul unui proiect bine gândit în prealabil. Pentru practică, lucrul cel mai util 
este o teorie bună. Or, în privința problematicii accelerării psihogenetice nu s-a 
constituit încă o teorie; există, e adevărat, o serie de viziuni contradictorii, 
alimentate de concepţii filosofice mai vaste, dar care adesea se resping între 
ele. În ceea ce priveşte „teoria acţiunilor mintale (P. |. Galperin) orientarea 

practicist-eficientistă este rezultatul unei anumite interpretări economicizante a 
materialismului dialectic; eficientismul „conceptualismului instrumental“ (J. $. 
Bruner) este rezultatul utilitarismului, cu origini în Mill, şi a pragmatismului |uj 
Pierce; doar viziunea lui Inhelder rămâne mai puţin eficientistă, în baza filiaţiei 
kantiene şi hegeliene a epistemologiei lui Piaget de la care fosta asistentă a 
acestuia nu concepea să „devieze“. 

Şi se pare că acesta este filonul care ar putea fi continuat; căci pregnanţa 
filiaţiei piagetiene în viziunea lui Inhelder nu trebuie judecată doar din 
perspectiva dezavantajelor. Piaget a fost şi rămâne punct de reper. 
Demonstrația lui Kohlberg, conform căreia implicaţiile concepţiei piagetiene, ba 
chiar şi „schelăria' acesteia, ar fi dialectice — dacă nu marxiste, cel puţin 
hegeliene, pare fără fisuri esenţiale. Dar viziunea asupra accelerării nu poate 
fi, totuşi, înglobată piagetismului. 

Pe de altă parte, aspectul antropologic al problematicii accelerării nu 
reuşeşte să se degaje ca instigator al viziunilor teoretice elaborate: 
antropologia „bruneriană“ este vădit biologizantă, iar cea al lui Galperin - 
fiziologică, în mare măsură; ambele viziuni sunt alimentate de behaviorismul 
sau reflexologia începuturilor psihologiei în SUA şi URSS, ca urmare a 
influenţei resimţite de Watson şi Pavlov din partea lui Lamarck. În virtutea 
filiaţiei piagetiene, biologismul concepţiei lui Inhelder rămâne neodarwinist sau, 
mai recent, waddingtonian. Cât de specific antropologice sunt aşadar aceste 
viziuni asupra posibilităţii de a accelera instruirea şi/sau psihogeneza este greu 
de spus, fie şi dacă ne gândim la un singur fapt: la nici un nivel intrauman nu 
poate fi pusă, în vreun fel, problematica accelerării. Încercările, fatalmente 
ratate, de umanizare a cimpanzeilor prin educaţie — ca şi dorinţa cuiva de a 
pipăi cu mâna nebuloasa Andromeda — sunt absurde. 

Or, ceea ce trebuie realizat, înainte de orice, pentru ca problematica 
accelerării să poată fi abordată, atât practic, cât şi teoretic în mod corect, 
raţional, este o viziune clară, specific umană asupra fenomenelor implicate. 

Nu putem alcătui, deocamdată, acest cadru din legităţi şi explicaţii 
infailibile. Putem însă schiţa „liniile orizonturilor“ şi umple spaţiul dintre noi şi 
acestea cu probleme corect şi simplu formulate. 

Poate fi considerat acest mod de abordare ca inutil? Dacă perspectiva ar 
rămâne îngust pragmatică. Dar dacă rămâne astfel, atunci psihopedagogul 
actual ar redeveni prizonierul de altădată al acelei cecităţi pedagogice care a 
atras bătrânei arte epitetul, aparent paradoxal, dar justificat, de „ineficientă“. 
Maximum de eficienţă se obţine numai având răbdarea de a privi suficient de 
departe şi de adânc. 

În al doilea rând, se poate ridica întrebarea dacă, în cele ce vor urma, va 
trebui să sistematizăm concluziile particulare ale fiecărui experiment desfăşurat 

pentru a putea formula un număr de principii cu valoare pentru practica 
accelerării. 

Trebuie să mărturisim încă o dată, deschis, că nu nutrim în nici un fel 
impresia de a fi ajuns la acel nivel care ne-ar permite să formulăm reţete şi să 
dăm sfaturi metodice. Cercetările descrise — atât cele teoretice, dar mai ales 
cele empirice — şi-au avut specificul lor şi există posibilitatea ca ele să nu fie 
repetabile întru totul; fie şi numai datorită faptului că investigatorul şi cercetaţii 
vor fi mereu alţii. Această ultimă consideraţie ar putea stârni stupoarea celor 
pentru care investigația ştiinţifică este veritabilă doar în măsura în care, reluată, 
ar conduce exact spre aceleaşi rezultate. Este însă lesne de observat că acest 
„model“ este adus în ştiinţele omului din ştiinţele naturii, în special din fizică. 
Extrapolarea este justificată însă, cel mult, pentru biologie. Biologismul 
concepţiilor psihogenetice actuale este de natură să ascundă totul cu vălul 
aparenţei. Aparenţa trebuie însă sfâşiată. Psihismul uman şi educaţia omului 
sunt mai complexe de mii de ori decât substraturile biologice şi de miliarde de 
ori mai complexe decât lumea minerală şi nu se lasă sesizat decât cu „armele“ 
miticului Hermes. Suntem în imperiul inefabil al Geisteswissenschaften, nu pe 
terra ferma a slujitorilor Naturwissenschaften. 

Adevărata problemă care se pune este aceea de a formula, în baza unei 
analize atente a concluziilor particulare la care am ajuns, un număr de 
interpretări mai generale care, oricât ar fi pândite de relativism, să confere un 
grad oarecare de clarificare într-un domeniu unde totul pare a fi alcătuit din 
nisipuri mişcătoare şi miraje. 


3.0.1. SPRE O VIZIUNE ANTROPOLOGICĂ 


Cărei raţiuni i se datorează acest mod de a gândi chestiunea dezvăluirii 
unor noi „zări teoretice“ în finalul acestei lucrări? În fond, se pune problema de 
a şti dacă teoria pedagogică a accelerării, schiţată în prima parte a lucrării, este 
sau nu corectă, sau dacă este cumva aptă de ameliorări. Formulasem ipoteza 
conform căreia unghiul cel mai favorabil pentru o viziune comprehensivă 
asupra problematicii accelerării este cel pedagogic. Cuvântul „ipoteză“ trebuie 
luat aici în sens hermeneutic. Fie şi numai simpla confruntare a ei cu rezultatele 
investigaţiilor empirice este de natură să infirme sau să confirme dacă poziţia 
din care am privit este cea mai favorabilă. O probă „obiectivistă“ pentru supoziții 
„subiective“. Dar, fără a face din această confruntare o chestiune de măsură 
inginerească şi de contabilitate suntem siliţi să remarcăm că unghiul ales iniţial, 
deşi mult mai productiv decât altele — biologizante sau pragmatice — nu este 
nici el suficient de amplu. Desigur, cercetările au scos la iveală, înainte de 
orice, fenomene şi posibilități de accelerare a instruirii. Acestea sunt fapte 

absolut incontestabile şi, în sens riguros ştiinţific, trebuie să vorbim doar de 
„posibilitatea accelerării instruirii”, adică de o fenomenistică eminamente 
paideutică. Totuşi, nu putem judeca faptele în cauză rupându-le de contexte 
indubitabil mai vaste decât cel pedagogic. 

Problematica accelerării angajează sensuri umane profunde, pune în 
discuţie însuşi raportul dintre natura şi esenţa umană, şi dacă perspectiva 
metafizică, aptă să cuprindă aceste distanţe enorme, este permanent pândită 
de riscul de a amesteca iluziile cu certitudinile, viziunea pe care o produce fiing 
fatalmente, în alb-negru, atunci trebuie căutată o alta, care „separă bine 
nuanțele şi culorile“ şi care e, totuşi, suficient de amplă pentru a cuprinde pe 
cel care este „măsură a tuturor lucrurilor“: antropologia. Eram conştienţi, încă 
de la început, că rezultatul investigaţiilor hermeneutice asupra accelerării 
pomite dintr-un unghi pedagogic va fi o concepţie antropologică expusă în 
terminologie pedagogică. Cel care investighează posibilitatea accelerării 
trebuie să fie, în mod obligatoriu, un cunoscător al mijloacelor sale — care nu 
pot fi decât educative; dar el stârneşte totuşi probleme care depăşesc 
problematica educaţiei — considerată în sensul clasic al expresiei. 
Experimentatorul constructivist se poate considera un educator doar în măsura 
în care trebuie să stăpânească bine mijloacele experimentale. Altfel, 
chestiunea este mult mai vastă. Adevărul intim al accelerării nu este rezultatul 
ei, ci participarea la accelerare. Nu faptul că un copil ajunge să facă ceea ce 
alţi copii la vârsta lui nu fac încă este marele spectacol al posibilităţii de a 
accelera instruirea şi psihogeneza; ci altceva mult mai ciudat şi mai înalt: de 
exemplu, faptul că acel copil doreşte, vrea, poate, se străduie etc. el însuşi să 
poată ceea ce încă nu poate realmente. Acest „fenomen“ n-a fost încă pus în 
discuţie de către cei care au abordat problematica accelerării şi încă nu poartă 
un nume. Nu ne vom „crampona“ de acest fapt, deşi mărturisim bănuiala că, 
ajunşi în această zonă a umanului, ne aflăm undeva în acel „ţinut fericit“, care 
nu se află în El Dorado, ci în adâncurile fiinţei noastre; vrem să spunem, fără a 
angaja nici un fel de nuanţă mistică sau metafizică în discuţie, că accelerarea 
declanşează în fiinţa umană încă de la vârste, uneori neverosimil de precoce, 
acele „puteri mirifice“ despre care scientismul a instaurat deja prejudecata că 
n-ar fi decât speranţe deşarte: puterea autodepăşirii, puterea creaţiei de sine, 
puterea autodesăvârșirii ş.a.m.d. 

Este semnul damnării paideutice a lui Homo Sapiens! 

Fenomenul accelerării este altceva decât ceea ce afirmă psihologii 
pragmatici: el este esențialmente, autocreaţie, autodesăvârşire. Nimeni nu 
accelerează, în fond, instruirea sau psihogeneza nimănui. Nimeni nu are 
această putere asupra cuiva. Fiecare, însă, o are asupra lui însuşi, cu condiţia 
să nu o fi uitat sau pierdut. Cam în acest fel ar trebui acceptată expresia de 

wer of intellect (puterea inteligenței) a lui J.S. Bruner, care însă nu observa 
decât aspectul exterior, comportamentist, al „fenomenului“. 

Punem termenul de „fenomen“ între ghilimele, căci nu poate fi vorba de 
o accepţiune pozitivistă a lui. Dacă există vreo „putere a educației“ şi vreo 
esenţă umană“ spre care acesta ar putea conduce (acţionând asupra „naturii 
umane“), apoi atunci acestea, amândouă, sunt tocmai „fenomenul“ despre care 
discutăm. Totul ar putea fi redus la expresia „fiecare are în el posibilitatea 
autodesăvârşirii, cu condiţia să o înţelegem ca pe realitatea cea mai firească şi 
nu ca pe descoperirea unei mine de aur şi nestemate în pustiul Saharei: mina 
de aur se află peste tot, la câţiva centimetri numai de la suprafaţa solului şi 
Sahara nu există nicăieri“. Psyche este fertila bunică a tuturor Muzelor. 

În paginile ce vor urma ne vom strădui, aşadar, să oferim o explicaţie 
acceptabilă, deci completă şi coerentă, fenomenelor din „clasa accelerării“, 
depăşind orizontul pragmatic din care sunt analizate atât în conceptualismul 
instrumental, cât şi în teoria formării acţiunilor mintale. Vom observa că o 
explicaţie completă nu este posibilă nici în contextul epigenetismului piagetian 
şi că interpretarea inhelderiană este şi ea reducţionistă. Dar concepţia lui 
Piaget trebuie luată, fără îndoială drept punct de plecare. Abia după 
constituirea unei astfel de explicaţii generale vom putea oferi câteva răspunsuri 
clare celor „cincisprezece întrebări esenţiale“ formulate în partea | şi, totodată, 
vom putea spune câte ceva şi despre „foloasele accelerării“. 

lată o problemă care trebuie aici abordată înainte de oricare alta: 

Este posibilă o altă imagine cu privire la raportul învăţare-dezvoltare 
decât cele cunoscute în psihologia clasică, în baza cercetărilor empirice 
descrise — dar, evident, printr-o „extrapolare hermeneutică“ a rezultatelor 
acestora? 

Punând această întrebare revenim oarecum la „primul câmp“ problematic 
pe care investigaţiile teoretice îl dăduseră la iveală şi, implicit, anticipăm deja 
răspunsuri la câteva dintre „interogaţiile esenţiale“ pe care le desprinsesem pe 
aceeaşi cale. 

Înainte de orice, e de precizat, încă o dată, cu claritate, următorul adevăr: 
în baza investigaţiilor empirice întreprinse, în special în baza experimentelor 
constructive, nu au putut fi în evidenţă decât fapte care atestă posibilitatea 
accelerării instruirii. Aşadar, înainte de orice, este îndreptăţit să vorbim strict de 
„accelerarea instruirii“ şi nu de „accelerare psihogenetică“. Nimic nu atestă, în 
mod direct, posibilitatea de a grăbi — pe un palier sau altul — însăşi evoluția 
psihică a copilului. Nimic din ceea ce ar putea fi luat în sensul de „putem face 
ca un copil să se apropie mai rapid de ceea ce numim în mod obişnuit 
maturitate“ nu este atestat direct de rezultatele cercetărilor întreprinse. Pe de 
altă parte, rezultatele pe care le-am obţinut sunt întru totul convergente cu cele 
întreprinse de alţi cercetători preocupaţi de această problemă. 

Este limpede însă că, pe această bază încă nu putem concluziona 
imposibilitatea accelerării psihogenetice. Dimpotrivă, singurul mod raţional de a 
pune problema pare a fi acela de a o considera încă susceptibilă de interpretări, 
întrucât eventualitatea de a putea ajunge, pe această cale, la ceea ce s-ar 
putea numi „o altă imagine“ a raportului învăţare-dezvoltare, mai aptă să 
permită o depăşire ulterioară a impasului, nu este deloc exclusă. 


3.1.0. PSIHOGENEZA ȘI ÎNVĂȚAREA 


Or, în acest caz prima problemă care interesează este o înţelegere clară 
a ceea ce s-ar putea numi cu singurele expresii potrivite — dar încă echivoce - 
„mecanismele psihogenezei“ şi „mecanismele accelerării“. În acest scop ar 
trebui pornit de la concepţia pe care am decretat-o ca „punct de reper“ al 

cercetărilor vizând accelerări: cea piagetiană. Se va observa însă că o 
explicaţie comprehensivă a fenomenelor accelerării nu încape în „climatul“ 
concepţiei piagetiene şi nu este posibilă, cel puţin cu terminologia întrebuințată 
de marele gânditor. 


3.1.0.0. Transmitere ereditară şi transmitere educativă 


Poate servi acestei clarificări, cu deosebire, analiza unui „mecanism- 
cheie“ în alcătuirea sistemului piagetian, aşa-numita „transmitere“: un fel de 
proces comun care ar face analoage activităţi atât de diferite cum sunt 
învăţarea şi dezvoltarea. 

Piaget consideră că abordarea psihogenezei trebuie, obligatoriu făcută în 
rezonanţă cu problemele dezvoltării organice. El acceptă, aşadar, nu numai cu 
bună ştiinţă ceea ce am numit „imperiul biologizant'“, dar îl şi impune în 
domeniul psihicului. Continuând raţionamentul lui Waddington, el nu concepe 
psihogeneza decât ca indisolubil legată de ontogeneză, ba chiar cârmuită de 
legităţile acesteia. Astfel, inteligenţa va apare ca o „prelungire a adaptării 
biologice“; şi, pentru a demonstra această idee, Piaget va căuta argumente din 
domeniile embriologiei (146, cap. V şi VI) şi psihologiei (sau, mai degrabă, ale 
biologiei şi fiziologiei) inteligenţei în primul an de viaţă (inteligenţa senzorio- 
motorie). El neagă ideile lui F. Muller şi Von Bauer conform cărora dezvoltarea 
embriogenetică ar fi o „recapitulare“ a filogenezei, conform „legii biogenetice a 
lui Haeckel“. După Piaget, dezvoltarea embriogenetică ar presupune numai o 
„recapitulare filogenetică parţială“ întrucât, altfel, variațiile individuale ar rămâne 
fără explicaţie. Dar acestea s-ar datora în mare măsură exprimărilor fenotipice 
ale genomului ca răspunsuri la tensiunile mediului, chiar dacă variațiile 
esențiale s-ar datora „mai mult recombinărilor genomului“ (146, p. 90). 

Acest accent pus de către Piaget a fost estompat de către afirmaţii mai 
mult sau mai puţin formale care au rămas însă fără funcţionalitate propriu-zisă 
în alcătuirea sistemului. 

Piaget afirmă că, cel puţin în privinţa construirii epigenetice a 
mecanismelor cognitive, ar exista două „etaje“: etajul transmiteri/or ereditare şi 
etajul transmiterilor sociale sau educative. Primul ar fi oarecum universal în 
lumea viului şi, dacă nu în întregime, cel puţin în esență, determinat de 
programarea genomului. Dar cel de-al doilea? Este interesant şi oarecum 
şocant faptul că Piaget nu consideră acest „etaj' prezent în exclusivitate la om, 
ci şi la nivele infraumane relativ îndepărtate, cum ar fi păsările. Desigur, el are 
în vedere experienţele lui Tinbergen care a demonstrat existenţa „inprinting- 
ului“ la păsări. 

Felul în care Piaget priveşte chiar şi problema „transmiterii educative“ 
este, pare-se, biologizant. El se întreabă, cu intenţia nedeclarată a unei 
demonstraţii reductio per absurdum. „Oare copilul de om nu prezintă în cursul 

dezvoltării sale mentale decât caracteristicile transmise prin limbă, familie Şi 
şcoală sau el oferă producţii spontane care, dacă sunt generale, au putut 
influența societăți mai evoluate decât ale noastre? Pe scurt, şi în ce priveşte 
caracteristicile intelectuale: adultul îl explică pe copil sau copilul îl explică pe 
adult?“ (146, p. 90) 

Se observă cu uşurinţă tehnica (sau poate eroarea) cu ajutorul căreia 
Piaget reuşeşte să surprindă că esenţialul în om este ceva, chiar dacă ma; 
există şi a/tceva. Dar ce este esențial după Piaget? Acele „producţii spontane“, 
adică biologicul, acelaşi „ceva“ care poate fi regăsit şi la Păsări. Şi ce mai există 
încă? Ceea ce i se transmite copilului „prin limbă, familie şi şcoală“. Dar acest 
„altceva“ ar rămâne... neesenţial. 

Acest mod de a pune problema îi permite lui Piaget (sau chiar îl 
determină) să ia în serios chestiunea „dacă adultul îl explică pe copil sau copilul 
îl explică pe adult?“ pusă pentru prima dată de J. M. Baldwin, în termeni 
generali, şi reluată de Freud pe tărâmul afectivității. 

Chestiunea ar putea fi considerată ca lipsită de orice importanţă sau ca 
falsă problemă. lată însă că, deşi aparent minoră, l-a determinat pe Piaget să 
se clarifice. El se străduie să dea o explicaţie acceptabilă unui fapt ciudat. 
Cândva, Aristotel explicase mişcarea proiectilelor prin cunoscuta „schemă a 
antiperistasisulul'. Or, această schemă se regăseşte sistematic la copiii de 7-9 
ani de astăzi. Să se fi transmis ereditar de la Aristotel sau de la greci la şcolarii 
genevezi această idee? Aceasta este absurd. Mai ales că nici un genevez adult 
nu mai crede în antiperi;stasis-ul Stagiritului. Cui să se datoreze atunci 
„aristotelismul“ copiilor de 7-9 ani din Geneva în înţelegerea acestui tip de 
cauzalităţi? Şi, iată-l pe Piaget dând explicaţia cea mai raţională cu putinţă: 
„Ideea se datora simțului comun al grecilor de pe vremea Stagiritului (când 
lipsea experienţa maşinismului actual, precum şi orice idee cit de vagă cu 
privire la principiul inerţiei), iar acest simţ comun (inclusiv Aristotel) raţiona în 
acest domeniu fizic particular în felul în care raţionează copiii“ (146, p. 91). 

Nu orice copii — trebuie să adăugăm -— şi nici măcar orice copii de 7-9 ani, 
ci numai acei copii care n-au înțeles încă (sau nu au învățat încă ce este) inerția 
şi magnetismul terestru şi n-au nici un fel de idee despre aşa-numitele „principii 
balistice“. 

Problema se naşte aici: Piaget a pus principial problema raportului 
dezvoltare-învăţare. Sensibilitatea dezvoltării la influenţele învăţării este însă 
limitată de către Piaget la tiparele unei psihogeneze care ascultă, înainte de 
orice, de „imperative organice“ sau de „legităţi de dezvoltare“, ele însele 
insensibile la învăţare. Specifice inteligenţei umane ar fi remarcabile continuităţi 
cu formule de inteligenţă infraumană plus construirea treptată. 

Să fie aceasta cu adevărat specifică omului? 

Pentru Piaget, însă, chiar problema determinării specificului inteligenţei 
umane pare a fi fost secundară. Mai degrabă o anumită orientare împotriva 
„antropocentrismului epistemologic' pare a-l fi animat. Desigur, o dată cu omul 
instinctul se sfărâmă, cunoaşterile dobândite domină, iar cele logico- 
matematice devin cu adevărat semnificative. Dar obiectul demonstraţiei 
piagetiene rămâne la a arăta continuitatea dintre instinct, reflex şi cunoaşterile 
logico-matematice. Aceasta este, neîndoielnic, o realitate importantă. Dar este 
cea mai importantă? Fără îndoială, nu. Dar, în baza ei, Piaget putea trece la 
demonstrarea ipotezei care putea acredita, fără putinţă de tăgadă, prioritatea 
fascinantă a biologicului în general asupra specificităţii umane sau cel puţin 
asupra câtorva procese şi performanţe de care numai omul este capabil. Să 
urmărim demonstraţia acestei ipoteze. 


3.1.0.1. Au operațiile logico-matematice semnificație biologică? 


Cunoaşterile logico-matematice — de felul celor asupra cărora am 
întreprins, aşa cum am arătat, unele experimente — ar avea, spune Piaget, 
indiscutabile „semnificaţii biologice“. 

Prima evidenţă care s-ar fi impus este faptul că aceste semnificaţii 
biologice sunt fie... nesemnificative, fie inexistente. Căci cunoaşterile logico- 
matematice sunt specific umane şi se află la o mare distanţă de cele ereditare 
(de felul instinctului) şi chiar de cele dobândite (de felul reflexului), care ridică 
şi ele o serie de probleme, fără explicaţie propriu-zis biologică. 

Premisa de la care pleacă Piaget este indiscutabilă: esenţa cunoaşterilor 
logico-matematice este /ogica, raționalitatea, gândirea deductivă în primul rând. 

Care este raportul dintre logică şi cunoaşterile ereditare? 

Prima idee pe care o admite Piaget este aceea că „structurile aritmetice 
(şi în orice caz cele geometrice) sunt dobândite prin experienţa cu obiectele, 
adică prin învăţare empirică, în timp ce structurile logice ar fi ereditare, fiind 
legate de funcţionare unui comportament şi, în consecinţă, legate de un fond 
comun înnăscut, mai mult sau mai puţin manifest la toate speciile şi deosebit 
de pregnant la Om ca fiinţă raţională“. (146, p. 321) 

Logica „devine necesară“ între 12 şi 15 ani: adolescentul resimte nevoia 
de a „deduce“ el; dispune, deci, de „un anumit număr de mecanisme de 
inferenţă“ (146, p. 322). Dar logica nu este necesară încă de la naştere şi nici 
în primii ani de viaţă. 

Ce s-ar întâmpla dacă logica ar fi dată de la naştere sau dacă formarea 
ei ar fi accelerată la o vârstă relativ fixă? Este o problemă asupra căreia Piaget 
insistă numai en passant observând firesc că, dacă una dintre cele două 
posibilităţi amintite mai sus s-ar produce, „atunci am putea, desigur, vorbi de 
cunoaştere ereditară, dar aici nu este valabil nici unul dintre criteriile cunoscute; 
rezultă, aşadar, că ne aflăm în prezenţa unei desfăşurări care este în mare 

parte endogenă, dar care, în acelaşi timp, nu este programată în detaliile 
conţinutului său; este adevărat că ea aminteşte de o epigeneză... dar dintr-un 
punct de vedere mai ales funcţional, ceea ce din capul locului nu ne permite să 
asimilăm logica unui montaj ereditar şi, în acelaşi timp, ne obligă să căutăm 
izvoarele sale în funcţionarea proprie organizării vieții“ (146, p. 323). 

Dar faptul că premisele logicii sunt „funcţionarea proprie vieții“ este cel 
mai important în ceea ce priveşte manevrarea mintală a logicii de către om? 
Asupra acestei întrebări nu vom stărui inutil. 

Structurile numerice şi aritmetice — consideră Piaget — „par să dea 
naştere unei învăţări evidente“. Kohler crezuse că poate determina învăţări de 
acest gen la stâncuţe şi papagali, ceea ce, neîndoielnic, este numai aparenţa 
pe care învăţările de tipul reflexului (condiţionat) o pot lua în cazul utilizării unor 
stimuli cu specific numeric şi aritmetic. Totuşi, Piaget consideră că, întrucât 
structurile aritmetice ar fi greu de despărţit de cele logice, „nu putem, fără a 
suscita dificultăţi de nedezlegat, să clarificăm pur şi simplu mecanismele 
inferenţiale ale logicii pentru comportamentele înnăscute, iar structurile 
aritmetice printre rezultatele învăţării sau ale experienţei; amândouă sunt 
simultan şi una şi alta“ (146, p. 324). 

Este oare suficientă această teamă de a nu „suscita dificultăţi de 
nedezlegat“ pentru a tranşa, cu atâta uşurinţă, problema învăţării structurilor 
aritmetice în favoarea ipotezei „dublei naturi“ a izvoarelor acesteia? Şi, încă o 
dată, câtă pregnanţă poate avea chestiunea „izvoarelor“ într-un model 
explicativ al cunoaşterii umane, fie şi privită genetic, câtă vreme putem admite 
ca pe o evidenţă indiscutabilă generalitatea că nimic din ceea ce este fiinţa 
umană sau din ce poate ea nu se poate forma în afara vieţii? 

Dar să mergem mai departe. De fapt, Piaget caută cu tot dinadinsul un 
semn clar al înrădăcinării biologice a structurilor logico-matematice; Hegel a 
conceput şi el o „fenomenologie a spiritului“ care însă, spre deosebire de 
„biologia spiritului“, nu vânează izvoare biologice, ci se constituie ca „vânătoare 
a Universalului“, a Absolutului. Oarecum ca Hegel, dar în direcţia opusă, Piaget 
crede a fi evidenţiat sursa biologică a celui de-al treilea sector al operativităţii 
logico-matematice: structurile spaţiale sau geometrice. 

Cu puţină vreme în urmă geometria era considerată ca o matematică 
aplicată la datele perceptive sau experimentale; aceasta în contrast cu 
„matematicile pure“: teoria numerelor, algebra şi analiza matematică. 
Renovarea einsteiniană a fizicii a fost de natură să modifice profund această 
imagine. Ar exista nu o geometrie a fizicii, ci... o fizică geometrică. Aceasta nu 
se preocupă în exclusivitate de proprietăţile corpurilor, ci are în vedere, 
totodată, şi proprietăţile spaţiului incluse corpurilor. În afară de fizica 
geometrică ar exista, într-adevăr, o geometrie „pură“ — care depinde în 
exclusivitate de axiomatica logică fără a recurge la intuiţie. Totuşi — observă 

Piaget — această „geometrie pură“ se resoarbe cu uşurinţă în „structurile- 
mamă“ bourbakiene, în speţă în structurile topologice care, împreună cu cele 
algebrice şi cu cele de ordine, generează întreaga „arhitectonică a 
matematicii“. 

Or, Piaget a admis cu entuziasm existenţa unui izomorfism fascinant între 
cele trei „structuri-mamă“ bourbakiene şi cele trei structuri fundamentale ale 
psihogenezei intelectuale evidenţiate de către Şcoala geneveză sub 
conducerea sa. Ceea ce îl ajută să conchidă:“... Rezultă de aici că structurile 
spaţiale aruncă o punte între structurile logico-matematice, a căror natură 
rămâne determinată, şi structurile fie ereditare, fie, cum e cazul, dobândite prin 
învăţare“ (146, p. 324). 

Existenţa acestor legături este nu numai greu de contestat — şi, în 
dovedirea lor, Piaget pare a fi făcut chiar exces de demonstraţie, chiar dacă 
aceasta nu poate fi privită, nici de departe, ca un lucru dăunător într-o epocă în 
care epistemologia vremii era bântuită de obsedante imagini aprioriste rămase 
moştenire de la Kant şi reînviate de logisticieni şi neokantieni. Dar pledoaria 
serioasă, gravă a lui Piaget este de natură să estompeze, destul de uşor, o 
evidenţă la fel de pregnantă: distanţa enormă care separă pe om nu numai de 
stăncuţele şi papagalii pe care Köhler credea că i-a învăţat să numere şi să 
socotească, ci şi „rude mai apropiate“, cum sunt cimpanzeii şi pe care, 
cercetătorii contemporani, influenţaţi nu numai de behaviorism, ci şi de 
piagetism, încearcă să-i înveţe să vorbească ba — culmea! — să şi creeze. 

Desigur, Piaget distinge, cu eleganţă, între învăţare şi dresaj, admițând 
că stăncuţele nu învaţă, ci doar „exersează“ drumuri numai aparent logice şi 
neadmiţând că celebrul „insight al gestaltiştilor s-ar putea produce şi pe aceste 
drumuri. 

Dar „insight-ul“ lipseşte cu desăvârşire din peisajul biologizant al lui 
Piaget care nu exclude, ci se orientează asupra unui organism ciudat şi 
„oarecum diferit“, „superior chiar“: Homo sapiens sapiens. 

Încă din 1942, H. Wallon a atras atenţia acestei „scăpări“ uriaşe a 
psihologiei piagetiene. „Conform datelor observaţiei, Piaget a substituit 
senzaţiilor, mişcările, ca primele elemente ale vieţii psihice (...). Prin senzaţii se 
lua ca punct de plecare conştiinţa, dacă nu ca subiect, cel puţin drept conţinut. 
Schemele motorii care li se substituie în explicaţii trebuie, în schimb, să-şi 
justifice apariţia (...). Dar de unde câştigă acest sistem de mişcări, simplu 
coordonate între ele, calitatea de persoană?“ (198, p. 55). 

Desigur, Piaget admite reprezentarea care poate fi legată de acţiuni, în 
ideea că acestea pot fi „imitate interiorizat“, şi se sugerează, prin aceasta, 
ideea unei „lumi interioare“. Dar aceasta nu este încă acel „sine“, acea 
limpezime a perceperii „eului“ şi a „lumii“, ci, cel puţin în cadrul sugestiei 
piagetiene, un agregat de imagini (intuiţii), simboluri, concepte şi operaţii. 

Doi termeni — spiritul şi simbolul — n-au putut fi deduşi din „schemele 
motorii“, căci Piaget s-a văzut deseori nevoit să apeleze la ei. Dar ideea de a 
explica unitatea vieții psihice este totalmente absentă în psihologia piagetiană. 

Ce loc ocupă conştiinţa şi mai ales conştiinţa de sine în peisajul aceste; 
psihologii? Nici un loc, căci totul este înlăturat de un personaj eroic care însă 
nu cucereşte victorii doar în teritoriile umanului, ci la scara întregii vieţi: 
Inteligența. lar Piaget, ca orice neopozitivist care se respectă, are grijă să 
menţioneze în legătură cu acest Hercule: „Nu atribuim nici o putere mistică 
inteligenţei, care se defineşte doar prin ansamblul coordonărilor posibile la un 
anumit nivel, prin abstractizarea care porneşte de la coordonări analoage ce 
intervin în conduite mai simple“ (146, p. 327). 

Să fie însă conştiinţa (umană) de sine doar una dintre aceste „coordonări“ 
din ansamblul tuturor celor posibile? Probabil. 

Dacă nu o semnificaţie, cel puţin o putere — dacă nu mistică, totuşi 
seducţionistă — are, totuşi, „Inteligența piagetiană“. Căci — fiind o noţiune 
extrem de generală, adică putând acoperi o arie extrem de vastă de fenomene 
uneori profund diferite între ele, ea poate sugera, aproape pe neobservate, 
ideea că avem de-a face cu un fenomen unic şi foarte concret care îmbracă mii 
de chipuri, dar nu se modifică esențialmente niciodată pe sine. De aceea, 
„inteligența piagetiană“ ne pare o noţiune la care, pentru a elimina riscuri inutile, 
ar trebui renunţat în încercarea de a explica fenomenistica accelerării. Alte 
noţiuni, cum sunt cele de „conştiinţă-de-sine“, „conştiinţă“, „scop“ etc. şi care nu 
mai trebuie definite pentru simplul motiv că desemnează realităţi foarte 
concrete pe care oricine le resimte (...le resimte chiar şi cititorul în acest 
moment), par mai utile pentru încercarea teoretică pe care o întreprindem aici. 
Desigur, există riscul de a părăsi sistemul piagetian care sugerează grandoare 
şi temeinicie, dar riscul trebuie asumat din clipa în care acest sistem trezeşte 
bănuiala de a fi o „Mecca mirifică“, dar care, în realitate, nu aduce nici o salvare 
autentică. 

Faţă de Inteligența (piagetiană), fenomenul uman al conștiinței — 
netrebuind să asculte de vreun „straniu spirit al sistemei“ — ne apare mult mai 
real, mai evident. Mai mult, semnificaţia conştiinţei este chiar mai vastă pentru 
a nu evidenția, cu înţelepciune, o clasă aparte: conștiința-de-sine, care este 
probabil, mai mult decât una sau mai multe „coordonări“; căci toate celelalte 
coordonări se vor fi realizând între „eu şi mediu“, cel mult între „eu şi altul“ (dacă 
e să admitem că preocupările unora de a umaniza cimpanzei nu vor fi fiind 
simple absurdităţi). Dar conştiinţa-de-sine presupune un gen de relaţii cu totul 
noi: „eu în relaţie cu mine însumi“; ceea ce generează posibilități nebănuite: 
cunoaşterea de sine, stăpânirea de sine, construirea de sine, creaţia de sine — 
prin autoanaliză, autodepăşire etc. 

Să fie acestea „puteri mistice“ care, neavând de-a face cu „inteligența“ 
piagetiană şi pentru că au fost vehiculate în fel şi chip, de la Vede şi până 
astăzi, dar mai puţin de către biologi şi psihologi, care încă nu apăruseră în 
vremurile de demult“, trebuie aruncate pur şi simplu afară din inventarul celui 
care se mulţumeşte să lucreze doar cu „ceea ce observă? Dar dacă 
„observatorul“, „naturalistul“ şi „experimentalistul“, aceşti asceţi laputani ai 
zilelor noastre — chiar dacă nu au de la natură „orbul găinilor', căci natura i-a 
dotat din plin nu numai cu „inteligenţă piagetiană“, ci şi cu oarecare „conştiinţă- 
de-sine“ — se hotărăsc, cu tot dinadinsul să elimine această ultimă „excrescenţă 
inutilă“ acoperindu-şi „ochiul pineal“ cu „ochelari de cal“, ce mai rămâne de 
văzut? Rămâne de văzut, desigur, în toată amploarea ei, „Inteligența“ — cum a 
definit-o Piaget — şi lucrul esenţial devine acela de a arăta că „până şi structurile 
gândirii operatorii, inclusiv cele logico-matematice, dacă nu cumva şi cele ale 
imaginaţiei, ale creativităţii, ale caracterului etc. au legături cu cele organice“. E 
adevărat, dar... dincolo de aceasta există o lume mai semnificativă pentru om. 
Vechii greci o numeau physiopoiesis, evreii o numeau Deveikut, iar brahmanii 
hinduşi — Satva... Greşeau cu toţii în această jntuifie universală? 


3.1.0.2. Ce este învătarea? 


Situaţia „Învăţării“ piagetiene este analoagă „inteligenţei“ piagetiene. 
Experimentele noastre constructive au fost, în esenţă, procese de învăţare şi 
rămâne să justificăm de ce le-am numit astfel şi nu, pur şi simplu, „experimente 
de învăţare“. Piaget — la care trebuie iarăşi să ne raportăm pentru a ne putea 
distinge — extinde înţelesul termenului de învăţare la scara întregii vieţi. Dar 
dacă astfel stau lucrurile, trebuie să înţelegem că avem de-a face cu termeni 
cu un anumit înțeles şi că aceasta din urmă interesează înainte de orice. 

Învăţarea — problema crucială pe care o pune posibilitatea accelerării — 
este în ciuda extinderii pe care Piaget i-a dat-o, un concept aproape fără 
capacitate de predicţie în privinţa fenomenelor accelerării, dacă nu-i vom găsi 
semnificaţii noi. 

Ar exista, după Piaget, mai întâi, învățări elementare. Bramstaedt a 
demonstrat astfel de învăţări chiar la Parameci, care reuşesc să asocieze 
căldura şi lumina şi să se orienteze spre ceea ce le place lor mai mult: locuri 
întunecoase. La fel se întâmplă şi cu Stoe/nichia, cum a demonstrat Soest. 
Aceste fiinţe învaţă să se orienteze şi ele spre ceea ce le place mai mult: să se 
deplaseze pe suprafeţe netede prin care nu trece un curent electric. 

Denumirea de „învățare“ este acordată cu generozitate acestor conduite. 
Unii autori se întreabă dacă experimentele de acest fel la protozoare presupun 
controlul riguros al altor factori fizico-chimici diferiţi de stimulii avuţi în vedere. 

Dar Piaget este de acord să admită „posibilitatea învăţării înainte de 
apariţia oricărui sistem nervos“ (146, p. 266). 

Un gen „superior“ de învăţare ar fi celebra condiționare: „reflexele 
condiţionate“, evidenţiate de Pavlov la câini; „condiţionările instrumentale“, 
evidenţiate de Miller şi Konoski la aceleaşi fiinţe recunoscute pentru fidelitatea 
lor pentru oameni, şi „condiţionările operante“, cercetate de Skinner la şobolan; 
şi porumbei, pentru a elabora apoi principiile maşinilor de învăţat... oamenii. 

În fine, un al treilea tip de învăţare ar fi evident în ceea ce Piaget 
recunoaşte „conduitele senzorio-motorii ale sugarului“ (... de om! trebuie să 
completăm noi această expresie, căci sugarii altor specii s-ar putea să nu aibă 
acest tip de învăţări, deşi, după câte ştiu, nimeni nu a cercetat problema, 
mulţumindu-se cu extrapolările pe care le facilitează expresia generală 
„sugar“). Într-adevăr, aceste conduite presupun formarea de deprinderi din ce 
în ce mai complexe. Acestea sunt, după unii cercetătorii, analoage celor ale 
cimpanzeului. Diferenţa este provocată de faptul că deprinderile cimpanzeului- 
pui nu-i permit să mai construiască altceva pe ele, în timp ce copilul va putea 
construi pe ale sale o „schelărie“ întreagă, care îi va permite nu numai să 
înţeleagă teoria relativităţii, dar şi s-o descopere, cum i s-a întâmplat unui om 
care fusese şi el sugar, apoi copil (comparabil cu cimpanzeii la un moment dat) 
şi care se numea Albert Einstein. (Şi ca el au mai fost mulţi, amintim doar 
câţiva: un anonim care a inventat roata; Socrate, despre care se spune că ar fi 
descoperit primul conștiința-de-sine; Newton, căruia i-a căzut într-o zi un măr în 
cap, cum vor fi căzut atâtea şi multor cimpanzei; Darwin, care a stabilit că nu 
trebuie să dispreţuim cimpanzeii, pentru că ne sunt rude apropiate; Kepler şi 
Copernic; Cervantes şi Eminescu; Rousseau şi... Piaget ş.a.). 

Ce face, bunăoară, un copil căruia i se dă un triunghi de carton cu 
vârfurile colorate diferit şi căruia i se cere să anticipeze unde vor fi culorile dacă 
triunghiul va fi rotit de câteva ori cu 90°? 

Mai întâi, copilul dă la iveală o aşa-numită „învățare“ bazată pe 
experienţa fizică: el înregistrează succesiunea culorilor şi parvine astfel la 
regularităţi care-i vor permite să spună: „verdele va fi jos pentru că el urmează 
după albastru conform cu regularitatea roşu-albastru-verde'. 

Piaget crede că prin aceasta copilul încă nu se află foarte departe de 
acele deprinderi de care, cum am văzut, este capabil şi cimpanzeul. Dar de ce 
n-o fi putând şi cimpanzeul să parvină la astfel de regularităţi? lată o întrebare 
care ar trebui să preocupe mai mult decât faptul că şi deprinderile copilului şi 
deprinderile cimpanzeului sunt asemănătoare... 

Dar să mergem mai departe. 

Piaget admite că puiul de om ar putea să anticipeze locurile culorilor şi 
altfel decât prin regularităţi învăţate pe bază de experienţă: anume prin 
înțelegere bazată pe operaţie; două rotiri de 90° vor aduce verdele în locul opus 
celui în care se afla iniţial întrucât 2 x 90° dau o linie dreaptă etc. 

Nu încape îndoială: aceeaşi operaţie seamănă vădit cu ceea ce o 
precedă întotdeauna: acţiunea. Filiaţia de la acţiuni la operaţii este limpede, dar 
viața în întregime este mişcare, iar animalele par capabile de „acţiuni“ 
complexe. Totuşi, „acţiunile animalelor“ permit, cu timpul, interiorizarea, trecerea 
în planul mintal, transformarea mişcărilor în operaţii? 

Dar şi copacul se mişcă reacţionând vizibil la mediu: fie acesta şi numai 
un vânt uşor. Aceasta nu este tot interacţiune între organism şi mediu? 

S-ar putea altfel? Nu! Totul se leagă de tot, conexiunea fiind universală, 
cum au demonstrat marii maeştri ai materialismului dialectic. 

Omul însuşi este prins în această conexiune şi este firesc să-l privim 
ținând seama de condiţia sa naturală, deci fizică, chimică, biologică etc. Şi 
totuşi trebuie să ţinem seama de încă ceva: de condiția umană a omului; 
altceva decât ceea ce îi impune Natura -— fizică sau biologică, căci nu încape 
îndoială, omul se condiționează pe sine. Aceasta este o problemă nouă care nu 
l-a preocupat pe Piaget căci, ori de câte ori a întâlnit-o, a preferat s-o 
ocolească. Uneori, i-a trebuit multă migală pentru aceasta. Căci condiția umană 
este şi ea o evidenţă, un fapt atât de concret încât, chiar dacă poate fi ocolit, 
rămâne cu neputinţă de contestat. Într-adevăr, este o evidenţă mai limpede 
decât postulatele euclidiene faptul că omul se mişcă, că trebuie să se mişte. 
(Imperativul nu este Kantian, ci cosmic!) Şi totuşi, aceasta nu este totul. Omul 
nu numai că se mişcă, el acționează. Cuvântul „acţiune“ este, deseori pus de 
către Piaget în locul celui de „mişcare“. Mişcarea este necesară fizic. Acţiunea 
este o mişcare. Ea este necesară nu numai fizic, ci şi psihic. Sau, mai corect, 
înainte de orice, acţiunea este necesară psihologic. Căci, ori de câte ori 
acţionează (şi nu numai se mişcă, aşa ca în cazul respirației, fenomen în 
exclusivitate fiziologic, deci biologic), omul o face cu un scop. Acţiunea este 
mişcare anticipată, raţională, este conştiinţă. 

Omul poate acţiona în perspectiva consecințelor acţiunii, el poate 
declanşa acţiuni pentru rezultatele scontate — este, deci, mai mult decât o forță 
în Univers, este un fel de măsură de echilibru în. Cosmos. Şi, din acest punct 
de vedere, omul nu mai este un „organism oarecare“ în infinitatea Vieţii, ci o 
ființă unică, singura capabilă nu numai de mişcări, ci şi de acțiuni. Îndrăznim să 
afirmăm: marea eroare piagetiană, atât în abordarea inteligenţei, cât şi în 
aceea a învăţării, ba chiar a omului în general, constă în a nu fi înţeles că la 
nivelele infraumane nu există acţiune: ci numai un întins imperiu al mişcării care 
nici măcar nu începe cu viaţa, ci cu existența, adică cu materia însăşi. 

„Perturbare“, „facilitare“, „conflicte perturbatoare“, „deviații de la creodă“ etc. 
- iată vocabularul la care apelează Piaget pentru a caracteriza experimentele 
descrise de către Inhelder şi colaboratorii în 1974. El se cramponează de 
următorul „defect“ al acestei lucrări: „Ceea ce n-au cercetat [autorii — n.n.], 
pentru că nici nu şi-au propus să facă acest lucru, a fost dacă metoda de 

învăţare ar putea duce la modificări care să iasă din «normele de reacţie» 
(pentru a ne folosi din nou de un termen împrumutat din limbajul biologilor) sau 
ar conduce la simple acceleraţii ale acestora, fără a recurge însă la factori ale 
căror observaţii anterioare să fi dovedit caracterul lor constructiv“. 

Dar terminologia piagetiană nu are referinţă la realităţi mai pregnante 
decât cele pe care le-am propus în baza specificităţii lor, iar cramponarea de a 
explica în „limbajul biologilor“ apare ca un imens efort inutil faţă de cel pe care 
l-ar fi presupus apelul la termeni ce definesc evidențe care „sar în ochi“. 
Amânăm aici o discuţie mai largă despre motivaţie, imaginaţie, voinţă, 
proiectare. Adică despre tot atâtea „fenomene“ psihice care „nu sunt luate în 
calcul“ în construirea concepţiei piagetiene pentru simplul motiv că ele nu 
există în întreaga viață care se manifesta pe Terra, care deci „se rup de 
echilibrul mecanismelor generale“. Vom reveni însă ulterior asupra acestei 
probleme pe care o considerăm capitală. Deocamdată, ne mulţumim să 
atragem atenţia: după cum, în concepţia piagetiană, fenomene precum cele de 
„accelerare“ nu pot apărea decât ca „deviații de la creodă“ (de la „calea 
necesară“) sau ca „perturbări psihogenetice“, posibilitatea elaborării scopurilor, 
bunăoară, va evidenția că „accelerările“ sunt exact inversul perturbărilor sau 
deviaţiilor; ele nu sunt „fenomene nefireşti“, ci cele mai fireşti cu putinţă dacă 
vom privi omul, înainte de a ne opri la generalitatea sa biologică, în 
specificitatea sa psihologică. 

Scopurile se aplică, de regulă, interacțiunilor cu mediul; acţiunile se 
transformă, astfel, în activităţi: muncă, învăţare, creaţie şi joc. Scopurile se pot 
aplica însă şi unor interacțiuni mai specifice: acelora cu propria fiinţă; ele pot 
determina, astfel, modificări ale propriei persoane: autocunoaştere, 
autodepăşire, autoconstruire, autocreaţie, autoperfecţionare în general. Căci 
conştiinţa face posibil scopul, iar conştiinţa-de-sine — detaşarea necesară 
pentru aplicarea acestuia la sine. Căci, dincolo de resturile de instinct şi reflex 
cu care vine din lunga aventură a evoluţiei vieţii, puiul de om este, în esenţă, 
un demiurg: transformă şi creează natura. 

El se transformă şi se creează pe sine. Este procesul paideutic numit 
cândva de Democrit din Abdera physiopoiesis (pvoionoieog); adică „crearea 
celei de-a doua naturi a omului prin travaliu orientat spre sine“. Este şi aceasta 
un fel de generalitate, dar ea nu decurge din generalitatea vieţii, ci din 
posibilitatea psihică a omului de a echilibra prin cunoaştere Universul, din 
această specificitate a sa de a putea cunoaşte totul chiar dacă nu a cunoscut 
încă totul. Într-un fel, afirmaţia că „în om putem citi Universul“ este adevărată. 
Totul este să nu înţelegem această expresie în mod fizicist, pozitivist, ci să-i 


1. J. Piaget, Prefafă, la B. Inhelder, H. Sinclair, M. Boret, învățarea şi structurile 
cunoașterii, E.D.P., Bucureşti, 1977, p. 5 

întrevedem înţelesul psihologic: faptul că, oarecum anticipat, omul poate in 
mente tot ceea ce nu poate încă in res. 

De ce ar trebui să caracterizăm aceste puteri ca „magice“ din moment ce 
ele aparţin fiecăruia? Trebuie să admitem că fiecare om este un fel de 
magician, mai mult sau mai puţin priceput în arta sa. 


3.1.1. ACCELERAREA CA DEPĂȘIRE CONŞTIENTĂ PAIDEUTICĂ A 
CONDIȚIONĂRII BIOLOGICE 


3.1.1.0. Învățarea dezvoltării și dezvoltarea învățării 


„Nu ştii ce să admiri mai întâi în lucrarea uimitor de bogată care ne este 
oferită astăzi: abundența rezultatelor noi şi neprevăzute, luciditatea şi 
profunzimea reflecţiei teoretice care inspiră fiecare experiment... etc.“! 

Acestea sunt cuvintele cu care Piaget întâmpina, în 1974, lucrarea 
Învățarea şi structurile cunoaşterii în care B. Inhelder, H. Sinclair şi M. Bovet au 
adunat rezultatele cercetărilor inspirate de către Centru/ de studii cognitive de 
la Harvard. 

Este util şi interesant să urmărim în continuare punctul de vedere al lui 
Piaget faţă de „noua orientare“ a Şcolii geneveze. 

În ce constă însă această „nouă orientare“ atunci când avem în vedere 
noţiunile esenţiale de învăţare şi dezvoltare? Am arătat anterior că imaginea 
clasică despre învăţare a Şcolii geneveze rămâne inoperantă atunci când se 
pune problema să explicăm problemele experimentării constructive şi 
accelerației psihogenetice. Inhelder şi colab. exprimă o opinie contrară. Este 
vorba însă de acelaşi înfe/es acordat învăţării în perioada clasică şi în epoca 
„noii orientări“ geneveze? Nu! 

„Se cuvine să ne întrebăm dacă rezultatele generale ale învăţării pot fi 
explicate în mod coerent într-o optică maturaţionistă empiristă sau epigenetică'“ 
(90, p. 274) — consideră Inhelder, Sinclair şi Bovet. 

Într-adevăr, problema pare oarecum obligatorie pentru un mod de 
abordare în care constatarea principală este următoarea: 

„Învăţarea autentică, pe care am putut-o reproduce în fiecare experiment 
la un număr mare de subiecţi, s-a tradus printr-o accelerare a dezvoltării 
schemelor operatorii“ (90, p. 275). 

Desigur, este de insistat în legătură cu înţelesul noţiunii de „învăţare 
autentică“. Ar putea cumva fi vorba de o învăţare care depăşeşte limitele 


1. Jean Piaget, Prefață la B. Inhelder, H. Sinclair şi M. Bovet, Învățarea și structurile 
cunoaşteni (trad.), Editura Didactică şi Pedagogică, Bucureşti, 1977. 

obişnuite ale învăţării obişnuite, această depăşire având efecte, scontate say 
nu, dar totuşi efecte, asupra condiţionării biologice însăşi? 

După cum se va vedea, este vorba de o noţiune care „schimbă registrul“, 
care nu face parte din limbajul biologizant al lui Piaget. 

În 1959, Piaget a diferențiat între „învățarea stricto sensu“ şi „învățarea 
lato sensu“. Prima ar fi subordonată celei de-a doua care ar fi dominată de 
înseşi legile dezvoltării. Inhelder şi colaboratorii (1974) adoptă distincţia pe care 
o consideră ca „având valoare de program“ (90, p. 15) şi, prin urmare, 
consideră cu totul îndreptăţită şi indiscutabilă, la nivelul faptelor, prezumția că 
„învăţarea în sens restrâns“ antrenează modificări ale structurilor cognitiv- 
psihogenetice. 

Totuşi, termenul de „prescripţie“ folosit mai sus este, neîndoielnic, potrivit. 
Inhelder şi colaboratorii admit că singura dovadă în favoarea identificării sau cel 
puţin a punerii în concordanţă a „mecanismelor învăţării“ şi a „mecanismelor 
dezvoltării“ este o analogie care, lăsată în afara explicaţiei, ar face ca 
psihogeneza să apară ca lipsită de sens întocmai cum ar rămâne lipsită de 
sens dacă nu i s-ar găsi rădăcini organice. 

Pe de altă parte, punând în prim plan activitatea constructivă a 
subiectului, în sensul unei spontaneităţi care îl determină intrinsec, Piaget pare 
a fi neglijat, rolul învăţării în formarea cunoştinţelor. 

Aceasta este valabil, fără îndoială, numai în legătură cu lucrările 
„tânărului Piaget“, adică cele elaborate până în 1950. În acest an, Piaget a 
introdus o altă distincţie pe care Inhelder şi colaboratorii o consideră capitală 
pentru înţelegerea raportului învăţare-dezvoltare: distincţia dintre „abstracţia 
empirică“ şi „abstracţia reflectorie“. Cu aceasta revenim la chestiunea 
„mecanismului comun“ care ar lega învăţarea şi dezvoltarea şi deci ar face, 
oarecum, inteligibilă fenomenistica accelerării psihogenetice. 

Într-adevăr, o problemă esenţială pentru înţelegerea raportului învățare- 
dezvoltare este aceea de a surprinde anumite procese specifice prin care — cel 
puţin în domeniul psihogenezei intelectuale — subiectul ajunge să devină 
independent față de comenzile exogene. Or, asemenea procese ar putea fi 
considerate a fi cele de abstractizare — considerând astfel, într-o expresie 
generală, noțiunile cu un anumit grad de generalitate (cum ar fi, de exemplu 
„invarianţii“ din fizica newtoniană ) sau judecățile şi raționamentele (implicate în 
activitatea operatorie). 

Piaget consideră că abstracția empirică extrage din obiect proprietăţile 
sale pertinente pentru o cunoaştere particulară şi le îndepărtează pe cele 
nepertinente; abstracția reflectantă îşi extrage informaţiile din coordonarea 
acţiunilor pe care subiectul le exercită asupra obiectului. Forţând puţin, s-ar 
putea spune că Piaget a căutat prin această distincţie să găsească o explicaţie 
pe terenul învăţării pentru a face inteligibilă originea conservărilor şi operaţiilor. 

Ceea ce este interesant este însă faptul că această idee a abstrageri/ sau 
extragerii din real a unor proprietăţi şi coordonări este de natură să furnizeze 
impresia unui „mecanism“ comun pentru învăţare şi dezvoltare; ceea ce ar face 
cu totul explicabilă teoria „zonei proximei dezvoltări“ a lui Vîgotski şi, în fine, ar 
trece pe primul plan mediul şi educaţia — în care activitatea subiectului ar fi 
inclusă sub forma anteeducaţiei sau experienţei — faţă de prioritatea, 
programatic decretată de către Piaget, a structurilor endogene ale cunoaşterii 
și dezvoltării. 

Totuşi, distincţia piagetiană în cauză nu este de natură să estompeze, ci 
să întărească un anumit endogenism organic. „Distincția“ nu este distincţie. 
Admiţând existenţa a două procese de „abstragere“, trebuie să remarcăm 
înainte de orice deosebirea profundă dintre ele şi nu asemănarea dintre ele 
. care nu poate fi interpretată, în nici un caz, ca ilustrând un mecanism comun. 
Ceea ce este de remarcat în „abstracţia empirică“ ni se pare a fi empirismul ei, 
iar ceea ce trebuie remarcat în „abstracţia reflectorie“ este reflexia. 

Prin toată opera sa, Piaget s-a străduit să depăşească această dualitate 
dintre empirism şi cartesianism — care îl obsedase şi pe Kant. Aceasta este 
chiar şi semnificaţia încercării de a elabora o „logică operatorie“ sau „logică 
psihogenetică' şi de a întemeia experimental o „epistemologie genetică“. 
Procedeul „depăşirii' a fost de multe ori de ordin speculativ, ca în cazul ilustrat 
mai sus şi care nu reprezintă, evident, o depăşire reală. Prin urmare, nu putem 
în mod serios pune fenomenul desemnat de Inhelder şi colaboratorii prin 
expresia de „învăţare autentică“ în legătură cu „mecanismul abstragerii“, cel 
puţin pentru motivul că această idee piagetiană nu pare a desemna o realitate 
clară şi unitară. 

Ce să înțelegem, aşadar, prin această expresie la care simt nevoia să 
recurgă Inhelder şi colaboratorii în urma cercetărilor accelerative inspirate de 
Şcoala de la Harvard? 

Înţelesul ar putea fi căutat în continuarea amintitei distincţii piagetiene, 
dar ceea ce este important este un anumit accent pe care Piaget nu a 
considerat necesar să-l pună niciodată. Şi anume, după opinia noastră, 
Inhelder şi colaboratorii acordă expresiei de „învăţare autentică“ sensul de 
„învăţare a dezvoltării“: o învăţare cu ajutorul căreia s-ar declanşa, oarecum 
preferenţial, dar şi spontan, progresul cunoaşterii şi al dezvoltării, întrucât un 
progres al cunoaşterii nu ar fi posibil decât în măsura în care se realizează ca 
dezvoltare a structurilor de cunoaştere. Atributul de „autentică“ nu face parte 
din vocabularul neopozitiviştilor şi adoptarea sa trădează nu atât o influenţă 
oarecare cât necesitatea de a lua în considerare un ce anumit, care pare 
esenţial şi fără de care demersul explicativ se vede prins într-o junglă 
inextricabilă de „structuri“, „funcţii“, „echilibre“ etc. Dar ce este acest ce? El pare 
a fi în directă legătură cu aşa-numita „activitate a subiectului“, căreia i se 

acordă şi înţelesul de a fi structurantă, constructivă“? Or, dacă ar fi să părăsim, 
fie şi numai pe moment, vocabularul structuralist şi neopozitivist, este aproape 
obligatoriu să considerăm acest ce drept expresia cea mai elocventă a 
conştiinței-de-sine: o anumită „capacitate generală“ aptă să îndeplinească 
„funcții“ precum: cunoşterea-de- -sine, depăşirea-de-sine, construirea (creaţia)- 
de-sine, etc. „Învăţarea autentică“ ar fi, aşadar, o învăţare bazată, în esenţă, pe 
conştiinţa-de-sine, adică pe acea capacitate a subiectului de a se raporta la sine 
cu diverse scopuri — de la cunoaşterea-de-sine şi până la desăvârşirea-de-sine. 

Nu cumva modificările spectaculoase (întrucât se diferenţiază evident de 
progresul mediu) ale structurilor cognitive — descrise de către Şcoala geneveză 
în perioada clasică şi accelerate de „noua orientare“ cu ajutorul unor 
experimente constructive ce i-au fost inspirate de către cercetările de la 
Harvard — îşi au explicaţia, înainte de orice, în această „putere a subiectului 
asupra propriei naturi“? Şi nu cumva întregul „mister“ al experimentelor 
constructive constă în faptul că, fără să-şi fi propus explicit, reuşesc să 
declanşeze această „putere a omului asupra lui însuşi“ — puterea intelectului 
asupra intelectului, a gândirii asupra gândirii etc. — adică, într-un cuvânt, să 
utilizeze activ anumite resurse speciale care au particularitatea de a se putea 
multiplica sau complexifica printr-un fel de „acţiune“ îndreptată chiar asupra lor 
însele? 

Altfel ce ar putea să însemne fenomenele de „articulare a intuiţiilor“ sau 
de „articulare a operațiilor“? „Articularea intuiţiilor“ înseamnă „a intui intuiţii“, dar 
şi a „opera cu intuiţii“; iar „articularea operaţiilor“ înseamnă, mai ales, a „opera 
cu operaţii“, dar şi „a intui operaţii“. Or, toate acestea, sugerează un plan 
superior al învăţării şi abstractizării chiar în raport cu abstracţia reflectantă. Şi 
este foarte probabil ca fenomenele accelerării să se producă pe acest plan. Dar 
atunci, este cu totul potrivit să considerăm că „învăţarea autentică“ ce 
declanşează accelerări ţine de fenomenul mai general al posibilităţii 
autodepăşirii sau autodezvoltării şi să considerăm că ea reprezintă semnul 
distinctiv al fiinţei umane în universul vieţii. De „învăţare autentică“ este capabil 
numai Homo Sapiens, căci numai el se poate lua pe sine drept scop şi, anume 
drept scop constructiv. Nici o accelerare nu este determinată în chip expres de 
către un experimentator priceput, ci de subiectul însuşi, căci toată măreţia 
experimentatorului constă în a-l pune pe subiect în relaţie cu sine şi a-i sugera 
o posibilitate pe care acesta „în mod spontan“ doreşte s-o verifice. 

Este aşadar îndreptăţit să vorbim de dezvoltare în sensul de 
autodezvoltare şi aceasta mai ales pe planul cunoaşterii şi instruirii, întrucât 
nimic nu poate fi cunoscut sau înţeles în afara conştiinţei şi înţelegerii. 
Mecanisme de asimilare şi acomodare care permit achiziţii — dar nu de 
cunoştinţe, ci numai de deprinderi — vor fi existând pe o arie largă de niveluri 
infraumane. Şi, de asemenea, este foarte probabil ca înţelegerea, conştiinţa şi 

chiar conştiinţa-de-sine să fie înrudite cu aceste „automate vii“, dar propria lor 
funcţionare nu poate fi explicată exclusiv prin legităţile biologice care domină 
mai mult sau mai puţin strict nivelurile inferioare. Inteligența este o prelungire a 
adaptării biologice, iar inteligenţa umană, probabil, o prelungire a inteligenţei 
animale. Dar esenţialul nu stă în „prelungire“, ci în ceea ce domină şi distinge 
o procesualitate de alta. Şi ceea ce domină inteligenţa umană nu este 
asemănarea dintre operaţiile raţionale şi „acţiunile“ neraţionale (al animalelor), 
ci sâmburele rațional al oricărei acţiuni umane; adică scopul care poate fi întors 
nu numai spre lume, ci şi spre cel care îl construieşte; şi nu considerăm posibilă 
o explicaţie a psihogenezei umane fără ceea ce îi este specific, adică fără 
această orientare a scopurilor spre sine. De aceea, la întrebarea expusă la 
începutul acestui subcapitol — dacă rezultatele generale ale învăţării pot fi 
explicate în mod coerent printr-o optică maturaţionistă, empiristă sau 
epigenetică — trebuie răspuns cu siguranţă negativ. Aceste abordări o obligă în 
mod nepermis la o tratare diferențiată arbitrar a proceselor de învățare umană 
şi dezvoltare umană. Or, dacă învăţarea nu este umană decât în măsura în 
care este autentică, atunci trebuie să admitem existenţa unui singur proces, 
dialectic şi cu semnificaţie cosmică, având două fațete: învățarea dezvoltării 
care accentuează asupra rolului conştiinţei-de-sine, deci al autoconstruirii în 
psihogeneză şi dezvoltarea învățării care accentuează şi ea asupra posibilităţii 
de orientare a sensurilor şi scopurilor conştiinţei asupra sinelui. Aşadar, în 
măsura în care sunt depline sau pe deplin umane, „învăţare“ şi „dezvoltare“ 
sunt procese orientate unul asupra celuilalt. Ideea lui Viîgotski de a face din 
învăţare „motorul dezvoltării“ poate fi considerată unilaterală pentru simplul 
motiv că raportul dintre învăţare şi dezvoltare nu este maşinist; nu numai 
învăţarea este „combustibil“ pentru „mecanismul“ dezvoltării; la rândul ei, 
„dezvoltarea duce după sine învăţarea“. Ideea de a dezvolta copiii în zona 
proximei învăţări nu este greşită. Atâta doar că trebuie să ne dezbărăm de 
ideea că ar exista un raport — asemenea unei balanţe cu două talere pe care 
ar atârna două importante noţiuni ale psihologiei clasice — şi, de asemenea, de 
reprezentarea maşinist-biologizantă după care „una o determină pe cealaltă“. 
Învăţarea şi dezvoltare alcătuiesc, cel puţin la om, un proces unitar şi totul este 
concentrat în faţa singurului fenomen psihologic pregnant, neechivoc şi care ar 
trebui să estompeze şi în tratate ori în studii, aşa cum o face în realitate, cele 
două „evidențe“ biologice poate mai vizibile, dar vizibile precum „umbrele“ 
platonice. 

În fine, dacă pot exista îndoieli, acestea le-ar avea cei care ar putea să 
verifice totul singuri cercetându-şi conştiinţa şi dacă n-o vor găsi în nici un chip 
pentru că nu „se vede“, vor fi dovedit, totuşi, că au „conştiinţă-de-sine“ — ceea 
ce este chiar mai mult decât au căutat. Chiar şi cimpanzeii care se privesc în 
oglindă nu se văd pe e; înşişi, ci un posibil agresor sau obiect al agresiunii 

proprii care le trezeşte teamă sau simpatie, ceea ce ar putea dovedi, cel mult 
umbre vagi de conştiinţă, dar nici un fel de urme ale conştiinţei-de-sine. | 

Şi, în definitiv, fiinţele cu conştiinţă-de-sine au posibilitate de a se 
autodepăşi, aşa cum am mai spus; deci pot să-şi înlocuiască iluziile cy 
adevăruri ori de câte ori acestea din urmă sunt limpezi, fără prea multe 
experimente sofisticate. Vedem în aceasta, înainte de orice, o depăşire a 
condiţionărilor biologice, care domină viaţa, dar cărora fiinţa umană le „scapă' 
adesea (sau, poate, de regulă) de sub control, cu mai mult noroc decât Oedip 
care nu reuşea să învingă forța oarbă a destinului. Omul îşi poate construi 
destinul. Dar puţini oameni sunt ajutaţi să conştientizeze acest lucru. 


3.1.1.1. Încrederea în cel care învaţă și depășirea de sine 


lată o primă şi utilă aproximare a unui nou înţeles acordat raportului 
învăţare-dezvoltare de îndată ce vom depăşi modul de a explica al 
piagetismului: cel care învaţă se autodezvoltă. Aceasta este însă şi o propoziţie 
esenţială pentru înțelegerea problematicii accelerării. Am stăruit asupra 
înțelesului de „învăţare autentică“ considerând-o oarecum ca implicând înseși 
procesele dezvoltării. Am introdus în discuţie problema conștiinței — deci a 
scopurilor şi sensurilor — sugerând că accelerarea nu se poate produce decât 
ca proces de invăfare conştientă. Mai mult, această conştienţă, este 
conştiență-de-sine'. Doar în măsura în care ființa umană conştientizează 
condiţia umană — desăvârşirea de sine — devine posibilă declanşarea acelor 
powers of intellect de care vorbeşte Bruner. 


1. A rămas multă vreme pentru noi fără explicaţie un fapt important pe care ne permitem 
să îl relatăm. În perioada în care desfăşuram experimentele constructive descrise în partea a doua 
a lucrării tineam şi lecţii de psihologie la un liceu pedagogic pentru educatoare. Or, reuşitele 
experimentelor constructive cu preşcolari handicapaţi de auz contrastau puternic cu rezultatele 
banale pe care le obțineau viitoarele educatoare. Oare vârsta, handicapul sau preocupările 
diferenţiau aceste rezultate? Oricât ar părea de surprinzător nici unul dintre aceşti factori nu juca 
vreun rol semnificativ, ci un al patrulea factor: preşcolarii handicapaţi porneau de la „sugestia 
nepedagogică“ pe care le-o făcusem: aceea că, prin încredere în ei înşişi, vor putea depăşi 
handicapul, vor putea fi „precum ceilalţi“. Preşcolarii erau suficient de „creduli“ pentru a accepta şi 
a-şi însuşi această „minciună nepedagogică“. Dar „minciuna“ nu era minciună. „Credulitatea“ s-a 
dovedit a fi măreție umană. Era, de fapt, încredere-în-sine. Este factorul care n-a „funcţionat“ în 
celălalt proces de instruire pe care îl conduceam. Învăţarea preşcolarilor handicapaţi era, aşadar, 
autentic umană. Elevele de liceu însă desfăşurau o învăţare de repetiţie, memorare şi reproducere 
care nu implica nici un fel de descoperire de sine. Acest gen de învăţare este strict instituţională, 
ea nu poate angaja autodepăşire şi autoconstruire. Căci „sugestiile noastre nepedagogige“ n-au 
mai avut succes în acest caz. Nici una dintre eleve nu s-a dovedit atât de „credulă“ încât să 
accepte, bunăoară, ideea că studiind psihologia ştiinţifică s-ar putea descoperi şi lua în stăpânire 
pe sine. Dar aceasta s-ar putea să fie vina psihologiei... ştiinţifice actuale — care este suficient de 
apropiată de alte ştiinţe naturale ca să fie încă, prea departe de om, ca ființă reală, care trăieşte 
autoconstruindu-se permanent. (A se vedea în acest sens articolul sincer, publicat de către Mielu 
Zlate în „Era Socialistă“, nr. 1/1982: Psihologia vieții sau viaţa şi psihologia). 

Nici „dezvoltarea“ şi nici „psihogeneza' nu definesc „desăvârşirea-de- 
sine“. Termenii de „dezvoltare“ şi „psihogeneză' desemnează realităţi mai 
ample şi sunt, fără îndoială, supraordonate celui de-al treilea. „Desăvârşirea- 
de-sine“ desemnează specificitatea dezvoltării umane a psihogenezei umane. 
Altfel spus, indică faptul că omul poate deveni conştient de faptul că se află în- 
tr-un permanent proces de dezvoltare, de edificare a cărei „formulă“ psihică 
este psihogeneza. Dar această „luare la cunoştinţă“ despre sine este de natură 
să revoluţioneze pur şi simplu datele problemei: se poate „acţiona“ în sensul 
psihogenezei sau împotriva ei — dar ultima alternativă este improbabilă din 
evidente şi puternice motive ontologice, ba chiar biologice. 

Desigur, se ridică o problemă în legătură cu momentul intervenţiei acestui 
„factor revoluţionar“. Cât de devreme îşi poate conştientiza fiinţa umană 
condiţia psihogenetică şi epigenetică. 

Este foarte probabil că nu o poate face într-o etapă când performanţele 
sale nu le depăşesc pe acelea ale cimpanzeului: de la O la 1,5 ani. Este 
oarecum limpede că numai după ce apare acea „funcţie coperniciană' — 
capacitatea semiotică — putem vorbi de naşterea unei veritabile conştiințe-de- 
sine. Momentul va fi fiind în rezonanţă cu procese care au loc pe palierul 
afectiv, în special în legătură cu trecerea de la dualismul iniţial la egocentrismul 
care începe pe la această vârstă. 

Egocentrismul ar putea fi privit nu numai ca un „minus efectiv“ — cum 
sugerează Piaget. Copilul de 2-7 ani se crede „centrul universului“. Înainte de 
a fi o iluzie stupidă, această trăire este de un realism psihologic izbitor. 
Protagoras din Abdera — pe care l-am citat pe prima pagină a acestei cărţi — 
credea acelaşi lucru. Şi oare greşea? Nu-i vorba de simple metafore, de jocuri 
stilistice. Copilul de doi ani nu este măsura reală şi nici centrul real al 
Universului dacă privim problema din punctul de vedere al fizicii, şi totuşi, din 
unghi psihologic, trăirea este reală. potenţial, copilul se simte nu numai pe 
măsura Universului, ci şi capabil să-l cucerească. 

„Decentrarea afectivă“, adică descoperirea raportului eu-univers 
sugerează copilului nu o simplă balanţă în care „eu“ echilibrează greutatea 
„realului“. Pur şi simplu, copilul se simte în centrul realităţii, deci capabil s-o 
abordeze din toate punctele de vedere, adică s-o cucerească. Este un gen de 
„forță“ specială incomparabilă cu alte tipuri de energie şi neconectabilă la 
aparate de felul celor construite de psihotronicienii obsedaţi de ideea de a 
înlocui petrolul cu altceva mai ieftin. 

Aşadar, denumirea de „funcţie semiotică“ — restrictivă într-atât încât să nu 
supere vreo ureche pozitivistă — ni se pare oarecum improprie. „Fenomenul“ 
care se declanşează pe la doi ani va fi având legături indiscutabile cu 
inteligenţa senzorio-motorie şi, mai departe, cu cunoaşterile ereditare care 
domină lumea infraumană. Suntem departe de a vedea aici vreun „har divin“ 

sau ceva „ivit din senin“. Dar este limpede că acest „fenomen“ presupune totuşi 
o schimbare de anvergură: mişcările sugarului devin acțiuni. Căci trebuie să 
distingem clar între mişcări şi acțiuni. Mişcări, mişcare — aceasta spune ceva 
esenţial despre materia vie şi nevie, în general. Dar nu despre organizarea 
umană a materiei — care îndrăznim să presupunem că, într-un anumit sens, 
n-a început niciodată cu primii hominizi şi nici nu începe o dată cu concepţia 
sau expulzarea puiului de om; ci numai pe la doi ani, când mişcările acestei 
„materii“ se complică într-atât încât, ajungând la un „punct critic“, declanşează 
„expansiunea umanului“. Numai acţiunile pot fi interiorizate, întrucât numai ele 
au finalitate. Scopul, anticiparea, presupunerea, ipoteza — iată căile prin care 
începe cucerirea realului. Mişcările n-au finalitate; ele nu vor putea deveni 
niciodată „operații“ sau „strategii mintale“ nici la amoeba, nici la cimpanzeu. Am 
putea propune aşadar o definiţie: Omul este fiinţa care acfionează. 

Cititorul ar putea presupune că are de-a face aici cu o speculație 
oarecare. Îl asigurăm că este vorba de fapte. Fenomene precum cele 
prezentate în partea a doua nu pot fi înţelese fără o interpretare precum cea 
întreprinsă aici. Experienţa noastră ne-a furnizat însă şi altele. lată doar una 
singură. Deseori, sub aparenţa handicapului auditiv am întâlnit copii 
handicapaţi intelectual, uneori foarte grav. lată un rezultat bazat pe observaţii 
minuţioase: dincolo de intelectul de limită, în zonele dezolante ale debilităţii 
mintale şi cretinismului, mecanismul accelerării nu funcţionează. Debilii, cretinii, 
idioții nu pot fi recuperaţi prin experimente constructive. În primul rând, nu pot fi 
recuperate întârzierile şi, apoi, nu se poate pune problema declanşării unor 
„decalaje pozitive“. De ce? 

În această zonă nu mai există, probabil, acţiune, ci numai mişcare. 
Orientarea spre scop este un semn al inteligenței umane şi ea poate fi luată 
drept criteriu esenţial al „testelor de inteligență“. (Presupunem chiar că 
adoptarea unui asemenea criteriu va fi de natură să amelioreze în mod esenţial 
actualele teste şi metode de probare a inteligenţei umane care, după o opinie 
subiectivă, sunt încă, astăzi, departe de a surprinde şi evalua speci;ficitatea 
inteligenţei umane). 

Or, care sunt sursele posibilităţii de a accelera instruirea şi psihogeneza? 

Înainte de orice, experimentatorul trebuie să aibă încredere paideutică în 
cel care învaţă. Cel care învaţă — ne referim la „învăţarea autentică“, în sensul 
lui Inhelder — se descoperă pe sine şi se construieşte pe sine. Într-un cuvânt, 
se desăvârşeşte, se umanizează din ce în ce mai complet. 

Orice experiment care nu pleacă de la această premisă va fi cu siguranţă 
ratat. Există raţiuni pentru a acorda această încredere celui care învaţă? Fără 
îndoială mai multe, dar una singură este sugestivă: nu avem nici un motiv să 
nu fim de acord că din punctul de vedere al trăirilor sale psihologice copilul, 

Omul din el însuşi, nu ar fi, cum spunea Protagoras, capabil să egaleze prin 
efortul său (zowog, poiesis = „travaliu lăuntric“), ba chiar să şi depăşească, 
epopeea cosmosului întreg. 

Repetăm: aceasta nu este o „argumentare metaforică“, ci o stare de 
lucruri. Copilul resimte puternic în plan lăuntric această putere de a cuceri 
universul şi de a se construi plenar pe sine — aceasta este, probabil, prima şi 
cea mai autentică formă a conştiinţei-de-sine — şi ar fi o eroare de neiertat să 
tratăm această trăire ca pe un „fenomen negativ“ şi nu ca pe o extraordinară 
„resursă“. Există, fără îndoială, în această trăire animism şi sincretism, cum au 
stabilit Wallon şi Piaget. Este însă o chestiune de ingeniozitate a 
experimentatorului şi a educatorului ca, în loc să estompeze această trăire a 
copilului (în virtutea propriilor trăiri care vor fi presupus „spulberarea iluziilor“ şi 
„rănirea lăuntrică“ în confruntarea cu „asprimea realității“), s-o utilizeze 
inteligent în direcţia autocunoaşterii şi autoconstruirii celui care învaţă şi se 
dezvoltă. Căci „asprimea realității“ este ea însăşi o iluzie: realitatea nu este nici 
aspră şi nici blândă, ea există pur şi simplu. „Energia“ psihică şi „neutralitatea“ 
exemplară a realităţii — iată ce trebuie selectat din noianul de evidențe pentru a 
clarifica calea spre o învăţare cu adevărat „autentică“ şi care va conduce astfel, 
aproape spontan (desigur, e vorba de o „spontaneitate“ înrudită cu cea avută 
în vedere de Piaget), spre ceea ce am numit „accelerări“ şi „supraaccelerări“ 
ale învăţării şi dezvoltării. 

Încrederea acordată celui care desfăşoară o învăţare autentică este 
condiţia experimentării şi educaţiei accelerative. Fără ea, orice supapă prin 
care energia autodezvoltării ar putea să iasă la iveală rămâne închisă. 

Dar trebuie să atragem atenţia asupra unui fapt esenţial. Înseamnă, oare, 
că, dacă nimeni nu construieşte psihogeneza altuia întrucât fiecare se 
construieşte pe sine, ceea ce-i rămâne cercetătorului sau educatorului ar fi să 
se retragă definitiv din sfera actului educaţional, cum cerea Rousseau şi cum 
face „observatorul“ cercetărilor constatative piagetiene? 

Indiscutabil, nu. În realitate, orice experiment constructiv a presupus o 
implicare profundă a experimentatorului în experimente: un fel de micşorare 
progresivă a distanțelor dintre experimentatorul adult şi copiii (care 
„experimentau“ pe ei înşişi ideea autodepăşirii) până la un fel de „punct zero“ 
în care înţelegerea dintre „părți“ devenea perfectă. Să nu ne facem iluzii. 
Copilul singur nu învaţă mare lucru; cel care-i poate canaliza „energia“ uriaşă 
este adultul. Accelerarea nu se produce spontan decât în împrejurări 
întâmplătoare. „Energia“ singură nu înseamnă încă nimic. Posibilitatea 
autodezvoltării nu este încă dezvoltare, ca şi cea a învăţării care nu este încă 
autentică. Copilul trebuie ajutat prin contact uman să-şi autentifice învăţarea 
spre a se putea autodezvolta. Dar pentru aceasta el are nevoie, înainte de 
Orice, să i se acorde încredere. 

Se poate pune întrebarea: „ce rost are, totuşi, acest accent pus asupra 
conştiinţei celui care învaţă?'-Am putea răspunde în termeni economici, de 
eficienţă. Fie şi numai dacă rolul conştiinţei şi cel al conştiinţei-de-sine s-ar 
restrânge la posibilitatea accelerării instruirii, nu şi la aceea a depăşirii condiţiei 
biologice a omului, şi totuşi — aşa cum au sesizat foarte bine cercetătorii 
pragmatici — foloasele ar fi mari. Există însă valori care depăşesc pe cele 
economice. Omul este el însuşi o asemenea valoare, ba chiar cea mai mare 
între toate. Concepţia piagetiană are meritul de a fi înfăţişat psihogeneza ca o 
îndepărtare progresivă a omului de condiţionarea sa biologică, un câştig lent - 
deşi niciodată complet — de autonomie intelectuală faţă de legi care domină 
structurarea organică. Accelerarea ar putea fi însă interpretată, ab initio, ca o 
depăşire completă a acestei condiţionări şi ca un câştig vast în planul cuceririi 
şi construirii umane prin depăşire de sine. 


Capitolul 3.2 


PUTEREA OMULUI ASUPRA NATURII UMANE 


În acest capitol încerc să pun în acord străvechi intuiţii paideutice cu 
rezultate recente şi promisiuni ale cercetărilor psihopedagogice de azi şi de 
mâine. 

Să recapitulăm câteva fapte în legătură cu raportul dintre natura umană 
şi puterea educaţiei. 

„Pedagogia esenței“ a decretat puterea absolută a educaţiei asupra 
naturii umane; a postulat, deci, imperfecțiunea acestei naturi şi a admis 
perfectibilitatea ei. Dimpotrivă, „pedagogia existenţei“ a decretat perfecțiunea 
naturii umane şi, inerent, a respins — ca inutilă şi absurdă — chestiunea 
perfecţionării acesteia. 

Este vorba nu doar de două teorii pedagogice oarecare ci, pur şi simplu, 
de două viziuni fundamentale şi opuse care au scindat gândirea şi practica 
pedagogică, transformându-le într-o lume de confruntare perpetuă şi care a 
generat un impas din care s-a părut că mai există ieşire. Pedagogia a rămas 
mult în urma unor ştiinţe care au apărut chiar mai târziu decât ea. Este, în 
general, un adevăr larg recunoscut. Cine poartă vina? S-a spus că vina ar 
purta-o alte ştiinţe conexe şi auxiliare care nu i-au furnizat suficiente date 
riguroase pentru a-i permite spectaculoase sinteze. Admitem că aici este o 
parte din adevăr. Dar vina gravă o poartă pedagogia însăşi care a întârziat 
nepermis de mult saltul dialectic pe care contradicţia sa fundamentală îl făcea 
posibil şi necesar. Cantonarea în impas — atât la nivelul teoriei, cât şi la acela 
al practicii — a generat nu numai o anumită „mulţumire-de-sine“ — nepermisă a 
priori atât omului de ştiinţă, cât şi practicianului din orice domeniu care, după o 
expresie, „nu trebuie să aibă somn liniştit niciodată din cauza obsesiei că au 
încă de înfruntat un necunoscut prea mare“. Un teoretician fad, care 
vehiculează un limbaj bătrânicios şi sfătos alcătuit mai ales din propoziţii care 
încep cu „Ar trebui să...“ şi „N-ar trebui să...“ şi un dascăl — practician vanitos 
şi auster — au alcătuit un peisaj care de multă vreme nu mai stârneşte admiraţia 
nimănui şi căruia, în 1967, Jennings i-a pus o firmă nimerită: „Deșertul 
pedagogic“, explicând că e vorba de un imperiu în care se poartă „leacurile 
băbeşti ale şcolilor publice“ (194). 

Într-adevăr, se poate considera că opoziţia perpetuă dintre „ambientalişti“ 
şi „ineişti' este o prelungire a aceleiaşi vechi opoziții dintre „pedagogia esenței“ 

şi „pedagogia existenței". Noua opoziţie este alimentată de „centrarea“ pe 
termeni noi: ereditatea versus mediul, organismul versus ambianța, individul 
versus societatea etc. Piaget este acela care a încercat depăşirea acestor 
opoziții printr-un efort serios, invocând existenţa unui tertium pe care l-a 
considerat a fi interacţiune între oponente. Dar Piaget a împrumutat ideea 
tertium-ului din biologie, concret — de la C.H.Waddington (194). În ciuda 
gestului, precum în teoria „revenirii la creodă“, Piaget a recăzut într-un sistem 
explicativ care în esenţa lui rămâne ineist. Piaget este un rousseau-ist modern 
şi, indiscutabil, el rămâne tributar unor viziuni „existenţialiste“ asupra omului, 
crezând — întocmai ca renascentiştii şi iluminiştii — că domeniul naturii biologice 
umane este acela al perfecțiunii însăşi în care nu mai sunt posibile alte 
perfecţionări arbitrare. 

El a recunoscut, întotdeauna în mod formal, un rol al mediului şi al 
educaţiei în dezvoltarea personalităţii umane. În 1964, era încă un contestatar 
convins al ideii privind posibilitatea de a accelera instruirea şi dezvoltarea. 
După cercetările accelerative genoveze, el a fost nevoit să admită această 
posibilitate ca pe un amănunt şocant, dar gratuit, şi oarecum inutil sistemului 
său pe care, în intimitate, îl credea, probabil, „suficient sieşi'; întocmai ca, 
altădată, Laplace care nu avea nevoie de ipoteza existenţei lui Dumnezeu 
pentru a explica naşterea Universului. Dar problemele nu erau analoage. 

Desigur, concepţia piagetiană a reuşit să ducă la un punct critic opoziţia 
străveche — ceea ce constituie un merit apreciabil. Dar, de aceea, un paricid 
trebuie săvârşit împotriva „părintelui psihologiei genetice“: rezultatele 
accelerării nu trebuie explicate în cadrul sistemului piagetian, chiar dacă acest 
lucru ar fi posibil. O prelungire a dramei gândirii educaţionale s-ar produce; ba 
poate chiar transformarea ei într-o adevărată tragedie. Căci, întâia oară, după 
zeci de secole, „deşertul pedagogic“ ar putea deveni roditor. Gândirea 
piagetiană a generat o adevărată paradigmă — şi acesta este un fapt ce trebuie 
privit cu luciditate: paradigma piagetiană este o capcană care a fascinat, 
precum Gorgona, pe mulţi, dar lucrul inteligent pe care-l poate face cercetătorul 
accelerării este nu cufundarea în prăpastie, ci un salt peste ea. Şi iată o 
propoziţie care semnifică posibilitatea unei astfel de depăşiri: Asupra naturii 
umane are putere omul însuşi. Sau, mai concret: Fiecare are putere asupra 
propriei naturi. O ştiau grecii antici şi creştinii medievali. Noi am uitat acest 
adevăr crucial. 

Acest înfeles ar putea fi pur şi simplu postulat pentru a sprijini cercetări 
din care gândirea şi practica educaţională pot renaşte. Dar să nu ne facem 
iluzii. În afară de cazurile în care afirmaţia de mai sus este utilizată retoric, sunt 
prea puţini cei care ar accepta-o în mod serios. Persistă o reţinere gravă, mai 


1. Eugenia Grosu, Taine ale creierului, Editura Albatros, Bucureşti, 1980. 

ales din partea cercetătorilor şi teoreticienilor care nu concep să accepte ceva 
ce n-a fost dovedit pe un „număr suficient de cazuri“. Mentalitatea este 
statistomană, dar îşi are întrucâtva justificare. Ideea autodezvoltării a mai fost 
vehiculată. Există cel puţin două domenii în care ea a fost folosită cu un înţeles 
cuceritor: individul posedă în sine uriaşe „forţe latente“ pe care cu o anumită 
trăire le poate redeştepta şi folosi în scopuri ce depăşesc condiţia „normală“ a 
omului. Un astfel de domeniu este cel mistic de provenienţă orientală. În Yoga 
şi Budismul Zen există teorii sofisticate, în acest sens, şi practici afiliate de 
cucerire a nemuririi, de transcindere în Nirvana, de cucerire de sine, de 
contopire cu Infinitul etc. Interesant este doar faptul că aceste practici presupun 
un ritual ascetic de o asprime dusă uneori până la cruzime. Ne aflăm, aşadar, 
în faţa unor forme reînviate de „pedagogie procustiană“ care, înainte de a avea 
de-a face cu chestiunea accelerării ţin, pur şi simplu, de o mentalitate tantrică 
şi esoterică indiscutabil anacronică. 

Un al doilea domeniu de vehiculare a ideii autodezvoltării (sau a puterii 
fiecăruia asupra lui însuşi) este cel parapsihologic. În cercetările privind telepatia 
şi chiromanţia este, implicit, conținută ideea unor „puteri latente“ care ar putea fi 
redeşteptate prin efort propriu. Psihotronica a acreditat deja opinia că, spre 
deosebire de ce credeau adepţii Vedantei hinduse (aceştia erau convinşi că 
„puterile latente“ se află în „coada şarpelui kundalini“, deci în coccisul coloanei 
vertebrale), virtus dormitiva ar fi localizată în creierul nostru care ar conţine încă 
„taine neştiute de nimeni“ (84). Dar această mentalitate, chiar dacă nu este 
mistică precum cealaltă, este evident magică şi se află şi ea în afara raţiunii 
ştiinţifice care nu admite că, închizând un ochi, omul ar putea stinge soarele de 
pe cer, ci că, dimpotrivă, mersul planetelor şi al lumii determină ritmuri ale vieţii, 
cum sunt probabilele „ritmuri“ şi „cicluri“ biologice (regăsite şi la om). 

Desigur, în legătură cu acestea din urmă se pune întrebarea simplă: câtă 
putere au ele asupra omului? Câtă putere are mersul lunii asupra destinului 
uman? Interpretările fataliste — aşa cum se întâmplă întotdeauna când se 
descoperă legi biologice — n-au întârziat să apară. S-a pus, de exemplu, în 
circulaţie ideea că, atunci când se-ntretaie într-un punct critic două cicluri este 
mai bine să nu ieşi din casă pentru că este previzibil, sigur chiar, că ţi se va 
întâmpla o nenorocire. Or, aceasta dovedeşte că, în plin secol XXI, 
mentalitatea şamanică persistă şi că funcţia Vrăjitorului din ginta matriarhală 
n-a dispărut. 

Or, ceea ce dorim să acredităm în aceste pagini nu are nimic de-a face 
cu aceste obsesii iraționale — fie ele mistice, magice sau şamanice — căci este 
vorba de posibilitatea avtodepășirii conştiente; idee care, nu numai că 
accentuează rolul conştiinţei şi raţiunii în acest proces, dar se şi opune aceleia 
că ar fi posibilă vreo depăşire oriunde acolo unde lipseşte conştiinţa. 

Desigur, nu totul este lipsit de rost şi nici vehicularea mistică, magică sau 
şamanică a ideii de putere a omului asupra lui însuşi nu este total lipsită de 
sens. Dimpotrivă, acolo era vorba de presimțirea puterii pe care omul o poate 
avea asupra sa. Fiind vorba de o presimţire, nu este vorba de loc de ceva cu 
totul în afara raţiunii pentru că şi cel mai înfocat teolog sau teozof s-a folosit de 
rațiune pentru a-i demonstra inferioritatea în raport cu credinţa, chiar dacă 
ideea e falsă. Dar presimțirea nu este decât un fapt de conştiinţă vag şi neclar, 
cum sunt, în formă incipientă, toate ideile noastre. Clarificările ne vin — cum au 
arătat Aristotel şi Bacon — din şirul de silogisme şi experimente repetate. Dar 
orice clarificare este rezultatul unor neclarităţi iniţiale. Asupra acestor evidențe 
nu mai insistăm inutil. Ceea ce este de afirmat cu claritate este că, deşi ideea 
puterii omului asupra lui însuşi a fost anticipată în forme vagi şi greşite, 
clarificarea ei a fost amânată timp de milenii din cauza unei sciziuni profunde a 
gândirii ştiinţifice orientate asupra omului şi în special a gândirii educaţionale. 
O dată atingând un punct critic, această sciziune obligă la limpezirea unui 
adevăr de mult presimţit, însă niciodată interpretat ştiinţific. 

S-ar putea, desigur, afirma că o cauză concretă a acestei amânări se află 
în caracterul datelor pe care psihologia le-a oferit pedagogiei în ultimele secole: 
fapte relevate de o psihologie care nu lua în seamă faptul cel mai important — 
conştiinţa umană. Nevoită să apeleze la biologie, pedagogia s-a pierdut într-un 
noian de amănunte fiziologice, neurologice, zoologice, botanice şi genetice din 
care a câştigat multe, dar a pierdut din vedere esenţialul: posibilitatea ca omul 
să fie posesorul unei calităţi ieşite din comun în jungla biologică. Or, este 
limpede: omul posedă această capacitate. Ea este conştiinţa umană. Cu 
ajutorul ei, omul poate egala în dimensiuni Universul şi se poate crea realmente 
pe sine ca fiinţă plenară. 

Omul nu devine, el se desăvârşeşte. Aceasta cu ajutorul conştiinţei. Ori 
de câte ori se are „în vedere“ pe sine, cu ajutorul ei omul devine propria sa 
oglindă. Dar numai la atât se reduce conştiinţa-de-sine, la o contemplare — fie 
ea pasivă, precum cea hindusă, fie activă, precum cea socratică? De ce s-ar 
cunoaşte omul pe sine ? Şi aici există un scop. El este, foarte probabil, 
desăvârşirea-de-sine. Prin urmare, omul se construieşte pe sine. Conştiinţa, 
mai ales în forma conştiinţei-de-sine, înseamnă, în ultimă instanţă, putere 
asupra propriei naturi. O putere mai autentică decât procustiana Forţă aflată în 
afara omului şi a sinelui său. 

Dar conştiinţa este ea însăşi viaţă şi nu ceva „în afara vieții“. Prin urmare, 
ea însăşi se construieşte o dată cu complexificarea acesteia. Conştiinţa nu a 
apărut o dată cu prima celulă vie. A trebuit să aştepte apariţia omului. Prin 
urmare, este supusă legilor evoluţiei. Şi este, tot astfel, foarte probabil supusă 
şi celor epigenetice şi psihogenetice. O dovadă vie este că fiinţa umană se 
naşte nu în inconştienţă (expresie care desemnează o pierdere temporară a 

conştiinţei), ci pur şi simplu, fără conştiinţă. Conştiinţa se construieşte. Aceasta 
este o problemă cheie fără de care orice progres psihologic poate fi socotit prea 
puţin semnificativ întrucât este reductibil, mai devreme sau mai târziu, la 
explicaţii fie biologice, fie logice. 

Dar această problemă a părut atât de dificilă, încât lipseşte cu 
desăvârşire la asociaţionişti şi, mai ales, la behaviorişti. Teoria Gestalt-ului s-a 
apropiat de ea cu sfială şi pe această linie holismul modern este nevoit s-o 
accepte sub forma unei realităţi care ar conferi unitate vieţii psihice. Dimpotrivă, 
sub diverse denumiri ea a fost considerată de la început drept cea mai 
marcantă, cea mai pregnantă particularitate a fiinţei umane de către filosofii 
denumiți, de regulă „idealişti“. Un fel de culme o reprezintă în acest sens, J.W.F. 
Hegel. „Fenomenologia spiritului acreditează chiar ideea unei conştiinţe 
supraindividuale care se construieşte pe sine prin salturi dialectice, înaintând 
de la senzaţii şi percepții către conştiinţa de sine şi regăsirea identităţii acesteia 
sub forma unui fel de Spirit Absolut. „Fenomenologia“ hegeliană ar putea fi 
interpretată, aşadar, ca o psihologie a conştiinţei individuale aplicată sau, mai 
corect, extrapolată la istorie. Ideea este, neîndoielnic, de natură să ducă la 
depăşirea, poate nepermisă, a faptelor verificabile. Dar ea sugerează 
convingător un adevăr: obiectivitatea conştiinţei ca proces şi a fenomenelor ei, 
dincolo de izvoarele inerent subiective. Marx a acceptat, indiscutabil, această 
„sugestie idealistă“ atunci când a definit omul drept „fiinţă generică“. El a atras, 
în acelaşi timp, atenţia asupra faptului că conştiinţa rămâne de natură şi esenţă 
socială şi această idee ar putea fi considerată ca deja „verificată experimental" 
de psihologi, dacă avem în vedere că este singura explicaţie raţională care ar 
putea fi dată în legătură cu cazurile de „enfants sauvages“, cu adăugirea că 
există o perioadă limitată în care conştiinţa se poate construi, dincolo de care 
însăşi condiţionarea socială a conştiinţei individuale rămâne inoperantă. 

Ananiev a dedicat cercetări amănunțite problemei conştiinţei-de-sine, 
ajungând la concluzia că aceasta este, de asemenea, o realitate indubitabilă şi 
că ea ar trebui discutată în raport cu ceea ce s-ar putea denumi „conştiinţa-de- 
obiect“. Există o perioadă când copilul are „conştiinţa-de-obiect', dar încă nu 
are „conştiinţă-de-sine“. Această perioadă este foarte scurtă şi, în timpul ei, 
copilul vorbeşte despre sine la persoana a Ill-a. Dar descoperirea-de-sine se 
produce relativ repede şi încă de pe la 3 ani şi jumătate, în condiţii obişnuite, 
copilul are deja conştiinţa sinelui. Prin urmare, ceea ce psihologii adolescenţei 
şi hebelogii centraţi exclusiv asupra domeniului lor cred că se produce abia pe 
la 15-16 ani, se produce totuşi cu peste 10 ani mai devreme. Ce să mai spunem 
despre această eroare, evidenţă înrudită cu „raţiunea care doarme“ a lui 
Rousseau şi care este destul de pregnantă şi la Piaget? 

Dar ce este conştiinţa ca fenomen psihic? 

Rubinstein a accentuat asupra „caracterului obiectual' al conştiinţei, 
luând aşadar în seamă un fel de conştiinţă spaţială. A.N. Leontiev, dimpotrivă, 
a luat în seamă timpul, a vorbit de un „mecanism de prezeintificare' care ar 
defini crucial conştiinţa. „Prezeintificarea“ s-ar naşte în legătură cu scopurile, 
care ar fi determinate de mijlocitori — obiecte, persoane. Dar este limpede că 
mijloacele nu preexistă scopurilor. Există totuşi ceva care preexistă scopurilor, 
întrucât acestea nu se nasc din nimic. Este vorba de ceea ce psihologia clasică 
denumeşte „motive“. Motivația — energia psihică specifică — trebuie pusă în 
legătură cu acel „elan uman“ care este, neîndoielnic, altceva decât „elanul vital“ 
bergsonian. „Axa motiv-scop“, despre care vorbeşte Popescu-Neveanu, pare 
crucială pentru înţelegerea psihologică a conştiinţei. Dar esenţialul rămâne 
„elanul uman“ — un fel de imagine umană a „ritmului vital“, evidenţiat de 
Branchet la scara întregii vieţi şi din care izvorăsc, probabil, toate. Nota 
distinctivă a acestui „elan“ este tensionalitatea sau, cum se exprimă Husserl, 
„intenţionalitatea“. Într-adevăr, pare limpede că ea este capabilă să confere 
conştiinţei calitatea de a fi „donatoare de sensuri". Or, scopul şi sensul sunt 
elementele cruciale care conferă substanţă „prezeintificării“ şi „obiectualizării“ 
conştiente sesizate de Leontiev şi Ananiev. Căci, cum observa H. Ey, prin ceea 
ce devine evidenţă conştiinţa este trăirea unui fel de „percepții lăuntrice“ de 
genul: „aici şi acum există“; şi, tot astfel, conştiinţa-de-sine apare ca o percepţie 
lăuntrică de genul „sunt aici şi acum în raport cu ceva care există“. 

Desigur, viaţa psihică nu este numai conştiinţă sau numai conştiinţă-de- 
sine, dar acestea reprezintă totuşi „marea evidență“ magistrală de care trebuie 
ţinut seama înainte de a căuta explicaţiile psihogenezei în instincte şi reflexe — 
precum biologiştii; în vise şi structuri ale inconştientului — precum psihanaliştii; 
în „mecanisme“ şi „agregate“ — precum instrumentiştii. 

Dar cum se dezvoltă aceste procese cruciale? 

Acel „elan uman“ este probabil o energie preorientată difuz la începuturi, 
apoi din ce în ce mai limpede şi clar: motivaţia. Alcătuită din imbolduri 
tensionate, ea va apărea mai târziu ca o „structură tensională“ (Husserl). 

„Axa motiv-scop' va defini apoi conştiinţa care va apărea ca o țesătură de 
mii de astfel de axe. Când tensiunea va fi orientată asupra unui „obiect mai 
aparte decât altele“ — propria persoană — această tensiune va apărea probabil 
ca supradimensionată. Descoperirea-de-sine nu este o descoperire oarecare. 
„Eu“ este o vorbă mai importantă decât vorba „metagalaxie“. „Eu“ poartă un 
înţeles comparabil numai cu acela al cuvântului „Univers“. În concepţia 
piagetiană, egocentrismul de pe la 2-7 ani este privit ca un fenomen negativ. 
Calea firească este considerată „decentrarea“ prin care se ajunge ulterior în 
extrema cealaltă — „adultrismul“ — pentru ca, foarte târziu copilul să ajungă la o 
conştiinţă a independenţei sale față de sine, să facă trecerea de la 
„heteronomia morală“ la „autonomie morală“. Parcursul este, evident, kantian, 

şi în domeniul psihogenezei afectivității, cum a descris-o Piaget, ne izbim de 
aceeaşi lume a condiţionărilor logice şi organice care-l fascinaseră pe marele 
genovez în operele logisticienilor şi biologilor în aşa măsură încât a căutat să 
le pună în acord, să creeze o armonie care probabil există, dar interesează mai 
puţin. 

Şi totuşi, „egocentrismul“ — sursa imaginilor hiperbolizate ale copilului 
despre sine — este probabil „mecanismul moral“ prin care imboldurile şi 
scopurile sunt focalizate asupra sinelui, declanşând autodepăşire. Desigur, 
fenomenele egocentrice se produc prioritar pe „palierul afectiv“, şi nu pe cel 
cognitiv, şi se poate pune problema dacă este posibilă extrapolarea 
explicaţiilor. Pare însă neîndoielnică o anumită situaţie paradoxală în acest 
domeniu. Majoritatea psihologilor contemporani este gata să recunoască fără 
proteste principiul unității vieții psihice, ideea rezonanţei şi intercondiţionării 
profunde a proceselor sale. Totuşi, la nivelul cercetărilor empirice, tradiţia 
asociaţionistă şi behavioristă încă îşi spun cuvântul. Unitatea vieţii psihice este 
asigurată, fără îndoială, înainte de orice, prin conştiinţa sau activitatea 
conştientă. Ausubel şi Robinson consemnează „argumentul“, devenit „şcoală 
de opoziţie“ la cercetările accelarative pe care îl aduc cu seriozitate psihologii 
neobehaviorişti americani, potrivit căruia „accelerarea va pricinui în mod 
inevitabil unele vătămări“ (14). Se au în vedere, evident, posibile „vătămări“ pe 
„palierul afectiv' în condiţiile accelerării dezvoltării „palierului cognitiv“. Dar 
există oare asemenea „paliere“ altundeva decât în manualele şi tratatele de 
psihologie clasică? Admiţând principial unitatea vieţii psihice, rămâne să vedem 
în orice „accelerare a instruirii“ şi în orice „accelerare a psihogenezei' 
fenomene prin care se produc transformări pozitive în ansamblul vieţii psihice. 
Desigur, acesta nu este decât un mod de a vedea, care instituie, tot principial, 
caracterul pozitiv al oricărei depăşiri de sine. 

Aceasta este însă o problemă generală care nu exclude, totuşi, 
posibilitatea ca anumite depăşiri, fie ele accelerări psihogenetice sau 
instrucţionale, să genereze şi „efecte nescontate“ profund negative. 

Să revenim însă la chestiune psihogenezei conştiinţei. Cu 
„egocentrismul“ ea instituie conştiinţa-de-sine într-o formă încă inexistentă, 
având însă, în esenţă, ceva profund util. Primele forme ale conştiinţei-de-sine 
nu sunt altceva decât anticipări ale posibilităţilor de dezvoltare, o presimţire a 
marii disponibilităţi a psihogenezei umane pentru învăţarea autentică şi, deci, 
pentru autodezvoltare. 

Confruntările ulterioare ale acestei conştiinţe care exagerează 
dimensiunile sinelui, înlocuind realul cu posibilul, vor îngusta din ce în ce mai 
mult domeniul ei de competenţă anticipată. Un exemplu simplu poate fi 
considerat, dacă nu eşecul, cel puţin dificultăţile prelungite de înţelegere a 

problemei 2 + 2 = 4 care se pune în clasa |. Nazareno Padellaro consemnează 
o astfel de dificultate avută în copilărie de Carl Gustav Jung (140). 

Viitorul mare clasic al psihanalizei îşi punea pe la 7 ani o întrebare 
sfâşietoare în faţa unei abstracții care într-adevăr violentează înţelegerea 
oricărui copil de acea vârstă: „De ce 2 + 2 = 4?'. ŞI totuşi, nu numai viitorii 
savanţi, ci orice copil, ba chiar şi copiii handicapaţi de auz pot înţelege cu 
uşurinţă dece 2 + 2 = 4 şi aceasta chiar de pe la 5-6 ani. Jung a consemnat că 
la el această înţelegere s-a produs târziu, dar că, pur şi simplu, a echivalat în 
plan lăuntric cu o descoperire de sine, o descoperire a resurselor remarcabile 
de înţelegere şi învăţare de care dispunea. Ceea ce, după opinia noastră, nu 
trebuie receptat ca o afirmaţie gratuită, ci ca un fapt ştiinţific. Dar confruntările 
copilului cu rezultate gata obținute şi exprimate abstract sunt în general vaste şi 
nu încep o dată cu şcoala, deşi clasele primare sunt pline de astfel de lupte 
ucigătoare din care, până la urmă, copilul iese învins. Părinţii învaţă copiii 
număratul pe dinafară, copiii descoperă, însă, număratul pe degete care îi ajută 
să înţeleagă şirul numerelor naturale întocmai ca sumerienii; la şcoală acest 
„obicei primitiv“ este aspru pedepsit ş.a.m.d. 

„Adultrismul“ piagetian nu este decât aspectul formal al unei maxime 
îngustări a dimensiunilor principale ale conştiinţei ca anticipare a disponibilităţii 
şi posibilităţilor psihice de dezvoltare. O nouă ajustare se produce din nou, de 
regulă, după această perioadă pe care hebelogii au înregistrat-o ca „adevărata 
naştere“ a conştiinţei-de-sine. Ea a fost pusă de către psiho-fiziologi în legătură 
cu transformările de natură sexuală care se produc pe la 14-15 ani. Rouselle, 
de profesie medic, a dat chiar o interpretare psihanalitică vârstei adolescentine, 
întocmai cum făcuse Freud cu vârsta preşcolară (166). În realitate este vorba 
de un fel de „revenire la creodă“, atât doar că, în acest caz, „calea necesară“ 
nu presupune constrângătoare limite, cu doar o viziune, o nouă anticipare a 
marilor posibilităţi de dezvoltare a conştiinţei. Un nou egocentrism îşi face loc 
după această „revoltă juvenilă“ de care vorbeşte M. Debesse; dar şi acesta se 
va stinge într-un stoicism perpetuu, dacă nu chiar în blazare şi scepticism 
profund, o dată cu marile confruntări ale tinereţii cu „viaţa aspră“. Şi astfel, „cel 
născut să se desăvârşească'“ îşi continuă opera creaţiei de sine depăşind, cel 
mai adesea, prea puţine obstacole şi construind, în general, prea puţin din ceea 
ce întrezărise şi anticipase. E un fapt psihologic pregnant şi care nu mai are 
nevoie să fie „măsurat“, că cei mai mulţi adulţi sunt nemulţumiţi de ceea ce au 
făcut din ei înşişi şi blazaţi cu privire la ceea ce ar putea face în viitor; dar 
„renasc“ ori de câte ori posibilităţi noi de dezvoltare se ivesc pentru că, totuşi, 
în ciuda oricăror vicisitudini, imaginea despre sine continuă să rămână pozitivă 
toată viaţa. 

Desigur, conştiinţa-de-sine nu dispare în „epoca adultrismului' pentru a 
renaşte o dată cu „revolta juvenilă“. Dar ea păleşte: copilul devine acum, aşa 

cum spunea Platon, doar umbra gigantului care se crezuse a fi ca preşcolar. E 
o dramă reală asupra căreia s-a insistat mult, deşi numai unilateral, aceea că 
școala de tip clasic şi familia autoritară sting şi înăbuşă multă vreme, în loc să 
dezvolte şi să utilizeze, uriaşele resurse pe care conştiinţa-de-sine 
„egocentrică“ le pune nu numai la dispoziţia fiecărei ființe umane, ci şi la 
dispoziţia oricărei educaţii întemeiată pe „încredere acordată celui care învață" 
și, deci, autentică. Un astfel de fenomen negativ se răsfrânge şi asupra 
adolescentului care „visează să transforme Universul“ — cum se exprima 
Debesse; de această dată însă, factorul inhibitor îl va juca o societate cu 
structuri rigide şi, în general, închisă tendinţelor de exprimare în „fenotipuri“ cu 
vocaţii de universalitate. Abia într-o societate autentic umană, care permite, ba 
chiar postulează ca propria sa rațiune de a fi dezvoltarea plenară a membrilor 
săi, devine posibilă „expansiunea umanului“. „Visele“ adolescentului sunt 
posibile, vor fi pasibile de realizare integrală. Dar o astfel de societate va trebui 
să aibă o şcoală pe măsură şi instituţii familiale cu mentalitate de asemenea. În 
acest fel, omul ar deveni un fel de „copil perpetuu“, ceea ce n-ar fi altceva decât 
„omul autentic“ asupra căruia medita cu câţiva ani în urmă Chateau. 

lată de ce, interpretând fenomenele accelerării ca ţinând de însăşi esenţa 
dezvoltării fiinţei umane de-a lungul vieţii ajungem, inerent, la chestiuni privind 
esenţa dezvoltării societăţii. Aceste fenomene par a releva lucruri esenţiale 
despre alternative viitoare, nu numai pentru fiecare fiinţă umană, ci şi pentru 
întreaga societate în care trăieşte. 

Fiinţele care alcătuiesc lumea omului sunt oarecum „condamnate“ să se 
desăvârşească de-a lungul întregii lor vieţi. Cu omul, instinctele se sfărâmă; 
privit biologic, el este o fiinţă „inferioară“: se naşte extrem de slab şi îi trebuie 
enorm de multă vreme pentru a se alcătui ca ființă umană. În câteva zile un pui 
de pasăre este deja pasăre, iar într-o singură secundă o râmă secţionată se 
transformă în două râme. Şi totuşi, omul stăpâneşte Terra. El nu se naşte 
desăvârşit, dar cu o disponibilitate uluitoare: posibilităţi de învăţare şi 
dezvoltare în toate domeniile şi sub toate climatele. Nu numai „învăţarea nu are 
limite“, cum afirmă unii membri ai Clubului de la Roma, dar nici „dezvoltarea 
(fiinţei umane) nu are limite“. 

Orice limite sunt, practic, pasagere şi artificiale din momentul în care 
avem în vedere specificitatea fiinţei umane. Or, pe la 2 ani, aceasta este deja 
indiscutabilă: marea disponibilitate „intră în funcţiune“, saltul de la maimuţă la 
om a fost săvârşit, devin necesare condiţiile transformării în realitate a uriaşei 
puteri pe care puiul de om o are asupra lui însuşi. 

Desigur, lumea în care a trăit ființa umană a însemnat până nu demult o 
prelungire a acţiunii legilor evoluţiei în forme specifice. Un cercetător 
contemporan a sesizat cu surprindere asemănarea şocantă dintre legile luptei 
pentru supravieţuire din evoluţia speciilor şi legile de luptă din progresul 

economic al societăţii omeneşti (76). Nu suntem de acord să considerăm 
această analogie drept o continuitate „punct cu punct“. Progresul societăţii 
omeneşti şi istoria omului nu sunt simple prelungiri ale proceselor micro şi 
macro evoluţiei. Cum poate fi vorba de dezvoltarea plenară a fiinţei umane într-o 
lume care se află la capătul unui îndelungat şir de războaie, asuprire şi 
nedreptate, şi care trăieşte astăzi în situaţia absurdă de a se putea autodistruge 
din clipă în clipă? Cine a creat această lume paradoxală? Fiinţa minunată 
despre care se spune că este „măsura tuturor lucrurilor"? Celor care admirau 
cu entuziasm pe Omul Renaşterii, sarcasticul Voltaire le-a înfăţişat o lume în 
care blândul Candide călătoreşte precum într-o junglă în care fojgăie şerpii cei 
mai otrăvitori şi fiarele cele mai sălbatice: tot oamenii. Fără îndoială, o întreagă 
istorie, societatea umană, bazată în esenţa ei pe exploatarea omului de către 
om, a putut părea o junglă cu nimic diferită de oricare alta. S-a vorbit de 
sălbăticia fiinţei umane. Nu s-a vorbit destul despre blândeţea potenţială a 
fiinţei umane, de posibilitatea îmblânzirii fiinţei umane. Omul a domesticit 
animalele inferioare lui, le-a îmblânzit. Dar cine-l va îmblânzi pe el? Centaurul 
Chiron, lisus resuscitat sau shenrenul/ Kong-zi? 

Nu există decât o cale: omul se va lua în stăpânire pe el însuşi. Se poate 
chiar să fi început s-o facă. Construirea unei societăţi, care va permite fiecărei 
fiinte umane o dezvoltare plenară, a început deja. Căci o astfel de societate 
permite definitoriu construirea conştientă a viitorului. Haosul preistoric 
încetează, începe adevărata istorie a Omului: cea conştientă. Exploatarea 
omului de către om (fie ea şi numită eufemistic „managementul resurselor 
umane“) va putea fi înlocuită cu stăpânirea-de-sine. Fiecare va putea deveni 
propriul său demiurg, fiecare ființă umană nou-născută va realiza disponibili- 
tatea uriaşă de care dispune, umplând o personalitate reprezentând ea însăşi 
o lume, un Cosmos. Sub acest semn mi se pare că se află destinului lui Homo 
Educandus. 

Am conturat deja moduri specifice de a privi cele trei „câmpuri 
problematice“ pe care le evidenţiasem în ultimul capitol al primei părți. 

Permit însă concluziile cercetărilor întreprinse şi interpretarea 
antropologică pe care am dat-o fenomenelor accelerării, formularea unor 
certitudini, pentru „perspectiva imediată“, celor „cinsprezece întrebări esenţiale“ 
la care conducea analiza hermeneutică? 

PRIMA ÎNTREBARE se referea la stabilirea unui răspuns sigur în ceea ce 
priveşte POSIBILITATEA ACCELERĂRII. Or, toate rezultatele experimentelor 
constructive pe care le-am întreprins au fost de natură să năruie toate îndoielile 
şi circumspecţiile iniţiale şi să ne conducă la formarea unei puternice convingeri 
privind posibilitatea accelerării. Accelerarea instruirii este un fapt indubitabil 
ținând de însăşi esenţa fenomenelor psihice pe care ea le implică. 

De altfel, această certitudine nu vine decât să o întărească pe aceea care 
tinde să se instituie ca o convingere generală printre cercetători. Ultimul mare 
„opozant“ la ideea posibilităţii de a accelera instruirea a fost Piaget. În 1964, el 
îşi manifesta încă această opoziţie. Peste trei ani el a trebuit s-o admită ca 
urmare a publicării primelor studii ale lui Inhelder şi colaboratorii întreprinse sub 
influenţa Şcolii de la Harvard. 

Nu stăruim inutil asupra unei chestiuni — desigur, prima în ordinea 
importanţei — dar care tinde să devină astăzi deja indiscutabilă. Faptul notoriu în 
această privință poate fi considerat acela de a fi introdus această problemă 
(care, până de curând, păruse o „noutate absolută“) în manualele universitare. 
În cursul de psihologie pedagogică de la The City University of New York şi 
Ontario Institute for Studies in Education, David P. Ausubel şi, respectiv, Floyd G. 
Robinson o recomandau, cu siguranţă, spre studiu cursanților, căci ei tratează 
problema accelerării instruirii pe larg (chiar dacă cu titlul de „stadiul ultim al 
cercetării“) în lucrarea publicată în 1979 (tradusă recent şi în româneşte). 

A DOUA PROBLEMĂ formulată în finalul căutărilor hermeneutice privea 
RESURSELE ACCELERĂRII, cu specificaţia că era vorba de a spune ceva 
convingător cu privire la cauze profunde ale accelerării. Desigur, este greu de 
stabilit ceva precis în această privinţă numai în baza cercetărilor empirice pe 
care le-am întreprins. În căutarea unei semnificaţii cât mai exacte a 
fenomenelor accelerării, depăşind interpretările eficientist-pragmatice şi teoriile 
„pe măsură“ ale acestora, noi am stabilit, credem convingător, că procesele 

accelerative trebuie puse în legătură cu apariţia şi dezvoltarea conştiinţei. 
Aceasta poate fi interpretată ca o disponibilitate generală cu multe valenţe: 
posibilităţi nelimitate de învăţare şi dezvoltare dintre care una, conştiinţa-de- 
sine, devine cu timpul crucială. 

Am vorbit în acest sens de remarcabile puteri ale fiinţei umane asupra 
propriei naturi. Am stabilit pe temeiul evidenţei chiar că există o condiţie umană 
opusă condiţiei biologice a omului, o anumită tensiune spre depăşire a 
constrângerilor pe care aceasta din urmă le invocă şi deci o anumită vocație a 
desăvârşirii care ar fi specifică fiinţei umane. 

Există o motivaţie a copilului pentru realizarea la nivele superioare a 
imaginii pe care şi-o creează despre sine. S-ar putea afirma aşadar, cu 
certitudine, că resursele intime ale accelerării constau în orientarea 
constructivă a conştiinţei asupra procesului propriei formări şi dezvoltări 
(înglobata ansamblului epigenetic, dar nerestrângându-se la constrângerile 
sale „creodice'”). 

A TREIA PROBLEMĂ constă în a aduce precizări cu privire la 
MECANISMELE ACCELERĂRII. La raportul investigaţiilor ne apare oarecum 
limpede că această chestiune trebuie discutată în legătură cu următoarea 
privitoare la NATURA FENOMENELOR ACCELERATIVE. 

Anulările de  decalaje, declanşarea  „decalajelor pozitive şi 
supraaccelerărilor' pe care am reuşit să le evidenţiem n-au putut clarifica decât 
faptul că sunt limpezi, din punctul de vedere al observatorului, decât fenomene 
de accelerare instrucţionale. Totuşi este greu de acceptat ideea unei accelerări 
instrucţionale în afara unor modificări psihogenetice. În acest sens ar putea fi 
interpretate principalele experimente constructive pe care le-am întreprins, 
dacă înţelegem prin accelerare „modificări de structuri cognitive“. Inhelder şi 
colaboratorii optează pentru acest înțeles. 

Este totuşi necesară recurgerea la un anumit înţeles acordat învăţării 
pentru a explica „mecanisme“ comune ale învăţării şi dezvoltării. Învăţarea ar 
deveni mecanism accelerativ, deci angajând în acelaşi timp modificări pozitive 
psihogenetice şi instrucţionale, ori de câte ori ea este autentică. O certitudine 
indubitabilă din perspectiva faptelor controlabile este numai accelerarea 
instruirii. Pare însa obligatoriu să admitem mecanisme comune ale învăţării şi 
dezvoltării, să admitem chiar că e vorba de un proces unic cu două fațete: 
dezvoltarea învățării şi învățarea dezvoltării. Ceea ce ar permite formularea 
presupoziţiei (deocamdată doar teoretică) că cel care învață autentic se 
autodezvoltă. O asemenea presupoziţie este probabil foarte departe de a fi o 
simplă aproximare, chiar dacă nu este, fireşte, încă o certitudine. 

Nu dispunem de certitudini nici în ceea ce priveşte cea de-a PATRA 
PROBLEMĂ şi A CINCEA PROBLEMĂ enunțate, referitoare la LIMITELE 
ACCELERĂRII şi la NATURA ACESTOR LIMITE. Ansamblul rezultatelor 

investigaţiilor constructive nu este încă suficient pentru a putea afirma pe baze 
exclusiv experimentale existenţa sau absenţa oricăror limite în calea 
accelerării. În măsura în care admitem existenţa unor mecanisme comune 
pentru învăţare şi dezvoltare suntem în situaţia de a ne pune problema dacă pe 
calea accelerărilor instrucţionale nu sunt posibile unele „efecte nescontate“ de 
ordin psihogenetic care să nu fie neapărat pozitive. Încercările experimentale 
de a provoca „supraaccelerări“ n-au evidenţiat clar astfel de efecte şi nici limite 
reale. Principial trebuie chiar să admitem că învăţarea şi dezvoltarea umană 
sunt nelimitate. Totuşi, în măsura în care proba experimentală în acest sens nu 
a putut fi încă adusă, trebuie să admitem cel puţin o categorie de limite: cele 
deontologice. Acestea rezidă din faptul că nu putem face asupra fiinţei umane 
orice experienţe câtă vreme nu sunt excluse ab initio orice fel de efecte 
negative. 

Se poate vorbi de o categorie de limite şi în ceea ce priveşte tehnologia 
experimentală. Deşi accelerări instrucţionale se pot provoca adesea cu 
materiale şi procedee simple, tehnologia educaţională actuală este departe de 
a putea fi considerată ca neimpunând nici un fel de limite în calea cercetării. 
Totuşi, acest gen de limite este mai degrabă arbitrar şi alcătuit din obstacole 
care, probabil vor putea fi depăşite cu uşurinţă, în viitor. 

La cea de-a ŞAPTEA ÎNTREBARE referitoare la NIVELELE DE VÂRSTĂ 
şi ÎNVĂŢĂMÂNT la care poate fi accelerată instruirea se pot da răspunsuri 
relativ sigure, chiar dacă ele au numai o bază teoretică. În principiu, câtă vreme 
s-a început suficient de devreme, se poate considera că accelerarea este 
posibilă la orice vârstă şi la orice nivel de învăţământ. Desigur, o dată aplicată 
şi generalizată, orice accelerare experimentală, expresia de „accelerare“ ca 
atare îşi pierde sensul, ea apărând ca fapt educaţional firesc. Am stăruit în 
paginile precedente asupra a ceea ce considerăm că se opune în general 
accelerării: factori familiali, şcolari, sociali ca acţiune de estompare a elanurilor 
care alimentează intim fenomenele accelerării. 

Există probabil o „limită inferioară“ de vârstă — 1-2 ani — întrucât 
accelerarea ar putea fi condiţionată dacă nu de achiziţia „funcţiei semiotice“, 
totuşi de constituirea conştiinţei-de-sine. Totuşi, este posibil ca cercetări 
specifice făcute asupra perioadei 0-1,5 ani să conducă la concluzia că este 
posibilă accelerarea achiziţiei funcţiei semiotice sau grăbirea conştiinţei-de- 
sine, ceea ce ar schimba radical modul de a privi problema. În legătură cu 
ultima chestiune nu există însă, deocamdată, decât încercări timide cum ar fi 
aceea a lui BOULANGER-BALLEYGUYER. 

Răspunsuri la a OPTA şi A NOUA PROBLEMĂ am anticipat deja. Nu 
rămâne decât să formulăm în mod clar ideea că, dincolo de indubitabilele 
EFECTE pozitive ale accelerării, nu trebuie exclusă, pe motive deontologice 
posibilitatea unor RISCURI care, deocamdată n-au fost nicăieri evidenţiate dar 

nici nu s-a făcut dovada inexistenţei lor pe cale experimentală. Merită 
menţionat totuşi faptul că cercetări recente par a scoate la iveală „riscuri 
inverse“: efectele cu totul negative ale nestimulării timpurii (care ar putea fi 
considerată un fel de „non-accelerare'). Ceea ce ar putea pleda pentru 
„asumarea eventualelor riscuri“ în cazul accelerării instruirii. 

În privinţa celei de-a ZECEA ÎNTREBĂRI referitoare la STRATEGIA 
OPTIMĂ a accelerării instrucţionale credem că se poate formula un răspuns 
clar: nu există o astfel de strategie optimă şi nu va putea fi construită nici în 
condiţiile în care cumulul de rezultate la experimentele constructive va fi 
suficient de mare pentru a se putea pune bazele unor programe de instruire şi 
a unor „metodici“, poate unei didactici accelerative. Experimentarea 
constructivă necesită în general o anumită măiestrie educaţională şi unele 
calităţi umane care în ultimă instanţă pot da însăşi măsura reuşitei şi care nu 
pot fi prescrise ca „reţete“ universale. 

A UNSPREZECEA PROBLEMĂ se referea la INSTRUMENTELE DE 
REALIZARE A ACCELERĂRII. Experimentele întreprinse ne-au condus spre 
concluzia că, în întregime, metodologia experimentală joacă un rol important în 
obţinerea efectelor accelerative. De ingeniozitatea procedurilor experimentale 
şi de simplitatea aparaturii par a depinde multe lucruri. Pentru experimentele 
descrise au putut fi utilizate în general instrumente simple, în moduri propice. 
Totuşi, în cazul unor experimente accelerative mai complexe este previzibil că 
va deveni necesară o aparatură dacă nu sofisticată, cel puţin greu de proiectat 
şi realizat. Se anticipă chiar că accelerarea va deveni indezirabilă pentru 
învățământ pentru acest motiv: probabil că această va determina „o creştere a 
costului educaţiei“ care ar depăşi toleranța contribuabililor. 

În privința celei de-a DOUĂSPREZECEA PROBLEME care solicită 
precizări în privinţa raportului VERBALIZARE-ACCELERARE dispunem de o 
certitudine ce poate fi formulată simplu şi clar: accelerarea nu este dependentă 
de verbalizare, chiar dacă prezenţa acesteia poate fi socotită ca favorizantă. 

Ultimele „întrebări esenţiale“ evidenţiate de analiza hermeneutică, 
necesitând anticipări şi precizări în privinţa VIITORULUI problematicii 
accelerării, a ATITUDINII faţă de cercetările accelerative şi a FOLOASELOR 
acestora necesită, neîndoielnic, răspunsuri mai detaliate. 

După 1965, însuşi ritmul cercetărilor accelerative s-a accelerat. Gruen 
(1965), Kohnstaum (1966), Lee (1966), Siegel (1966), Sonstroem (1966) ş.a. 
au studiat posibilităţile de accelerare a capacităţii de conservare. Alţii, precum 
R.J. Goodman (1965), S. Jackson (1965), Yudin (1963) ş.a. au declanşat 
cercetări asupra posibilităţii de accelerare a dezvoltării operaţiilor formale. 
Totuşi, încă nu au fost obţinute rezultate cu adevărat satisfăcătoare în acest 
domeniu. Ceea ce s-a impus însă, ca o concluzie definitivă, oarecum, a fost 
constatarea aproape unanimă că accelerarea achiziţiei operaţiilor „concrete“ 
este posibilă în etapa premergătoare a gândirii intuitive. 

Ce a declanşat acest gen de cercetări care a extins mult preocupările 
psihologiei americane, cândva centrate la Harvard University? Întrezărirea unor 
foloase, ieşite din comun, naşterea unor speranțe neobişnuite, renaşterea 
optimismului pedagogic. 

Afirmația făcută de Brunner, în 1960, potrivit căreia „orice subiect poate fi 
predat oricărui copil în orice stadiu al dezvoltării“, a fost repede luată ca atare. 

S-au întrevăzut foloase uriaşe. În 1962, O.K. Moore a evidenţiat 
posibilităţi remarcabile de devansare a „vârstei magice“ — 7 ani — în privinţa 
învăţării scris-cititului. Alţii au descoperit că pot preda cu succes noţiuni foarte 
grele de ştiinţele naturii şi matematică în şcoala elementară. S-au anticipat 
posibilităţi de mărire a acestor ritmuri accelerative până la „comprimarea 
timpului“ de învăţare şi psihologic (Engelman, 1967; Dienes,1964 ş.a.). 

S-au creat deja unele imagini privind viitorul educaţiei din care n-a lipsit 
aceea a unui nou „homunculus“ capabil să înveţe orice, ba chiar să termine 
studiile superioare cam când se termină de regulă ciclul primar. 

Celor mai mărunte accelerări li s-au anticipat foloasele economico- 
sociale o dată cu generalizarea în învăţământ. S-a observat însă că aplicările 
n-au dat rezultatele scontate. Ceea ce obțineau experimentatorii păreau a nu 
putea obţine practicienii. Aşa a fost cazul şi cu aplicarea tehnicii lui Dienes, de 
învăţare a teoriei mulțimilor, în învăţământul preşcolar românesc. Eşecurile 
relative au atras atenţia că era necesară implicarea practicienilor în programele 
experimentale sau cel puţin familiarizarea lor cu problemele net diferite de cele 
ale instruirii tradiţionale ridicate de accelerare. Se are în vedere „revizuirea 
opiniei, după părerea noastră destul de răspândită printre educatori, că 

actualele limite ale procesului de învăţare din şcoli pot fi cu certitudine atribuite 
acţiunii unui fel de lege naturală“. 

Deşi păliseră la un moment dat, speranţele au reînviat. Ideea că stadiile 
piagetiene ar fi inflexibile şi ar impune cu stricteţe limitele a ceea ce trebuie să 
înveţe copilul a fost în bună măsură părăsită. Ea adusese în pedagogie un 
anumit scepticism cu privire la puterea educaţiei asupra naturii umane. 
Existase un optimism al pedagogiei apollinice întemeiat pe ideea unei forţe 
ameliorative absolute a educaţiei în raport cu natura umană, ca „umbra“ 
accidentală „murdară“ în raport cu Ideile platonice şi cu Raiul celest. Apăruse, 
apoi, un optimism „dionisiac“ născut pe ideea rousseauistă a „naturii bune a 
copilului“ şi pe postulatul renascentist al perfecțiunii umane. Optimismul 
„procustian“ era însă arbitrar, violent şi iluzoriu. Optimismul „dionisiac“ s-a 
dovedit a fi autoiluzionare şi „beţie puerocentristă' — cel puţin în şcolile 
neorousseauiste, cum a fost cea de la lasnaia Poliana sau în cele 
nondirectiviste ale anilor '50. Piagetismul a părut a impune „limite endogene“ 
acţiunii educative, deci a părut că va întări şi va definitiva victoria „pedagogiei 
existenței“ în confruntarea cu „pedagogia esenței“. Aceasta într-o perioadă în 
care se descoperea o „criză a şcolii“ şi chiar se anunţa „moartea“ ei. Cercetările 
accelerative au apărut, oarecum, pe neaşteptate, ca o soluţie salvatoare. A 
reînviat o nouă formă de optimism? Neîndoielnic. De această dată nu mai este 
însă vorba de o simplă mentalitate. Pe de o parte, „noul optimism pedagogic“ 
îşi are întemeiere şi justificare experimentală. Există dovada certă că educaţia 
are putere asupra naturii umane. Pe de altă parte însă, „noul optimism“ apare 
oarecum ca un imperativ şi ca o legitate antropologică. Accelerarea pune 
probleme cu rezonanţe vaste în planul modului de a gândi şi de a ne raporta la 
ființa umană. Mai mult, fenomenele accelerative apar doar ca manifestări 
particulare ale unor posibilităţi mult mai largi, ba chiar ale unei adevărate vocaţii 
umane: desăvârşirea de sine. 

Natura copilului nu este nici perfectă, nici imperfectă; nici desăvârşită, nici 
nedesăvârşită. Copilul, omul, în general, este fiinţa care se desăvârşeşte. În 
acest fel, nu o putere abstractă a educaţiei determină fenomenele accelerării, 
ci puterea fiinţei umane. Cel care sprijină această desăvârşire, o altă fiinţă 
umană, nu poate impune această desăvârşire, ci doar acţionează în sensul ei. 


1. O întâmplare amuzantă este de natură să lămurească asupra cauzei discrepanţelor 
dintre rezultatele pe care le obţin experimentatorii şi cele pe care le obţin practicienii. Un 
inspector de învăţământ a avut prilejul să constate, la sfârşitul unei activităţi obligatorii de 
învăţare a mulțimilor într-o grădiniţă dintr-un anumit judeţ, că preşcolarii manevrează mecanic 
noţiunile „metodei Dienes“, cu toate că totul părea „a merge ca pe roate“. Preşcolarii utilizau în 
exces noţiunea de „mulţime“. Firesc, inspectorul a întrebat un preşcolar: „Spune-mi totuşi, câte 
picioare are calul?“ preşcolarul a răspuns candid: „o mulţime“. „Nu cumva are patru picioare?" 
„Ba are, dar n-avem voie să spunem.“ „De ce?“ „Tovaraşa a spus că nu avem voie să mai 
numărăm, trebuie să răspundem întotdeauna: «o mulţime»!“. 

lar pentru aceasta trebuie să aibă încredere în cel care se desăvârşeşte şi 
să-i trezească acestuia încrederea în sine. Fiecare se desăvârşeşte singur, dar 
solitar nu înseamnă solidar, căci educaţia este fenomen social şi nici 
autoeducaţia nu poate fi altfel. „Noul optimism“ apare aşadar ca încredere în 
puterea fiinţei umane asupra propriei naturi, încredere în capacitatea fiecăruia 
de a se autodepăşi, autocrea. 

Pentru situaţii concrete, cum este cea a educatorului sau cercetătorului 
preocupaţi de accelerare, acest gen de optimism nu mai apare ca o atitudine 
opţională, ci ca un fel de necesitate legică. Speranţele care se nasc în acest 
domeniu sunt vaste şi, probabil, vor putea fi atinse. Se pare însă că sunt 
condiţionate de raporturi umane specifice care nu mai pot fi alese la întâmplare, 
ci care se impun cu necesitate în sensul unei solidarizări umane din ce în ce 
mai concrete. Domeniul educaţiei pare primul apt să resimtă efectele acestei 
solidarizări căci este el însuşi, prin excelenţă, un teritoriu al umanului. Se 
întâmplă, probabil, ceea ce anticipa filosoful Noica recitindu-l pe Hegel: 
conştiinţa lui Eu se întregeşte şi consimte să se cufunde în conştiinţa lui Noi 
într-o ciudată şi măreaţă renunțare la sine. 

„Cartea pe care afi citit-o are tot felul de 
defecte: nimic în ea nu este demonstrat 
(definitiv) şi tot ce s-a propus poartă 
pecetea interpretărilor, sprijinindu-se pe 
fapte, dar depăşindu-le mereu. “ 


J. PIAGET - Biologie şi cunoaştere 


Ajuns aici, cititorului îi vor fi venind în minte câteva „replici“ în baza unor 
nedumeriri fireşti şi va fi nutrind. dorinţa de a avea o „imagine globală“, o 
„paradigmă“ asupra fenomenelor şi problemelor studiate în. această carte. 

Asumându-ne riscurile inerente, să încercăm în finalul acestui demers să 
anticipăm „replicile“ şi să conturăm o posibilă paradigmă epistemică. Aceasta, 
în loc de... încheiere, căci nu poate fi vorba de o încheiere a discuţiei asupra 
acestui domeniu care se înfăţişează mai ales ca deschidere vastă prin 
polimorfismul şi multitudinea întrebărilor pe care le naşte. 


IATĂ PRIMA REPLICĂ POSIBILĂ: 


1. „Prea puţine dintre ideile prezentate în ultima parte decurg cu 
necesitate din faptele evidenţiate pe calea investigaţiei empirice descrisă în 
partea a doua a lucrării“. Ele sunt, mai degrabă, extrapolări, imagini posibile, 
interpretări sau, într-un cuvânt, orizonturi. Experimentalistului îi vor fi 
repugnând asemenea „speculații“ întrucât, fără a fi dogmatic, el respinge, în 
general, optica hermeneutului. Ne-am străduit, însă, în această carte, să 
îmbinăm două metode care par opuse: una izvorâtă din cultul rigorii, alta din 
dragoste pentru sens. Aceasta, din convingerea că dacă am fi renunţat — fie la 
una, fie la cealaltă — abordarea întreprinsă ar fi rămas unilaterală. 

Lucrul care părea cel mai uşor de făcut în baza experimentelor 
întreprinse era acela de a formula concluzii şi propuneri de acţiune imediată. 
Dar „să dăm cezarului, ce este al cezarului'. Faptul că şapte copii surzi au putut 
fi ajutaţi să atingă performanţe intelectuale deosebite, nu poate fi considerat 


244 


In loc de încheiere... 


semnificativ pentru populaţii mai vaste şi, mai ales, pentru orice populaţii. O 
condiţie statistică simplă — izvorâtă, în fond, din realitatea că natura umană este 
infinit variabilă — obligă la reţineri. Nu putem nutri impresia că am demonstrat 
decisiv şi indiscutabil accelerarea instruirii sau pe aceea a psihogenezei. 
Numai posibilitatea lor — şi mai ales posibilitatea /nstruir;j — ni se pare un adevăr 
care n-ar mai trebui supus îndoielii. Aici începe, însă, un domeniu nou, căruia 
spiritul experimental trebuie să-i cedeze: domeniul umanului, adică al sensului 
ființei. Statisticianul trebuie să renunţe a scruta orizonturi pe care nu le poate 
atinge. Şi, dacă aceasta nu mai poate fi azi treaba metafizicianului speculativ, 
atunci ea trebuie să intre în sarcina umanistului hermeneut. Căci nu există sens 
în afara interpretării. Şi dacă suntem încă departe de a putea face interpretări 
sigure cu ajutorul statisticii — deşi nici acestea nu pot fi absolut sigure — ar fi o 
modestie rău înţeleasă (adică lipsă de responsabilitate) să amânăm căutarea 
rosturilor adânci ale accelerării, numai pentru că instrumentele de căutare sunt 
încă fragile. 

Ar fi comod să rămânem la dovezi, la fapte. Ar fi chiar prudent, din punct 
de vedere epistemologic. Dar nu putem rămâne la fapte fără să privim dincolo 
de ele, din punct de vedere uman. Prudenta ştiinţifică ar deveni, pur şi simplu, 
imprudenţă umană, căci nu există numai „perspective imediate“; există, 
perspective îndepărtate care se cer scrutate înainte chiar de a fi „pipăit“ solul 
aflat în apropiere. Este suficient să ne imaginăm, fie şi numai câteva momente, 
ce ar însemna să acceptăm tale-quale posibilitatea accelerării instruirii (poate 
chiar şi a psihogenezei) ca pe o tehnică de control al potenţialului de dezvoltare 
şi formare umană. Desigur, se vorbeşte de „inginerie umană“, de „dirijarea 
comportamentului uman“i. Dar este, neîndoielnic, riscant să ne punem 
probleme de acest fel înainte de a fi scrutat bine orizonturile. Ce rost, ce sens, 
cu ce scop va trebui „dirijat comportamentul uman“, cu; şi în ce scop ar putea 
folosi „ingineria umană“ sau „accelerarea psihogenezei'? Mai discriminăm între 
Paideia şi dresaj sau fanatizare oare? 

„Cine nu învaţă bine istoria, riscă să o repete“ — atrăgea atenţia un autor 
într-o carte alegoricăz. Dacă înainte de a se fi ocupat de tehnica fecundării in 
vitro şi de avantajele practice imediate ale eugeniei, geneticienii ar fi meditat 
asupra caracterului inuman al cel puţin uneia dintre aceste tehnici, ar fi putut fi 
evitate unele greşeli grave din istoria acestei ştiinţe care, evoluând rapid, a 
înaintat adesea şi foarte imprudents. 


1. v. N. Radu, Di///jarea comportamentului uman, Editura Albatros, Bucureşti, 1981. 

2. lon Cîrje, /rene sau planeta cea mai apropiată, Editura Eminescu, Bucureşti, 1981. 

3. Remarcabilul genetician Nikolai Dubinin relata preocuparea autogenetistului 
Serebreakov, prin anii '39, de a transpune în practică ideile eugeniei pentru ca... să poată fi 
îndeplinite în numai doi ani şi jumătate cincinalele sovietice (N. Dubinin, Mişcarea eternă, Editura 
Politică, Bucureşti, 1977). Cunoaştem, de asemenea, pasiunea lui Hitler pentru eugenia pozitivă. 

2. „Nu cumva însă optica pe care analiza hermeneutică o conturează se 
opune în esență celei pe care datele experimentale o întemeiază?“ Este suficient 
să căutăm o legătură directă între felul în care am socotit că trebuie să 
interpretăm semnificațiile „supraaccelerării“ (2.5.0.2.) pentru a putea formula — cu 
aparentă justificare — presupunerea că asemenea interpretare „dinamitează“, pur 
şi simplu, întregul demers experimental anterior. Într-adevăr, pare paradoxală 
consideraţia că, deşi „supraaccelerările' respective au fost determinate 
experimental, deci oarecum „procustian“, esenţa fenomenelor şi proceselor care 
se nasc este, totuşi, „neprocustiană“. Noi am presupus, dincolo de „puterea 
educaţiei“ de care experimentatorul constructivist se foloseşte pentru a accelera 
instruirea şi, poate, pentru a „corecta“ psihogeneza, existenţa unui factor mai 
însemnat care rămâne, adesea, nevăzut şi neînțeles. L-am numit, fără îndoială 
metaforic, dar cu îndreptăţire, „zeu lăuntric“ şi „elan magic“. Puteam spune, 
simplu, educabi/itate, cu condiţia de a fi înţeles prin acesta ceva mai mult decât 
o potentialitate care devine, prin educaţie, personalitate. În fond, tocmai acesta 
este „punctul nodal“ al întregii problematici. Propunem celor interesaţi de ea o 
optică nouă. „Potenţialitate' şi „educabilitate“ sunt expresii care, în ştiinţele 
educaţiei, au desemnat o resursă utilizabilă mai bine sau mai rău. Altfel spus, s-a 
subiînţeles că educabilitatea este esențialmente pasivă şi că ea nu înseamnă 
nimic câtă vreme „puterea educației“ nu intră în scenă. Dar spectacolul devenirii 
fiinţei ni se pare mai subtil şi mai dramatic. Este adevărat că, fără nici o intervenţie 
educativă, există riscul ca acel vulcan interior să nu izbucnească niciodată. Dar 
aceasta nu înseamnă că el nu există şi că înăuntru clocotul său nu se resimte. 
Activismul fiinţei umane are rădăcini adânci în esenţa vieţii înseși. Şi, din acest 
punct de vedere, ideea de a scălda devenirea umană într-un ocean biologic este 
binevenită; căci, pentru „lumea“ minerală, lumea vieţii este ceea ce lumea Ideilor 
platonice era pentru „lumea“ Umbrelor. Dar rămâne să înţelegem existenţa unui 
raport analog între „lumea omului“ şi „lumea zoologică“. Omul nu este „zoon“, el 
este „zoon politikon“, cum a spus cu îndreptăţire Stagiritul. Dar trebuie să 
înţelegem că, dincolo de continuitate, avem de-a face cu o calitate nouă. Din 
punct de vedere genetic, omul şi cimpanzeul sunt rude mai apropiate decât sunt 
calul şi zebra între ele. Dar numai din punct de vedere biologic. Din punct de 
vedere psihologic şi umanist, activismul biogenetic al fiinţei umane presupune 
profunzimi şi orizonturi neîntâlnite încă în aventura Vieţii. 

Acest specific al activismului uman este, cu adevărat, esența educabilității. 
Abia el face posibilă educația. Animalul rămâne închis într-o tendinţă către mişcare 
care nu este încă tendinţa spre acţiune. De aceea, el poate fi dresat, dar nu educat. 
Şi, căutând concretizări, nu vom putea identifica acest specific decât cu conștiința 
care atinge chiar performanţa cosmică de a face cunoştinţă cu sine, devenind 

conştiința-de-sine. Adâncurile din care ea răsare alcătuiesc, desigur, acel „zeu 
lăuntric“ care preexistă potenţial, dar care nu poate ieşi la lumină decât dacă porţile 
„închisorii“ în care este cuprins — neîndoielnic, acelaşi genofond alcătuit din triplete 
nucleotidice care este universal la scara vieţii, dar nu este ace/aşi pe diferitele trepte 
ale acesteia — sunt deschise la vreme de către conştiinţa însăşi. 

O dată eliberat, „zeul lăuntric“ trebuie hrănit cu grijă şi el se va transforma 
într-o personalitate. Deşi imensă, „puterea educaţiei“ este doar „umbra zeului“ 
— însoţindu-l pretutindeni şi dându-i realitate, consistenţă şi rost. Fără „umbra“ 
sa, zeul nu se naşte şi nu creşte; părăsit de ea se rătăceşte într-un ocean de 
promisiuni şi de intenţii care nu vor căpăta niciodată contur. 


3. Dar acest limbaj al hermeneutului poate nemulţumi mulţi obiectivişti 
ortodocşi. Ce concretizări se pot face dincolo de metafore? Căci metaforele pot 
hipnotiza înţelegerea, dar aceasta nu înseamnă încă a convinge... 

Pare firesc să punem în legătură directă „elanul vital“ şi „ritmul iniţial“ 
(Branchet) al sugarului nu numai cu complexificarea „epigenetică a schemelor 
de acțiune“ (Piaget), ci şi cu fenomenele ulterioare ale preoperativităţii şi, în 
special, cu conduita ludică. 

Simbolismul ludic, înainte de a fi doar o prelungire a „schemelor reflexe“ pe 
baza mecanismelor de asimilare — acomodare intelectuală, trebuie văzut ca o 
„altă față“ a activismului iniţial, întrucât el nu se naşte decât după acea „revoluţie 
coperniciană a psihogenezei' (Piaget), apariţia funcției semiotice s-a produs. 

Din ce altceva poate rezulta gratuitatea jocului simbolic — greşit 
interpretată de Baldwin şi Piaget ca „autotelism“ pur — decât din activismul 
iniţial? În fond, activismul uman îşi are şi el odiseea sa psihogenetică, cum a 
demonstrat Claparede. 

Cum am mai spus, există, probabil, patru mari forme ale sale, desemnând 
tot atâtea tipuri de activitate umană: jocul, învățarea, munca şi creația. 


3.1. Pentru declanşarea fenomenelor de accelerare, jocul este esenţial. 
Toate experimentele constructive descrise în partea a doua a lucrării au 
presupus proceduri experimentale bazate pe activităţi ludice. Ori de câte ori 
subiecţii supuşi experimentării constructive vor „ieşi' din situaţia ludică, 
experimentarea va fi ratată. Reiese clar acest lucru şi din experimentele lui 
Dienes (1973) şi Bruner (1966). În „Casa Giocosa“ a lui Rambaldoni ar fi fost 
posibilă practicarea accelerării, şi nu în acele „puşcării“, „odăi de tortură“ — cum 
a numit Rabelais şcolile procustiene ale Evului Mediu. 

De ce? 

Jocul pare a fi animat de o lege psihică adâncă, care ar putea fi numită 
„legea efortului maxim“. Efectele acesteia sunt: inepuizatbilitatea resurselor şi 
prevenirea oboselii. Nici unul dintre subiecţii „supuşi“ experimentelor 

constructive descrise n-au obosit vreodată pentru simplul motiv că resursele 
puternice ale activităţii ludice sunt practic inepuizabile. De oboseală fizică poate 
fi vorba în joc. De saţietatea jocului (deci de oboseala psihică) nu poate fi însă 
vorba. Este şi aceasta, dacă nu o dovadă directă, cel puţin una indirectă a 
presupunerii că o educaţie mai bine centrată pe copil ar putea conduce la o mai 
bună folosire a resurselor sale de învăţare şi dezvoltare. Şi, poate, şi o dovadă 
că, postulând existenţa unei „medii“ a dezvoltării, inventăm o fantomă, pierzânq 
din vedere că resurse imense de dezvoltare, inutile „imagini medii“, rămân 
astfel neluate în calcul şi, evident, nefolosite. 


3.2. Învățarea umană, în forma ei clasică, pare supusă unei legi opuse celei 
care dirijează activitatea psihică: „legea efortului minim“. Lipsa motivaţiei învăţării la 
şcolari este un fenomen constatat de mulţi ca foarte răspândit. Se caută, de regulă, 
căi pentru a-i ajuta pe elevi să înveţe cât mai mult, cu un consum minim de efort. 

Oricât ar fi de facile asemenea căi — deci oricâte mijloace şi materiale 
audio-vizuale am aglomera într-o lecţie — n-am putea preveni definitiv oboseala 
Şi, în nici un caz, n-am putea declanşa accelerări instrucţionale ori 
psihogenetice fără riscul unor suprasolicitări periculoase. 

Cel care învață oboseşte uşor, cel care se joacă nu oboseşte niciodată 
sau aproape niciodată. 

Nu putem postula imposibilitatea declanşării accelerării pe baza unor metode 
procustiene; putem anticipa, însă, periculozitatea unor asemenea încercări. 

Se pare, însă, că nu poate fi vorba de o supunere definitivă şi absolută a 
învăţării faţă de „legea efortului minim“. 

„Legea efortului minim“ este mai degrabă o limită a căilor noastre de 
acces către activismul fundamental al fiinţei umane. Metode de instruire mai 
active, mimând adesea ludismul şi autotelismul, declanşează adesea învăţăni 
spectaculoase şi, totodată, neobositoare. Multe dintre „metodele active“ 
moderne ar putea fi interpretate ca adevărate încercări de evadare din imperiul 
„efortului minim“. 


3.3. Aceeaşi lege a consumului minim de efort domină munca, în înţelesul 
acesteia de activitate rutinieră şi cu scop în afara ei. Dar adevăratul înţeles al 
muncii, aşa cum arăta tânărul şi pe nedrept anatemizatul Marx", este acela de 
„muncă generică“ în care individul uman se regăseşte pe sine ca „fiinţă 
generică“. Ca şi „învăţarea silnică“ (Claparède), „munca silnică“ nu este decât 
alienare faţă de activismul fundamental al fiinţei umane. 

Jocul şi creaţia par să ţină de rostul nostru adânc. învățarea ludică şi 
învățarea creativă, ca şi sportul şi munca de creaţie, par să fie adevăratele 
forme umane de învăţare şi de muncă. 


1. K.Marx, Scrieri economico-filosofice în vol. K.Marx şi Fr.Engels, Scrieri din tinerețe, 
Editura Politică, 1972 

Ludizarea învăţării are efecte ce par incredibile, numai pentru că 
învăţarea prin legea efortului minim a devenit învăţarea cea mai frecventă, cea 
mai obişnuită. Dar aceasta din urmă este o învăţare informă, reprezintă nivelul 
elementar, primar al învăţării umane. Când prin jocuri de învățare se obţin 
accelerări ale instruirii, acestea pot fi interpretate ca „forțări procustiene', 
pierzându-se din vedere părăsirea imperiului efortului minim, adică umanizarea 
adâncă a învăţării. E vorba, însă, de forme superioare de invăfare umană. 


'4. Deci, nu „forțarea experimentală“ , ci „încrederea în cel care învaţă“ 
constituie adevăratul suport al accelerării instruirii. 

Despre joc s-a spus că este autotelic. În realitate, jocul îşi are în sine nu 
scopul, ci motivul, „tensiunea înspre“. Scopul se naşte în sfera conştiinţei şi, 
întrucât nu există jocuri inconştiente decât „în mod natural“, jocurile conştiente 
— rezultat al intervenţiei educatorului — reprezintă probabil eşafodajul 
psihogenetic al unei posibile „metodici a accelerării psihogenezei şi instruirii“ 
căreia psihopedagogii viitorului îi vor construi scheletul şi zidurile, 
transformând-o într-un edificiu trainic. Căci scopul este capabil să concentreze 
întreaga energie ludică în vederea traversării raţionale a devenirii, 
transformând odiseea psihogenetică în epopee a construirii de sine prin 
autodepăşire conştientă permanentă. Aceasta înseamnă, însă, că există o 
legătură adâncă între joc şi creaţie, domenii pentru care fiinţa umană face 
dovada unor energii inepuizabile. Căci viaţa nu trebuie doar trăită, nu trebuie 
acceptată ca o înşiruire de întâmplări odiseice; viaţa trebuie creată, adică 
proiectată şi împlinită cu maximum consum de efort care poate umple timpul, 
dând fiecărei clipe persistenţa înmiită, permanenţa. Omul este condamnat — 
fericită condamnare — unui destin demiurgic. Creaţia este însă „creaţie a lumii“ 
şi „creaţie de sine“ în acelaşi timp. Scopurile sale nu sunt de două feluri: 
exogene şi endogene, extrinseci şi intrinseci. Orice creaţie a lumii este şi 
creaţie de sine. Construirea de sine se produce prin crearea operei. Ajungem 
astfel, în năucitoarele noastre vremuri, să redescoperim Ilo:6ea (Paideia) 
vechilor greci, cum a făcut, de curând, Heidegger!. 

Adevărata conştiinţă de sine este conştiinţa lumii. 

Adevărata pătrundere a înţelesului lui Eu este identificarea acestuia cu 
Noi. Abia astfel, revocând toate întâmplările nefaste, extirpând junglele şi 
ocolind drumurile închise, cel născut ca o floare la capătul Evoluţiei Vieţii va 
putea păşi din certitudine în certitudine, de la sine către Sine. Dar această 
interpretare dă naştere altor „orizonturi“ — fascinante şi îmbătătoare. Să 
aruncăm asupra lor, în finalul acestei lucrări, o scurtă „privire“ anticipând, în 


1. v. cartea mea Mitul lui Chiron, Aramis, 2001, în care am analizat pe larg hermeneutica 
heideggeriană a Paideia-ei platonice. 

acest fel, o „călătorie“ ulterioară în adâncul lor, mai îndrăzneață şi, poate, ma; 
rodnică. 


* * 


S-au imaginat şi descris numeroase „viitoruri posibile“ ale omului şi 
umanităţii. S-a încercat acreditarea unei game de imagini extrem de largă: de 
la cele pesimiste până la cele optimiste. S-a întrevăzut iadul apocaliptic şi raiul 
computerizat. Dar aceste „imagini extreme“, ca şi „hibrizii“ lor, par a avea un 
element comun; ele suferă profund de un soi de maladie ce pare obiectivă şi 
indiscutabilă: „tehnita“. „Tehnita' apare, oarecum firesc, ca rezultat al 
succesiunii de revoluţii ştiinţifico-tehnice. Reprezintă un fel de „încredere 
oarbă“ în puterea nelimitată a ştiinţei şi a tehnicii de a afla toate adevărurile şi 
de a trage din ele toate foloasele. „Exigenţele“ cercetării experimentale sunt 
respectate astăzi cu sfințenie chiar mai mare decât erau respectate cândva 
prescripţiile de ritual liturgic. lar „adevărurile“ demonstrate experimental au 
aceeaşi tărie de predicţie pe care o aveau cândva „dogmele“ fariseice. 

Este multă justeţe în această atitudine. Dar şi destulă îngustime a privirii. 
Este greu de crezut că altceva, în afară de puterea ştiinţei, mai merită atâta 
încredere. Este foarte probabil că umanizarea reală şi profundă a speciei Homo 
Sapiens, apariţia şi universalizarea lui Homo Humanus vor fi determinate 
ştiinţific, poate chiar experimental. 

lată, însă, o listă de adevăruri care se cer riguros luate în seamă, atunci 
când se încearcă conturarea unui „viitor posibil“ din perspectiva pedagogico- 
antropologică care a animat şi paginile acestei cărţi. 

Este adevărat, omul a devenit el însuşi obiect al ştiinţei şi că progresele 
obţinute în acest domeniu sunt deja apreciabile. 

Dar cel care face ştiinţa este omul însuşi. 

lar asupra omului însuşi, nu pot fi întreprinse orice fel de experimente. 

Toate acestea obligă la interpretări nuanţate. 

Nu se pot formula „imagini ale viitorului omului“ în care acesta să fie 
supus controlului şi comandate precum automatele „în serie“ de azi. Este 
adevărat, omul a fost definit, din perspectivă ştiinţifică, ca un „automat viu“. Dar 
este o definiţie care suferă de „tehnită“ şi face ca „viitorul“, imaginat pe baza ei, 
să rămână imposibil întrucât imaginea de bază este maladivă. 

Dacă vom accepta că accelerarea instruirii sau psihogenezei sunt 
posibile printr-un fel de procustiană „inginerie instrucţională“ sau printr-un fel de 
apollinică „inginerie psihogenetică“ (analoagă „ingineriei genetice“) ori prin 
„inginerie socială“ (de exemplu, printr-o riguroasă „dirijare a comportamentului“ 
sau printr-un „management“ supracentrat „pe obiective imediate“), vom obţine 
o imagine a viitorului asemănătoare cu acea „societate neosclavagistă' 

imaginată de un cunoscut autor de science fiction: o societate în care 
„neosclavii“ sunt roboţi, dar care suferă tensiuni adânci: apare o teamă „nouă“, 
patologică, stârnită de eventualitatea unei „revolte a roboților“. În faţa unei 
asemenea imagini se iscă un „dubito“ — dacă nu cartezian, totuşi realist: o 
asemenea societate ar fi ea însăşi robotizată, roboții ar fi oamenii înşişi. Să-i 
recitim mereu pe Huxley (Brave New World), pe Orwell (1984), ba chiar şi pe 
Swift (Gulliver's Travels). 

Simpla odisee a psihogenezei individuale rămâne şi ea un spectacol 
dezolant prin sărăcirea imaginii despre om de ceea ce are el mai luminos: 
conştiința-de-sine. A-l contempla pe om ca dionisiacă „devenire la întâmplare“, 
incapabil să-şi fixeze scopuri şi să depăşească obstacole care să-l înalțe, 
înseamnă a nu-l deosebi cu nimic de animalul care se perindă mânat de o 
summa de instincte prin junglă în căutarea hranei sau înfricoşat de umbra unor 
duşmani mai viguroşi. Căci, dintr-o aplecare spre idilism, vigoarea omului 
ancestral a fost zugrăvită în culori plăcute nu numai de către Rousseau. „Vârsta 
bunilor sălbatici“ să fi fost cu adevărat „vârsta de aur' a omenirii? S-a deplâns 
decăderea omului modern, ca urmare a sedentarismului şi a vieţii din ce în ce 
mai comode. Un autor de science fiction a şi imaginat consecinţele acestei 
pretinse decăderi. Omul ar recădea în sălbăticie, locul său fiind luat de o altă 
specie „condamnată“, ca şi Homo, la civilizare: maimuţele!. Dar cei câţiva 
indivizi goi, sfâşiind o ciută vânată cu bolovani sau fugăriţi de un leu fioros, 
alcătuiesc un peisaj prea trist pentru ca „beţia dionisiacă' a vieţii libere din 
junglă să poată stârni admiraţie. Când s-au descifrat cuneiformele şi s-a putut 
citi mesajul crudului rege Nabupalassar al Babiloniei, care tocmai cucerise un 
ţinut arameian ucigând şi jefuind locuitorii acestuia, a apărut limpede că, nici 
peste milenii, „bunii sălbatici“ nu fuseseră mai buni ori mai înţelepţi decât 
fuseseră acei Homo Habilis descoperiţi de Don Johanson în Afar (Golful Aden), 
în 1977. 

Nimic nu poate răsări pe acest ţinut luxuriant, dar periculos, nici azi şi nici 
în viitor. E greu de crezut că în şcoala lui A.S. Neill — de un profund 
rousseauism — unde orfanilor li se acordă toată gama de libertăţi a „bunilor 
sălbatici“ (se pot pedepsi între ei, îşi pot pedepsi magiştrii, pot fuma, băieţii se 
pot masturba etc.), se poate naşte altceva, decât o sălbăticie terifiantă, şi care 
poate mâna repede înapoi în junglă, cum se anticipa în sc/ence-fiction-ul 
amintit. Nici acea „societate deşcolarizată", visată de răspopitul Ivan Illich, nu 
poate da naştere la altceva decât la o junglă socială care îşi va fi făurind legi 
după modelul celei naturale. 

Spre deosebire de proiecția procustiană a viitorului lui Homo Educandus, 
în care oamenii s-ar robotiza, în cea dionisiacă, ei ar recădea în zoomorfism. 


1. P. Boulle, Planeta maimufelor, Editura Meridiane, 1974 

Abia o a treia paradigmă pare cu adevărat posibilă şi acceptabilă. 

Ea apare sprijinită pe ceea ce ştim până acum şi ceea ce ştim acum 
despre capacităţile şi posibilităţile lui Homo Egucanaus. Şi, totodată, pe o 
interpretare raţională, realistă care aminteşte de acea pueiern 0ovazoy 
(melete thanatou), „pregătirea paideutică pentru o moarte senină“ a vechilor 
elini. 

Într-o zi, unul sau mai mulţi membri ai unei cete de pongide s-au pomenit 
că ştiu să vadă şi altfel decât cu privirea: cu mintea. Aşa au apărut „sâmburii“ 
capacităţii de prevedere sau, mai general, conştiinţa. Aşa s-a desprins, dintre 
pongide, specia Homo. Primise el darul acesta minunat din întâmplare? Nu 
ştim. Dar, de acum, el se putea desprinde de întâmplarea însăşi. Şi, abia 
născut, a început perfecţionarea conştiinţei înseşi. Întreaga istorie a speciei 
umane poate fi interpretată ca o expediţie uriaşă pentru a ieşi din imperiu! 
întâmplării şi a intra în acela al /ucidității, de la conştiinţa de sine individuală, la 
conştiinţa de sine planetară, de la evidenţa „Ev-exist', la necesitatea lui „Eu- 
deci-Noi“. 

Desigur, reminiscenţele dionisiace erau încă adânci. Dar „tensiunea 
înspre“ apăruse şi îl mâna mereu înainte. Vechile înfruntări pentru existenţă au 
luat o formă nouă: înfruntări pentru dominare a lui Eu asupra altui Eu. A arătat 
foarte bine Hegel cum s-a produs acest proces în conştiinţă şi în iume. Căci 
cucerirea lui Noi era o ascensiune dificilă, care nu mai putea fi rezolvată printr-o 
mutație genetică întâmplătoare. Era o aventură a conştiinţei umane, care 
trebuia să aibă loc în interiorul conştiinţei înseşi. Tensiunea „înspre“ a rămas, la 
scara istoriei, încă oarbă timp de milenii; multă vreme nu s-a ştiut: „Spre ce?“ 

În locul cuceririi-de-sine, conştiinţa individuală a luat adesea forme 
paroxiste de cucerire a altuia. În locul cuceririi lăuntrice, Eu/ a dorit cucerirea 
Lumii. Împărații s-au dorit, în loc de stăpâni pe sine, stăpâni ai Lumii 
Înfruntările dintre cetele de Homo Habilis au ajuns să însemne războaie 
sângeroase — de felul celor punice, a cruciadelor ori a războaielor mondiale şi 
regionale din secolul al XX-lea. lată, însă, că această conștiință individuală s-a 
văzut, de curând, pusă în situaţia de a nu se mai putea înfrunta cu altcineva în 
afara ei: pentru cucerire nu-i mai rămâne decât ea însăşi. Căci o înfruntare cu 
altceva dinafara ei ar însemna distrugerea speciei în întregime. Dar „tensiunea 
înspre“, „dorinţa de a fi mai sus decât este“ rămâne conştiinţei. Şi, dacă nu 
poate căuta ascensiunea în afară, atunci ea trebuie să înceapă ascensiunea 
interioară. Începe, aşadar, „alpinismul moral“ — cum se exprima V. Pavelcu — al 
conştiinţei individuale. Rătăcirea se încheie, ţinta se clarifică. Nu stăpânirea 
lumii exterioare, ci stăpânirea lumii interioare. Nu „un singur împărat pe Pământ 
precum un singur Dumnezeu în cer“, ci o „conştiinţă a fiecăruia, responsabilă 
pentru fiecare“. Căci stăpânirea de sine devine, astfel, responsabilitate. Cum 
visa, cândva, neînţelesul înţelept hindus, conştiinţa fiecăruia ajunge să-şi fixeze 

drept imperativ cinci cuvinte: „Toţi oamenii sunt copiii mei!“ Şi tot astfel năzuia 
şi blândul evreu crucificat de ai săi, ba chiar şi grecul obligat de grecii săi să 
bea cucută. 

Cea mai tânără specie de pe Terra — cea a oamenilor — atinge, astfel, 
vârsta maturității. Lunga sa copilărie, o aventură plină de neprevăzut, de erori 
şi de realizări — se încheie. Dar începe vârsta înţelepciunii? Fiecare om devine, 
în noul mileniu, responsabil pentru toţi oamenii. Conştiinţa lui Eu decade măreț 
în conştiinţa lui Noi. Hominizarea omului se încheie?; începe umanizarea 
omului?; omul se edifică şi se ia în stăpânire pe el însuşi? Poate. Dar nu pentru 
ca „unii“ să poată „dirija comportamentul“ altora sau pentru ca „ unii“ să facă 
„ingineria socială“ a altora. Ci pentru ca toţi să proiecteze conştient un viitor 
ales de către toţi. Adică să construiască adevărata istorie a Umanității. Şi nu 
pentru ca fiecare să se poată scălda într-un ocean dionisiac de „gândesc-ce- 
vreau“ şi „fac-ce-vreau“. Ci pentru ca fiecare să poată construi în sine 
Umanitatea necesară. Şi pentru ca fiecare, construindu-se pe sine, să poată 
construi Lumea. Acesta este înțelesul Pa'ideia-ei care s-ar potrivi cu timpul 
cutremurător în care (încă) trăim. 

Poate fi „dedusă“ această paradigmă din faptele şi ideile relevate în 
această carte? Desigur, nu în întregime. Este însă probabil corect să 
nterpretăm aceste fapte şi idei — şi altele din „familia“ lor — drept un simptom. 
Un semn firav al unei mutații vaste care va afecta conştiinţa şi viaţa speciei. 

Şi este, probabil, potrivit ca această interpretare să fie făcută în sensul 
unui optimism paideutic şi antropologic neţărmurit care poate salva ceea-ce- 
știm-că-se-poate de interpretări inguste şi utilizări pragmatice, desuete sau 
inumane. 


* 


Un optimism neţărmurit şi grav. Căci numai astfel, în viziune 
eminesciană, oamenii, asemenea stelelor... 


„Zboară ce pot 

Și-a lor întrecere 

Vecinica trecere — 
Asta e tot“ 

